
Kun  kirja  Tietokonevirukset  ilmestyi  syksyllä  1990,  se  oli  edellä  ai¬ 
kaansa.  Viruksista  puhuttiin  kyllä  mediassa,  mutta  todellista  vaaraa 
niistä  ei  vielä  ollut.  Pääasiallinen  leviämistapa  oli  levykkeiden  väli¬ 
tyksellä:  käyttäjä  unohti  vieraan  lerpun  (=levykkeen)  asemaan  ja 
käynnisti  koneen  sillä,  jolloin  levykkeen  käynnistyslohkossa  piiles¬ 
kellyt  haittakoodi  pääsi  muistiin  ja  levitti  itseään  uusiin  levykkeisiin. 

Oli  myös  tiedostoviruksia,  jotka  tarttuivat  ohjelmien  perään  ja  levisi- 
vät  uusiin  ohjelmiin  niiden  käynnistyksen  yhteydessä.  Ei  ollut  sähkö¬ 
postia,  tietoliikennettä  eikä  internetiä,  joten  omalla  huolellisuudella 
viruksilta  oli  mahdollista  välttyä. 

Todistaakseni,  että  viruksista  varoittelu  ylipäätään  oli  aiheellista,  kul¬ 
jetin  mukanani  punaista  levykelaatikkoa,  johon  oli  isolla  mustalla  tus¬ 
silla  kirjoitettu  varoitus  viruksista.  Sain  ilmoituksia  käyttäjiltä  ja  kier¬ 
sin  keräämässä  heidän  koneistaan  näytteitä.  Osa  lähetti  epäilyttäviä 
levykkeitä  postissa.  Niitä  on  vieläkin  tallella  iso  pahvilaatikollinen. 

Viruspelot  konkretisoituivat  pari  vuotta  myöhemmin.  Maaliskuussa 
1992  levinnyt  Michelangelo  oli  ensimmäisiä  laajoja  pc-epidemioita. 
Kokonaan  uusi  vaihe  alkoi  90-luvun  lopulla,  kun  dokumenttivirukset 
levisivät  Word-tiedostojen  ja  sähköpostin  mukana  (Melissa,  I  Love 
You  ym).  Seuraavan  vuosituhannen  alku  oli  liki  painajaismaista  ai¬ 
kaa,  kunnes  käyttöjärjestelmien  ja  sovellusten  turva-aukot  saatiin  kor¬ 
jattua  ja  palomuurit  yleistyivät. 

Virusten  hiipuessa  tilalle  tulivat  nettirikolliset,  kiristysohjelmat,  mo¬ 
nenmoiset  nettihuijaukset  ja  valtiolliset  vakoiluohjelmat.  Mutta  ne 
ovat  jo  muiden  kirjojen  aiheita. 

Julkaisen  kirjan  vapaasti  jaettavana  pdf-versiona,  jotta  jälkipolville 
jäisi  ajankuva  tietokonevirusten  alkuhämäristä  ja  käsitys  tietoturvan 
kehittymistä. 


Espoossa  syyskuussa  2020, 
Petteri  Järvinen 

Tämä  kirja  kertoo  kokonaan  uudesta  teknisen  aikakauden  ilmiöstä: 
tietokoneviruksista.  Kyse  on  tietokoneohjelmista,  jotka  on  ohjelmoitu 
käyttäytymään  luonnollisten  virusten  tapaan.  Ne  lisääntyvät,  leviävät 
tietokoneesta  toiseen  ja  tuottavat  harmia  niin  mikroille  kuin  niiden 
käyttäjillekin. 

Sitä  mukaa  kun  tunnettujen  tietokonevirusten  määrä  on  maailmalla 
kasvanut,  ovat  myös  tiedotusvälineet  alkaneet  kiinnittää  huomiota 
asiaan.  Viruksista  levitetty  tieto  on  usein  ollut  epätarkkaa,  joko  viruk¬ 
sia  vähättelevää  tai  niillä  pelottelevaa.  Tietoja  levittävät  henkilöt  eivät 
läheskään  aina  ole  ymmärtäneet  tietokonevirusten  olemusta  ja  toimin¬ 
tamekanismeja.  Monet  heistä  eivät  itse  ole  edes  nähneet  yhtään  tietoko¬ 
nevirusta.  Tämän  valossa  on  helppo  ymmärtää,  miksi  tietokoneviruk¬ 
siin  liittyy  niin  monia  virheellisiä  uskomuksia. 

Ennen  virusten  torjunta  oli  helppoa.  Riitti,  kun  vältti  kavereilta 
kopioituja  pelejä  ja  käytti  vain  kaupasta  ostettuja  ohjelmia.  Kun  viruk¬ 
sia  alkoi  löytyä  myös  kaupasta  ostetuista  ohjelmista  huomattiin,  ettei 
kukaan  ollut  täysin  turvassa  näiltä  kiusankappaleilta.  Ne  saattoivat  tait¬ 
tua  kenen  mikroon  tahansa  ja  aiheuttaa  huomattavia  vahinkoja. 

Tänä  päivänä  virukset  muodostavat  uhkan,  joka  kaikkien  mikron¬ 
käyttäjien  on  otettava  huomioon.  ATK-päälliköiden,  mikrotuki  henki  - 
löiden,  koulujen  atk-opettajien  ja  muiden  vastaavien  pitäisi  tietää,  mitä 
virukset  ovat,  miten  ne  leviävät,  mitä  ne  voivat  tehdä  ja  miten  niitä 
torjutaan. 

Tämän  kirjan  tarkoituksena  on  jakaa  asiallista  ja  käyttökelpoista 
tietoutta  tietokoneviruksista.  Siinä  on  omat  vaaransa.  Tieto  on  valtaaja 
tietoa  voidaan  käyttää  monella  eri  tavalla.  Kun  talonmies  kiinnittää 
talon  seinään  kilven  "Läpikulku  kielletty",  hän  haluaa  estää  ihmisiä 
kulkemasta  pihan  poikki.  Tahtomattaan  kilpi  kertoo  myös  sen,  että 
läpikulku  ylipäätänsä  on  mahdollista.  Kilpi  toimii  sekä  tarkoituksensa 
puolesta  että  sitä  vastaan. 

Jo  pelkkä  viruksista  kertominen  on  vaarallista.  Viruksille  annettu 
maailmanlaajuinen  huomio  luo  "terroristiefektin",  joka  saa  tällaisesta 
julkisuudesta  kiinnostuneet  henkilöt  tuottamaan  yhä  uusia  viruksia. 
Mistäpä  tekijä  muuten  tietäisi,  miten  hänen  viruksensa  on  maailmalla 
levinnyt,  ellei  hän  voisi  lukea  siitä  lehdistä. 

Onneksi  meillä  Suomessa  tilanne  on  toinen.  Meiltä  tuskin  löytyy 
ketään,  joka  olisi  todella  tehnyt  viruksia  tai  edes  monta,  jotka  siihen 
pystyisivät.  Osa  mikrojen  käyttäjistä  nukkuu  kuitenkin  Ruususen  unta 
Prinsessan  tavoin  tietämättä  lainkaan  niistä  vaaroista,  joita  tietokonevi¬ 
ruksiin  liittyy.  He  tarvitsevat  tietoa.  Tieto  auttaa  varautumaan  siten, 
että  viruksen  tarttuminen  omaan  koneeseen  tulee  mahdollisimman 
vaikeaksi.  Tieto  neuvoo  käyttäjälle  merkit,  joita  tarkkailemalla  virus¬ 
tartunnan  voi  havaita  mahdollisimman  aikaisin,  jolloin  sen  taltuttami¬ 
nen  on  vielä  helppoa.  Tieto  mahdollistaa  toipumisen  mahdollisen 
viruksen  aiheuttamista  vahingoista.  Tieto  auttaa  myös  käyttäjiä  voitta¬ 
maan  pelkonsa  kun  se  osoittaa,  että  vain  pieni  osa  kaikista  tietokonevi¬ 
ruksista  on  suoranaisesti  vahingollisia.  Tämä  kirja  pyrkii  jakamaan 
juuri  tällaista  tietoa. 

Silti  tiedossani  on  monia,  lähinnä  tekniikkaan  liittyviä  asioita,  joita 
en  ole  voinut  kirjassa  kertoa.  Niiden  julkistaminen  helpottaisi  virusten 
tekemistä  ja  saattaisi  houkutella  suomalaisiakin  kunnostautumaan  tällä 
kyseenalaisen  kunnian  alueella.  Vaikka  virusten  ohjelmointi  vaatiikin 
huomattavaa  asiantuntemusta,  on  mahdollista  käyttää  eräitä  työtä 
helpottavia  oikopolkuja.  Niistä  tämä  kirja  ei  kerro. 

Vaihtoehto  tiedon  jakamiselle  on  sen  pimittäminen  ja  asioista 
vaikeneminen.  Pahinta  kai  olisi,  jos  tietokonevirukset  saisivat  vapaasti 
levitä  koneesta  toiseen  kenenkään  nostamatta  meteliä  asiasta.  Tiedon 
puuttuessa  liikkeelle  lähtisivät  huhut,  jotka  vain  entisestään  pahentaisi¬ 
vat  asiaa.  Tietoa  siis  tarvitaan,  mutta  sen  on  oltava  asiallista. 

Hyötykäyttöön  tarkoitetuista  mikroista  noin  85%  on  ns.  PC-koneita, 
jolloin  niiden  käyttöjärjestelmänä  on  joko  DOS,  OS/2  tai  Windows. 
Tämä  näkyy  myös  kirjan  painotuksessa,  sillä  suurin  osa  käsitellyistä 
viruksista  liittyy  juuri  PC -koneisiin.  Virusten  toimintaan  ja  torjuntaan 
liittyvät  tiedot  ovat  kuitenkin  yleispäteviä  ja  sopivat  kaikkiin  tietoko- 

neisiin  -  olipa  kone  sitten  pieni  kotimikro,  iso  supertietokone  tai  jotain 
tältä  väliltä.  Kaikissa  koneissa  kulkevat  samanlaiset  sähkövirrat. 

Tällä  kirjalla  on  kaksi  erilaista  käyttötarkoitusta.  Toisaalta  kirjan  voi 
lukea  mielenkiintoisena  teknisenä  seikkailuna  jolloin  on  saa  havaita, 
miten  ihmisen  oma  elämä  peilautuu  hänen  luomuksissaan.  Ihminen  on 
tehnyt  koneet  omiksi  kuvikseen.  Toisaalta  kirja  toimii  virustorjunnan 
käsikirjana  joka  kannattaa  kaivaa  esille  viimeistään  silloin,  kun  omasta 
tietokoneesta  löytyy  virus  ja  halutaan  tietää,  miten  kyseinen  virus 
toimii  ja  miten  siitä  parhaiten  pääsee  eroon. 

Ovatko  virukset  sitten  todellinen  uhka  tietokoneiden  käyttäjille?  Kyllä 
ja  ei.  Teoriassa  virukset  pystyvät  aiheuttamaan  suurta  vahinkoa  ja 
merkittäviä  taloudellisia  seuraumuksia.  Pahinta  on,  että  tietokonevirus¬ 
ten  lisääntyy  huolestuttavan  nopeasti.  Joka  kuukausi  löydetään  maail¬ 
malla  useita  uusia,  ennestään  tuntemattomia  viruksia.  Lisäksi  viruksiin 
liittyy  suorastaan  pelottavia  mahdollisuuksia  sabotaasin  ja  sodankäyn¬ 
nin  alueilla.  Tänään  ne  ovat  vasta  mielenkiintoisia  ajatusleikkejä,  mutta 
eräät  niistä  saattavat  konkretisoitua  jo  lähitulevaisuudessa. 

Vielä  ei  onneksi  olla  niin  pitkällä.  Vaikka  tietokonevirukset  ovat 
Suomessakin  aiheuttaneet  vahinkoa,  on  monin  verroin  enemmän  tietoa 
menetetty  perinteisten  laitevikojen  ja  käyttäjien  omien  virheiden  vuok¬ 
si.  Tiedotusvälineet  ovat  antaneet  viruksille  kohtuuttomankin  paljon 
huomiota  niiden  aiheuttaman  uhkan  huomioon  ottaen.  Asiat  pitäisi  aina 
nähdä  oikeissa  mittasuhteissa.  Churchillin  kansalaisilleen  antama  ohje 
toisen  maailmansodan  sytyttyä  pätee  yhä:  Ainoa,  mitä  meidän  tulee 
pelätä,  on  pelko  itse. 

Toivottavasti  tilanne  myös  säilyy  tällaisena.  Paljon  riippuu  siitä, 
miten  hyvin  käyttäjät  oppivat  varautumaan  viruksiin  ja  miten  pian 
uudet  virukset  saadaan  kiinni.  Uskon,  että  kirjani  pystyy  tätä  kautta 
vaikuttamaan  asioihin  myönteisesti. 

Lukijoissa  saattaa  olla  sellaisia,  joita  kiinnostaa  kirjan  tekninen  toteu¬ 
tus.  Heitä  varten  muutama  sana  kirjan  vaiheista.  Koko  kirja  tehtiin 
Windows-ympäristössä.  Teksti  kirjoitettiin  Word  for  Windowsilla  ja 
lopullinen  taittaminen  sekä  kuvien  yhdistäminen  tehtiin  Ami  Professio- 

nalilla.  DOS-ohjelmien  kuvat  on  otettu  ruudulta  Hijaak-ohjelman  avul¬ 
la,  muutettu  PCX-muotoon  ja  tarvittaessa  korjailtu  Windowsin  Paintb- 
rushilla  ennen  siirtämistä  tekstiin.  WSOYlle  kirja  toimitettiin  painoval¬ 
miina  PostScript-kielisenä  ohjelmana  kahdella  3,5"  korpulla. 

Lopuksi  haluan  kiittää  kaikkia  niitä,  jotka  ovat  vaikuttaneet  tämän 
kirjan  syntyyn  lähettämällä  tutkittavakseni  niin  aitoja  kuin  vaaratto¬ 
miksikin  osoittautuneita  virusnäytteitä.  Ilmoituksia  havaituista  tai 
epäillyistä  viruksista  voi  jatkossakin  lähettää  tekijälle  sähköpostin  väli¬ 
tyksellä  (ELISA-tunnus  Järvinen  Petteri)  tai  Tietokone-lehden  toimi¬ 
tuksen  kautta  (Tietokone,  Petteri  Järvinen,  PL  64,  00381  HELSINKI). 


Tapiolassa  18.3.-  30.7.90 


Petteri  Järvinen 

Virukset,  madot  ja  muut 
tuholaiset 


Yleisessä  kielenkäytössä  termi  "virus"  on  vakiintunut  tarkoittamaan 
melkein  mitä  tahansa  ohjelmaa,  joka  tuottaa  harmia  pahaa- 
aavistamattomalle  käyttäjälle.  Virukset  muodostavat  kuitenkin  vain 
pienen  osan  erilaisista  vahingollisista  ohjelmista.  Vahingon  takana  voi 
yhtä  hyvin  olla  viaton  ohjelmointivirhe  tai  Troijan  hevonen.  Ennen 
kuin  aletaan  tarkastella  varsinaisia  viruksia,  onkin  paikallaan  esitellä 
lyhyesti  myös  muita  tuholaisia. 

Ohj  elmointi  virheet 

Ohjelmoijatkin  ovat  vain  ihmisiä.  Vaikka  he  yrittävät  parhaansa  - 
valvovat  yömyöhään  ohjelmansa  kimpussa,  pilaavat  terveytensä 
kahvilla  tai  tupakalla  ja  testaavat  ohjelmaansa  toimi tushetkeen  asti  -  jää 
ohjelmiin  silti  joskus  virheitä.  Useimmiten  virheet  ovat  pieniä  eivätkä 
haittaa  ohjelman  käyttöä.  Vain  harvoin  virheistä  aiheutuu  käyttäjälle 
suoranaista  vahinkoa.  Tällaisten  tilanteiden  varalta  useimpien  ohjel¬ 
mien  käsikirjoista  tai  lisenssiehdoista  löytyy  lause,  jolla  tekijä  sanou¬ 
tuu  irti  kaikesta  vastuusta.  Varsinkin  USAssa  lause  on  tarpeen,  sillä 
lakimiehet  ja  -naiset  suorastaan  herkutelevat  miljooniin  dollareihin 
nousevilla  korvausvaatimuksilla. 

Useinkaan  virheen  syy  ei  johdu  suoranaisesti  ohjelmoijasta.  Tekni¬ 
nen  kehitys  on  tuonut  markkinoille  niin  monta  erilaista  järjestelmää, 

ettei  ohjelmoija  millään  voi  testata  konettaan  kaikilla  eri  kokoonpanoil¬ 
la.  Lisäksi  uusia  laajennuksia  ja  oheislaitteita  julkistetaan  koko  ajan. 
Ongelmia  voi  syntyä,  kun  hienoja  uusia  järjestelmiä  käytetään  vanhoil¬ 
la  ohjelmilla. 

Ennen  tilanne  oli  helpompi.  Ehdoton  markkinajohtaja  oli  IBM  ja 
kun  ohjelmoija  testasi  työnsä  toimivuuden  IBM  PC:ssä,  se  riitti.  Mikäli 
käyttäjällä  oli  jokin  muu  kuin  IBM-mikro,  se  oli  hänen  ongelmansa. 
Sittemmin  IBM  on  kuitenkin  menettänyt  ehdottoman  markkinajohtajan 
aseman  ja  monet  muut  isot  valmistajat  ovat  alkaneet  tehdä  hieman 
lBM:n  mikroista  poikkeavia  koneita.  Markkinoiden  laajeneminen  on 
tiennyt  uusien  yhteensopivuusongelmien  syntymistä. 

Laitesuunnittelijat  ovat  ihmisiä  ja  hekin  tekevät  virheitä.  Esimerkik¬ 
si  Intelin  levykeaseman  ohjaukseen  käytetystä  Intelin 
8272A-mikropiiristä  löytyi  suunnittelu  virhe,  joka  eräissä  harvoissa 
tapauksissa  saattoi  aiheuttaa  virheellisiä  kirjoitusoperaatioita  levyk¬ 
keelle.  Vika  havaittiin  vasta  kun  piiriä  oli  ehditty  käyttää  jo  noin  25 
miljoonassa  mikrossa! 

Omalle  kohdalleni  on  osunut  parikin  tapausta,  jossa  ohjelmavirhei¬ 
den  tai  yhteensopivuuden  puuttumisen  vuoksi  ohjelma  on  aiheuttanut 
vahinkoa.  Toinen  tapauksista  liittyi  PC-Toolsin  4-version  mukana 
tulleeseen  PC-Cache  -ohjelmaan.  Se  sotki  kiintolevyni  E:  aseman 
kirjanpidon  aina  kun  yritin  käyttää  sitä. 

Vielä  huonommin  kävi  eräälle  lääkärille,  joka  oli  tekemässä  väitös¬ 
kirjaansa  PC:llä.  Laitetoimittaja  oli  asentanut  koneeseen  ison  kiintole¬ 
vyn  ja  vanhan  DOS  3.2-version.  Koska  vasta  DOS  3.3  tukee  yli  32 
megatavun  levyjä,  oli  apuun  haettu  Disk  Manager-niminen  apuohjel¬ 
ma.  Sillä  levy  oli  jaettu  osiin  niin,  että  DOS  3.2  pystyi  käyttämään 
levyä. 

Lääkäri  käynnisti  koneessaan  Nortonin  Disk  Doctorin,  joka  ei 
ilmeisestikään  tuntenut  Disk  Managerin  käyttämää  tapaa  kiintolevyn 
jakamiseen.  Luullen  levyn  olevan  täynnä  virheitä  Disk  Doctor  yritti 
korjata  sen,  jolloin  tuloksena  oli  levyn  täydellinen  sekoaminen. 

Termi  mato  (worm)  tarkoittaa  ohjelmaa,  joka  "kiemurtelee"  koneen 
keskusmuistissa  ja  lisääntyy  kopioimalla  itseään  kunnes  keskusmuisti 
on  tullut  täyteen.  Muistin  täyttyminen  pysäyttää  yleensä  koneen  tai 
ainakin  hidastaa  sitä  niin  paljon,  että  koneen  käyttäminen  tulee 
mahdottomaksi. 

Koska  jokaisesta  madosta  syntyy  oma  prosessinsa,  on  madon 
luikertelu  ja  lisääntyminen  mahdollista  vain  moniajoon  pystyvässä 
koneessa.  DOSissa  tätä  ominaisuutta  ei  ole.  Siksi  varsinaisia  matoja 
voidaan  tehdä  vain  isoissa  tietokoneissa,  Unix-koneissa  tai  mikrojen 
moniajoon  pystyvissä  käyttöjärjestelmissä  (kuten  OS/2). 

Corewar5 

AT&T:n  tutkimuslaboratorio  on  tullut  kuuluisaksi  monien  siellä  tehty¬ 
jen  keksintöjen  myötä.  Eräs  näistä  keksinnöistä  oli  Corewars-niminen 
peli  (suomeksi  suunnilleen  "keskusmuistisodat"),  jossa  kaksi  ohjelmoi¬ 
jaa  pelasi  toisiaan  vastaan.  Molemmat  kirjoittivat  pienen  ohjelman, 
joka  pyrki  luomaan  itsestään  mahdollisimman  monta  kopiota  tietoko¬ 
neen  muistiin  ja  syömään  toisen  pelaajan  matoja.  Se,  joka  sai  vallattua 
kaiken  muistin  itselleen  ja  tuhottua  vastapuolen  madot,  oli  voittaja. 
Tästä  pelistä  tuli  kaikkien  myöhempien  mato-ohjelmien  esikuva. 

Corewars-peli  oli  pitkään  salaisuus,  jonka  tunsivat  vain  asialleen 
omistautuneet  ohjelmoijat.  Pelistä  haluttiin  vaieta,  koska  useimmat 
pitivät  sitä  kalliin  tietokoneajan  tuhlauksena.  Julkinen  siitä  tuli  vasta 
vuonna  1983,  kun  Unixin  kehittäjänä  tunnettu  Ken  Thompson  kertoi 
pelistä  Turing-palkinnon  jakotilaisuudessa.  Kuvaus  pelistä  sekä  ohjeet 
omien  matojen  tekemistä  varten  julkaistiin  Scientific  American  -lehden 
toukokuun  1984  numerossa. 

Mato  Unix- verkossa 

Viimeaikaisista  madoista  tunnetuin  alkoi  levitä  marraskuun  toisen 
päivän  iltana  1988.  Cornellin  yliopistossa  opiskellut  23-vuotias  Robert 
Tappan  Morris  halusi  kokeilla,  toimivatko  hänen  Unixista  löytämänsä 
turvallisuusaukot  käytännössä.  Hän  kirjoitti  aukkoja  käyttävän  ohjel¬ 
man  ja  käynnisti  sen  koulunsa  Unix-koneessa,  joka  oli  muiden  Unix- 
koneiden  tavoin  liitetty  elektroniseen  Internet-tietoverkkoon.  Internet- 
verkko  yhdistää  toisiinsa  lähes  200000  tietokonetta  yliopistoissa,  tutki¬ 
muskeskuksissa  ja  armeijan  laitoksissa. 

Mato  lähti  leviämään  verkossa  kulkevan  elektronisen  postin  välityk¬ 
sellä.  Kun  vastaanottaja  avasi  saamansa  postin,  mato-ohjelma  kävi 
tutkimassa  hänen  postituslistaansa  ja  lähetti  itse  itsensä  kaikille  listassa 
mainituille.  Mato  kuljetti  mukanaan  sanakirjaa,  jossa  oli  lueteltu  yleisiä 
salasanoja.  Käyttäjätunnuksen  ja  listasta  saatujen  salasanojen  avulla 
virus  yritti  päästä  sisään  uusiin  koneisiin.  Kun  pääsy  onnistui,  mato- 
ohjelma  alkoi  tehdä  monimutkaisia  mutta  hyödyttömiä  laskutoimituk¬ 
sia,  joiden  tarkoituksena  oli  vain  kuormittaa  koneen  prosessoria. 

Morrisin  tarkoituksena  oli  ollut  ujuttaa  yksi  mato  jokaiseen  verkos¬ 
sa  olevaan  koneeseen  ja  pitää  se  siellä  käynnissä  kenenkään  huomaa¬ 
matta.  Tämän  varmistamiseksi  matoon  oli  lisätty  suojaus,  joka  ei 
kuitenkaan  toiminut.  Mato  alkoi  levitä  myös  yhden  koneen  sisällä  ja  12 
tunnin  kuluttua  useimmat  madon  saaneista  6000  koneesta  olivat  niin 
jumissa,  että  järjestelmät  piti  sulkea,  käynnistää  uudestaan  ja  puhdistaa. 
Unix-koneen  sammuttaminen  ja  uusi  käynnistäminen  on  työläs  proses¬ 
si  eikä  siihen  PC:n  tapaan  riitä  pelkkä  Ctrl-Alt-Delin  painaminen. 

Havaittuaan  matokokeilun  riistäytyneen  käsistään  Morris  yritti 
lähettää  verkkoon  varoituksen  madosta  ja  ohjeet  sen  nitistämiseksi. 
Koulun  kone  oli  kuitenkin  jo  niin  jumissa,  ettei  lähetys  enää  toiminut. 
Muiden  koneiden  operaattorit  havaitsivat  nopeasti,  mitä  oli  tekeillä  ja 
tieto  madosta  levisi  verkon  kautta  kulovalkean  tavoin.  Koneita  kytket¬ 
tiin  irti  verkosta  tartunnan  estämiseksi.  Verkon  kautta  madon  saivat 
mm.  Bostonin,  Stanfordin,  Harvardin  ja  Columbian  yliopistot  sekä  San 
Franciscolainen  Lawrence  Livermore  National  Laboratory,  joka  on 
yksi  ydinaseita  suunni ttelevista  laboratorioista.  Eräissä  armeijan  laitok- 

Date:  Tuh,  3  Nov  88  06:46  EST 

From:  Stoll@DOCKMASTER.ARPA 

Subject:  Virus  on  the  Arpanet  -  Milnet 

Re  Arpanet  "Sendmail"  Virus  attack  November  3,  1988 


Hi  Gang! 

It's  now  3:45  AM  on  Wednesday  3  November  1988.  I'm  tired,  so 
don't  believe  everything  that  follows... 

Apparently,  there  is  a  massive  attack  on  Unix  systems  going  on 
right  now. 

I  have  spoken  to  systems  managers  at  several  Computers,  on  both 
the  east  &  west  coast,  and  I  suspect  this  may  be  a  system  wide 
problem. 

Symptom:  hundreds  or  thousands  of  jobs  start  running  on  a  Unix 
system  bringing  response  to  zero. 

Systems  attacked:  Unix  systems,  4.3BSC  unix  &  variants  (eg: 
SUNs)  any  sendmail  compiled  with  debug  has  this  problem.  See 
below . 

This  virus  is  spreading  very  quickly  over  the  Milnet.  Within 
the  past  4  hours,  I  have  evidence  that  it  has  hit  >10  sites 
across  the  country,  both  Arpanet  and  Milnet  sites.  I  suspect 
that  well  over  50  sites  have  been  hit.  Most  of  these  are 
"major"  sites  and  gateways . 

Method : 

Apparently,  someone  has  written  a  program  that  uses  a  hole  in 
SMTP  Sendmail  utility.  This  utility  can  send  a  message  into 
another  program. 


Unix-verkosta  poimittu  viesti  kuvaa  hyvin  niitä  sekavia  tunnelmia,  joita  verkos¬ 
sa  riehuva  mato  herätti. 

sissa  luultiin,  että  kyseessä  oli  vieraan  valtion  niitä  vastaan  suorittama 
hyökkäys. 

Parin  päivän  kuluttua  tilanne  oli  lopullisesti  ohi,  kun  kaikki  koneet 
oli  saatu  puhdistettua  ja  madot  tuhottua.  Sen  jälkeen  voitiin  aloittaa 
jälkipyykin  pesu.  Koska  Internet  kattaa  koko  Yhdysvaltojen  alueen, 
alkoi  tutkimuksia  hoitaa  liittovaltion  poliisi  FBI. 

Matoepidemian  riehuessa  pahimmillaan  arveltiin,  ettei  sen  tekijää 
saataisi  koskaan  kiinni.  Madon  alkuperä  onnistuttiin  kuitenkin  jäljittä¬ 
mään  parissa  päivässä  ja  poliisi  pidätti  Morrisin.  Omena  ei  ollut 

pudonnut  puusta  pitkälle,  sillä  Robert  Morrisin  isä  oli  tunnettu 
tietoturva-asiantuntija. 

Alkuvuodesta  1990  oikeus  totesi  Morrisin  syyllistyneen  rikokseen. 
Päätöksen  pohjana  oli  vuonna  1986  annettu  laki  tietokoneiden  väärin¬ 
käytöstä  ja  petoksesta.  Lain  sallima  enimmäisrangaistus  olisi  ollut  viisi 
vuotta  vankeutta  ja  250000  dollaria  sakkoja.  Kun  tuomio  vihdoin 
toukokuussa  1990  julistettiin,  monet  katsoivat  Morrisin  päässeen 
vähällä.  Hän  sai  kolme  vuotta  ehdollista  vankeutta,  10000  dollarin 
sakot  ja  400  tuntia  yhdyskuntapalvelua.  Lieventäväksi  asianhaaraksi 
katsottiin  se,  ettei  Morrisin  tarkoituksena  ollut  tuottaa  suoranaista 
vahinkoa  vaan  ainoastaan  osoittaa,  miten  helppoa  madon  levittäminen 
oli.  Jos  Morris  olisi  muuttanut  ohjelmansa  laskentakäskyt  vaikkapa 
tiedostojen  poistokäskyiksi,  olisi  mato  saanut  aikaan  valtavat  vahingot 
ja  tuomiokin  olisi  ollut  sen  mukainen.  Nyt  mato  voitiin  vielä  lukea 
kujeeksi  -  joskin  hyvin  vaaralliseksi. 

Morrisin  mato  herätti  asiantuntijat  huomaamaan,  miten  haavoittuvia 
Internet-verkkoon  kytketyt  Unix-koneet  todellisuudessa  olivat.  Aiem¬ 
min  oli  uskottu,  että  vain  suojaamattomat  mikrotietokoneet  olisivat 
alttiita  tämänkaltaisille  hyökkäyksille.  Unix-käyttöjärjestelmä  oli  jo  20 
vuotta  vanha,  moneen  kertaan  kentällä  testattu,  mutta  silti  sen  suojauk¬ 
sista  löytyi  madon  mentäviä  aukkoja.  Unix-gurut  kyllä  tunsivat  nämä 
aukot,  mutta  uskoivat,  etteivät  muut  tienneet  niistä  eivätkä  välittäneet 
korjata  niitä. 

Morrisin  mato-ohjelma  levisi  koneesta  toiseen  elektronisena  postina 
ja  sen  toiminta  perustui  Unixin  postiohjelman  puutteellisiin  suojauk¬ 
siin.  Morrisin  mato  ei  olisi  toiminut  mikroverkossa  eikä  kotikäyttäjän, 
joka  lukee  sähköpostia  omalla  mikrollaan,  tarvitse  pelätä  saavansa 
matoa  tai  virusta  postia  lukiessaan. 

Internetin  tapaus  sai  runsaasti  julkisuutta  myös  suomalaisissa  tiedo¬ 
tusvälineissä.  Niissä  matoa  tosin  kutsuttiin  virheellisesti  virukseksi. 

Troijan  hevoset 

Vanha  taru  kertoo,  miten  kreikkalaiset  voittivat  troijalaiset  viekkautta 
käyttäen.  Kun  Troijan  kaupunki  osoittautui  liian  vahvaksi  valloittaa. 

rakensivat  kreikkalaiset  Odysseuksen  neuvosta  ison  puuhevosen  ja  siir¬ 
sivät  sen  yöllä  kaupungin  portille.  Uteliaat  troijalaiset  siirsivät  hevosen 
kaupunkiinsa  tutkittavaksi,  jolloin  sen  sisällä  piilossa  olleet  soturit 
ryntäsivät  ulos  ja  avasivat  portit  ulkona  odottaville  joukoille. 

Yli  2000  vuotta  myöhemmin  Troijan  hevoseksi  alettiin  kutsua 
ohjelmaa,  jota  hakkerit  käyttivät  murtautuessaan  isoihin  tietokoneisiin. 
Esikuvansa  mukaisesti  tällainen  ohjelma  näytti  ulospäin  houkutteleval- 
ta  ja  viattomalta,  mutta  sen  sisälle  oli  lisätty  ylimääräinen  ja  käyttäjälle 
näkymätön  pätkä  koodia.  Tämä  koodi  saattoi  esimerkiksi  pistää  muis¬ 
tiin  käyttäjän  antaman  tunnuksen  ja  salasanan  ja  välittää  ne  Troijan 
hevosen  tekijälle. 

Toinen  tapa  käyttää  troijalaisia  liittyi  käyttäjän  oikeuksien  lisäämi¬ 
seen.  Troijalainen  lisättiin  jonkin  sellaisen  käyttäjän  ohjelmaan,  jolla 
oli  esimerkiksi  oikeus  päättää  muiden  käyttäjien  oikeustasoista  ja 
muutenkin  hallita  järjestelmän  toimintaa.  Troijalainen  kasvatti  salaa 
tekijänsä  oikeuksia  tai  kävi  etsimässä  levyllä  olevan  käyttäjärekisterin 
ja  postitti  sen  tekijälleen  tunnuksineen  ja  salasanoineen. 

Mikrojen  yleistyessä  Troijan  hevonen  sai  hieman  toisen  merkityk¬ 
sen.  Troijalaiseksi  alettiin  kutsua  ohjelmaa,  joka  nimensä  perusteella 
näytti  hyödylliseltä  (esimerkiksi  GAME.EXE),  mutta  joka  käynnistet¬ 
tynä  tekikin  pelkkää  vahinkoa  esimerkiksi  tyhjentämällä  kiintolevyn. 

Ensimmäinen  PC: Ile  tehty  troijalainen  oli  nimeltään  EGABTR.  Se 
lähti  kiertämään  käyttäjien  keskuudessa  heinäkuussa  1985.  Mukana 
tullut  ohje  kertoi,  että  ohjelma  parantaisi  tuolloin  yleisen  CGA-näytön 
laatua  uuden  ja  kalliin  EGA-näytön  tasolle.  Ohjelma  oli  kuitenkin 
Troijan  hevonen:  heti  käynnistyksen  jälkeen  se  poisti  kaikki  kiintole¬ 
vyn  tiedostot  ja  tulosti  vielä  ruudulle  pilkkaavan  ilmoituksen  "Arf,  arf, 
Gotcha!". 

Käyttäjältä  toiselle  leviävistä  PD-  eli  julkisohjelmista  löytyi  monia 
Troijan  hevosia.  Pahimpia  olivat  tapaukset,  joissa  Troijan  hevonen 
lisättiin  johonkin  tunnettuun  julkisohjelmaan  jälkikäteen.  Alkuperäisen 
ja  sabotoidun  version  pystyi  erottamaan  vain  ohjelmatiedoston  pituu¬ 
desta. 

Troijan  hevonen  tekee  vahinkoa  siinä  missä  viruskin.  Viruksesta 
poiketen  Troijan  hevonen  ei  kuitenkaan  lisäänny  ts.  se  ei  itse  pyri  levit¬ 
tämään  itseään  uusiin  tiedostoihin.  Troijalaisen  sisältävä  ohjelma 

paljastuukin  yleensä  nopeasti  ja  jos  tieto  vahingollisesta  ohjelmasta 
saadaan  leviämään,  osaavat  muut  käyttäjät  välttää  sitä. 

Troijan  hevoselle  on  joskus  ehdotettu  suomalaiskansallista  vastinet¬ 
ta  "kivileipä". 

AIDStroija  lainen 

Paljon  maailmanlaajuista  julkisuutta  saanut  troijalaistapaus  sattui 
joulukuussa  1989.  Tapahtumat  lähtivät  liikkeelle  jo  huhtikuussa  1989. 
jolloin  kolme  miestä  perusti  PC  Cyborg  Corporation-nimisen  yrityksen 
Panamaan.  Maanantaina  joulukuun  11  päivänä  1989  yritys  postitti 
Lontoosta  käsin  ainakin  7000,  eräiden  tietojen  mukaan  jopa  23000 
levykettä  osoitteisiin,  jotka  se  oli  saanut  kahdesta  eri  lähteestä:  osa  oli 
ostettu  PC  Business  World-lehden  tilaajarekisteristä,  osa  koottu 
WHO:n  lokakuussa  1988  Tukholmassa  järjestämän  AIDS-kongressin 
osanottajaluettelosta.  Levykkeitä  postitettiin  lähinnä  Eurooppaan, 
mutta  myös  Australia,  Afrikka  ja  Aasia  saivat  osansa.  Yhtään  levykettä 
ei  lähetetty  Yhdysvaltoihin  eikä  tiettävästi  myöskään  Suomeen. 

Levyke  saapui  vastaanottajalle  valkoisessa  kuoressa,  jossa  oli 
levykkeen  lisäksi  sininen  paperi.  Paperissa  luki  ohjelman  nimi  "AIDS 
Information  Introductory  Diskette  Version  2.0"  ja  asennusohjeet.  Niis¬ 
sä  neuvottiin  asettamaan  levyke  A:  asemaan  ja  kirjoittamaan  A:INS- 
TALL.  Paperin  kääntöpuolella  oli  monimutkainen  ohjelmalisenssi, 
jossa  todettiin  aluksi  tavanomaiseen  tapaan,  ettei  ohjelman  tekijä  ole 
vastuussa  tuotteensa  aiheuttamista  vahingoista,  mutta  vihjattiin  myös 
epäsuorasti  ohjelman  aiheuttamiin  vahinkoihin  ellei  sen  lisenssimaksua 
suoriteta.  Kokeneet  mikron  käyttäjät  ohittavat  tällaiset  tekstit  nopealla 
vilkaisulla.  Tässä  tapauksessa  se  oli  virhe. 

Asennusohjelma  kopioi  AIDS.EXE-nimisen  pääohjelman  kiintole¬ 
vylle,  mutta  loi  samalla  päähakemistoon  myös  kaksi  näkymätöntä 
hakemistoa  ja  tallensi  niihin  omia  piilotettuja  työtiedostojaan.  Kiintole¬ 
vyn  AUTOEXEC.BATiin  lisättiin  rivi,  joka  oli  ovelasti  naamioituna 
kasvatti  troijalaisen  käyttämää  laskuria  yhdellä  aina  kun  kone  käynnis¬ 
tettiin. 

Kun  laskuri  oli  ehtinyt  arvoon  90  (eräät  käyttäjät  raportoivat  muis¬ 
takin  arvoista),  alkoi  tapahtua.  Ohjelma  tulosti  ruudulle  ilmoituksen, 
jossa  se  kertoi  suorittavansa  30  minuuttia  kestävää  operaatiota  ja 
varoitti  sammuttamasta  konetta  ennen  kuin  työ  olisi  tehty  loppuun. 
Työn  aikana  ohjelma  koodasi  levyllä  olevat  tiedostonimet  salakielelle 
ja  sai  aikaan  vaikutelman,  että  levy  oli  muuttunut  käyttökelvottomaksi. 
Ohjelmaan  sisältyi  myös  osuus,  joka  neuvoi  käyttäjää  siirtämään  ohjel¬ 
man  toiseenkin  koneeseen  ja  näin  levittämään  vahinkoa. 

Ensimmäiset  levykkeet  saapuivat  vastaanottajilleen  tiistaina 
12.12.89.  Osa  asensi  ohjelman  heti  käyttöön  ja  raportteja  ohjelman 
vahingollisuudesta  alkoi  tihkua  jo  kahta  päivää  myöhemmin.  Viikon 
päästä  asia  oli  jo  maailmanlaajuinen  uutinen,  mikä  osaltaan  vähensi 
vahinkojen  määrää,  sillä  tieto  ohjelman  vaarallisuudesta  tavoitti  monet 
käyttäjät  jo  ennen  kuin  90  käynnistyskertaa  oli  ehtinyt  tapahtua.  Osoi¬ 
tetiedot  hyvässä  uskossa  myynyt  PC  Business  World-lehti  alkoi  jakaa 
lukijoilleen  nopeasti  kehitettyä  torjuntaohjelmaa  AIDSOUT,  joka  pois¬ 
ti  AIDS-ohjelman  luomat  piilotetut  tiedostot  tehden  ohjelman  vaaratto¬ 
maksi.  Tapaus  osoittaa  hyvin  tietosuojalain  tärkeyden.  Osoiterekisterit¬ 
kin  voivat  olla  vaarallisia  vääriin  tai  rikollisiin  tarkoituksiin  joutues¬ 
saan. 

Vielä  pari  vuotta  sitten  AIDS-levyke  olisi  aiheuttanut  paljon 
suuremmat  vahingot.  Uhrit  eivät  olisi  osanneet  epäillä  levykkeitään 
eikä  lehdistökään  olisi  kiinnostunut  asiasta  yhtä  laajasti  kuin  nyt. 
Tietokoneviruksista  ja  Internetin  madosta  noussut  kohu  oli  selvästi 
lisännyt  käyttäjien  valppautta. 

Kaikkia  AIDS -levykkeen  taustoja  ei  ehkä  koskaan  saada  selville. 
Tuhansien  levykkeiden  valmistaminen,  postittaminen  ja  osoitetietojen 
hankkiminen  tuli  maksamaan  arviolta  150000  dollaria,  joten  mistään 
kujeesta  ei  voinut  olla  kyse.  Mikä  siis  oli  PC  Cyborgin  lopullinen 
päämäärä?  Oliko  AIDS-levyke  ansa,  jota  myöhemmin  olisi  käytetty 
kiristykseen?  Aikoiko  PC  Cyborg  tehdä  toisen  joukkopostituksen  ja 
tarjota  uhreille  pelastuslevykettä  sopivaksi  katsomallaan  hinnalla?  Esti- 
kö  tämän  kohtalo,  kun  USA  saman  viikon  lopulla  hyökkäsi  Panamaan, 
kaatoi  kenraali  Noriegan  ja  syöksi  maan  moniksi  kuukausiksi  sekasor¬ 
toon?  Vai  laskiko  yritys  rikastuvansa  jo  niillä  189  ja  398  dollarin 

summilla,  joita  käyttäjien  pyydettiin  lisenssiehdoissa  maksamaan, 
mikäli  aikovat  käyttää  ohjelmaa? 

Helmikuun  1.  päivänä  1990  FBI  pidätti  39-vuotiaan,  Clevelandista 
kotoisin  olevan  Joseph  Louis  Poppin  epäiltynä  osallisuudesta  levykkei¬ 
den  lähettämiseen.  Popp  oh  aiemmin  työskennellyt  WHO:n  palveluk¬ 
sessa  Etiopiassa  ja  Keniassa  hoitaen  juuri  AIDS-tutkimukseen  liittyviä 
asioita.  Kuulusteluissa  Popp  myönsi  osallistuneensa  levykkeen  valmis¬ 
tamiseen,  mutta  kielsi  hyötyneensä  työstä  rahallisesti  tai  tienneensä  sen 
haitallisista  seurauksista.  Kun  Popp  vetosi  henkiseen  sairauteensa, 
tuomari  lähetti  hänet  mielentilatutkimukseen. 

Pommit 

Pommit  ovat  Troijan  hevosten  erikoistapauksia.  Vahinkoa  aiheuttava 
osuus  on  kätketty  ohjelman  sisään  niin,  että  se  aktivoituu  vasta  ohjel¬ 
moijan  asettamien  ehtojen  täyttyessä.  Jos  ehdot  liittyvät  aikaan,  ohjel¬ 
maa  sanotaan  aikapommiksi.  Laukaisevana  tekijänä  voi  olla  myös 
jokin  muu  tekijä,  kuten  esimerkiksi  levyn  täyttöaste.  Vahinkoa  tuote¬ 
taan  vasta  sitten,  kun  levyn  vapaa  tila  on  laskenut  ennalta- asetetun 
rajan  alle.  Näin  varmistetaan,  että  levyn  sotkeminen  todella  tuottaa 
vahinkoa. 

Aikapommi  voidaan  ohjelmoida  laukeamaan  haluttuna  päivänä, 
esimerkiksi  perjantaina  joka  osuu  kuukauden  13.  päiväksi.  Toinen 
suosittu  valinta  on  aprillipäivä.  Ohjelma  voidaan  tehdä  myös  niin,  että 
se  pitää  kirjaa  ajokertojen  lukumäärästä.  Aina  kun  ohjelmaa  ajetaan,  se 
käy  kasvattamassa  ohjelmakoodin  seassa  olevaa  laskuria  yhdellä. 
Lähes  poikkeuksetta  ohjelmia  ajetaan  nykyisin  kiintolevyiltä,  jolloin 
ohjelma  voi  helposti  ja  nopeasti  muokata  itse  itseään.  Levykkeellä  ajet¬ 
taessa  kirjoitus  kestäisi  niin  pitkään,  että  käyttäjä  voisi  huomata  mitä 
on  tekeillä  ja  kirjoitussuojatun  levykkeen  käyttäminen  estäisi  kirjoituk¬ 
sen  kokonaan.  Kiintolevyllä  näitä  ongelmia  ei  ole. 

Vuonna  1988  maailmalla  kiersi  sitkeä  huhu,  jonka  mukaan  Larry 
l-pelin  laittomasti  kopioituun  versioon  olisi  lisätty  pommi,  joka  sotkisi 
kiintolevyn  kun  pelaajan  pistemäärä  ylittäisi  220  pistettä.  Jopa  maa, 
jossa  pommiosuus  oh  peliin  lisätty,  tiedettiin:  Hollanti.  Koska  Larry- 

pelit  ovat  varmaan  eniten  kopioituja  pelejä  koko  maailmassa,  olisi 
tällainen  versio  levinnyt  nopeasti.  Jälleen  yksi  hyvä  syy  välttää  laitto¬ 
masti  kopioituja  pelejä! 

Käyttäjän  kannalta  pommit  ja  viiveellä  toimivat  Troijan  hevoset 
ovat  erittäin  kiusallisia.  Ne  ehtivät  levitä  pitkälle  ennen  kuin  vahingon 
tekeminen  alkaa  ja  vahingollisen  ohjelman  paljastaminen  ennen  sitä 
voi  olla  erittäin  vaikeata.  Ainoa  tehokas  lääke  pommeja  ja  troijalaisia 
vastaan  on  tiedon  levittäminen,  jotta  muut  käyttäjät  osaavat  välttää 
niitä  kantavia  ohjelmia.  Tässä  mikroharrastajien  purkit  ja  käyttäjäko- 
koukset  ovat  suureksi  avuksi.  Niissä  liikkuu  kokonaisia  listoja  (mm. 
"Dirty  Dozen")  ohjelmista,  joiden  on  havaittu  tuottavan  vahinkoa  joko 
tarkoituksella  tai  tahattoman  ohjelmointivirheen  seurauksena. 

Virukset 

Viimeisen  tuholaisten  ryhmän  muodostavat  varsinaiset  tietokoneviruk¬ 
set.  Pelottavasta  nimestään  huolimatta  virus  on  vain  pätkä  ohjelmakoo¬ 
dia,  jonka  joku  ohjelmoija  on  tehnyt.  Termi  "virus"  kuulostaa  maalli¬ 
kon  korvissa  pelottavalta,  eikä  olekaan  ihme,  että  tietokoneviruksiin 
liittyy  monia  vääriä  uskomuksia.  Usein  esimerkiksi  kuvitellaan,  että 
virukset  syntyisivät  itsestään  tietokoneiden  uumenissa.  Todellisuudessa 
asia  on  täsmälleen  päinvastoin:  virukset  ovat  ihmisten  tekemiä  eivätkä 
ne  suinkaan  synny  itsestään  -  itse  asiassa  virusten  tekeminen  on  erittäin 
vaikeata. 

Virus  on  ohjelmoitu  niin,  että  se  pyrkii  levittämään  itsestään  kopioi¬ 
ta  toisiin  tietokoneisiin.  Virus  leviää  koneesta  toiseen  joko  ohjelmatie¬ 
dostojen  tai  levykkeiden  välityksellä.  Koska  viruksen  kantaja  vaihtuu 
jatkuvasti,  virukset  leviävät  nopeasti  koneesta  toiseen  ja  niiden  alkupe¬ 
rää  on  vaikea  jäljittää.  Viruksiin  ei  jää  tekijänsä  sormenjälkiä. 

Miten  virus  leviää? 

Viruksen  leviäminen  tapahtuu  kolmessa  vaiheessa.  Näistä  ensimmäi¬ 
nen  on  tarttumisvaihe,  jonka  aikana  virus  pujahtaa  uuteen  tietokonee¬ 
seen  ja  piiloutuu  sinne.  Tartuntatapoja  ja  piilopaikkoja  käsitellään 

Viruksen  elämän  kolme  vaihetta.  Ensimmäisessä  vaiheessa  virus  pääsee 
koneeseen  levykkeen  mukana.  Toisessa  vaiheessa  virus  leviää  tekemällä 
itsestään  kopioita  niille  levykkeille,  joita  koneessa  käytetään.  Näillä  levykkeillä 
virus  leviää  nopeasti  uusiin  koneisiin.  Kolmannessa  vaiheessa  virus  iskee. 
Pahimmat  virukset  sotkevat  käyttäjän  kiintolevyn  ja  tuhoavat  näin  hänen 
tiedostonsa.  Vaarattomammat  virukset  saattavat  soittaa  musiikkia  koneen 
kaiuttimesta  tai  aiheuttaa  muita  yllätyksiä  käyttäjälle.  Eräistä  viruksista  kolmas 
vaihe  puuttuu  kokonaan:  ne  pyrkvitä  vain  lisääntymään  ja  leviämään  eivätkä 
aiheuta  suoranaista  vahinkoa. 

lähemmin  seuraavassa  luvussa. 

Toinen  vaihe  on  lisääntymisvaihe.  jonka  aikana  virus  pyrkii  levittä¬ 
mään  itsestään  kopioita  muihin  koneisiin.  Kun  virustartunnan  saanees¬ 
sa  koneessa  käytetään  levykkeitä,  virus  pyrkii  kopioimaan  itsensä  niil¬ 
le.  Jos  kopiointi  onnistuu,  levittävät  saastuneet  levykkeet  viruksen  taas 
uusiin  koneisiin. 

Kolmannessa  ja  viimeisessä  vaiheessa  virus  aktivoituu.  Toisin  kuin 
yleensä  kuvitellaan,  läheskään  kaikki  tietokonevirukset  eivät  aktivoi¬ 
tuessaan  tee  suoranaista  vahinkoa.  Käytännön  pilana  virus  voi  esimer¬ 
kiksi  soittaa  musiikkia  koneen  kaiuttimesta,  tulostaa  ylimääräisiä  vies¬ 
tejä  kuvaruudulle  tai  vaikkapa  vilkuttaa  näppäimistön  merkkivaloja. 
Vakavampia  ovat  tapaukset,  joissa  virus  sotkee  kiintolevyn  tai  tuhoaa 
muulla  tavoin  käyttäjän  tiedostot. 

Tarttumiseen,  lisääntymiseen  ja  vahingon  tuottamiseen  tarvittava 
koodi  on  puristettava  mahdollisimman  pieneen  tilaan,  jotta  viruksen 
olisi  helpompi  piiloutua.  Tyypillinen  PC-virus  on  kooltaan  vain  1-3 
kilotavua.  Tällaisen  viruksen  ohjelmointi  on  erittäin  vaativa  tehtävä  ja 
se  edellyttää  syvällistä  perehtymistä  käyttöjärjestelmän  toimintaan. 
Kuka  tahansa  kotitarveohjelmoija  ei  onneksi  pysty  viruksia  tekemään. 

Virukset  mikroissa 

Oikeat  tietokonevirukset  syntyivät  vasta  mikrotietokoneiden  myötä. 
Asiaa  oli  tosin  kokeiltu  matojen  muodossa  jo  isoilla  tietokoneilla, 
mutta  vasta  mikrojen  tuleminen  loi  pohjan  todellisille  tietokoneviruk¬ 
sille.  Mikrot  olivat  halpoja,  niitä  oli  paljon  ja  niiden  ohjelmointiin 
käytetyt  niksit  olivat  kaikkien  tiedossa.  Ensimmäisiä  mikroviruksia 
olivat  kaiketi  jo  1980-luvun  alussa  Apple  ll:sta  löydetyt  tapaukset, 
jotka  tosin  matojen  tapaan  pyrkivät  vain  leviämään  eivätkä  tuottaneet 
suoranaista  vahinkoa. 

Kun  PC:t  ja  Macit  alkoivat  yleistyä,  löytyi  viruksille  vielä  otolli¬ 
sempi  kasvualusta.  Nämä  mikrot  olivat  entisiä  paljon  tehokkaampia  ja 
niissä  oli  paljon  Applen  DOSia  (huvittavaa  kyllä,  myös  Apple  II:n 
käyttöjärjestelmän  nimi  oli  DOS  ja  sen  yleisin  versiokin  oli  3.3)  moni¬ 
puolisempi  käyttöjärjestelmä.  Tästä  syystä  niille  oli  myös  helpompi 

tehdä  viruksia.  Myytyjen  koneiden  suuri  määrä  helpotti  puolestaan 
virustartunnan  leviämistä. 

Ensimmäinen  PC-virus  löydettiin  tammikuussa  1986.  Mac-virukset 
ilmestyivät  pian  sen  jälkeen.  Aluksi  uskottiin,  että  mikro virukset  olisi¬ 
vat  vain  lyhytaikainen  villitys,  joka  menisi  nopeasti  ohitse.  Näin  ei 
kuitenkaan  käynyt.  PC-virusten  määrä  alkoi  hiljalleen  lisääntyä  ja 
vuoden  1989  aikana  se  koki  todellisen  buumin,  kun  tunnettujen  virus¬ 
ten  määrä  kasvoi  lähes  kaksinkertaiseksi. 

Syrjäisen  asemansa  ansiosta  Suomi  välttyi  pitkään  viruksilta,  sillä 
ensimmäiset  laajemmat  virustartunnat  löydettiin  Maceistä  vasta  vuoden 
1988  aikana.  PC:t  saivat  olla  rauhassa  tätäkin  pidempään.  Virusilmoi- 
tuksia  alkoi  tulla  vasta  syksyllä  1989  -  mutta  silloin  niitä  tulikin  sitten 
runsaasti. 

Montako  PC-vimsta  on  olemassa? 

Kukaan  ei  tarkkaan  tiedä,  montako  erilaista  tietokonevirusta  on 
olemassa.  Määrällisesti  eniten  viruksia  löytyy  PC-koneille,  mutta  siel¬ 
läkin  arviot  vaihtelevat  suuresti  laskutavasta  riippuen.  Usein  on  vaikea¬ 
ta  erottaa,  milloin  kyseessä  on  kokonaan  uusi  tietokonevirus  ja  milloin 
taas  jonkin  vanhan  viruksen  muunnos. 

lBM:n  viruslaboratorio  oli  tammikuun  1990  lopussa  luokitellut  65 
erilaista  PC-virusta.  Samaan  aikaan  eräät  virusten  torjuntaan  tarkoitetut 
apuohjelmat  mainostivat  tuntevansa  yli  140  virusta.  Arvioiden  väliset 
erot  johtuvat  erilaisesta  luokittelutavasta.  Kun  jokaisesta  viruksesta  on 
liikkeellä  vähintään  kymmeniä,  joskus  jopa  satoja  tuhansia  kopioita,  on 
liikkeellä  olevien  virusten  määrä  laskettavissa  miljoonissa. 

Pahinta  on,  että  uusia,  ennestään  tuntemattomia  viruksia  löydetään 
koko  ajan.  McAfee,  jonka  virusten  etsintään  tarkoitettu  ohjelma  on 
esitelty  tässä  kirjassa  jäljempänä,  ilmoitti  kesäkuussa  1990  löytäneensä 
17  uutta,  ennestään  tuntematonta  viruslajia  yhden  kuukauden  aikana! 

Koneesta  toiseen  tarttuvaa  ohjelmaa  ei  suotta  kutsuta  virukseksi.  Ohjel¬ 
malla  on  suorastaan  hämmästyttävän  paljon  yhteistä  biologisen  viruk¬ 
sen  kanssa.  Johtuvatko  yhtäläisyydet  siitä,  että  konevirukset  ovat 
ihmisten  tekemiä  ja  luonnon  viruksissa  käyttämä  tekniikka  paras 
mahdollinen  matkittavaksi  vai  onko  kyseessä  jokin  universaali  laki 
energian  säilymisen  tai  entropian  lisääntymisen  tapaan...  niin,  kukapa 
tietää? 

Näkyvin  samankaltaisuus  luonnollisilla  ja  keinotekoisilla  viruksilla 
on  niiden  tarve  käyttää  isäntää.  Tietokonevirus  on  täysin  vaaraton  ellei 
sillä  ole  ohjelmaa  tai  käyttöjärjestelmää,  johon  kiinnittyä. 

Myös  solulla  ja  tietokoneohjelmalla  on  paljon  yhteistä.  Solun  ohjel¬ 
ma  sisältyy  pitkään  DNA-molekyyliketjuun  ja  siinä  on  tietokoneohjel¬ 
man  tavoin  erikoismerkkejä,  mm.  loppumerkki.  Kun  solu  jakautuu, 
tehdään  alkuperäisestä  DNA:sta  kopio  aivan  samaan  tapaan  kuin  tapah¬ 
tuu  tietokoneohjelmaa  kopioitaessa.  Solun  DNA  on  ohjelmana  usko¬ 
mattoman  monimutkainen.  Se  sisältää  yhtä  paljon  tietoa  kuin  kuin 
30-osainen  tietosanakirja  -  ja  tällaisia  soluja  on  ihmisessä  noin  10000 
miljardia. 

Jos  kopioinnin  aikana  sattuu  virhe,  ei  uusi  yksilö  ole  enää  alkupe¬ 
räisen  kaltainen.  On  syntynyt  mutaatio.  Yleensä  tällaiset  mutaatiot  ovat 
elinkelvottomia  ja  kuolevat  pois.  Sama  pätee  tietokoneohjelmiin:  jos 
bitit  muuttuvat  kopioinnissa,  on  uusi  kopio  lähes  varmasti  toimintakel¬ 
voton.  Todennäköisyys  sille,  että  virus  muuttuisi  kopiointivirheiden 
vuoksi  uudenlaiseksi  toimivaksi  virukseksi  on  äärimmäisen  pieni.  Voi 
vain  arvailla,  miten  monta  kertaa  tekstinkäsittelyohjelmaa  pitäisi 
kopioida,  ennen  kuin  se  kopiointivirheiden  vuoksi  olisikin  muuttunut 
taulukkolaskentaohj  elmaksi . . . 

Mutaatioita  ja  hieman  toisistaan  poikkeavia  tietokoneviruksia 
tunnetaan  lukuisia,  mutta  ne  eivät  suinkaan  ole  syntyneet  sattumalta. 
Asialla  ovat  olleet  ihmiset,  jotka  ovat  ottaneet  saamansa  viruksen, 
muuttaneet  sen  ohjelmointia  ja  laskeneet  viruksen  jälleen  eteenpäin. 
Tekemällä  viruksista  uusia  versioita  ja  mutaatioita  on  pyritty  vaikeutta¬ 
maan  virusten  etsintäohjelmien  työtä. 

Vaikein  osa  tietokoneviruksen  ohjelmoinnissa  on  saada  virus  leviä- 
mään.  Uuden  yksilön  synnyttäminen  on  vaikea  ja  monimutkainen 
prosessi  riippumatta  siitä,  onko  kyseessä  elävä  olento  vai  itseään 
kopioiva  tietokoneohjelma.  Luonnosta  löytyy  lukuisia  esimerkkejä 
eläinlajeista,  joiden  lisääntymisrituaalin  monimutkaisuus  panee  ihmet¬ 
telemään,  miten  laji  on  voinut  säilyä  hengissä  miljoonia  vuosia.  Eikä 
ihmisen  lisääntyminenkään  ole  helppoa  tai  tuskatonta. 

Solujen  tapaan  ohjelmat  voivat  olla  immuuneja  joillekin  tietokone¬ 
viruksille.  Tällöin  ohjelmatiedoston  rakenteessa  on  jotain  sellaista,  joka 
estää  virusta  tarttumasta  siihen.  Eräät  virukset  jättävät  kaikkien  pienim¬ 
mät  ja/tai  isoimmat  ohjelmatiedostot  rauhaan.  Osa  viruksista  pystyy 
puolestaan  tarttumaan  vain  COM-tiedostoihin. 

Eläimistä  tai  kasveista  havaitut  virukset  ovat  yleensä  ihmiselle 
vaarattomia.  Tietokonevirukset  ovat  yhtä  tarkkoja  elinympäristöstään. 
PC: Ile  tehty  virus  ei  toimi  pelimikrossa  eikä  Macin  virus  isossa  tieto¬ 
koneessa. 

Tiedostoja  ja  levykkeitä  voidaan  "rokottaa"  virusta  vastaan.  Analo¬ 
gia  luontoon  on  jälleen  ilmeinen.  Rokottamisen  idea  perustuu  siihen, 
että  tiedostoon  lisätään  viruksen  käyttämä  merkki.  Merkin  nähdessään 
virus  luulee  jo  taltuttaneensa  ohjelman.  Viruksen  "heikennetty"  versio 
lisää  tiedoston  "vastustuskykyä"  ja  estää  todellisen  virustartunnan. 

Elämä  sellaisena  kuin  me  sen  tunnemme  perustuu  hiilen  kykyyn 
muodostaa  monimutkaisia  kemiallisia  yhdisteitä.  Hiilen  lisäksi  tällai¬ 
nen  kyky  on  vain  piillä,  jota  käytetään  mikroprosessorien  rakennusai¬ 
neena.  Kenties  jossain  päin  maailmankaikkeutta  onkin  juuri  piille 
rakentuvaa  elämää.  Piistä  rakennettuja  olioita  uhkaavat  mutaatioiden 
kautta  syntyneet  ykköstä  ja  nolla  täynnä  olevat  pii  virukset...  tai  sitten 
ei. 

Mistä  virukset  tulevat  Suomeen? 

Koska  tietokonevirukset  leviävät  nopeasti,  on  niiden  alkuperää  usein 
mahdotonta  jäljittää.  Jotain  voidaan  kuitenkin  päätellä  siitä,  missä 
maassa  virus  ensiksi  havaitaan.  Uusia,  ennestään  tuntemattomia  viruk¬ 
sia  on  löydetty  mm.  Hollannista,  Länsi-Saksasta,  Taiwanista,  Israelista, 

Uudesta  Seelannista,  Bulgariasta,  Islannista,  Italiasta  sekä  tietenkin 
USAsta.  Virusten  tekotaito  näyttää  levinneen  yhtä  laajalle  kuin  mikro- 
harrastuskin  eikä  kunnioita  mitään  maantieteellisiä  tai  poliittisia  rajoja. 
Jostain  syystä  Israelista  ja  Bulgariasta  on  löydetty  poikkeuksellisen 
paljon  uusia  viruksia. 

Useimmat  virukset  kulkeutuvat  Suomeen  saastuneiden  levykkeiden 
välityksellä.  Peliohjelmat  saattavat  kiertää  koneesta  toiseen  ennen  kuin 
päätyvät  jonkun  salkussa  Suomeen.  Tunnetaan  myös  tapauksia,  joissa 
suomalaiset  yritykset  ovat  saaneet  virustartunnan  ulkomaisen  kontto¬ 
rinsa  lähettämistä  työlevykkeistä. 

Pahimpia  ovat  tapaukset,  joissa  viruksen  saastuttamia  levykkeitä 
jakaa  jokin  mikroalalla  toimiva  laite-  tai  ohjelmavalmistaja.  Tällaisista 
tapauksista  on  useita  esimerkkejä. 

Yleisesti  uskotaan,  että  italialainen  Ping-Pong  -virus  levisi 
Suomeen  Olivetin  omien  huoltolevykkeiden  mukana.  Ennen  kuin  huol¬ 
to  huomasi  mitä  oli  tapahtunut,  se  oli  ehtinyt  levittää  tartuntaa  moniin 
PC-koneisiin.  Keväällä  1990  suomalainen  iltapäivälehti  kertoi  viruksen 
aiheuttamasta  epidemiasta  eräässä  valtion  yrityksessä,  mutta  ei  kerto¬ 
nut  yrityksen  nimeä. 

Vuoden  1989  lopulla  Suomeen  tuli  joukko  Stoned-viruksen  saastut¬ 
tamia  VGA-näytön  apuohjelmalevykkeitä.  Virus  ehti  levykkeiden 
mukana  levitä  useille  käyttäjille  ennen  kuin  asia  havaittiin.  Virus  oli 
ilmeisesti  pesiytynyt  valmistajalla  koneeseen  jossa  levykkeitä  kopioi¬ 
tiin.  Kesällä  sama  virus  löydettiin  Tecmarin  VGA-korttien  levykkeiltä. 

Toukokuussa  1990  löysi  eräs  tarkkaavainen  mikronkäyttäjä 
Vacsina- viruksen  alkuperäiseltä,  koneen  mukana  tulleelta  DOS -apu- 
ohjelmalevykkeeltä.  Kone  ei  ollut  mikään  halpaklooni  vaan  varsin 
tunnettua  ja  arvostettua  merkkiä.  Kun  maahantuoja  sai  tiedon  asiasta  ja 
alkoi  tutkia  tapahtunutta,  löytyi  viruksen  saastuttamia  käyttöjärjestel- 
mälevykkeitä  useampia. 

Eräs  Singaporessa  halpoja  PC-kloonimikroja  tehnyt  valmistaja  jakoi 
koneen  mukana  käyttöjärjestelmän  lisäksi  Artic  mouse-levykettä. 
Levykkeiltä  löytyivät  sekä  Disk  Killer-  että  Jerusalem-virukset.  Muuta¬ 
ma  suomalainenkin  sai  virukset  käytyään  ostamassa  mikronsa  Singapo- 
resta. 

Alkuvuodesta  1989  AMS-niminen  Atari  ST:lle  ohjelmia  tekevä 
valmistaja  ilmoitti,  että  myyntiin  oli  päässyt  erä  viruksen  saastuttamia 
Flair  Paint-ohjelmia.  Yritys  ilmoitti  vaihtavansa  levykkeet  maksutta 
uusiin.  Vuotta  myöhemmin  sama  tapahtui  tunnetulle  pelivalmistajalle 
Electronic  Artsille.  Nyt  virus  oli  Atari  ST:n  Star  Commander-pelissä. 
Levykkeet  sai  jälleen  vaihtaa  uusiin. 

Näiden  lähinnä  laitetoimituksiin  liittyvien  tapausten  lisäksi  viruksia 
on  havaittu  myös  eräistä  vähemmän  tunnetuista  PC-valmisohjelmista. 

Valmisohjelmien  mukana  levinneistä  viruksesta  tunnetuin  on 
MacMagazine.  Kanadalaisen  MacMagazine-tietokonelehden  päätoimit¬ 
taja  loi  viruksen  vuoden  1988  alussa  tutkiakseen,  miten  nopeasti  se 
leviäisi  käyttäjien  keskuudessa.  Tulos  ylitti  kaikki  odotukset.  Virus 
nimittäin  pujahti  erään  käyttäjän  mukana  Aldukselle,  PageMaker- 
julkaisuohjelman  tekijälle,  ja  heidän  uuden  Freehand-piirrosohjelman 
levykkeille.  Kopiokoneet  ehtivät  monistaa  saastuneita  levykkeitä 
kolmen  päivän  ajan  ennen  kuin  virus  huomattiin.  Tänä  aikana  levyk¬ 
keet  olivat  löytäneet  tiensä  5000  käyttäjälle.  Kahdessa  kuukaudessa 
ohjelma  oli  laittoman  kopioinnin  myötä  levinnyt  jo  350000  Maciin. 
Vaikuttava  todiste  siitä,  miten  tehokasta  laiton  kopiointi  on! 

Kaikeksi  onneksi  virus  oli  varsin  harmiton.  Huhtikuun  2  päivänä 
1988,  joka  oli  Macintosh  11-koneen  julkistamisen  yksivuotispäivä,  se 
tulosti  kuvaruudulle  viestin  "Richard  Brandow,  Publisher  of  MacMag, 
and  its  entire  staff  Would  like  to  take  this  opportunity  to  convey  their 
UNIVERSAL  MESSAGE  OF  PEACE  To  ali  Macintosh  users  around 
the  World.”  ja  tuhosi  itse  itsensä.  Virus  oli  kouluesimerkki  siitä,  miten 
nopeasti  virus  voi  laittoman  kopioinnin  seurauksena  levitä. 

Kuten  edellä  kerrotut  tapaukset  osoittavat,  ei  edes  alkuperäisiin 
ohjelmalevykkeisiin  voi  aina  luottaa.  Tietoisuus  viruksista  on  kuitenkin 


RirHHRnBRHNDaiu,  Publisher  of  MncMog, 
and  Us  entire  staff 

To  ali  Macintosh  users  around  the  tuorld. 


MacMag  oli  ensimmäinen  virus,  joka  levisi  kaupasta  ostetun  ohjelman  mukana. 
Sen  jälkeen  viruksia  on  löydetty  muiltakin  alkuperäislevykkeiltä. 

lisääntynyt  ja  ainakin  isommat  ohjelmistotalot  ovat  alkaneet  kiinnittää 
erityistä  huomiota  virusten  torjuntaan.  Monet  PC-maahantuojat  ovat 
niin  ikään  alkaneet  tarkistaa  säännöllisesti  koneittensa  mukana  toimi¬ 
tettavia  levykkeitä.  Riski  saada  virus  alkuperäisestä  ohjelmapaketista 
on  siten  erittäin  vähäinen,  mutta  kuitenkin  aina  olemassa. 

Jonkin  verran  viruksia  pääsee  maahan  myös  tietoliikenneyhteyksien 
mukana.  Kuka  tahansa  harrastaja  voi  soittaa  modeemin  välityksellä 
lähes  minne  tahansa  maapalloa  ja  siirtää  linjaa  pitkin  muutamassa 
minuutissa  itselleen  ohjelmia.  Ohjelmiin  mahdollisesti  tarttuneet  viruk¬ 
set  leviävät  tällä  tavalla  maanosasta  toiseen. 

Virukset  leviävät  ällistyttävän  nopeasti.  Hyvänä  esimerkkinä  on 
Yankee  Doodle-virus,  joka  havaittiin  ensi  kertaa  Wienissä  syyskuun 
lopulla  1989.  Jo  paria  kuukautta  myöhemmin  virus  oli  ehtinyt  saastut¬ 
taa  Suomessa  useita  mikroja. 

Miksi  viruksia  tehdään? 

Miksi  sitten  viruksia  tehdään?  Kuka  viitsii  kuluttaa  aikaansa  monimut¬ 
kaisen  viruksen  laatimiseen  kun  tietää,  ettei  työstä  voi  koskaan  vaatia 
itselleen  kunniaa?  Päinvastoin,  viruksen  tekijän  on  pidettävä  suunsa 
tiukasti  kiinni.  Joskus  aivan  harmittaa  se  kekseliäisyys  ja  työmäärä, 
joka  virusten  tekemiseen  on  tuhlattu.  Maailma  voisi  olla  parempi  paik¬ 
ka,  jos  nämäkin  resurssit  olisi  käytetty  parempiin  tarkoituksiin. 

Suurin  viruksia  laativa  ryhmä  lienevät  15-25  vuotiaat  pojat.  Heille 
virusten  tekeminen  on  hakkeroinnin  tapaan  älyllinen  haaste,  josta  tulee 
erityisen  jännittävä  siksi,  että  se  on  kiellettyä.  Viruksia  tehdään,  koska 
halutaan  nähdä  miten  ne  toimivat.  Tämä  selittää  sen,  miksi  niin  monet 
virukset  tuottavat  erilaisia  jekkuja  tai  piloja  yrittämättäkään  tehdä 
varsinaista  vahinkoa. 

1990-luvun  Vaahteramäen  Eemeli  on  poika,  joka  harrastaa  mikron 
käyttöä  ja  on  tietoliikenteen  kautta  yhteydessä  muihin  alan  harrastajiin. 
Hän  voi  esittää  kysymyksiä  muille,  jotka  kokeilevat  samoja  asioita. 
Tietoverkon  kautta  se  käy  helposti,  vaikka  vastaajat  olisivat  toisella 
mantereella.  1800-luvun  alussa  hän  pisti  uteliaisuuttaan  päänsä  soppa- 
kulhoon  -  nyt  hän  on  yhtä  utelias  mikron  suhteen.  Nuoren  iän  ei  pidä 

antaa  hämätä,  sillä  monet  parhaista  ohjelmoijista  ovat  alle  20-vuotiaita. 
Internetin  madon  tekijä  oli  23-vuotias.  Vain  tämän  ikäinen  pystyy  edes 
keksimään  moisia  kujeita.  Vanhemmille  ohjelmoijille  ne  eivät  tulisi 
mieleenkään. 

Kokonaan  uuden  viruksen  kehittäminen  on  vaikeata.  Helpommalla 
pääsee,  kun  ottaa  kiinni  jonkin  olemassa  olevan  viruksen,  tekee  siihen 
hieman  muutoksia  ja  pistää  viruksen  eteenpäin.  Esimerkiksi  laajalle 
levinneestä  Jerusalem-viruksesta  on  tällä  tavoin  tehty  lukuisia  eri 
versiota.  Tuntemattomat  ohjelmoijat  ovat  myös  "parannelleet"  alkupe¬ 
räisiä  viruksia  korjaamalla  niissä  olleita  virheitä  ja  rajoituksia. 

Miehiseen  tapaan  tehdä  tiedettä  on  aina  kuulunut  asioiden  tutkimi¬ 
nen  niiden  itsensä  vuoksi.  Asioille  ei  tarvitse  olla  pitäviä  perusteluita 
tai  hyviä  syitä.  Mount  Everestille  kiivettiin,  "koska  se  oli  olemassa". 
Atomipommi  tehtiin,  koska  haluttiin  testata  toimisiko  näkymättömistä 
atomeista  laaditut  teoriat  myös  käytännössä.  Tekoälyä  tutkitaan  siitä 
huolimatta,  että  toteutuessaan  se  saattaa  aiheuttaa  suuria  ja  arvaamatto¬ 
mia  yhteiskunnallisia  mullistuksia.  Näiden  tutkimuskohteiden  rinnalla 
virusten  tekeminen  tuntuu  harmittomalta  näpertelyltä. 

Viruksia  syntyy  toki  muutoinkin  kuin  vain  nykyajan  Eemelien 
kujeina.  Vain  muutaman  syntyhistoria  tunnetaan  yksityiskohtaisem¬ 
min.  Macin  nVir- niminen  virus  luotiin  kesällä  1987  kokeilumielessä 
hollantilaisella  nuortenleirillä.  Opettaja  halusi  näyttää,  miten  tehdään 
ohjelma,  joka  piiloutuu  ja  käynnistyy  ennalta-annettuna  päivänä.  Leirin 
jälkeen  ohjelmat  ja  dokumentit  tuhottiin,  mutta  silti  muutaman  kuukau¬ 
den  kuluttua  ilmestyivät  ensimmäiset  tällä  periaatteella  tehdyt  virukset. 

Eräissä  tapauksissa  viruksia  on  pyritty  käyttämään  myös  modernina 
tapana  vaikuttaa  asioihin.  Joulukuussa  1987  havaittiin  Jerusalemin 
yliopistossa  virus,  joka  levisi  nopeasti  ympäri  maailmaa.  Viruksen 
analyysi  paljasti,  että  se  oli  ohjelmoitu  aktivoitumaan  perjantaina,  joka 
osui  kuukauden  13.  päiväksi.  Seuraava  tällainen  päivä  sattui  olemaan 
toukokuussa  1988  ollut  Israelin  40-vuotispäivän  aatto.  New  York 
Times  päätteli  viruksen  olevan  poliittinen  protesti  ja  siitä  lähtien  virus¬ 
ta  alettiin  kutsua  PLO- virukseksi.  Mitään  yhteyttä  PLOn  ja  viruksen 
välillä  ei  kuitenkaan  koskaan  löydetty.  USAn  presidentin  vaalikampan¬ 
jan  aikana  kehitetty  Macintoshin  Dukakis- virus  kuuluu  samaan  sarjaan. 
Se  tulosti  kuvaruudulle  ilmoituksen  "Dukakis  for  president!". 

Vuoden  1989  lopulla  NASA  laukaisi  avaruuteen  Galileo-luotaimen. 
Ympäristöaktivistit  yrittivät  estää  laukaisun  vedoten  luotaimessa 
olevan  ydinreaktorin  turvallisuusriskeihin,  mutta  se  ei  auttanut.  NASA 
laukaisi  luotaimen  vastustuksesta  huolimatta,  mutta  eivätpä  vastustajat¬ 
kaan  jääneet  neuvottomiksi.  Itseään  nimellä  Worms  Against  Nuclear 
Killer  kutsuva  ryhmä  ujutti  NASAn  tietokoneverkkoon  madon,  joka 
tulosti  käyttäjien  kuvaruuduille  ydinvoiman  vastaisia  iskulauseita. 
Mato  saastutti  noin  60  DECin  tietokonetta  NASAn  omassa  verkossa  ja 
levisi  verkon  kautta  myös  Sveitsiin  CERNin  tutkimuskeskukseen. 

Viruksia  on  joskus  käytetty  myös  koston  ja  kiristyksen  muotona. 
Macintoshin  Scores-viruksen  uskotaan  syntyneen  potkut  saaneen  ohjel¬ 
moijan  kostona  entiselle  työnantajalleen  Electronic  Data  Systemsille. 
Pian  potkujen  jälkeen  yritykseen  saapui  nimetön  levyke,  jolta  Scores- 
virus  alkoi  maaliskuussa  1988  levitä  maailmanlaajuisesti. 

Kuka  hyötyy  viruksista? 

Dekkareissa  syyllinen  löytyy  usein  tutkimalla,  kuka  hyötyi  eniten 
murhasta.  Voisikohan  samaa  periaatetta  soveltaa  tietokoneviruksiin? 
Kuka  hyötyy  tietokoneviruksista?  Tuskin  muut  kuin  valmisohjelmien 
tekijät. 

He  ovat  jo  vuosia  katselleet  voimattomina,  miten  kalliisti  tuotetut 
ohjelmat  ovat  levinneet  laittomina  kopioina  maapallon  ympäri.  Laitto¬ 
masti  kopioidun  AutoCAD-suunnitteluohjelman  hinta  kaukoidän  tieto¬ 
konekaupassa  on  tuhat  markkaa.  Suomessa  saman  ohjelman  virallinen 
myyntihinta  on  35000  markkaa.  Ei  ole  ihme,  jos  valmistajat  ovat  vihai¬ 
sia. 

Aikoinaan  kopiointia  yritettiin  estää  lisäämällä  ohjelmiin  kopiosuo- 
jauksia.  Suojaukset  oli  kuitenkin  mahdollista  kiertää  ja  ne  tuottivat 
ongelmia  myös  sellaisille  käyttäjille,  jotka  olivat  ostaneet  ohjelman 
oikealla  rahalla.  Näiden  ongelmien  vuoksi  ostajat  alkoivat  karttaa 
kopiosuojattuja  ohjelmia  ja  ostivat  mieluummin  kilpailevan  ohjelman, 
jos  siinä  ei  ollut  suojausta.  Lopulta  kaikki  valmistajat  luopuivat  hanka¬ 
liksi  ja  tehottomiksi  osoittautuneista  suojauksista. 

Viruksista  noussut  kohu  on  vähentänyt  laitonta  kopiointia  paljon 
tehokkaammin  kuin  parhaatkaan  kopiosuojaukset.  Ohjelmantekijöiden 
kannalta  on  siis  vain  hyväksi,  että  käyttäjien  viruspelkoa  pidetään  yllä 
ja  ruokitaan  sopivasti.  Samaan  joukkoon  kuuluvat  tietenkin  myös 
virusten  torjuntaohjelmien  tekijät  ja  myyjät.  Tällaisten  ohjelmien 
markkinat  ovat  syntyneet  vasta  virusten  yleistymisen  myötä,  mutta 
niiden  kaupallinen  merkitys  on  jäänyt  vähäiseksi.  Parhaat  ohjelmat  kun 
ovat  usein  ilmaisia  PD-ohjelmia. 

Mitään  todisteita  ohjelmatalojen  sekaantumisesta  virusten  tuottami¬ 
seen  ei  tietenkään  ole,  mutta  teoria  kuulostaa  varsin  uskottavalta... 

Tässä  luvussa  tarkastellaan  lähemmin  tietokoneviruksen  toimintaa: 
miten  se  tarttuu  koneeseen,  mihin  se  piiloutuu  ja  mitä  se  voi  tehdä. 
Vaikka  esimerkkinä  on  jälleen  PC  ja  DOS-käyttöjärjestelmä,  toimivat 
kaikki  virukset  samalla  periaatteella.  Viruksen  toiminnan  ymmärtämi¬ 
nen  edellyttää  myös  jonkin  verran  PC-tekniikan  tuntemusta.  Lukija, 
joka  ei  ole  kiinnostunut  mikron  tekniikasta,  voi  huoletta  hypätä  yli  siitä 
kertovat  kohdat. 

Virusten  luokittelu 

Kun  tiede  alkaa  tutkia  uutta  aluetta,  on  ensimmäinen  työvaihe  perintei¬ 
sesti  ollut  havaintojen  luokittelu.  Luomalla  karsinat  ja  jakamalla 
havainnot  niiden  perusteella  saadaan  asioihin  jonkinlainen  järjestys  ja 
helpotetaan  niiden  ymmärtämistä. 

Mikro  tietokoneista  löydetyt  virukset  voidaan  jakaa  kolmeen 
ryhmään  niiden  leviämistavan  mukaan: 

•  tiedostovirukset 

•  levykevirukset 

•  sovellusohjelmavirukset 

Ensimmäisen  ryhmän  muodostavat  tiedostovirukset,  jotka  leviävät 
koneesta  toiseen  tarttumalla  ohjelmatiedostoihin.  Kun  viruksen  saanut 
ohjelma  käynnistetään,  virus  pääsee  muistiin  ja  kopioi  itsensä  uusiin 

ohjelmiin.  Tiedostovirukset  voivat  levitä  ohjelmatiedostojen  mukana 
koneesta  toiseen  myös  lähiverkon  tai  modeemiyhteyden  välityksellä. 

Toisen  ryhmän  muodostavat  levykevirukset,  jotka  eivät  tarvitse 
isäntäohjelmaa.  Ne  piiloutuvat  levyllä  alueille,  joilla  normaalisti  sijait¬ 
see  vain  käyttöjärjestelmän  omaa  tietoa.  Tältä  alueelta  virus  pääsee 
muistiin  heti,  kun  kone  käynnistetään.  Leviäminen  on  mahdollista  vain 
levykkeiden  välityksellä. 

Kolmannen  ja  samalla  pienimmän  ryhmän  muodostavat  sovellusoh¬ 
jelmien  virukset.  Nämä  virukset  on  tehty  sovellusohjelman  omalla 
makro-  tai  ohjelmointikielellä  ja  ne  leviävät  vain  kyseisen  ohjelman 
sisällä  piiloutuen  sen  tekemiin  työtiedostoihin.  Lotuksen,  Excelin, 
Wordin  ja  WP:n  kaltaisten  ohjelmien  käyttämä  makrokieli  on  niin 
monipuolista,  että  sillä  olisi  mahdollista  tehdä  myös  viruksia.  Erityisen 
vaarallisia  ovat  makrot,  jotka  käynnistyvät  automaattisesti  kun  ohjelma 
käynnistetään  tai  kun  jokin  työtiedosto  avataan.  Tällainen  virus  voi 
kopioida  itsensä  jokaiseen  käytettävään  työtiedostoon  ja  näin  levittää 
itseään. 

Esimerkki  sovellusviruksesta  on  Macin  Dukakis-virus.  Se  leviää 
Hypercard-ohjelman  pinoissa  ja  mainostaa  Dukakista  presidentiksi. 

Miten  virus  leviää? 

Koska  virus  on  vain  pätkä  ohjelmaa,  sen  on  päästävä  mikron  työmuis¬ 
tiin  (RAMiin)  voidakseen  toimia.  Työmuistissa  sijaitsevat  normaalisti 
käyttöjärjestelmä  ja  sovellusohjelma.  Virus  tunkee  itsensä  vapaaksi 
jääneeseen  osaan  työmuistia  ja  kiinnittyy  sinne. 

Virus  ei  voi  levitä  levykkeeltä  toiselle  fyysisen  kosketuksen  tai 
muun  vastaavan  välityksellä.  Virus  voi  levitä  tietoliikenteen  kautta, 
mutta  vain  silloin,  kun  siirretään  viruksen  saastuttamia  ohjelmatiedos¬ 
toja.  Pelkkä  modeemi  tai  lähiverkko  ei  sinänsä  voi  levittää  virusta. 

Levyllä  oleva  virus  on  täysin  vaaraton  jono  ykkösiä  ja  nollia. 
Tällaisesta  levystä  voi  huoletta  katsoa  DIR-listauksen,  levyä  voi  tutkia 
erilaisilla  ohjelmilla  ja  tiedostoja  voi  jopa  kopioida  levyltä  toiselle. 

Virus  alkaa  toimia  vasta  päästyään  työmuistiin  ja  saatuaan  prosesso¬ 
rin  suorittamaan  omaa  koodiaan.  Keskusmuistiin  pääsemiseen  on  kaksi 

eri  tapaa.  Virus  voi  ladata  itsensä  muistiin  käyttöjärjestelmän  mukana 
heti  kun  kone  käynnistetään.  Tämä  edellyttää,  että  virus  on  kiinnittynyt 
levyllä  alueille,  joita  alkulataukseen  käytetään.  Alueet  ovat  normaalien 
tiedostoalueiden  ulkopuolella  ja  koska  niiden  sisältö  ei  näy  esimerkiksi 
DIR-komennolla,  ovat  ne  virusten  kannalta  hyviä  piilopaikkoja. 

Toinen  tapa  on  livahtaa  muistiin  jonkin  sovellusohjelman  mukana. 
Kun  sovellus  haetaan  levyltä  muistiin  ja  käynnistetään,  käynnistyy 
ensiksi  sovelluksen  perässä  roikkuva  virus.  Virus  jää  muistiin  ja  vasta 
sen  jälkeen  käynnistetään  itse  sovellus. 

Kolmas  mahdollisuus  on  tarttua  suoraan  levyllä  olevaan  tiedostoon, 
jolloin  viruksen  ei  tarvitse  piiloutua  Kun  viruksen  sisältävä  ohjelma 
käynnistetään,  virus  etsii  levyltä  jonkin  uuden  ohjelman  ja  tarttuu 
siihen.  Tällainen  virus  leviää  kahta  ensimmäistä  tapaa  hitaammin, 
mutta  sitä  on  vaikeampi  huomata,  koska  virus  ei  missään  vaiheessa  jää 
muistiin. 

Keskusmuistissa  piileskelevän  viruksen  on  helppo  levitä.  Muistissa 
ollessaan  se  voi  esimerkiksi  tutkia  jokaisen  levykkeen,  joka  A: 
asemaan  laitetaan  ja  kopioida  itsensä  sille.  Jos  kyseessä  on  ohjelmiin 
tarttuva  virus,  se  voi  tartuttaa  jokaisen  ohjelman,  jota  koneessa  ajetaan. 
Mikään  ei  estä  virusta  tarttumasta  myös  työtiedostoihin,  esimerkiksi 
taulukkolaskentamalliin  tai  tekstinkäsittelyn  dokumenttiin.  Näin  ei 
kuitenkaan  kannata  tehdä,  sillä  prosessori  ei  koskaan  aja  työtiedostossa 
olevaa  koodia  eikä  virus  tästä  syystä  voi  päästä  muistiin. 

Viruskoodi  kirjoitetaan  yleensä  prosessorin  omalla  ohjauskielellä, 
konekielellä.  Vain  sitä  käyttämällä  saadaan  viruksesta  tarpeeksi  pieni¬ 
kokoinen.  Koska  erilaiset  tietokoneet  käyttävät  erilaista  konekieltä, 
eivät  yhdelle  konetyypille  tehdyt  virukset  toimi  toisella  koneella. 
Esimerkiksi  Macin  virukset  eivät  toimi  PC:ssä  ja  päinvastoin.  Mikrovi- 
rukset  eivät  myöskään  toimi  isoissa  koneissa,  joten  pelko  siitä  että 
virukset  leviäisivät  pääteyhteyden  myötä  keskuskoneeseen  on  turha. 

Periaatteessa  olisi  mahdollista  tehdä  virus,  joka  pystyisi  toimimaan 
useassa  eri  koneessa.  Viruksen  pitäisi  sisältää  oma  koodi  jokaista 
prosessoria  ja  käyttöjärjestelmää  varten  tai  sitten  sen  pitäisi  pystyä 
ohjelmoimaan  itse  itsensä  uutta  ympäristöä  varten.  Vaikka  tällaisen 
viruksen  tekeminen  olisikin  teoriassa  mahdollista,  tulisi  viruksesta 
epäkäytännöllisen  isoja  tehoton. 

Mihin  virus  piiloutuu? 

Kun  virus  pääsee  järjestelmään,  on  sen  ensimmäinen  tehtävä  piiloutua. 
Macintoshin  käyttöjärjestelmässä  piilopaikkoja  on  selvästi  PC:tä  enem¬ 
män,  koska  Mac  graafisena  ympäristönä  eristää  käyttäjän  tehokkaasti 
laitetekniikasta  ja  levyjen  teknisistä  yksityiskohdista. 

PC:n  DOS-käyttöjärjestelmä  on  yksinkertaisempi  ja  paljon  karum¬ 
pi.  Siksi  myös  piilopaikkoja  on  vähemmän.  Monilla  PC-käyttäjillä  ei 
ole  mitään  graafista  käyttöliittymää,  vaan  he  näkevät  levyn  täysin 
paljaana.  DOS  ei  edes  yritä  peitellä  levyn  todellista  tilannetta. 

Piilopaikkoja  kuitenkin  löytyy,  kunhan  niitä  vain  osaa  etsiä.  Piilo¬ 
jen  ymmärtämiseksi  on  tunnettava  hieman  PC:n  käyttämien  levyjen 
rakennetta. 

Mistä  on  pienet  levyt  tehty...? 

Kaikissa  tietokoneissa  käytettävät  levyt  toimivat  periaatteessa  samalla 
tavalla.  Kuoren  sisällä  on  pyöreä  levy,  jonka  tallennuspinta  on  jaettu 
samankeskeisiin  uriin  (tracks).  Niitä  leikkaavat  säteen  suuntaiset  sekto¬ 
rit  (sector).  Mitä  useampi  sektori  levyllä  on,  sitä  kapeampia  viipaleita 
ne  leikkaavat  levystä.  Sektorin  leikkaamaa  kohtaa  yhdeltä  uralta  kutsu¬ 
taan  PC:ssä  lohkoksi  (block).  Englanninkieliset  termit  menevät  tässä 
pahemman  kerran  ristiin,  sillä  sanalla  "sector"  tarkoitetaan  sekä  levyn 
sektoria  että  yhtä  sen  lohkoa.  Esimerkiksi  termi  "bad  sector",  joka 
tarkoittaa  levyllä  olevaa  viallista  lohkoa,  pitäisi  oikeastaan  olla  "bad 
block".  Vika  on  lohkossa,  ei  kokonaisessa  sektorissa. 

Sektorien  ja  urien  määrä  vaihtelee  levykkeen  tyypistä  riippuen. 
Vanhat  360-kilon  levykkeet  ("lerput")  tallensivat  levylle  40  uraa  9:ään 
sektoriin.  Levystä  käytettiin  molemmat  puolet,  joten  lohkoja  oli  kaik¬ 
kiaan  40  *  9  *  2  =  720.  Jokaiseen  lohkoon  mahtuu  aina  puoli  kiloa  eli 
512  tavua  tietoa.  Tästä  levykkeen  kapasiteetiksi  saatiin  720  *  1/2  eli 
360  kilotavua. 

IBM  AT:ssä  otettiin  vuonna  1984  käyttöön  1,2  megatavun  levyk¬ 
keet.  Niissä  levyn  pinta  oli  jaettu  80  uraan  ja  15  sektoriin,  joista  saatiin 

Kaikki  levyt  koostuvat  sektoreista  ja  urista.  Näiden  leikkauskohtaan  muodostuu 
yksi  512  tavun  lohko,  jota  englanniksi  kutsutaan  harhaanjohtavasti  sanalla 
"sector". 

80  *  15  *2  *  512  eli  1228800  tavua.  Muutamaa  vuotta  myöhemmin 
yleistyneet  3,5-tuumaiset  kovat  levykkeet  ("korput")  rakennettiin 
samalla  periaatteella  joko  720-kiloisiksi  tai  1,44-megaisiksi. 

Kiintolevyillä  käytetään  samaa  periaatetta.  Koska  levyt  eivät  ole 
pehmeitä  vaan  kovaa  metallia,  voidaan  niitä  pinota  useita  päällekkäin 
ja  jokaiselle  antaa  oma  luku/kirjoituspäänsä.  Metallin  ansiosta  levyt 
laajenevat  lämmetessään  hyvin  vähän  joten  urat  voidaan  tehdä  paljon 


Levy 

koko 

uria 

sekt. 

puol. 

kapasiteetti 

DOS-versio 

180  kt 

5,25" 

40 

8 

1 

163840 

DOS  1 .0 

320  kt 

5,25" 

40 

8 

2 

327680 

DOS  1.1 

360  kt 

5,25" 

40 

9 

2 

368640 

DOS  2.0 

1,2  Mt 

5,25" 

80 

15 

2 

1228800 

DOS  3.0 

720  kt 

3,5" 

80 

9 

2 

737280 

DOS  3.2 

1 ,44  Mt 

3,5" 

80 

18 

2 

1474560 

DOS  3.3 

DOSin  tuntemat  levykeformaatit  ja  DOS-versio,  jossa  se  on  otettu  käyttöön. 
Ensimmäinen  levykeformaatti  oli  yksipuolinen;  sen  jälkeen  levykkeistä  on  aina 
käytetty  molemmat  puolet. 

kapeammiksi  ja  sijoittaa  lähemmäksi  toisiaan  kuin  levykkeillä.  Tyypil¬ 
lisellä  kiintolevyllä  on  600-1000  uraa.  Sektoreita  on  yleensä  17,  mutta 
uusissa  levyissä  määrä  saattaa  olla  suurempikin.  Kun  levyjä  on  vielä 
2-4  päällekkäin  on  helppo  ymmärtää,  miksi  kiintolevyn  kapasiteetti  on 
niin  paljon  levykettä  suurempi. 

Varatut  alueet 

Osa  levyn  tallennuskapasiteetista  on  käyttäjän  ulottumattomissa.  Käyt¬ 
töjärjestelmä  varaa  tilaa  itselleen  mm.  pitääkseen  kirjaa  levyllä  vapaina 
olevista  alueista.  Jokaisella  levyllä,  olipa  kysessä  sitten  lerppu,  korppu 
tai  kiintolevy,  on  ainakin  seuraavat  neljä  varattua  aluetta: 

Käynnistyslohko 

Yksi  lohko  levyn  alusta  on  varattu  aloitusta  varten.  Kun  mikro  käyn¬ 
nistetään,  käyttöjärjestelmä  käy  lukemassa  käynnistyslohkon  (boot 
sector)  sisällön.  Lohko  kertoo  levyn  tekniset  tiedot  (mm.  urien  määrän 
ja  varattujen  alueiden  koon)  sekä  sisältää  pienen  ohjelman,  joka  yrittää 
aloittaa  käyttöjärjestelmän  latauksen.  Ellei  levylle  ole  siirretty  käyttö¬ 
järjestelmää,  tämä  ohjelma  huomaa  asian  ja  tulostaa  virheilmoituksen. 
Koska  virheilmoitus  tulee  levyltä  eikä  varsinaisesta  käyttöjärjestelmäs¬ 
tä  (koska  sitä  ei  vielä  ole  ladattu),  voi  ilmoituksen  kieli  poiketa  konees¬ 
sa  olevan  DOS- version  kielestä.  Vaikka  koneessa  olisi  englanninkieli¬ 
nen  DOS-versio,  voi  ilmoitus  tulla  vaikkapa  saksaksi  tai  suomeksi  jos 
levyke  on  aikanaan  alustettu  näitä  kieliä  käyttävällä  FORMAT- 
ohjelmalla. 

F  ATI  ja  F  AT  2 

FAT  on  lyhenne  sanoista  File  Allocation  Table.  Osuva  suomenkielinen 
käännös  "tilanvaraustaulukko"  kertoo  hyvin  mistä  on  kyse.  FAT  pitää 
kirjaa  levyn  käytöstä:  se  kertoo,  mikä  kohta  levystä  on  vapaana  ja  mikä 
ei.  Iso  tiedosto  saattaa  olla  useana  palasena  eri  puolilla  levyä  jolloin 


Virus  lähikuvassa 


41 


Sector  G 
Sector  G 


in  Boot 
(32349049  4Z4DZ0Z0 
OFOOGZOO  00000000 
00000000  O100FO33 
1653BFZB  7CB90B00 
I061F8947  0ZC707ZB 
1C7C0306  0E7CA33F 
C348F7F3  0106377C 
19BBFBB9  0B00BED6 
7418BE77  7DE86A00 
EBEBA11C  0533DZF7 
07A1377C  E8490GA1 
50E84E00  587ZC6Z8 
D08AZE15  7CBA16FD 
OEBB07OO  CD10EBFZ 
1A7C8816  Z07CA339 
8BCAB6E9  8A16FD7D 
74656DZ0  6469736B 
5Z65706C  616365Z0 
6579Z077  68656EZ0 
6F6F74Z0  6661696C 
4D494Z4D  444F53Z0 
00000000  000055AA 
1  !IJIM  Zlg^H  3| 


Area 

33ZE3Z00 

00000000 

COBEDOBC 

FCACZ680 

7CFBCD13 

7CA3377C 

BB0005A1 

7DF3A675 

3ZE4CD16 

360B7CFE 

187CZA06 

063C7C74 

7DBB1E3D 

33DZF736 

7CC3B40Z 

8A36ZA7C 

Z06F7ZZ0 

616E64Z0 

7Z656164 

757Z650D 

Z0434F4D 

4® 


0Z010100  0ZE00060  09F907O0 
00000000  00000000  0000001Z 
0O7C1607  BB780036  C5371E56 
3D007403  Z68AG5AA  8AC4EZF1 
7Z67A01G  7C98F7Z6  167C0306 
B8Z00GF7  Z6117C8B  1E0B7C03 
3F7CE89F  00B8010Z  E8B3007Z 
0D8D7FZ0  BEE17DB9  0B00F3A6 
5E1F8F04  8F440ZCD  19BEC07D 
C0AZ3C7C  A1377CA3  3D7CBB00 
3B7C4G38  G63C7C73  G3A03C7C 
0C0 10637  7CF7Z60B  7C03D8EB 
7CEA0000  7000AC0A  C074ZZB4 
187CFECZ  8B163B7C  33DZF736 
8B16397C  B106DZE6  0A363B7C 
CD13C30D  0A4E6F6E  ZD537973 
6469736B  Z0657Z7Z  6F7Z0D0A 
73747Z69  6B65Z061  6E79Z06B 
790D0A00  0D0A4469  736BZ04Z 
0A00494Z  4D4Z494F  Z0Z0434F 
00000000  00000000  00000000 
Press  Enter  to  continue 

6LE5B1  7HK 

Offset  G,  hex  0 

Käynnistyslohkon  alusta  löytyy  tunnus,  joka  kertoo  millä  DOS-versiolla  levy  on 
alustettu  (esimerkissä  IBM  PC-DOS  3.2).  Tämän  jälkeen  tulevat  levyn  tekniset 
parametrit  sekä  käynnistyksessä  tarvittava  konekielinen  ohjelma.  Lohkon 
lopussa  näkyvät  virheilmoitukset  tulostuvat  ruudulle,  mikäli  alkulataus  ei  jostain 
syystä  onnistu. 


FAT  kertoo,  missä  järjestyksessä  palaset  pitää  lukea  ja  missä  ne  sijait¬ 
sevat. 

FAT  on  levyn  toiminnan  kannalta  elintärkeä.  Jos  taulukon  tiedot 
menevät  sekaisin,  ei  levyllä  oleviin  tiedostoihin  enää  päästä  käsiksi. 
Koska  FAT  on  näin  tärkeä,  pidetään  sitä  levyllä  kahtena  samanlaisena 
kappaleena.  Toinen  toimii  alkuperäisen  varmuuskopiona.  Kun  levyä 
käytetään,  kirjoittaa  DOS  välittömästi  tiedot  molempiin  FATeihin. 
Valitettavasti  käyttöjärjestelmä  ei  itse  osaa  ottaa  varmuuskopiota  käyt¬ 
töön,  jos  alkuperäiselle  sattuu  jotakin.  CHKDSK-ohjelma  ei  edes 
huomaa,  jos  FATeissa  on  eroja.  Levyä  käytetään  aina  ykkös-FATin 
mukaan. 

FATin  käyttämä  tapa  vapaan  tilan  seurantaan  on  kaikessa  yksinker¬ 
taisuudessaan  nerokas.  FATit  vievät  levykkeeltä  vain  muutaman 
lohkon  ja  kiintolevyltäkin  vain  muutama  kymmenen  lohkoa.  Näin 
pienessä  tilassa  ne  pystyvät  pitämään  kirjaa  koko  levyn  tilankäytöstä. 

FAT -järjestelmä  sopiikin  erittäin  hyvin  levykkeille  ja  kohtalaisesti 
myös  normaalikokoisille  kiintolevyille.  Erittäin  isoilla  levyillä  FAT 
alkaa  tuhlata  kohtuuttomasti  tilaa  eikä  se  muutenkaan  sovellu  esim. 
vaativaan  verkkokäyttöön.  OS/2:ssa  onkin  mahdollista  käyttää  myös 
tehokkaampaa  HPFS-järjestelmää,  jossa  on  korjattu  useimmat  FAT- 
järjestelmän  puutteet. 

FAT -järjestelmän  suurin  heikkous  on  sen  haavoittuvuus.  Virus  tai 
troijalainen  pystyy  nollaamaan  koko  FATin  muutamassa  sekunnissa, 
jolloin  levyn  tiedostoja  ei  enää  voida  käyttää.  Tämä  on  paljon  tehok¬ 
kaampi  ja  nopeampi  tapa  tuottaa  vahinkoa  kuin  kiintolevyn  alustami¬ 
nen. 

Päähakemisto  ja  osiotaulukko 

Viimeisen  osan  levyn  varatuista  alueista  muodostaa  päähakemisto  (root 
directory).  Päähakemisto  luodaan  levyn  alustamisen  yhteydessä  ja  sille 
varataan  aina  kiinteän  mittainen  tila  levyn  alusta.  Kohdasta,  jossa 
päähakemisto  päättyy,  alkaa  varsinainen  käyttöjärjestelmä.  Koska 
päähakemiston  koko  on  kiinteä,  mahtuu  päähakemistoon  vain  rajattu 
määrä  tiedostoja.  Kiintolevyillä  tämä  määrä  on  yleensä  512  tiedostoni- 


FATin  alkiot  muodostavat  ketjuja ,  joita  seuraamalla  päästään  lukemaan  itse 
tiedostoja.  FAT  on  tärkeä ,  koska  tiedoston  osat  saattavat  sijaita  eri  puolilla 
levyä.  FATissa  olevat  valkoiset  alueet  tarkoittavat  tyhjää  kohtaa  levyllä.  Vika- 
alueet  (bad  sector)  on  merkitty  FATiin  rastilla ,  jotta  DOS  osaisi  kiertää  ne. 

meä.  Jotta  levylle  voitaisiin  tallentaa  useampia  tiedostoja  on  käytettävä 
alihakemistoja. 

Alihakemistot  rakentuvat  samalla  periaatteella  kuin  päähakemisto¬ 
kin,  mutta  DOSin  kannalta  ne  ovat  tavallisten  tiedostojen  kaltaisia.  Ne 
voivat  sijaita  missä  kohtaa  levyä  tahansa  ja  ne  voivat  myös  kasvaa 
dynaamisesti.  Alihakemistossa  ei  siten  ole  tiedostojen  kappalemääräis- 
tä  rajoitusta. 

Kiintolevyllä  on  edellisten  lisäksi  vielä  yksi  varattu  alue.  Tämä  alue 
sijaitsee  kiintolevyn  uloimmalla  uralla.  Koska  urien  numerointi  aloite¬ 
taan  ulkoreunalta,  kutsutaan  tätä  uraa  nollauraksi. 

Kiintolevy  voidaan  FDISK-ohjelman  avulla  jakaa  enintään  neljään 
täysin  itsenäiseen  osioon  (partition).  Yleensä  kaikki  tila  varataan  DOS- 
käyttöön,  jolloin  osiotaulukon  kolme  viimeistä  riviä  ovat  tyhjiä. 
Nollauran  ensimmäinen  lohko  on  nimeltään  osiotaulukko  (Master  boot 
record,  MBR).  Tässä  lohkossa  sijaitseva  taulukko  kertoo,  miten  kiinto¬ 
levyn  osiojako  on  tehty:  mistä  osiot  alkavat  ja  miten  isoja  ne  ovat. 

Aina  DOS  3.2:een  asti  DOS  pystyi  käyttämään  vain  yhtä  osiota. 
Koska  osion  koko  ei  voinut  ylittää  32  megatavua,  ei  DOS  3.2:11a 
voinut  käyttää  tätä  isompia  kiintolevyjä.  Eräät  laitevalmistajat  tosin 
lisäsivät  tämän  kyvyn  omaan  DOS-sovitukseensa,  mutta  alkuperäisessä 
lBM:n  ja  Microsoftin  versiossa  sitä  ei  ollut. 

Kun  isot  kiintolevyt  yleistyivät,  oh  pakko  keksiä  kiertotie  32  mega¬ 
tavun  ylitse.  DOS  3.3:ssa  voidaankin  käyttää  kahta  osiota,  ns.  ensiöo- 
siota  (primary  partition)  ja  jatkettua  osiota  (extended  partition). 
Ensiöosio  näkyy  C:  asemana  ja  myös  jatkettu  osio  on  jaettava  asema- 
tunnuksiin  (ns.  loogisiin  levyasemiin)  ennen  kuin  sitä  voidaan  käyttää. 
Mikään  asematunnuksista  ei  kuitenkaan  voi  olla  yli  32  megatavua. 

DOS  4.0:ssa  32  megatavun  raja  poistettiin  lopullisesti.  Tämän 
ansiosta  isokin  kiintolevy  voidaan  ottaa  käyttöön  yhtenä  ainoana  C: 
tunnuksena,  jolloin  osiotaulukosta  tarvitaan  vain  yksi  rivi.  Loput 
kolme  jäävät  yleensä  tyhjiksi. 

Osiotaulukkoon  merkitään  myös,  mikä  määritellyistä  osioista  on 
aktiivinen  ts.  mistä  käyttöjärjestelmä  ladataan  kun  kone  käynnistetään. 
Vain  yksi  osio  voi  olla  kerrallaan  aktiivinen,  eikä  se  koskaan  voi  olla 
DOS  3. 3:n  jatkettu  osio,  koska  osio  on  jaettava  asematunnuksiin. 

Osiotaulukko  (MBR) 


Jatkettu  osio  (extended  partition) 


Osiotaulukkoon  mahtuu  neljä  riviä ,  joista  enintään  kaksi  ensimmäistä  voidaan 
käyttää  DOSilla.  Taulukko  kertoo,  miten  levyn  osiojako  on  tehty.  DOS  3.3:ssa 
ensimmäinen  osio  (ensiöosio)  voi  olla  koottaan  enintään  32  megatavua. 
Jatkettu  osio  on  jaettava  loogisiin  asematunnuksiin,  joista  minkään  koko  ei  voi 
olla  yli  32  megatavua.  DOS  4.0:sta  lähtien  isokin  levy  voidaan  ottaa  käyttöön 
yhtenä  isona  C:  asemana,  mutta  turvallisuussyistä  näin  ei  yleensä  kannata 
tehdä. 

Taulukon  lisäksi  lohkossa  sijaitsee  käynnistyslohkon  kaltainen  pieni 
ohjelmapätkä,  joka  hyppää  aktiiviseksi  merkityn  osion  käynnistysloh¬ 
koon  ja  käynnistää  sieltä  varsinaisen  käyttöjärjestelmän  latauksen. 

Taulukko  ja  pieni  ohjelma  mahtuvat  yhteen  lohkoon.  Jos  levyllä  on 
17  sektoria,  jäävät  loput  16  lohkoa  käyttämättä.  Yleensä  ne  ovat  täynnä 
nollaa  tai  jotakin  muuta  toistuvaa  numerokoodia.  Eräät  levyohjaimet 
saattavat  tallentaa  tälle  alueelle  omaan  toimintaansa  liittyviä  parametre¬ 
ja. 

Viruksen  kanssa  piilosilla 

Edellä  kuvattiin  levyn  teknistä  rakennetta.  Seuraavaksi  tarkastellaan, 
miten  virus  pystyy  näitä  alueita  käyttämään,  miten  piiloutuminen 
tapahtuu  ja  miten  viruksen  voi  havaita. 

Käynnistyslohko 

Levyn  käynnistyslohkoon  taittuvia  viruksia  ovat  mm.  Disk  Killer, 
Italialainen  ja  Stoned.  Lohkoa  on  helppo  käyttää,  koska  sekä  levykkeen 
että  kiintolevyn  lohkot  ovat  saman  tapaisia  ja  sijaitsevat  levyn  alussa. 
Virus  korvaa  lohkon  lopussa  olevan  latausohjelman  omalla  koodillaan 
ja  pääsee  näin  muistiin  heti  kun  mikro  käynnistetään. 

Käynnistyslohkon  käyttöön  liittyy  eräitä  ongelmia.  Ensinnäkin 
lohko  on  vain  512  tavun  mittainen  ja  siitäkin  osa  on  varattu  levyn 
teknisille  tiedoille.  Näin  ahtaaseen  paikkaan  mahtuu  vain  osa  virukses¬ 
ta.  joten  loppu  pitää  sijoittaa  jonnekin  muualle.  Yleensä  loppu  kirjoite¬ 
taan  levylle  normaaliin  tapaan  ja  kohta  naamioidaan  tämän  jälkeen  bad 
sectoriksi.  Alkuperäistä  käynnistysohjelmaakaan  ei  pidä  unohtaa,  sillä 
ilman  sitä  mikro  ei  käynnisty.  Kopio  alkuperäisestä  käynnistyslohkosta 
sijoitetaan  yleensä  samaan  piiloon  viruksen  loppuosan  kanssa.  Kun 
käynnistyslohkossa  oleva  viruskoodi  on  ajettu  ja  virus  saatu  muistiin, 


Sector  G 

r : ifii r  G  in  Boot  Area 


FAEB4F49 

09000200 

00000000 

00000055 

CB3C7508 

D8BEC0BE 

4600BB16 

7308B4G0 

59E2D72E 

O000B9O0 

064800C3 

A34101C3 

F7E18A0E 

4B00B916 

06DZE60A 

O64A0O8O 

8O740EB3 

018B87A3 

F701C6O6 

B80O0OA3 

00CD83E2 

00000000 


424D2020 

00000000 

0100FA33 

00000000 

1E8D063B 

D1BC00F0 

4400B916 

CD13E2F1 

A113042D 

0AFCF3A4 

F7361800 

A141018B 

4001FEC9 

440OC30O 

3640018B 

745AE857 

C310EZFZ 

0880E43F 

F3015590 

4101FEC4 

F3F9C3F8 


33ZE3Z00 

00000000 

COBEDOBC 

5555ZEA1 

0Z50FBCB 

FB88164A 

4B0051EB 

CD1BEB31 

080OZEA3 

06A10B00 

FECZ8816 

0E1A00F7 

0ZC1B0D4 

01160OB4 

CA86E98A 

007Z7Z53 

C606F301 

A3F501BA 

5BA1F701 

A33F01B9 

C3OOO000 


m 


OO0O55AA 

zTS^H  3  [E 

0Z0Z0100  0Z7000D0  0ZFD0Z00 
00000000  00000000  0000000F 
0000CB3C  8C018801  0000Z100 
1304B106  D3E08ED8  813E3E00 
B80G7CB1  G4D3E88C  C903C18E 
0OB9040G  8B1EOB00  A14Z00A3 
5600B903  0051B001  EB9C0059 
0OA14600  BB164B00  031E0B00 
1304B106  D3E08EC0  BE0O00BF 
50CBA146  0G40A346  007304FF 
40G133DZ  F7361AO0  8B163F01 
E1GZ063F  0180D40G  8B0E1800 
00B3DZ00  A34600A3  4Z00B916 
0ZEB04B4  03EB00BB  164101B1 
164A0O8A  363F01CD  13C300F6 
B90400BB  BE018AA7  AZ0880FC 
FF9GEB55  908A164A  G08816F4 
A7A408B1  06DZEC8A  87A508A3 
A34101A1  F501A33F  01EB0C90 
03O0B001  51EB67FF  59730BB4 
00000000  00000000  80010100 
Press  Enter  to  continue 

6j5SSI 


Hex  f  omat  =j 
Offset  G,  hex  0 
fläOIBM  B.Z.SeS.Sp.^Q. 

o  .0 . # 

_ 0.  3  4^*11.  .j<i  010.  .! . 

Disk  Killer-viruksen  saastuttama  käynnistyslohko.  Virus  on  muuttanut  alussa 
olevaa  hyppyosoitetta  (FAEB)  osoittamaan  omaa  koodiaan,  jonka  se  on  kirjoit¬ 
tanut  alkulatauskoodin  paikalle.  Kopio  alkuperäisestä  lohkosta  on  piilotettu 
levylle  luotuun  bad  sectoriin. 

hypätään  alkuperäiseen  käynnistysohjelmaan  ja  aloitetaan  käyttöjärjes¬ 
telmän  lataaminen  normaaliin  tapaan. 

Keskusmuistiin  päästyään  virus  pyrkii  tekemään  itsestään  kopioita. 
Kun  A:  asemaan  laitetaan  uusi  levyke  ja  annetaan  jokin  levyä  käyttävä 
komento  (pelkkä  DIR  A:  riittää),  tarkistaa  virus  onko  levyke  jo  saanut 
tartunnan.  Ellei  ole,  virus  käy  siirtämässä  alkuperäisen  käynnistysloh¬ 
kon  turvaan  ja  kopioi  itsensä  sen  paikalle.  Kaikki  tämä  käy  muutamas¬ 
sa  sekunnissa  eikä  käyttäjä  yleensä  huomaa,  että  mitään  epänormaalia 
on  tekeillä.  Jos  levyke  on  kirjoitussuojattu,  ei  virus  tietenkään  pysty 
kopioimaan  sille  itseään.  Riippuu  viruksen  ohjelmoinnista,  osaako  se 
lopettaa  tartuntayritykset  hallitusti  vai  pysähtyykö  se  virheilmoitukseen 
"Write  protected  error",  joka  riittää  paljastamaan  viruksen  asioista 
perillä  olevalle  käyttäjälle. 

Jos  virus  on  piiloutunut  levykkeen  käynnistyslohkoon,  se  voi  levitä 
koneesta  toiseen,  vaikkei  levykkeellä  olisi  käyttöjärjestelmää  eikä 
yhtään  ohjelmatiedostoa.  Leviäminen  tapahtuu  silloin,  kun  käyttäjä 
unohtaa  levykkeen  A:  asemaan.  Kun  virta  seuraavan  kerran  kytketään 
päälle,  mikro  yrittää  käynnistystä  levykkeeltä  ja  ajaa  siinä  olevan  käyn¬ 
nistysohjelman.  Ruudulle  tulostuu  virheilmoitus  "Not  a  system  disk" 
eikä  mikro  käynnisty.  Käynnistyslohkossa  ollut  ohjelma  on  kuitenkin 
jo  ehtinyt  kopioida  itsensä  kiintolevylle  ja  kun  mikro  seuraavan  kerran 
käynnistetään  kiintolevyltä,  pääsee  virus  keskusmuistiin. 

Bad  sector 

Tietoa  siitä,  mitkä  kohdat  levystä  ovat  viallisia  eivätkä  kelpaa  tallenta¬ 
miseen,  pidetään  FATeissa.  Virus  voi  kopioida  itsensä  levylle  ja  käydä 
merkitsemässä  FATiin,  että  viruksen  kohdalla  oleva  alue  on  viallinen. 
Virus  saa  olla  levyllä  kaikessa  rauhassa,  sillä  käyttöjärjestelmä  kiertää 
vialliseksi  merkityn  alueen. 

Jos  koko  virus  sijaitsisi  bad  sectorissa,  ei  se  pääsisi  ikinä  keskus¬ 
muistiin.  Osan  viruksen  koodista  pitääkin  olla  joko  ohjelmatiedostossa 
tai  esimerkiksi  käynnistyslohkossa.  Kun  alkuosa  ajetaan,  se  hakee 
loput  itsestään  bad  sectorista  ja  siirtää  kaiken  keskusmuistiin. 

Bad  sectoriin  piiloutuva  virus  on  helppo  havaita,  sillä  CHKDSK- 
ohjelma  lukee  FATin  ja  tulostaa  siellä  olevien  bad  sector-merkintöjen 
lukumäärän. 


Nollaura  ja  sisimmät  urat 


Uloin  nollaura  koostuu  512  tavun  mittaisesta  osiotaulukosta  ja  tyhjästä 
tilasta.  Stoned-virus  korvaa  ensimmäisessä  lohkossa  olevan  latausoh- 
jelman  omalla  koodillaan  ja  siirtää  alkuperäisen  osiotaulukon  lohkoon 
numero  seitsemän. 

Nollauran  tyhjä  alue  muodostaa  oivallisen  piilopaikan  viruksille, 
koska  mikään  DOSin  komennoista  ei  "näe"  sinne.  Tyhjää  tilaa  on  aina¬ 
kin  16  lohkoa  (8  kiloa)  -  monissa  kiintolevyissä  enemmänkin,  koska 
niissä  on  yli  17  sektoria.  Virukselle  kannalta  tilaa  on  enemmän  kuin 
tarpeeksi.  Kiintolevyn  nollauraa  käyttävät  piilopaikkanaan  mm.  Disk 
Killer  ja  Stoned-virus.  Nollauralle  tarttunutta  virusta  on  vaikeata  pois¬ 
taa,  koska  edes  FORMAT-ohjelma  ei  tyhjennä  sitä. 


Side  0, 

22050OC0 
FC0Z7Z17 
E8070058 
BB0O0Z33 
4E75E0EB 
Z1B801O3 
B10133DZ 
BC007CFB 
B106D3EO 
33F68BFE 
BB007CZE 
00BA0001 
7408B40E 
137Z130E 
06080000 
BA8000CD 
0333DBFE 
Z053746F 
5Z494A55 
000077FF 
00000000 
00000000 
i  !ijim  z; 


Cylinder  0,  Sector  1 


07E99900 
80FC0473 
1FZEFFZE 
C98BD141 
359033F6 
BB000ZB1 
9CZEFF1E 
A14C0OA3 
8EC0A30F 
FCF3A4ZE 
803E0800 
CD137Z3E 
B700CD10 
1FBE0O0Z 
ZEFFZE11 
137ZDF0E 
C1CD13EB 
6E6564Z1 
414E41Z1 
00000000 
00000000 
000055AA 
3| 


0ZB4A800 
1Z0ADZ75 
09005351 
9CZEFF1E 
BF0002FC 
03B6 
090C 
097C 
7CBE 
FFZI 
0074 
26F6066C 
EBF30E07 
BF0000AD 
00ZEC606 
1F0E07BE 
C507596F 
070D0A0A 
00000000 
4  IE 10507 
00000000 

4® 


FOE40080  9F007C00  0O1E5080 
0E33C08E  D8A03F04  A80 17503 
5Z065657  BE0400B8  010Z0E07 
09O0730E  33C09CZE  FF1E0900 
0E1FAD3B  057506AD  3B450274 
8  010333DB 
E  D8FA8ED0 
8  48A31304 
19  B8010E1F 
E  COB8O10Z 
B  4990B903 
04077512  BE89010E  1FAC0AC0 
B8010ZBB  000ZB101  BA8000CD 
3B057511  AD3B450Z  750BZEC6 
08O00ZB8  O103BB00  OZB90700 
BE03BFBE  01B94Z0Z  F3A4B801 
7572ZO50  43206973  206E6F77 
O04C4547  414C4953  45204D41 
00008001  01000407  51E01100 
D1FE88FF  O000FO1F  01000000 
00000000  00000000  OOOOOOOO 
Press  Enter  to  continue 

57jT^H  6LE5B1  7BK 

=  Hex  f  omat  =j 
Offset  0,  hex  0 
L*0Ö.&j6.E£.Sf. i . .APS 


"Orig^stglnujia 

5*.Xt.  .  .o.SQRtOUJ  +  .=|Fen* 
=|j . 03 ff i=j=A£  .  .ao  . sJfJ3  L£ .  .ao  . 
Nll«ö5e3f-|  .Onn*i  j  Ou+inE&t 

fV--*' 

A  i  jtL.ut 
p“«Ä  4l* 

Tl- 1  -£>D- 

'  a" 
IA!!-* 

;:i  an» 
iAaa 
..  ..  i:jl* 

.  Il .  EM!r >8^*1*  .u*J  egUr^g  L 

tfln  n, .  eeji .  ep||g .  = 
liriin»  =*  .O,  .  .i;4iHi;E0ud.  ) 
♦fl....  4..kH.fc0»i|.Bj|.. 
||5 .  =!!r"n»n- J  J*n  J  B]|BB<n=|  a 

¥  l|i 1  Ml)  |  •  Von r  PC  is  non 
Stoned !  .  LEGAL ISE  MA 

BIJUAMAT . SE0.  +  -Qot4. 

.  .ui . AB4*jie.  .  . E»0 .  .  . 


83JHSS3  9  nif. i.m  iQtmniri 


Stoned-virus  piiloutuu  osiotaulukkoon.  Koska  koko  virus  mahtuu  512  tavun 
lohkoon,  on  osa  koodista  sensuroitu  näkymättömiin. 

Side  O,  Cylinder  O,  Sector  7  =  Hex  f  omat  = 

Offset  O,  hex  O 

[2J33C0BE  D0BC0O7C  8BF48EC0  8ED8FBFC  BF0006B9  0001FZA5  3  .  !  l  ffl  lti=K1'n  .  *j| .  0>N 

EB1DO600  O0BEBE07  B304803C  80740EB0  3C00751C  83C610FE  il**.  .JJ  •  |+g<gtHS<  .u^a  [f  1 

CB75EFCD  188BEE8B  148B4C0Z  83C610FE  CB740A80  3C0Q74F4  jjUfl=Tie  lUiLHä  ^iift0g<  .t  f 

BEC706EB  30BF0400  B8010ZBB  007C57CD  135F730C  33C0CD13  J  ||*S0n  ♦ .  =|  E6j| .  IU=!!_s93  M! 
4F75EDBE  08O6EB15  BFFE7DB1  3D55AA74  05BE8FO6  EB078BF5  OuftJi,*ä§1  i>Li=U^4Jfi*S- lJ 
EB007C0O  O0AC0ACO  740B56B4  OEBBO7O0  CD105EEB  F0EBFE4D  il .  !  .  .  LtdU(  Hg  •  ,=Kä=äiM 

69737369  6E67Z06F  70657261  74696E67  Z0737973  74656D00  issing  operating  systen . 

457Z7Z6F  7ZZ06C6F  6164696E  67Z06F70  657Z6174  696E67Z0  Error  loading  operating 
73797374  656D0O49  6E76616C  6964Z070  61727469  74696F6E  systen . Imial id  partition 

Z074616Z  6C65004Z  4B00O0O0  00000000  00000000  00000000  table.BK . 

00000000  O0OO0O0O  00000000  0OO0O0OO  0OOO0O0O  0OOO0OO0  . 

00000000  00000000  00000000  00000000  00000000  00000000  . 

00000000  00000000  00000000  00000000  00000000  00000000  . 

00000000  00000000  00000000  00000000  00000000  00000000  . 

00000000  00000000  00000000  00000000  00000000  00000000  . 

00000000  00000000  00000000  00000000  00000000  00000000  . 

00000000  00000000  00000000  00000000  00000000  00000000  . 

00000000  00000000  00000000  00000000  00000000  00000000  . 


00000000  00000000  00000000  O000B0O1  01000407  51EO1100  . gE0.  +  .Q(H. 

000077FF  00000000  4 IE 10507  D1FE88FF  0000F01F  01000000  .  .ui . Ali**=fie .  .  .=*0.  .  . 

00000000  00000000  00000000  00000000  00000000  00000000  . 

00000000  000055AA _  Press  Enter  to  continue . . . LH  _  _ 

i  »jm  3Q3B  4jE^|  5(23^  AiJsrarM  Bttii.1.»»!  9ii'iM.M  ioinwi:i 


Alkuperäisen  osiotau lukon  Stoned-  virus  siirtää  nollauran  seitsemänteen 
sektoriin.  Taulukko  kertoo,  mistä  osiot  alkavat  ja  minkä  kokoisia  ne  ovat. 
Lisäksi  lohkosta  löytyy  pieni  latausohjelma  sekä  virheilmoitukset,  jotka  tuloste¬ 
taan  ruudulle  ellei  osiotaulukkoa  pystytä  käynnistyksen  aikana  lukemaan. 

Helpon,  mutta  epäluotettavan  piilon  virukselle  tarjoavat  levyn 
sisimmät,  viimeiset  urat.  Ne  otetaan  käyttöön  vasta  levyn  tullessa 
täyteen.  Useimmiten  levykkeellä  on  aina  jonkin  verran  tyhjää  tilaa, 
jossa  virus  voi  piileskellä.  Virallisten  40  uran  lisäksi  on  360  kilon 
levykkeillä  mahdollista  käyttää  kolmea  epävirallista  lisäuraa,  numeroi¬ 
ta  40.. 42.  Niitä  on  joskus  käytetty  myös  levykkeiden  kopiosuojauk- 
seen,  koska  uria  ei  voi  kopioida  tai  käyttää  normaalin  DOSin  keinoin. 
Lisäurille  piiloutuva  virus  on  varmassa  suojassa  eikä  se  näy  mitenkään. 

Päähakemisto 

Päähakemiston  koko  vaihtelee  levyn  tyypistä  riippuen.  Pienimmillään 
hakemiston  koko  on  360  ja  720  kilon  levykkeillä  (112  nimeä),  joilla 
hakemisto  mahtuu  7: ään  lohkoon  (3,5  kilotavua).  Kiintolevyllä  512 
nimen  tallentamiselle  varataan  32  lohkoa  (16  kilotavua). 

Päähakemisto  on  tuskin  koskaan  aivan  täynnä.  Yleensä  hakemiston 
lopussa  on  aina  jonkin  verran  käyttämätöntä  tilaa,  kiintolevyn  päähake¬ 
mistossa  todennäköisesti  paljonkin.  Kaikki  ohjeet  kun  neuvovat  jättä¬ 
mään  päähakemiston  mahdollisimman  tyhjäksi  ja  sijoittamaan  tiedostot 
alihakemistoihin.  Virus  voi  piiloutua  hakemiston  loppuun,  mutta  paik¬ 
ka  ei  ole  kovin  turvallinen.  Jos  käyttäjä  päättääkin  kopioida  lisää 
tiedostoja  päähakemistoon,  kirjoittuvat  nimitiedot  viruksen  koodin 
päälle  ja  virus  tuhoutuu. 

Stoned-virus  korvaa  käynnistyslohkon  omalla  koodillaan  ja  kopioi 
alkuperäisen  lohkon  360  kilon  levykkeillä  päähakemiston  viimeiseen 
lohkoon.  Jos  päähakemistoon  kopioidaan  riittävä  määrä  tiedostoja, 
virus  tuhoutuu.  Kiintolevyllä  virus  piiloutuu  nollauralle,  jossa  se  on 
paljon  paremmassa  turvassa. 

Alihakemistoihin  ei  kannata  piiloutua,  sillä  DOS  kohtelee  niitä 
tavallisten  tiedostojen  tavoin.  Kun  hakemisto  perustetaan,  DOS  varaa 
sille  tietyn  määrän  nimiä.  Tämä  määrä  käy  nopeasti  pieneksi  käyttäjän 
kopioidessa  siihen  tiedostoja,  jolloin  DOS  käy  kasvattamassa  tilaa 
tarpeen  mukaan.  Päähakemistosta  poiketen  alihakemistoon  mahtuvilla 
nimillä  ei  ole  teoreettista  ylärajaa.  Ainoa,  joka  määrää  rajoittaa,  on 
levyn  vapaa  tila. 

Pieni  keskeytys 

Miten  virus  sitten  pystyy  vaikuttamaan  koneen  toimintaan?  Keskus¬ 
muistissa  oleva  virus  ei  vielä  sellaisenaan  pysty  vaikuttamaan  mikron 
toimintaan.  Viruksen  pitääkin  käyttää  apunaan  käyttöjärjestelmän 
palveluita. 

Kun  mikrossa  ajettava  sovellus  haluaa  lukea  tai  kirjoittaa  koneessa 
olevaa  levyasemaa,  se  ei  itse  käynnistä  moottoria  eikä  ohjaa  lukupäätä. 
Sovelluksista  tulisi  kohtuuttoman  isoja  ja  monimutkaisia,  jos  ne  joutui¬ 
sivat  huolehtimaan  kaikista  yksinkertaisistakin  asioista  itse.  Omatoimi¬ 
suuden  sijaan  sovellukset  luottavat  käyttöjärjestelmään  ja  välittävät 
pyyntönsä  sille. 

Koneessa  olevan  BIOS  ROMin  ja  DOS -käyttöjärjestelmän  palvelui¬ 
ta  kutsutaan  keskeytyksillä  (interrupt).  Kun  sovellusohjelma  haluaa 


50 


Virus  lähikuvassa 


kutsua  käyttöjärjestelmän  palveluita,  se  ei  suinkaan  hyppää  suoraan 
muistiosoitteeseen  josta  palvelu  alkaa.  Hyppy  saattaisi  toimia  yhdessä 
DOS-versiossa,  mutta  seuraavassa  versiossa  kyseinen  palvelu  voisi  jo 
olla  aivan  toisessa  kohtaa  muistia. 

Suoran  hypyn  sijaan  ohjelma  suorittaa  keskeytyksen.  Intelin  proses¬ 
soreissa  on  mahdollista  määritellä  256  erilaista  keskeytystä,  jotka 
numeroidaan  16-kantajärjestelmän  mukaisesti  00..FF.  Koska  256 
erilaista  keskeytystä  ei  vielä  riitä  kaikkien  palvelujen  tarjoamiseen,  on 
useita  palveluita  ryhmitelty  saman  keskeytyksen  alle.  Kun  keskeytys 
tehdään,  määrää  prosessorin  AH-rekisterissä  oleva  koodiarvo  sen,  mikä 
palveluista  (function)  valitaan.  Eniten  palveluita  tarjoaa  keskeytys 
numero  21:  peräti  105  erilaista  (DOS  4.0-versiossa).  Osalla  näistä  on 
vielä  omia  alipalveluita  (subfunctions). 

Keskeytykset  00.. 07  kuuluvat  prosessorille  itselleen.  Niillä  reagoi¬ 
daan  esimerkiksi  nollalla  jakamiseen  (keskeytys  00)  ja  Shift-PrtSc- 
näppäimen  painallukseen  (keskeytys  05).  Keskeytykset  08..  1F  liittyvät 
oheislaitteiden,  kuten  COM-porttien  ja  näppäimistön  käyttöön.  Alim¬ 
pien  keskeytysten  palveluosoitteet  löytyvät  koneen  BIOS  ROMista. 

DOSin  tarjoamat  palvelut  alkavat  keskeytyksestä  numero  20.  Alku¬ 
peräisessä  PC:ssä  keskeytykset  40..  7F  olivat  käyttämättä,  mutta 
uudemmissa  malleissa  niillekin  on  varattu  omia  palveluita.  Suurin  osa 
keskeytyksistä  80.. FF  on  kokonaan  käyttämättä  tai  sitten  eri  sovelluk¬ 
set  (erityisesti  lähiverkot  ja  DOSin  moniajolaajennukset)  varaavat  niitä 
omaan  käyttöönsä  ajon  aikana.  Ongelmia  syntyy,  jos  sekä  virus  että 
ajettava  sovellus  yrittävät  varata  itselleen  samaa  keskeytystä. 

Muistiosoite,  josta  keskeytyksen  takana  oleva  palvelu  alkaa,  löytyy 
aivan  RAM-muistin  alusta.  Jokaiseen  256  keskeytykseen  liittyy  neljän 
tavun  mittainen  osoite,  joka  osoittaa  joko  koneen  RAM-  tai  ROM- 
muistiin.  Keskeytysten  osoitetaulukko  vie  siten  1024  tavua  tilaa.  Kun 
kone  käynnistetään  ja  DOS  ladataan  muistiin,  käytetään  tätä  kilotavua 
tilapäisenä  työalueena.  Määrittelemättömät  80..FF-numeroiset  keskey¬ 
tykset  saattavat  siten  sisältää  satunnaisia  arvoja. 

Keskeytysten  käytöllä  taataan  se,  ettei  sovellusta  tarvitse  muuttaa 
vaikka  käyttöjärjestelmän  versiota  vaihdetaankin.  Uudessa  DOS- 
versioissa  keskeytysten  numerointi  ja  toiminta  ovat  ennallaan,  mutta 
niitä  vastaavat  palvelut  löytyvät  eri  kohdista  muistia.  Keskeytyksillä  on 

toinenkin  etu:  sovellusohjelma  voi  vaihtaa  keskeytykseen  liittyvää 
palveluosoitetta  siten,  että  BIOS  ROMin  tai  DOSin  palvelu  korvataan 
ohjelman  tarjoamalla  paremmalla  palvelulla. 

Hyvän  esimerkin  keskeytyksen  käytöstä  antaa  GRAPHICS- 
ohjelma.  Kun  käyttäjä  painaa  Shift+PrtSc  -näppäinyhdistelmää,  tapah¬ 
tuu  keskeytys  05.  Normaalisti  keskeytys  osoittaa  koneen  BIOS 
ROMiin  (esimerkkikoneessa  F000:FF54).  Tässä  kohtaa  ROMia  on 
pieni  rutiini,  joka  kopioi  näytöllä  olevat  merkit  yksi  kerrallaan 
LPT1 -kirjoitinporttiin  ja  palaa  takaisin. 

ROM-rutiini  osaa  kopioida  vain  tekstimerkkejä  eikä  ymmärrä 
mitään  ruudulla  näkyvästä  grafiikasta.  Jotta  grafiikankin  tulostaminen 
olisi  mahdollista,  pitää  RAM-muistiin  ladata  tätä  varten  GRAPHICS- 
ohjelma.  Jäätyään  muistiin  se  siirtää  keskeytyksen  05  osoittamaan 
itseään  (esimerkkikoneessa  DOS  4.0:11a  osoitteeksi  tuli  1681:0460). 
Kun  Shift+PrtSc  -näppäintä  painetaan,  ohjelma  aktivoituu  ja  muuttaa 
kuvaruudulla  näkyvän  grafiikan  kirjoittimelle  sopivaksi.  Grafiikan 
tulostamista  ei  ole  laitettu  valmiiksi  ROMiin,  koska  tulostus  vaihtelee 
näyttölaitteesta  ja  kirjoittimesta  riippuen.  ROMissa  olevaa  koodia  ei 
voisi  muuttaa  uusille  kirjoittimille  ja  näyttölaitteille  sopivaksi. 

Virus  noudattaa  samaa  tekniikkaa.  Keskusmuistiin  päästyään  se 
kiilaa  itsensä  sovelluksen  ja  keskeytyspalvelun  väliin  muuttamalla 
keskeytyksen  osoittamaan  ensin  itseensä.  Vasta  kun  virus  on  tarkista¬ 
nut,  voiko  se  käyttää  tehtyä  kutsua  hyväkseen,  välitetään  kutsu  alkupe¬ 
räiseen  palveluosuuteen.  Jos  sovellus  esimerkiksi  pyytää  tietoja  A: 
aseman  levykkeeltä,  pääsee  virus  käyttämään  levyä  ensimmäisenä.  Se 
voi  kopioida  itsensä  levykkeelle  ja  välittää  vasta  sitten  keskeytyksen 
alkuperäiseen  palveluosoitteeseen. 

Tärkein  DOSin  käyttämistä  keskeytyksistä  on  21,  jolla  tehdään 
useimmat  tiedostojen  käsittelyssä  tarvittavat  toimet.  Varastamalla 
tämän  keskeytyksen  itselleen  virus  pystyy  ohjaamaan  tiedostojen  käsit¬ 
telyä  haluamallaan  tavalla  ja  mm.  kopioimaan  itsensä  käynnistettävän 
tiedoston  perään. 

Keskeytysten  avulla  virus  pystyy  hallitsemaan  järjestelmää  lähes 
esteettä.  Hyvänä  esimerkkinä  tästä  on  Brain-virus,  joka  tarttuu  levyn 
lukemisessa  käytettävään  keskeytykseen.  Virus  on  piilossa  käynnistys- 
lohkossa,  mutta  jos  jokin  ohjelma  (esimerkiksi  virusten  etsintäohjelma) 

Kun  sovellus  haluaa  käyttöjärjestelmän  palvelua,  se  suorittaa  keskeytyksen 
(esimerkissä  INT  05).  Palvelun  osoite  haetaan  keskeytystaulukosta  ja  tämän 
osoitteen  perusteella  hypätään  muistissa  oikeaan  kohtaan.  Kun  palvelu  päättyy, 
ajovuoro  palautuu  jälleen  alkuperäiselle  ohjelmalle. 

pyytää  lohkoa  luettavakseen,  virus  antaakin  tilalle  alkuperäisen  bad 
sectoriin  piilotetun  lohkon  eikä  etsintäohjelma  huomaa  mitään!  Jos 
tällainen  virus  pääsee  muistiin,  ei  viruksia  levyltä  etsivästä  ohjelmasta 
ole  mitään  hyötyä.  Nähdäkseen  todellisen  käynnistyslohkon  etsintäoh¬ 
jelman  pitäisi  ohittaa  DOSin  palvelut  kokonaan  ja  ohjata  suoraan  levy¬ 
keaseman  moottoria  ja  lukupäätä. 

Virusten  muuttamia  keskeytysosoitteita  voi  käyttää  myös  niiden 
paljastamiseen.  Luvussa  seitsemän  kerrotaan  ohjelmista,  jotka  käyvät 
lukemassa  keskeytysosoitteiden  arvot  ja  vertaavat  niitä  aiemmin  saatui¬ 
hin.  Jos  osoitteet  eivät  täsmää,  on  keskeytystä  peukaloitu.  Ongelmaksi 
jää  erottaa,  milloin  asialla  on  ollut  virus  ja  milloin  laillinen  ohjelma. 

Keskeytysten  varastaminen  on  yksi  syy  virusten  aiheuttamiin 
epämääräisiin  ongelmiin.  Jos  virus  varaa  itselleen  saman  keskeytyksen 
mitä  sovelluskin  käyttää,  voivat  seuraukset  olla  hyvinkin  yllättäviä. 

Virus  asettaa  keskeytyksen  osoittamaan  ensin  itseensä.  Vasta  kun  se  on  tutki¬ 
nut,  voiko  keskeytystä  käyttää  sen  omiin  tarpeisiin,  ohjataan  keskeytys  alkupe¬ 
räiseen  palveluosoitteeseen. 


Tiedostovirukset 

Toisiin  ohjelmiin  tarttuva  virus  ei  joudu  kuluttamaan  aikaa  piilopaikan 
keksimiseen.  Se  kopioi  itsensä  ohjelmatiedoston  loppuun  (joskus  myös 
alkuun)  ja  käy  säätämässä  alkuperäisen  ohjelman  koodia  siten,  että 
myös  virusosuus  ajetaan  ennen  varsinaisen  ohjelman  ajoa.  Tällaisen 
viruksen  tekeminen  on  helpompaa  kuin  piiloutuvan  viruksen,  mutta  se 
on  myös  helpompi  huomata.  Viruksen  tarttuminen  ohjelmatiedostoon 
näkyy  heti  DIR-listassa,  koska  tiedoston  pituus  kasvaa. 

DOSissa  käytetään  kahta  erilaista  ohjelmatiedostoa.  COM-tyyppiset 
tiedostot  ovat  teknisesti  yksinkertaisia  ja  yleensä  kooltaan  alle  64  kiloa, 
joten  viruksen  on  helppo  taittua  niihin.  EXE-tiedostojen  rakenne  on 
monimutkaisempi  ja  se  voi  jopa  vaihdella.  Esimerkiksi  Windows-  ja 
OS/2-ohjelmien  EXE-tiedostot  poikkeavat  sisältä  katsottuna  perus- 

Sove  ^  s  o  n  j  s  ra 

^ _ 

/V 

Kun  virus  (harmaa  osa)  tarttuu  ohjelmaan,  se  kopioi  oman  koodinsa  ohjelma¬ 
tiedoston  loppuun.  Ohjelman  alkuun  lisätään  virukseen  osoittava  hyppykäsky, 
jotta  virus  tulee  ajettua  heti  kun  ohjelma  käynnistetään.  Vasta  kun  virus  on 
ajettu,  siirtyy  ajovuoro  alkuperäiselle  ohjelmalle. 

DOSin  EXE-tiedostoista.  Tästä  syystä  viruksetkaan  eivät  osaa  tarttua 
niihin. 

COM-  ja  EXE-tiedostoihin  taittuminen  tapahtuu  eri  tavoin.  Muuta¬ 
mat  viruksista  ovat  erikoistuneet  siten,  että  ne  tarttuvat  vain  jompaan 
kumpaan  tyyppiin  -  yleensä  yksinkertaisempaan  COMiin.  Tällainen  on 
esimerkiksi  1701/1704-virus,  jonka  tarttumista  tarkastellaan  seuraavas- 
sa  hieman  lähemmin.  Uhrina  on  8  tavun  mittainen  ohjelmatiedosto, 
joka  tulee  Procomm  Plussan  mukana.  DIR-komento  kertoo  ohjelmasta 
seuraavaa: 


C>DIR  CODE.COM 

CODE  COM  8  01.01.80  0.48 

1  tiedosto (a) .Vapaana  11649024  tavua. 


Koska  COM-ohjelma  on  konekielistä  koodia,  ei  sen  toimintaa  voida 
suoraan  nähdä  mistään.  Koodia  voidaan  kuitenkin  tutkia  muuttamalla 
se  DEBUGin  avulla  symboliselle  konekielelle: 


C>DEBUG  CODE.COM 
-u  100 

1986:0100  B400 
1986:0102  CD16 
1986:0104  B44C 
1986:0106  CD21 


MOV  AH, 00 
INT  16 
MOV  AH, 4C 
INT  21 

Komento  U  on  lyhenne  sanasta  Unassemble  ja  tarkoittaa  muunnosta 
konekielestä  symboliselle  konekielelle  (assemblerille). 

Ohjelman  ensimmäinen  komento  lataa  AH-rekisteriin  arvo  nolla. 
Toisella  rivillä  kutsutaan  keskeytystä  numero  16.  Tässä,  samoin  kuin 
jatkossakin,  on  kaikki  lukuarvot  ilmaistu  DEBUGin  käyttämässä 
16-kantaisessa  lukujärjestelmässä. 

Keskeytys  numero  16  liittyy  näppäimistön  käsittelyyn.  AH-rekiste- 
rissä  oleva  numerokoodi  kertoo  tarkemmin,  mitä  keskeytyksessä 
tehdään.  Numero  02  esimerkiksi  pyytää  keskeytystä  palauttamaan 
tiedon  sellaisten  erikoisnäppäinten  kuin  Ctrl,  Alt  ja  Caps  Lock  paina¬ 
misesta.  Esimerkin  käyttämä  koodi  nolla  pyytää  keskeytystä  palautta¬ 
maan  merkkipuskurissa  olevan  painalluksen  ASCII-  ja  scan-koodin 
arvot.  Scan-koodi  palautetaan  AH-rekisterissä  ja  ASCII-arvo  AL-rekis- 
terissä. 

Kolmannella  rivillä  AH-rekisteriin  ladataan  arvo  4C  ja  seuraavalla 
rivillä  kutsutaan  keskeytystä  21.  AH-rekisterin  arvosta  riippuen  se 
suorittaa  mitä  erilaisempia  tehtäviä  alkaen  tiedostojen  käsittelystä  ja 
päätyen  kellonajan  asettamiseen.  Numero  4C  on  lopetuskoodi,  joka 
lopettaa  ohjelman  siten,  että  käyttöjärjestelmään  palaa 
ERRORLEVEL-arvona  rekisterin  AL  sisältö. 

Tutkimus  osoittaa,  miten  yksinkertainen  ohjelma  CODE.COM  on. 
Tämän  lyhyempää  ohjelmaa  tuskin  voisi  edes  tehdä.  Käynnistyksen 
jälkeen  ohjelma  jää  odottamaan  näppäimen  painallusta  ja  palauttaa  sen 
ASCII-koodin  ERRORLEVEL-muuttujassa  takaisin  käyttöjärjestel¬ 
mään.  Todellisissa  sovellusohjelmissa  on  kymmeniä  tai  jopa  satoja 
tuhansia  komentoja. 

Esimerkin  vuoksi  katsotaan,  mitä  ohjelmalle  tapahtuu  kun  virus 
kiinnittyy  siihen.  Ensimmäinen  oire  viruksesta  on  tiedoston  pituuden 
kasvaminen,  joka  1701 -viruksella  on  nimensä  mukaisesti  1701  tavua. 
DIR-listaus  kertoo  uuden  pituuden: 

C>DIR  CODE.COM 

CODE  COM  1709  01.01.80  0.48 

1  tiedosto (a) .Vapaana  11649024  tavua. 

Kuten  DIR-listaus  osoittaa,  ei  tiedoston  päivämäärä  muutu  vaikka  virus 
kiinnittyykin  siihen. 

Kun  uutta  CODE.COM-ohjelmaa  katsotaan  DEBUGilla,  nähdään 
miten  virus  on  korvannut  ohjelman  ensimmäiset  käskyt  itseensä  osoit¬ 
tavalla  hypyllä.  Joskus  ohjelman  alussa  voi  olla  käskyjä,  joita  virus  ei 
pysty  muokkaamaan  itselleen  sopiviksi.  Ohjelma  voi  olla  myös  liian 
pitkä,  jotta  hyppy  ohjelman  lopussa  olevaan  virusosuuteen  onnistuisi. 
Tällaiset  tiedostot  ovat  immuuneja,  koska  virus  ei  pysty  tarttumaan 
niihin.  Jos  tartuntaa  kuitenkin  yritetään,  lakkaa  ohjelma  toimimasta. 

DEBUGin  jälkeen  annettava  komento  u  100  tarkoittaa,  että  kone¬ 
kielinen  ohjelmakoodi  halutaan  muuntaa  ihmisen  luettavaksi  assemb- 
lerkoodiksi  (=unassemble)  osoitteesta  100  alkaen,  joka  on  ohjelman 
latausosoite  muistissa.  Assembler-listauksessa  näkyvät  muistisegment- 
ti  (esimerkissä  1986),  siirros  (offset),  konekielikoodin  numerot  sekä 
numerot  tulkittuna  selväkielelle. 

C>DEBUG  CODE.COM 
-u  100 


1986 : 0100 

E90600 

JMP  0109 

1986 : 0103 

16 

PUSH  SS 

1986 : 0104 

B44C 

MOV  AH , 4C 

1986 : 0106 

CD21 

INT  21 

1986 : 0108 

01FA 

ADD  DX, DI 

1986 : 010A 

8BEC 

MOV  BP, SP 

1986 : 010C 

E80000 

CALL  010F 

1986 : 010F 

5B 

POP  BX 

1986 : 0110 

81EB3101 

SUB  BX, 0131 

1986 : 0114 

2E 

CS: 

1986 : 0115 

F6872A0101 

TEST  BYTE  PTR  [BX+012A] , 01 

1986 : 01 IA 

74  OF 

JZ  012B 

1986 : 011C 

8DB74D01 

LEA  SI, [BX+014D] 

Listaus  näyttää,  että  alkuperäisen  ohjelman  kaksi  viimeistä  riviä  ovat 
entisillä  paikoillaan.  Kun  virus  on  saanut  itsensä  muistiin,  se  palaa 
takaisin  suorittamaan  alkuperäistä  ohjelmaa. 

Osoite,  josta  viruksen  koodi  alkaa,  näyttää  DEBUGilla  katsottuna 
seuraavalta: 

-u  0109 
1986 : 0109 

FA 

CLI 

1986 : 010A 

8BEC 

MOV  BP, SP 

1986 : 010C 

E80000 

CALL  010F 

1986 : 010F 

5B 

POP  BX 

1986 : 0110 

81EB3101 

SUB  BX, 0131 

1986 : 0114 

2E 

CS: 

1986 : 0115 

F6872A0101 

TEST  BYTE  PTR  [BX+012A] , 01 

1986 : 01 IA 

74  OF 

JZ  012B 

1986 : 011C 

8DB74D01 

LEA  SI, [BX+014D] 

1986 : 0120 

BC8206 

MOV  SP, 0682 

1986 : 0123 

3134 

XOR  [SI] , SI 

1986 : 0125 

3124 

XOR  [SI] , SP 

1986 : 0127 

46 

INC  SI 

1986 : 0128 

4C 

DEC  SP 

Valitettavasti  1701 -viruksen  sielunelämää  ei  voi  seurata  tämän  pidem¬ 
mälle  pelkän  DEBUG-ohjelman  avulla.  Etsintäohjelmien  härnäämisek¬ 
si  virus  on  koodattu  niin,  että  sen  komennot  muuttuvat  jatkossa  käsittä¬ 
mättömäksi  sotkuksi.  Virus  purkaa  itsensä  ajokuntoon  vasta  päästes¬ 
sään  keskusmuistiin.  Alkuperäisen  ohjelman  kaksi  ensimmäistä 
komentoa  on  myös  koodattu,  joten  niitäkään  ei  näy  listauksessa. 

Oikein  tehdyn  viruksen  pitää  välttää  tarttumasta  samaan  tiedostoon 
monta  kertaa.  Viruksen  on  siksi  tutkittava  ohjelman  alku  tai  loppu 
ennen  tarttumistaan  siihen.  Vielä  helpommalla  virus  pääsee  tallenta¬ 
malla  hakemistoon  merkin  siitä,  että  tiedosto  on  jo  käsitelty.  Tiedosto¬ 
nimen  lisäksi  hakemistossa  lukevat  tiedoston  määreet,  tekoaika, 
päiväys,  pituus  ja  osoitin  FAT-taulukkoon.  Merkkinä  voi  olla  esimer¬ 
kiksi  vuosiluvun  kasvattaminen  sadalla.  Koska  DIR-listaus  näyttää 
vuodesta  vain  kaksi  viimeistä  numeroa,  ei  vuosisata  tulostu  koskaan 
näkyviin.  Myös  kellonaikaa  voi  käyttää  apuna.  Se  tallennetaan  hake¬ 
mistoon  kahden  sekunnin  tarkkuudella,  vaikkei  DIR-komento  näytä 
sekunteja  lainkaan.  Jos  sekuntimäärä  on  yli  60,  tietää  virus  ohjelman  jo 
saaneen  tartunnan. 

Kirjo itussuoja  ja  lukumääre 

DOSin  mukana  tulee  kaksi  tapaa  säilyttää  tiedostot  koskemattomina. 
Ensimmäinen  näistä  on  levykkeen  kirjoitussuoja  ja  toinen  lukumääre. 
Virustorjunnan  kannalta  ensimmäisestä  on  hyötyä,  toisesta  yleensä  ei. 

Levykkeen  kirjoitussuoja  asetetaan  päälle  eri  tavoin  riippuen  siitä, 
onko  kyseessä  5,25  tuuman  lerppu  vai  3,5  tuuman  koippu.  Lerpuilla 
tarvitaan  pieni  teippi,  jolla  peitetään  levykkeen  oikeassa  yläreunassa 
oleva  kolo.  Koska  kolon  tunnistaminen  tapahtuu  optisesti,  ei  teippi  saa 
olla  läpinäkyvää!  Korpuilla  kirjoitussuoja  otetaan  käyttöön  paljasta¬ 
malla  oikeassa  ylänurkassa  näkyvä  tunnisteaukko.  Toiminta  on  päin¬ 
vastainen  kuin  lerpuilla:  suoja  on  päällä,  kun  aukko  näkyy  ja  pois  pääl¬ 
tä,  kun  aukon  edessä  on  muoviläppä. 

Korput  ovat  helpompia  suojata,  koska  muoviläppä  kulkee  aina 
levykkeen  mukana  ja  on  helppo  kytkeä  päälle  tai  pois.  Lerppujen 
mukana  tulee  arkillinen  tarrateippejä,  mutta  teipit  ovat  yleensä  hukassa 
silloin  kun  niitä  tarvittaisiin.  Teippiä  on  myös  hankala  poistaa  kun 
levykkeelle  halutaan  jälleen  kirjoittaa. 

Levykkeen  kirjoitussuojaan  voi  luottaa.  Kun  se  on  päällä,  ei  levyk¬ 
keelle  voi  kirjoittaa  eikä  sitä  voi  alustaa.  Suojausta  ei  ainakaan  PC-ko- 
neissa  voi  ohittaa  ohjelmallisin  keinoin.  Keskusmuistissa  piileskelevä 
virus  ei  pysty  kopioimaan  itseään  suojatulle  levykkeelle  eikä  tarttu¬ 
maan  siltä  käynnistettyihin  ohjelmiin.  Ikävä  vain,  ettei  useimmissa 
kiintolevyissä  ole  samanlaista  suojausmahdollisuutta. 

Yrittäessään  turhaan  tarttua  suojatulle  levykkeelle  virus  saattaa 
pysähtyä  "write  protected  error" -virheilmoitukseen.  Kirjoitusyritykset 
tuottavat  usein  myös  tavallisuudesta  poikkeavia  ääniä  levykeasemasta 
ja  levykkeen  käyttö  hidastuu  selvästi.  Nämä  kaikki  voivat  johtaa  viruk¬ 
sen  paljastumiseen,  jos  käyttäjä  osaa  tulkita  merkit  oikein. 

Kirjoitussuojan  käyttö  suojaa  aina  koko  levyn.  Yksittäisiä  tiedostoja 
suojataan  DOSin  ATTRIB-apuohjelmalla.  Ohjelma  sekä  asettaa  että 
poistaa  suojausmääreen  (read-only).  Kun  määre  on  päällä,  ei  tiedostoa 
voida  poistaa  eikä  sen  sisältöä  muuttaa.  Tiedoston  suojaaminen  tapah¬ 
tuu  kirjoittamalla 

C>ATTRIB  +R  COMMAND.COM 

ja  määreen  poistaminen  vastaavasti  komennolla 

C>ATTRIB  -R  COMMAND.COM 

Ellei  R-parametria  anneta,  tulostaa  ohjelma  tiedoston  määreet.  Jos 
suojausmääre  on  käytössä,  tulostuu  tiedostonimen  eteen  R-kirjain: 

C>ATTRIB  COMMAND.COM 
A  R  COMMAND . COM 

A-kirjain  kertoo,  että  myös  tiedoston  arkistointimääre  on  päällä. 
Tiedostoa  on  siis  muutettu  viimeksi  suoritetun  varmistuksen  jälkeen. 

Mikronkäyttäjiä  neuvotaan  usein  suojaamaan  ATTRIB  +R:llä 
päähakemiston  tärkeät  CONFIG.SYS-,  AUTOEXEC.BAT-  ja 
COMMAND. COM-tiedostot.  Näin  kannattaakin  tehdä,  sillä  se  estää 
muuttamasta  niitä  vahingossa  tai  kopioimasta  levykkeeltä  saman  nimi¬ 
siä  tiedostoja  alkuperäisten  päälle.  Suojausmääre  tehoaa  kuitenkin  vain 
harvoja  viruksia  vastaan.  Koska  määre  voidaan  asettaa  ohjelmallisesti, 
voidaan  se  myös  poistaa  samalla  tavoin.  Ennen  kuin  virus  taittuu  ohjel¬ 
maan,  se  tarkistaa  määreiden  arvon  ja  jos  suojausmääre  on  käytössä,  se 
otetaan  pois.  Tarttumisen  jälkeen  mahdollinen  määre  asetetaan  takaisin 
ilman,  että  käyttäjä  huomaa  mitään. 

Tiedoston  piilottamisesta  ei  liioin  ole  hyötyä.  Laittamalla  tiedoston 
piilomääre  päälle  voidaan  tiedoston  näkyminen  DIR-listassa  estää, 
mutta  viruksen  näkemiin  tiedostoihin  tämä  ei  vaikuta. 

Mitä  virus  voi  tehdä? 

Tietokoneviruksiin  heijastuvat  monet  arkisen  elämän  asiat.  Yksi  näistä 
on  "pahanteon  laki",  joka  näyttää  vallitsevan  kaikkialla.  Laki  määrää, 
että  pahan  tekeminen  on  aina  helpompaa  kuin  hyvän  tekeminen.  Jos 

ihminen  haluaa  tehdä  pahaa,  se  todennäköisesti  myös  onnistuu.  Paha 
on  jopa  helpompi  määritellä  kuin  hyvä.  Sen  sijaan  hyvätkin  aikomuk¬ 
set  ja  sellaisiksi  aiotut  teot  saattavat  kääntyä  päälaelleen  tai  toimia 
tarkoitustaan  vastaan. 


Universaalinen  laki  numero  1: 

Pahan  tekeminen  on  aina  helpompaa 
kuin  hyvän  tekeminen. 


Tietokoneissa  laki  toimii  erityisen  tehokkaasti,  sillä  ison  ja  lähes 
korjaamattoman  vahingon  tekeminen  on  helppoa.  Tiedostot,  joiden 
tekemiseen  on  käytetty  satoja  työtunteja,  voidaan  tuhota  käyttökelvot¬ 
tomiksi  muutamassa  sekunnissa.  Erilaisten  vahinkojen  tekemiseen  on 
niin  monta  tapaa,  että  viruksen  ainoaksi  ongelmaksi  jää  valinnan 
vaikeus. 

Levyn  alustaminen 

Usein  kuvitellaan,  että  kiintolevyn  alustaminen  on  pahinta  mitä  virus 
voi  tehdä.  Kaikki  riippuu  siitä,  miten  alustaminen  tapahtuu.  Jos  kysees¬ 
sä  on  looginen  alustus,  jollaisen  mm.  käyttöjärjestelmän  FORMAT- 
ohjelma  tekee,  ei  levyn  tiedostoihin  itse  asiassa  kosketa  lainkaan. 
FORMAT-ohjelma  käy  ainoastaan  nollaamassa  FATin  ja  tyhjentämäs¬ 
sä  päähakemiston,  jonka  jälkeen  levy  näyttää  tyhjältä.  Tiedostot  ovat 
kuitenkin  edelleen  levyllä  ja  niitä  voi  jopa  yrittää  palauttaa  sopivilla 
apuohjelmilla  (kuten  Nortonin  FR). 

Fow-level  formatointi  eli  kiintolevyn  perusalustus  onkin  jo  vaka¬ 
vampi  juttu.  Siinä  levy  ja  sen  urat  kirjoitetaan  kokonaan  uusiksi,  yleen¬ 
sä  täyteen  nollaa.  Tiedostojen  palauttamista  ei  voi  edes  harkita. 

Fevyn  alustaminen  vie  aina  runsaasti  aikaa.  Jos  käyttäjä  huomaa, 
että  virus  on  aloittanut  levyn  alustamisen,  ehtii  sähköt  katkaisemalla 
pelastaa  vielä  osan  levystä.  Erityisen  helppoa  tämä  on  FORMAT- 
ohjelman  kohdalla.  Aluksi  FORMAT  käy  lukemassa  levyn  läpi  tutkien, 

onko  sille  syntynyt  uusia  vika-alueita.  FAT  ja  päähakemisto  tyhjenne¬ 
tään  vasta  viimeiseksi.  Jos  koneesta  katkaistaan  sähköt  ennen  kuin 
FORMAT-ohjelma  on  ehtinyt  tähän  vaiheeseen  asti.  huomataan  ettei 
levyn  tiedostoille  ole  tapahtunut  mitään  vahinkoa.  Älä  kuitenkaan 
kokeile  asiaa  omalla  tärkeällä  levylläsi! 


FATin  sotkeminen 

Paljon  kiintolevyn  alustamista  nopeampi  keino  vahingon  tekemiseen 
on  FATin  sotkeminen  tai  sen  kirjoittaminen  täyteen  nollaa.  Koska 
FATin  koko  on  levykkeillä  muutamia  kiloja  ja  kiintolevyllä  muutamia 
kymmeniä  kiloja,  ei  kirjoitus  kestä  kuin  hetken  -  ja  vahinko  on  taattu. 

Jo  ihan  tavallisella  20  megatavun  kiintolevyllä,  jonka  varausyksi- 
kön  koko  on  2  kilotavua,  on  10000  FAT-alkiota.  Jos  nämä  menevät 
sekaisin  ja  käyttäjä  haluaa  koota  tiedostot  takaisin  kuntoon,  hänellä  on 
edessään  10000  palan  palapeli  -  ilman  kuvia. 

FAT  2 


FAT1 


Jos  FATit  sotketaan  ,  osoittavat  niiden  alkiot  minne  sattuvat  eikä  levyltä  voi 
enää  hakea  tiedostoja.  Kuvassa  olevan  FATin  pystyisi  vielä  järjestämään 
sopivan  levytyökalun  avulla ,  mutta  kun  kiintolevyn  FATissa  on  kymmeniä 
tuhansia  alkioita ,  on  työ  lähes  toivotonta.  Isot,  yhtenäiset  tiedostot  voidaan 
etsiä  levyltä  esimerkiksi  Nortonin  avulla  ja  palauttaa  levykkeelle,  mutta  pirs¬ 
toutuneiden  tiedostojen  kokoaminen  pala  palalta  on  käytännössä  mahdotonta. 

Nolla  ura  n  sotkeminen 

Nollauran  tyhjentäminen  tai  sen  kirjoittaminen  täyteen  satunnaisia 
merkkejä  tekee  kiintolevyn  hetkessä  käyttökelvottomaksi.  Koska  osio- 
taulukko  menetetään,  ei  DOS  tunnista  koko  kiintolevyä  eikä  suostu 
siirtymään  C:  asemalle  jotta  levyn  korjausta  tai  tiedostojen  pelastamis¬ 
ta  voitaisiin  edes  yrittää.  Kun  tähän  vielä  yhdistetään  FATin  sotkemi¬ 
nen  voidaan  olla  varma  siitä,  ettei  levyltä  pysty  pelastamaan  mitään. 
Ainoa  mahdollisuus  on  luoda  osiojako  uudelleen  FDISKillä  ja  alustaa 
tämän  jälkeen  koko  levy. 

Tiedostojen  poistaminen 

Poistetun  tiedoston  palauttaminen  takaisin  käyttöön  on  nykyisin  niin 
helppoa,  että  harvat  virukset  edes  vaivautuvat  poistamaan  levyllä 
olevia  tiedostoja.  Tarvitaan  vain  Nortonin  tai  PC-Toolsin  kaltainen 
apuohjelma  ja  lähes  mikä  tahansa  poistettu  tiedosto  saadaan  takaisin 
käyttöön. 

Oleellista  on  kuitenkin  se,  että  palauttaminen  tehdään  heti  poistami¬ 
sen  jälkeen.  Mitä  enemmän  aikaa  ehtii  kulua  poistamisen  ja  palautuk¬ 
sen  välillä,  sitä  epätodennäköisemmäksi  palautuksen  onnistuminen 
muuttuu.  Aikaa  myöten  käyttöjärjestelmän  on  otettava  poistetut  levya¬ 
lueet  uuteen  käyttöön,  jonka  jälkeen  tiedostoa  ei  voida  palauttaa  aina¬ 
kaan  kokonaisuudessaan. 

Tunnetuin  tiedostoja  poistavista  viruksista  on  Jerusalem.  Perjantai¬ 
na  13.  päivä  se  poistaa  jokaisen  ohjelman,  jota  käyttäjä  yrittää  ajaa  - 
myös  sen  palautusohjelman,  jolla  poistettuja  tiedostoja  yritetään 
palauttaa! 

Tiedostojen  sisällön  muuttaminen 

Edellä  kuvatut  temput  ovat  ilkeitä,  mutta  niissä  on  sentään  yksi  lohtu: 
tiedostot  voidaan  palauttaa  takaisin  käyttöön  varmuuskopioilta.  Pahim¬ 
millaan  menetetään  parin  päivän  työt,  mutta  ainakin  käyttäjä  oppii 
varmuuskopioinnin  merkityksen. 

Huomattavasti  pelottavampia  ovat  virukset,  jotka  tuhoavat  tiedosto¬ 
ja  salakavalasti  esimerkiksi  kirjoittamalla  niiden  keskelle  puppua. 
Ulospäin  tiedostot  näyttävät  olevan  täysin  kunnossa.  Niitä  voi  kopioida 
hakemistosta  toiseen  ja  niistä  voi  hyvässä  uskossa  tehdä  varmuusko¬ 
pioita.  Tiedostolle  tapahtunut  vahinko  paljastuu  vasta  kun  sitä  yritetään 
käyttää.  Jos  kyseessä  on  ohjelmatiedosto,  ohjelma  ei  käynnisty  tai 
lukitsee  koneen.  Työtiedoston  tapauksessa  avaamista  yrittävä  ohjelma 
saattaa  antaa  virheilmoituksen  tai  jäädä  jumiin.  Tehdyistä  varmuusko¬ 
pioista  ei  ole  mitään  apua,  koska  nekin  ovat  vioittuneita. 

Pilat 

Ohjelmoijalla,  joka  haluaa  pilailla  uhrinsa  kustannuksella,  on  monta  eri 
mahdollisuutta.  Helpointa  on  tulostaa  kuvaruudulle  erilaisia  viestejä. 
Esimerkiksi  847- virus  tulostaa  tekstin 

Program  sick  error. 

Call  doctor  or  buy  PIXEL  for  cure  description. 

Harmittoman  Sunnuntai-viruksen  tekijä  on  selvästi  kantanut  huolta 
käyttäjän  hyvinvoinnista.  Virus  aktivoituu  nimensä  mukaisesti  sunnun¬ 
taisin  ja  tulostaa  ruudulle  kysymyksen  "Today  is  sunday.  Why  do  you 
work  so  hard?". 

Yleinen  1701-virus  aktivoituu  puolestaan  syksyllä  ja  pudottaa 
silloin  ruudulla  näkyvät  kirjaimet  näytön  alariville  putoavien  lehtien 
tapaan.  Italialainen  virus  lähettää  kuvaruudulle  pienen  pomppivan 
pallon  ja  niin  edelleen.  Erilaisia  osoituksia  tekijöidensä  huumorintajus¬ 
ta  riittää. 

Ylivoimaisesti  kekseliäin  on  kuitenkin  ollut  Fu  Manchu-viruksen 
tekijä.  Virus  seuraa  näppäimistöä  ja  tarkkailee,  mitä  käyttäjä  kirjoittaa. 
Aina,  kun  se  huomaa  sanat  Thatcher,  Reagan,  Botha  tai  Waldheim,  se 
lisää  perään  "is  zzzz"  missä  zzzz  on  jokin  ruma  sana.  Voi  vain  kuvitel¬ 
la,  millaisen  vaikutuksen  tekee  viruksen  pilaama  kirje,  joka  lähetetään 
jonkin  maan  hallituksesta  virallisessa  kirjekuoressa  vaikkapa  Yhdys¬ 
valtojen  suurlähetystöön! 

Virus  voi  myös  sotkea  kirjoittimelle  menevän  tulostuksen  niin,  että 
kirjaimet  muuntuvat  toisiksi  joko  täysin  sattumanvaraisesti  tai  tiettyä 
kaavaa  noudattaen.  Erityisen  kiusallinen  vika  on  PostScript-kirjoitinta 
käytettäessä,  koska  PostScript  tulostaa  vain  virheettömät  sivut.  Jos 
kirjoittimelle  tulevassa  PostScript-ohjelmakoodissa  on  virheitä,  ei 
paperille  tulostu  mitään.  PostScript-kirjoittimissa  ei  myöskään  ole 
virheiden  varalta  merkkivaloja  tai  numerokoodeja,  joista  voisi  päätellä 
mitä  on  tapahtunut.  Kirjoittimen  seotessa  ei  käyttäjä  useinkaan  tule 
edes  ajatelleeksi  viruksen  mahdollisuutta. 

Vaikka  pilat  onkin  tarkoitettu  humoristisiksi,  ne  voivat  pahimmil¬ 
laan  olla  hyvin  kiusallisia,  kuten  eräs  Atarista  tavattu  virus  osoittaa. 
Oltuaan  jonkin  aikaa  muistissa  tämä  virus  alkaa  matkia  lämpöhäiriöitä 
tulostamalla  kuvaruudulle  satunnaisia  merkkejä.  Oireet  viittaavat  vialli¬ 
seen  muistipiiriin,  joka  alkaa  sekoilla  lämmetessään.  Kone  viedään 
huoltoon,  mutta  ahkerasta  muistipiirien  vaihtamisesta  huolimatta  sitä  ei 
vain  saada  kuntoon. 

Folklore 

Tekniikan  täsmällisestä  luonteesta  huolimatta  ei  ala  ole  välttynyt  ihmi¬ 
sen  tuomalta  epätäsmällisyydeltä.  Ihminen  ei  muutu,  vaikka  hänen 
työvälineensä  muuttuisivatkin.  Niinpä  myös  uskomukset,  kaverilta 
toiselle  kerrotut  tarinat  ja  hurjat  huhut  elävät  voimakkaina  mikron 
käyttäjien  keskuudessa  ja  kiertävät  nopeasti. 

Lukuisia  ovat  tarinat  viruksista,  jotka  leviävät  modeemin  kantoaal¬ 
lolla,  polttavat  kuvaputkeen  reiän,  rikkovat  kiintolevyjä  tai  kuormitta¬ 
vat  mikropiirejä  niin,  että  ne  alkavat  savuta.  Yhtään  tällaista  virusta  ei 
kuitenkaan  ole  saatu  kiinni  eikä  pystytty  tutkimaan.  ATK-alan  kansan¬ 
perinne  tuntuu  siitä  huolimatta  elävän  ja  voivan  hyvin. 


Miten  viruksesta  pääsee  eroon? 

Miten  viruksesta  pääsee 
eroon? 


Kun  käyttäjä  huomaa,  että  omassa  koneessa  on  virus,  ovat  hyvät 
neuvot  tarpeen.  Niitä  annetaan  tässä  luvussa.  Valitettavasti  vain  viruk¬ 
sia  on  niin  monenlaisia,  ettei  mitään  ehdotonta  työjärjestystä  tai  ohje¬ 
kirjaa  voida  antaa.  Viruksen  lopullinen  tuhoaminen  riippuu  paljolti 
siitä,  millainen  virus  on  kyseessä.  Tapoja  viruksen  tunnistamiseen  on 
esitelty  lähemmin  ensimmäisessä  liitteessä. 

T  oimintaj  är j  esty  s 

Varman  virushavainnon  jälkeen  on  ensimmäinen  tehtävä  katkaista 
koneesta  sähkö.  Katkaiseminen  pitää  suorittaa  virtakytkimestä,  sillä 
virukset  saattavat  selvitä  CTRL-ALT-DEL  -käynnistyksestä.  Vasta 
sitten  aletaan  kaikessa  rauhassa  miettiä,  mitä  oikein  kannattaisi  tehdä. 
Turha  hosuminen  johti  Englannissa  väärän  suihkumoottorin  sammutta¬ 
miseen  ja  matkustajakoneen  putoamiseen  hieman  ennen  kiitoradan 
alkua.  Samaa  virhettä  ei  kannata  tehdä  mikronsa  kanssa.  Niin  kauan 
kuin  ei  tee  mitään,  ei  voi  myöskään  tehdä  virheitä. 

Ennen  kuin  virusta  aletaan  poistaa,  on  levylle  jääneet  työtiedostot 
pelastettava.  Virus  olisi  myös  yritettävä  tunnistaa,  koska  tieto  siitä, 
mikä  virus  on  kyseessä,  voi  merkittävästi  vähentää  viruksen  tuhoami¬ 
seen  vaadittavaa  työtä.  Varmuuden  vuoksi  voi  tietenkin  tyhjentää  koko 
kiintolevyn  ja  alustaa  sen  uudelleen,  mutta  vaarattomien  virusten 

Kun  virus  havaitaan... 

1.  Tunnistaminen 

2.  Varmuuskopiointi 

3.  Puhdistaminen 

4.  Tiedostojen  palauttaminen 

5.  Jälkihoito 
Muista: 

-  harkitse  ennen  kuin  toimit 

-  varoita  muita 


kohdalla  pelkkä  saastuneiden  tiedostojen  poistaminenkin  saattaisi  riit¬ 
tää.  Tapoja  viruksen  tunnistamiseen  on  käsitelty  ensimmäisessä  liit¬ 
teessä.  Jos  kyseessä  on  esimerkiksi  ohjelmiin  tarttuva  virus,  on  se  help¬ 
po  tunnistaa  pituudesta,  jolla  ohjelmat  ovat  kasvaneet. 

Jotta  tiedostoja  voitaisiin  varmistaa  ja  viruksen  tunnistamista  yrit¬ 
tää,  on  kone  käynnistettävä  uudelleen.  Käynnistys  on  tehtävä  alkupe¬ 
räisellä  DOS-levykkeellä  tai  sen  puhtaaksi  tiedetyltä  kopiolta.  Levyk¬ 
keellä  pitää  ehdottomasti  käyttää  kirjoitussuojaa!  Muutoin  koneessa 
pesivä  virus  saattaa  tarttua  myös  uudelle  levykkeelle. 

Kun  mikro  on  jälleen  saatu  käyntiin,  on  tärkeätä,  ettei  mitään  kiin¬ 
tolevyllä  olevaa  ohjelmaa  käynnistetä  edes  vahingossa.  Ohjelmatiedos¬ 
toihin  tarttunut  virus  pääsee  käynnistyksessä  muistiin  ja  tekee  varmis¬ 
tuksen  turhaksi.  Kaikki  ohjelmat  on  siis  käynnistettävä  puhtaaksi  tiede¬ 
tyltä  A:  levykkeeltä.  Hakureitti  PATH  kannattaa  varmuuden  vuoksi 
asettaa  osoittamaan  A:  levykettä,  jottei  ohjelmia  edes  vahingossa  haeta 
kiintolevyltä.  Koska  DIR-  ja  COPY-komennot  eivät  ole  apuohjelmia 
vaan  kuuluvat  käyttöjärjestelmän  komentotulkkiin  (COMMAND. 

COM,  joka  on  ladattu  puhtaalta  A:  levykkeeltä),  voidaan  niitä  käyttää 
normaaliin  tapaan. 

Tiedostojen  varmistaminen 

Vaikka  käyttäjä  olisi  hoitanut  varmuuskopioinnin  säännöllisesti,  eivät 
valmistukset  koskaan  ole  täysin  ajan  tasalla.  Ensimmäinen  tehtävä 
onkin  varmistaa  kiintolevyllä  olevista  työtiedostoista  tärkeimmät. 
Ohjelmatiedostoja  ei  pidä  kopioida,  sillä  virus  voi  olla  kiinnittynyt 
mihin  ohjelmaan  tahansa.  Jos  jokin  kiintolevyllä  olevista  ohjelmista  on 
erityisen  tärkeä  eikä  siitä  ole  varmuuskopiota,  voi  ohjelman  kopioida 
erilliselle  levykkeelle.  Kiintolevyn  puhdistuksen  jälkeen  ohjelma 
palautetaan  takaisin  kiintolevylle  vain  jos  sen  puhtaus  saadaan  varmis¬ 
tettua  tai  ohjelmassa  oleva  virus  poistettua  jonkin  luvussa  seitsemän 
kuvatun  apuohjelman  avulla. 

Työtiedostojen  kopiointi  levykkeille  kannattaa  tehdä  tavallisella 
COPY-käskyllä.  BACKUPia  tai  XCOPYä  ei  kannata  käyttää,  koska  ne 
pitäisi  ladata  puhtaalta  DOS-levykkeeltä  eikä  niiden  toimintaperiaate¬ 
kaan  sovi  yksittäisten  työtiedostojen  kopiointiin. 

Kun  äkillinen  tarve  varmuuskopiointiin  yllättää,  ei  ulottuvilla  usein¬ 
kaan  ole  valmiiksi  alustettuja  levykkeitä.  Tällöin  on  tärkeätä,  ettei 
varmistuksia  tehdä  vanhojen  varmistusten  päälle.  Eräät  virukset  nimit¬ 
täin  tuhoavat  tiedostoja  salakavalasti  ja  tuho  paljastuu  vasta  kun  tiedos¬ 
toja  yritetään  käyttää.  Pilaantuneiden  tiedostojen  kopiointi  vanhojen, 
kunnossa  olevien  valmistusten  päälle  vain  pahentaa  tilannetta.  Varmis¬ 
tukset  on  siksi  tehtävä  tyhjille  tai  tarpeettomiksi  käyneille  levykkeille. 
Ellei  tällaisia  ole  ulottuvilla,  on  niitä  alustettava.  FORMAT-ohjelma 
pitää  nytkin  ladata  alkuperäiseltä  DOS-levykkeeltä  eikä  kiintolevyllä 
olevaa  FORMAT-ohjelmaa  pidä  käyttää. 

Viruksen  tunnistaminen 

Kun  tiedostot  on  varmistettu,  voidaan  yrittää  viruksen  tunnistamista. 
Tunnistamista  kannattaa  yrittää,  sillä  eräistä  viruksista  pääsee  eroon 

suhteellisen  helposti.  Tunnistus  voi  onnistua  tässä  kirjassa  olevien 
viruskuvausten  avulla.  Tuntomerkkeinä  voivat  olla  esimerkiksi  koko, 
jolla  saastuneet  tiedostot  kasvavat  tai  käynnistyslohkosta  löytyvät 
koodit.  Varminta  on  kuitenkin  käyttää  jotain  luvussa  seitsemän  esitel¬ 
tyä  virusten  etsintäohjelmaa. 

Koska  uusia  viruksia  kehitetään  koko  ajan,  ei  mikään  etsintäohjel¬ 
ma  voi  tuntea  niitä  kaikkia.  Lisäksi  eräät  virukset  (kuten  Brain  ja  666) 
osaavat  huijata  etsintäohjelmia  siten,  etteivät  nämä  löydä  virusta  järjes¬ 
telmästä.  Etsintäohjelmat  eivät  siksi  voi  koskaan  antaa  täyttä  varmuutta 
viruksesta. 

Kiintolevyn  puhdistaminen 

Mikäli  mikrosta  löytynyt  virus  on  tiedostoon  tarttuvaa  tyyppiä,  pääsee 
viruksesta  eroon  poistamalla  saastuneet  tiedostot.  Tällaisia  helposti 
nujerrettavia  viruksia  ovat  mm.  Jerusalem  B,  Vacsina,  Yankee  Doodle 
ja  1701 .  Ellei  käytettävissä  ole  virusten  paljastusohjelmaa,  joka  kertoisi 
saastuneiden  tiedostojen  nimet,  on  syytä  poistaa  levyltä  kaikki  ohjel¬ 
matiedostot  ja  palauttaa  ne  takaisin  alkuperäisiltä  ohjelmalevykkeiltä. 
Aiemmin  tehtyjä  varmuuskopioita  ei  pidä  käyttää,  koska  niiden 
puhtaudesta  ei  voida  olla  varmoja. 

Kaikki  tiedostoviruksetkaan  eivät  ole  näin  helppoja  tapauksia. 
Esimerkiksi  tiedostoihin  kiinnittyvä  Dark  Avenger  sotkee  kaikessa 
hiljaisuudessa  levyn  tiedostoja  niin,  ettei  niitä  voi  enää  käyttää.  Tällöin 
on  edessä  koko  levyn  puhdistaminen  eikä  edes  kaikkia  kiintolevyllä 
olevia  työtiedostoja  voi  käyttää. 

Käynnistyslohkoon  kiinnittyvästä  viruksesta  pääsee  eroon  SYS- 
ohjelmalla.  Komento 

A>SYS  C: 

kopioi  A:  asemassa  olevat  käyttöjärjestelmätiedostot  C:  asemaan, 
vanhan  käyttöjärjestelmän  päälle.  Samalla  se  kirjoittaa  myös  C:  levyn 
käynnistyslohkon  uudelleen,  mikä  yleensä  riittää  tuhoamaan  lohkossa 
piileskelleen  viruksen.  Alkuperäisen  käynnistyslohkon  kopio  jää 

kuitenkin  levylle  -  usein  bad  sectoriin  tai  nollauralle  kopioituna.  Koska 
virus  on  tapettu,  ei  ylimääräinen  kopio  tuota  varsinaista  haittaa. 
Korkeintaan  se  saattaa  antaa  vääriä  hälyytyksiä  eräitä  virusten  etsin¬ 
täohjelmia  käytettäessä. 

Osiotaulukkoon  kiinnittyneestä  viruksesta  (mm.  Stoned)  on  kaik¬ 
kein  hankalinta  päästä  eroon,  sillä  edes  kiintolevyn  alustaminen 
FORMAT-ohjelmalla  ei  tyhjennä  osiotaulukkoa.  Taulukon  puhdista¬ 
mista  voi  yrittää  Nortonin  tai  PC-Toolsin  kaltaisilla  apuohjelmilla, 
mutta  helpoiten  se  käy  virusten  poistamiseen  tarkoitetulla  apuohjelmal¬ 
la  (kuten  McAfeen  CLEAN). 

Jos  virus  on  tuhonnut  nollauran,  on  myös  osiotaulukko  sekaisin 
eikä  DOS  salli  edes  C:  asemalle  siirtymistä.  Vain  levykeasemia  A:  ja 
B:  voidaan  käyttää.  Jos  yritetään  siirtyä  C:  asemalle,  saadaan  pahaen¬ 
teinen  virheilmoitus 


A>C  : 

Invalid  drive  specif ication 

Levyasema  ei  ole  rikki,  vaikka  virheilmoituksesta  voisi  saada  sen  käsi¬ 
tyksen.  Tässä  tapauksessa  levyn  osiotaulukko  on  rakennettava  uudel¬ 
leen  FDISK-ohjelmaa  käyttäen  ennen  kuin  tiedostojen  palauttamista 
voidaan  edes  yrittää. 

Varminta  alustaa  kiintolevy  uudelleen 

Olipa  virus  mitä  tyyppiä  tahansa,  siitä  pääsee  varmimmin  eroon  tyhjen¬ 
tämällä  koko  kiintolevyn.  Näin  on  syytä  tehdä  aina,  kun  viruksen 
tyypistä  tai  toimintatavoista  ei  olla  täysin  varmoja. 

Levyn  alustaminen  pelkällä  FORMAT-ohjelmalla  ei  vielä  riitä, 
koska  FORMAT  ei  kirjoita  levyä  täyteen  nollaa  eikä  fyysisesti  poista 
tiedostoja.  Alustaminen  pitäisikin  tehdä  ns.  perusalustuksena,  low  level 
formatointina.  Tätä  varten  useimpien  mikrojen  mukana  toimitetaan 
INITHD-  tai  HDINIT-niminen  ohjelma.  Alustus  voi  myös  löytyä 
mukana  tulleen  SETUP-ohjelman  valikosta.  Koska  ohjelmat  ovat 
valmistajan  omaa  tekoa  eivätkä  tule  käyttöjärjestelmän  tekijältä  (Mic- 

Kiintolevyn  täyspuhdistus 

1.  Low-level  formatointi  (HDFORMAT,  INITHD  tms.) 

2.  Osioiden  perustaminen  (FDISK) 

3.  Ensiöosion  alustaminen  (FORMAT  C:  /S  /V) 

4.  Muiden  osioiden  alustaminen  (FORMAT  D:/V,  E:/V  jne) 

5.  DOS-hakemiston  luominen  C:lle 

6.  Ohjelmatiedostojen  palauttaminen 

7.  Työtiedostojen  palauttaminen 


rosoft  tai  IBM),  ne  sijaitsevat  normaalisti  diagnostiikka-  tai  apuohjel- 
malevykkeellä.  Alkuperäiseltä  DOS-levykkeeltä  niitä  on  turha  etsiä. 

Perusalustaminen  kestää  paljon  tavallista  FORMAT-ohjelmaa 
kauemmin.  Isoilla  levyillä  aikaa  saattaa  kulua  jopa  useita  tunteja.  Työn 
aikana  koko  kiintolevy  kirjoitetaan  täyteen  nollaa  ja  myös  sillä  olevat 
magneettiurat  ja  ohjausmerkit  kirjoitetaan  uudelleen.  Alustuksen 
jälkeen  levy  pitää  jakaa  osioihin  (FDISK),  osiot  alustaa  FORMATilla, 
käyttöjärjestelmä  siirtää  C: lie  ja  luoda  hakemistorakenne.  Näitä  asioita 
on  käsitelty  tarkemmin  Uudessa  PC-käyttäjän  käsikirjassa. 

Levykkeillä  FORMAT-ohjelma  suorittaa  aina  perusalustuksen. 
Levykkeen  alustaminen  tuhoaa  totaalisesti  sen  aiemman  sisällön,  joten 
myös  mahdolliset  virukset  poistuvat.  Jos  alkuperäinen  FORMAT- 
ohjelma  on  korvattu  jollakin  apuohjelmalla  (esimerkiksi  PC-Toolsin 
mukana  tulevalla  PCFORMAT-ohjelmalla),  saattavat  myös  levykkeen 
tiedot  säilyä  alustamisen  yli. 

Kun  kiintolevy  on  saatu  puhdistettua,  palautetaan  sille  ohjelmat  ja 
työtiedostot.  Kaikki  ohjelmat  on  palautettava  alkuperäisiltä  toimitusle- 
vykkeiltä  eikä  mitään  kopioita  pidä  käyttää.  Ohjelmien  asentamisessa 

takaisin  kiintolevylle  on  melkoinen  työ,  mikä  saattaa  houkutella  aiem¬ 
min  tehtyjen  varmuuskopioiden  käyttöön.  Asentamisessa  kannattaa 
kuitenkin  olla  perusteellinen,  sillä  jos  virus  pääsee  livahtamaan  takaisin 
mikroon  jonkin  kopioidun  ohjelman  mukana  joudutaan  koko  puhdis- 
tusoperaatio  suorittamaan  uudestaan. 

Levykkeiden  jäljittäminen 

Kun  oma  kiintolevy  on  saatu  jälleen  toimintakuntoon,  alkaa  kaikkein 
työläin  vaihe:  pitää  jäljittää  kaikki  ne  levykkeet,  joille  virus  on  voinut 
kopioida  itsensä.  Omat  levykkeet  on  yleensä  käyty  nopeasti  läpi,  mutta 
useimmat  käyttäjät  vaihtelevat  levykkeitä  myös  muiden  käyttäjien 
kanssa  ja  vievät  joskus  levykkeitä  kotoa  töihinkin. 

Levykkeeltä,  jonka  epäillään  saaneen  virustartunnan,  ei  nytkään 
pidä  ajaa  yhtään  ohjelmaa  -  ei  edes  vahingossa.  Vahinko  sattuu  helpos¬ 
ti,  mikäli  käytetään  esimerkiksi  CHKDSK-ohjelmaa  joka  sattuu  löyty¬ 
mään  myös  levykkeeltä.  Jos  oletuslevyasema  on  komennon  antamis¬ 
hetkellä  A:,  latautuu  ohjelma  viruksen  saastuttamalta  levykkeeltä.  Yksi 
tällainen  erehdys  riittää,  jotta  virus  pääsee  takaisin  kiintolevylle. 

Virusten  luotettava  etsiminen  levykkeiltä  ilman  kunnon  apuohjel¬ 
mia  on  lähes  mahdotonta,  eikä  kaikkia  levykkeitä  voi  suin  päin  alustaa 
uudelleen.  Virusten  etsintäohjelmat  ovatkin  kullanarvoisia  saastuneita 
levykkeitä  jäljitettäessä. 

Kun  omat  levykkeet  on  käyty  läpi,  on  tuttavien  vuoro.  Kenelle 
annoitkaan  viimeksi  levykkeitä?  Anna  heille  nyt  myös  virusten  etsin¬ 
täohjelma  ja  kerro,  mitä  kohdallesi  on  sattunut.  Näin  voit  estää  vahin¬ 
koa  leviämästä.  Virustartunnasta  kertominen  on  käyttäjien  keskinäistä 
solidaarisuutta.  Koskaan  ei  voi  tietää,  milloin  sellainen  sattuu  omalle 
kohdalle. 

Virus  yrityksessä 

Mikäli  virus  löytyy  omasta  kotimikrosta,  on  sen  puhdistaminen  edellä 
kuvatulla  menettelyllä  vielä  suhteellisen  helppoa.  Yrityksissä,  kouluis- 

sa  ja  muissa  vastaavissa  yhteisöissä  tilanne  on  paljon  hankalampi. 
Koska  levykkeitä  vaihdellaan  koneesta  toiseen,  pääsee  virus  leviämään 
helposti.  Jos  mikroja  on  useita  kymmeniä,  on  niiden  kaikkien  läpikäyn¬ 
ti  ja  puhdistaminen  todellinen  tukihenkilön  painajainen.  Sen  rinnalla 
Wordperfectin  vaihtaminen  uuteen  versioon  on  vielä  lasten  leikkiä. 
Tukihenkilön  kannattaa  mieluummin  torjua  virukset  jo  ennakolta,  jotta 
kuvatunkaltaista  tilannetta  ei  pääse  syntymään. 

Lähiverkko  auttaa  virusten  leviämistä.  Vaikka  virus  ei  suorastaan 
leviäkään  verkon  läpi,  riittää  esimerkiksi  palveluasemassa  sijaitseva 
saastunut  ohjelmatiedosto  levittämään  viruksen  jokaiseen  työasemaan. 

Koska  viruksesta  on  näin  työlästä  päästä  eroon,  on  helpointa  keskit¬ 
tyä  ennaltaehkäisyyn.  Seuraava  luku  käsitteleekin  tapoja,  joilla  voi 
vähentää  virustartunnan  mahdollisuuksia. 


Varautuminen  viruksia  vastaan 

Jos  viruksen  on  kerran  saanut,  on  siitä  pahimmassa  tapauksessa  hyvin¬ 
kin  vaikeata  päästä  eroon.  Paras  tapa  torjua  viruksia  on  siksi  ennaltaeh¬ 
käisy.  Yksinkertaisia  ohjeita  noudattamalla  voi  merkittävästi  vähentää 
viruksen  saamisen  todennäköisyyttä.  Erityisen  tärkeitä  tällaiset  ohjeet 
ovat  yrityksissä.  Tällöin  tulee  myös  varmistaa,  että  ohjeita  todella 
noudatetaan. 

Viruksia  torjuttaessa  on  tärkeätä,  että  yrityksen  mikrokäyttäjiä  moti¬ 
voidaan  tarpeeksi.  Jos  pelien  pelaaminen  ja  ohjelmien  kopiointi  kielle¬ 
tään  perustelematta  asiaa  sen  kummemmin,  ei  kieltoakaan  jakseta 
noudattaa.  Kieltojen  ja  määräysten  sijaan  käyttäjille  pitäisi  kertoa  siitä, 
mitä  virukset  ovat.  mitä  ne  voivat  saada  aikaan  ja  miten  viruksilta 
voidaan  välttyä.  Jokaiselle  pitäisi  tehdä  selväksi,  että  ohjeiden  laimin¬ 
lyönnistä  johtuva  virustartunta  saattaa  aiheuttaa  yritykselle  ja  sen  käyt¬ 
täjille  suuret  vahingot. 

Kurinpalautus  ja  pelien  pelaamiskielto  ei  kuitenkaan  saa  olla  niin 
ehdoton,  etteivät  käyttäjät  uskalla  ilmoittaa  tekemistään  virushavain- 
noista. 

Torjunnan  kolme  osa-aluetta 

Virusten  torjuntastrategiaan  kuuluu  kolme  osa-aluetta: 

•  Virusten  välttäminen 

•  Mahdollisen  virustartunnan  tunnistaminen  riittävän  ajoissa 

•  Selustan  turvaaminen  (varmuuskopiointi) 

Mikään  alueista  ei  yksinään  riitä  suojaamaan  käyttäjää.  Tehokas  suoja 
syntyy  vasta  kun  kaikkia  kolmea  menetelmää  sovelletaan  yhtä  aikaa. 
Seuraavassa  tarkastellaan  lähemmin  kutakin  osa-aluetta. 

Virusten  välttäminen 

Ensimmäinen  vaihe  on  virustartunnan  välttäminen.  Muutamaa  selkeätä 
ohjetta  noudattamalla  voi  merkittävästi  vähentää  todennäköisyyttä 
altistua  virustartunnalle. 

Älä  kopioi  ohjelmia  toisilta 

Virukset  leviävät  parhaiten  kopioitujen  ohjelmien  välityksellä.  Varsin¬ 
kin  kädestä  käteen  kiertävät  peliohjelmat,  joiden  alkuperää  ei  oikein 
kukaan  tunnu  tietävän,  ovat  oivallinen  tapa  virusten  levittämiseen. 
Pelien  pelaamista  mikrolla  ei  voi  kieltää,  mutta  pelit  kannattaa  hankkia 
viralliselta  myyjältä  tai  vaikka  suoraan  ulkomailta  tilaamalla,  jos  se 
tulee  halvemmaksi.  Aiemmin  PC-koneille  tarkoitettujen  pelien  myyjiä 
ja  maahantuojia  oli  vaikeata  löytää,  mutta  tilanne  on  muuttunut.  Jos 
muutaman  satasen  käyttäminen  peliin  tuntuu  kalliilta  ajattele,  mikä  on 
mahdollisen  viruksen  aiheuttaman  vahingon  hinta. 

Kursseilla,  joita  olen  pitänyt  viruksista  ja  niihin  liittyvistä  asioista, 
olen  joskus  pyytänyt  kaikkia  suosittua  ja  tuhmaa  Larry-peliä  pelanneita 
nostamaan  kätensä.  Yleensä  kätensä  on  nostanut  n.  50-75%  kuulijoista. 
Tämän  jälkeen  olen  pyytänyt  kaikkia  niitä,  jotka  ovat  ostaneet  pelinsä, 
nostamaan  kätensä.  Toistaiseksi  olen  löytänyt  Suomesta  vain  yhden 
pelinsä  ostaneen  henkilön.  Kaikki  muut  -  ja  heitä  on  satoja  -  ovat  käyt¬ 
täneet  pelin  laittomasti  kopioitua  versiota.  Näin  siitä  huolimatta,  että 

pelin  hinta  suomalaisella  maahantuojalla  on  vain  350  markkaa.  Enää  ei 
kannata  ihmetellä  miksi  virukset  leviävät! 

Älä  tuo  ohjelmalevykkeitä  kotoa  töihin 

Mikrojen  nopea  yleistyminen  on  johtanut  tilanteeseen,  jossa  monilla 
käyttäjillä  on  jo  kaksikin  mikroa,  toinen  työssä  ja  toinen  kotona. 
Työpaikan  mikrolla  tehdään  töitä  ja  usein  niitä  viedään  vielä  kotiinkin. 
Lapsia  on  mahdotonta  estää  vaihtelemasta  pelejä  kaverien  kanssa  ja 
ajamasta  niitä  kotikoneessa  vanhempien  ollessa  poissa.  Kun  tällaisessa 
koneessa  ajetaan  sitten  sovellusohjelmaa,  joka  levykkeen  mukana  siir¬ 
retään  takaisin  työpaikan  koneeseen,  on  olemassa  selvä  virustartunnan 
vaara. 

Edes  pelkkien  työtiedostojen  siirtäminen  ei  ole  täysin  turvallista. 
Käynnistyslohkoon  piiloutuva  virus  saattaa  levitä  pelkkiä  työtiedostoja 
sisältävällä  levykkeellä.  Jos  koneessa  on  jokin  sovellusohjelmavirus,  se 
voi  levitä  sovelluksella  tehdyn  työtiedoston  mukana.  Lisäksi  eräät 
tavalliset  virukset  sotkevat  levyä  kirjoittamalla  olemassa  olevien 
tiedostojen  päälle.  Jos  käyttäjä  siirtää  tällaisen  vioittuneen  työtiedoston 
koneesta  toiseen  ja  kopioi  sen  kiintolevylle,  menetetään  levyllä  ollut 
saman  tiedoston  vanhempi,  mutta  kunnossa  ollut  versio.  Macissä  rajan¬ 
veto  ohjelma- ja  työtiedoston  välillä  on  joskus  vaikeata  joten  työtiedos¬ 
totkin  saattavat  sisältää  viruksia.  Riski  vahingon  tapahtumiseen  työtie¬ 
dostoja  siirtämällä  on  kuitenkin  hyvin  vähäinen,  eikä  kotona  työskente¬ 
lyä  kannata  tästä  syystä  rajoittaa. 

Älä  käynnistä  konetta  tuntemattomalla  levykkeellä 

Jos  koneessa  on  kiintolevy,  sitä  ei  koskaan  pitäisi  käynnistää  levyk¬ 
keellä.  Jos  levykekäynnistystä  välttämättä  tarvitaan,  on  käynnistys 
tehtävä  aina  samalla  kirjoitussuojatulla  järjestelmälevykkeellä.  Käyn¬ 
nistyslohkoon  sijoittuvat  virukset  pääsevät  muistiin  vain  kun  kone 
käynnistetään  tai  käynnistystä  edes  yritetään  saastuneella  levykkeellä. 
Älä  koskaan  jätä  levykettä  A:  asemaan  kun  lopetat  mikron  käytön, 
koska  muutoin  seuraava  alkulataus  tapahtuu  tältä  levykkeeltä. 

Tarkista  purkeista  imuroituasi  ohjelmat  ennen  käyttöä 

Tietokoneharrastajien  ylläpitämät  purkit  ("boxit")  ovat  todellisia 
mikroharrastajan  aarreaittoja.  Isoissa  purkeissa  on  tarjolla  tuhansia 
hyödyllisiä  ohjelmia  ja  paljon  asiantuntevaa  tietoa.  Kuka  tahansa 
modeemilla  ja  tietoliikenneohjelmalla  varustautunut  harrastaja  pystyy 
siirtämään  ohjelmia  purkista  omaan  mikroonsa  ja  päinvastoin.  Tiedos¬ 
tojen  siirtämistä  purkista  omaan  koneeseen  kutsutaan  tuttavallisesti 
imuroinniksi  (download). 

Purkeista  löytyviä  ohjelmia  ja  asiantuntemusta  kannattaa  ehdotto¬ 
masti  käyttää  hyväksi.  Esimerkiksi  uusimman  virusten  etsintäohjelman 
imurointi  purkista  kestää  vain  muutaman  minuutin. 

Purkit  ovat  saaneet  hieman  huonon  maineen  kun  on  arveltu,  että 
virukset  leviäisivät  niiden  jakamien  ohjelmatiedostojen  mukana. 
Tällainen  pelko  on  useimmiten  turhaa.  Purkkien  vastuuhenkilöt  (Sys¬ 
tem  operator,  "sysop")  ovat  yleensä  hyvin  tietoisia  viruksista.  Heillä  on 
käytössään  useita  virusten  etsintäohjelmia  ja  jos  sysop  seuraa  tietover¬ 
koissa  kiertävää  maailmanlaajuista  viruskeskustelua,  hän  on  erittäin 
hyvin  perillä  alan  uusimmastakin  kehityksestä. 

Lähes  jokaisessa  purkissa  on  kuitenkin  alue,  johon  kuka  tahansa 
käyttäjä  pystyy  lähettämään  ohjelmia  ja  tiedostoja  ("upload  area"). 
Sysop  ei  ole  vastuussa  tämän  alueen  ohjelmista  eikä  ole  tarkistanut 
niiden  puhtautta.  Kannattaa  siis  välttää  ohjelmien  imuroimista  tältä 
alueelta. 

Uskaltaako  purkeista  imuroituja  ohjelmia  sitten  käyttää?  Kyllä 
varmasti.  Ainoat,  joita  kannattaa  varoa,  ovat  kiintolevyn  käytön  apuoh¬ 
jelmat,  eikä  niitäkään  virusten  vaan  ohjelmavirheiden  vuoksi.  Purkkien 
ohjelmat  ovat  harrastajien  tekemiä,  eikä  kukaan  ota  vastuuta  niiden 
oikeellisuudesta.  Koska  kaupallisistakin  ohjelmista  löytyy  virheitä, 
löytyy  niitä  varmasti  myös  purkkien  ohjelmista.  Mahdolliset  virheet 
eivät  yleensä  estä  ohjelman  käyttöä,  mutta  saattavat  eräissä  tiedosto- 
ohjelmissa  olla  muuten  tuhoisia.  Enpä  esimerkiksi  itse  suostuisi  käyttä¬ 
mään  julkisohjelmana  levitettävää  hakemiston  aakkosjärjestysohjel- 
maa.  Siinä  yksikin  virhe  riittäisi  sotkemaan  levyn  kirjanpidon.  Muilta 

purkin  käyttäjiltä  kannattaa  kysyä,  mitä  ohjelmia  he  ovat  käyttäneet  ja 
mitä  he  suosittelevat. 

Tarkista  kaikki  uudet  levykkeet  ennen  käyttöä 

Luvussa  seitsemän  esitellään  ohjelmia,  jotka  tarkastavat  levyn  ja  anta¬ 
vat  varoituksen  viruksen  havaitessaan.  Kaikki  taloon  tulevat  levykkeet 
pitäisi  tarkastaa  ennen  käyttöönottoa.  Erityisesti  tämä  koskee  ulkomail¬ 
ta  ja  varsinkin  Itä-Euroopasta  tulevia  levykkeitä,  vaikka  ne  olisivat 
alkuperäisiä  ohjelmalevykkeitäkin.  Esimerkiksi  vaarallinen  4096-virus 
tuli  Suomeen  Israelissa  tehdyn  valmisohjelman  levykkeellä. 

Testaa  epäilyttävät  ohjelmat  erillisessä  koneessa 

Mikään  etsintä-  tai  torjuntaohjelma  ei  voi  antaa  suojaa  kaikkia  viruksia 
eikä  varsinkaan  troijalaisia  vastaan.  Jos  on  erityistä  syytä  epäillä  ohjel¬ 
man  toimivuutta  tai  jos  ohjelmalta  muutoin  vaaditaan  ehdotonta 
virheettömyyttä  esimerkiksi  ennen  sen  asentamista  lähiverkon  palve- 
luasemaan,  jää  ainoaksi  mahdollisuudeksi  asettaa  ohjelma  joksikin 
aikaa  karanteeniin.  Ohjelma  asennetaan  tarkoitusta  varten  hankittuun 
koneeseen,  jota  ei  ole  liitetty  verkkoon  ja  jota  ei  käytetä  mihinkään 
muuhun.  Jotta  lopputulos  olisi  luotettava,  pitäisi  ohjelmaa  kokeilla 
monissa  eri  tilanteissa,  esimerkiksi  asettamalla  koneen  päiväys  13 
päiväksi  ja  perjantaiksi,  siirtämällä  päiväystä  vuodella  eteenpäin,  käyt¬ 
tämällä  ohjelmaa  useita  vuorokausia  yhteen  menoon  ja  seuraamalla 
vika-alueiden  määrässä,  ohjelmien  pituuksissa  ja  muissa  vastaavissa 
tapahtuvia  muutoksia.  Vasta  kun  ohjelmaa  on  testattu  riittävän  pitkään 
eikä  ongelmia  ole  havaittu,  voidaan  ohjelma  ottaa  yleiseen  käyttöön. 

Virustartunnan  havaitseminen 

Koska  kaikki  virukset  ovat  erilaisia,  ei  yksiselitteisiä  ohjeita  virusten 
havaitsemiseksi  voi  antaa.  Seuraavassa  on  lueteltu  joukko  tapahtumia, 
jotka  ovat  tyypillisiä  virusten  aiheuttamia  oireita.  Kunkin  oireen 

kohdalla  on  pyritty  listaamaan  myös  muita  kuin  viruksista  johtuvia 
syitä  syitä.  Joka  tapauksessa  asia  kannattaa  tutkia.  Jos  yrityksessä  on 
mikrotukihenkilö,  hänet  tulee  kutsua  paikalle.  Mitä  varhaisemmassa 
vaiheessa  virus  havaitaan,  sitä  vähäisemmäksi  sen  aiheuttamat  vahin¬ 
got  jäävät. 

Bad  sectorien  määrä  kasvaa 

Kun  FORMAT-ohjelma  alustaa  levyn,  se  kirjoittaa  levyllä  olevien 
vika-alueiden  (bad  sector)  osoitteet  FAT-kirjanpitoon,  jonka  jälkeen 
DOS  osaa  kiertää  ne.  Vika-alueiden  määrä  ei  normaalikäytössä  lisään¬ 
ny.  CHKDSK-ohjelma  ilmoittaa  FATiin  merkittyjen  vika-alueiden 
määrän,  mutta  ei  koskaan  muuta  tätä  lukemaa  -  ei  edes  /F-valitsinta 
käytettäessä.  Ainoat  DOSin  apuohjelmat,  jotka  voivat  kasvattaa  vika- 
alueiden  määrää,  ovat  FORMAT  ja  RECOVER. 

Levykettä,  jolla  on  bad  sectoreita,  ei  pitäisi  koskaan  käyttää.  Jos 
vika-alueet  ovat  syntyneet  alustamisen  yhteydessä,  ne  ovat  merkki 
levykkeen  huonosta  laadusta.  Tällaisen  levykkeen  käyttäminen  on 
ikävyyksien  kerjäämistä.  Toinen  mahdollisuus  on,  että  virus  on  luonut 
vika-alueet  piilokseen.  Vika-alueiden  määrä  on  helppo  tarkistaa 
CHKDSK-ohjelmalla. 

Jos  vika-alueiden  määrä  käytön  aikana  kasvaa,  voi  asialla  olla  virus 
joka  yrittää  piiloutua  vialliseksi  merkitsemäänsä  kohtaan  levyä.  Vika- 
alueiden  määrää  voidaan  muuttaa  myös  eräillä  apuohjelmilla  (mm. 
Nortonin  DT,  PC-Tools,  Savedir  ja  Disk  Technician,  joista  viimemai¬ 
nittu  luo  levylle  ison  vika-alueen  lukupäiden  pysäköintiä  varten). 

Ohjelmatiedostojen  pituudet  muuttuvat 

Kun  virus  tarttuu  ohjelmatiedostoon,  tiedoston  pituus  kasvaa.  Eräät 
virukset  muuttavat  myös  tiedoston  päiväystä.  Ohjelmatiedoston  pituu¬ 
den  kasvaminen  on  lähes  varma  merkki  viruksesta,  sillä  käyttöjärjestel¬ 
mässä  ei  ole  mitään  muuta  tilannetta,  jossa  ohjelman  pituus  muuttuisi. 
Ohjelmatiedostot  tuntee  siitä,  että  niiden  tunniste  on  .COM  tai  .EXE. 

Eräät  virukset  tarttuvat  myös  ohjelmien  käyttämiin  kerrostustiedostoi- 
hin,  joiden  tunniste  on  .OVL. 

Periaatteessa  viruksen  voisi  havaita  pitämällä  kirjaa  ohjelmatiedos¬ 
tojen  pituuksista  ja  vertaamalla  todellisia  pituuksia  aika  ajoin  tähän 
kirjanpitoon.  Koska  levyllä  on  normaalisti  kymmeniä  ohjelmia  ja  nekin 
eri  hakemistoissa,  ei  työ  olisi  helppoa.  Kannattaa  kuitenkin  seurata 
ainakin  komentotulkin  COMMAND.COMin  pituutta.  Se  löytyy  yleen¬ 
sä  C:  aseman  päähakemistosta  ja  on  monen  viruksen  mielikohde. 
Siihen  tarttunut  virus  pääsee  ajettavaksi  keskusmuistiin  jo  koneen 
käynnistymisen  aikana.  Toisaalta  paikka  on  niin  ilmeinen,  että  eräät 
virukset  välttävät  sitä  juuri  samasta  syystä.  Unohtaa  ei  sovi  myöskään 
KEYB-näppäinohjainta,  joka  on  ensimmäinen  COMMAND.COMin 
jälkeen  ajettava  ohjelma.  Jos  virus  löytyy  COMMAND.COMista,  on 
se  yleensä  levinnyt  myös  KEYB.COMiin. 

Jos  haluaa  tarkkailla  tiedostojen  pituuksia,  kannattaa  seurata  ylei¬ 
sesti  käytettyjä  apuohjelmia  kuten  CHKDSK  ja  FORMAT.  Myös  ylei¬ 
simmät  sovellusohjelmat  kannattaa  ottaa  seurantaan.  Luvun  lopussa  on 
esitetty  komentojonoja,  joilla  seuranta  voidaan  automatisoida. 

PIF  on  tunniste,  jolla  merkitään  ohjelmankuvaustiedostoja.  Tiedos¬ 
to  kertoo,  miten  merkkipohjaisen  DOS-sovelluksen  pitää  käyttäytyä 
Windowsin  kanssa:  mikä  on  ohjelmatiedoston  nimi  ja  mistä  hakemis¬ 
tosta  se  löytyy,  paljonko  ohjelma  vaatii  muistia,  kirjoittaako  se  suoraan 
kuvaruutumuistiin  ja  niin  edelleen.  Esimerkiksi  WP:n  toimintaa  kuvaa¬ 
va  PIF-tiedosto  on  nimeltään  WP.  PIF.  Vaikka  PIF-tiedostot  eivät 
olekaan  ohjelmia,  niitä  käytetään  joissain  tapauksissa  ohjelmien  tavoin 
ja  viruksetkin  voivat  tarttua  niihin.  Tartunnat  on  helppo  huomata,  sillä 
PIF-tiedostojen  pituus  on  aina  vakio.  Vanhemmissa  PIF-versioissa 
pituus  oli  369  tavua.  Uudemmissa,  Windows  3:n  PIF-tiedostoissa 
pituus  on  kasvanut  545  tavuun.  Kaikki  näistä  poikkeavat  arvot  ovat 
merkkejä  viruksista. 

Windows  lakkaa  toimimasta 

Windows  on  hyvä  koekaniini  erilaisille  viruksille.  Kun  Windows  lada¬ 
taan  muistiin  ja  käynnistetään,  yrittävät  virukset  taittua  siihen. 

Windowsin  ja  Windows-sovellusten  käyttämän  ohjelmatiedoston 
rakenne  poikkeaa  kuitenkin  tavallisten  DOS-sovellusten  käyttämästä, 
eivätkä  kaikki  virukset  tästä  syystä  onnistu  tarttumisyrityksessään. 
Windows  jää  joko  jumiin  tai  käyttäytyy  muutoin  oudosti. 

Keskusmuistin  määrä  on  pienentynyt 

Koneessa  olevan  perusmuistin  määrä  ja  siitä  vapaana  oleva  osa 
nähdään  CHKDSK-apuohjelman  avulla.  Jos  virus  haluaa  majailla 
keskusmuistissa  ja  suojata  itsensä  poispyyhkimiseltä,  on  sen  varattava 
osa  muistista  pysyvästi  itselleen.  Muistin  väheneminen  näkyy  heti 
CHKDSKiä  käyttämällä. 

Perusmuistin  määrää  vähentävät  myös  monet  CONFIG.SYS- 
tiedostoon  tehtävät  toiminta-asetukset  sekä  muistinvaraiset  apuohjel¬ 
mat,  joita  tulee  DOSin  omienkin  apuohjelmien  mukana.  Jos  esimerkik¬ 
si  vertaa  vapaan  muistin  suuruutta  ennen  ja  jälkeen  APPEND-, 
GRAPHICS-  tai  PRINT-ohjelmien  käytön  voi  havaita,  että  muisti 
vähenee  kun  ohjelmaa  käytetään  ensimmäistä  kertaa.  Tämä  johtuu 
siitä,  että  osa  ohjelmasta  jää  pysyvästi  muistiin  eikä  poistu  sieltä  vaik¬ 
ka  ohjelman  käyttö  loppuukin.  Vapaa  muisti  palautuu  entiselleen  vasta 
kun  mikro  sammutetaan  ja  käynnistetään  uudelleen. 

Tiedostoja  katoaa  ilman  näkyvää  syytä 

Tiedostoja  poistavista  viruksista  tunnetuin  on  Jerusalem  B,  joka  pois¬ 
taa  kaikki  ohjelmat,  joita  käyttäjä  yrittää  ajaa  13.  päivä  perjantaina. 
Monet  muutkin  virukset  poistavat  tiedostoja. 

Tätä  virusoiretta  ei  pidä  kertoa  aloittelevalle  mikron  käyttäjälle. 
Muutoin  hän  kutsuu  tukihenkilöä  paikalle  jatkuvasti  ja  kertoo  konees¬ 
saan  olevan  tiedostoja  syövän  viruksen.  Olen  itse  huomannut,  että  sala¬ 
peräisesti  kadonneiden  tiedostojen  määrä  on  kääntäen  verrannollinen 
mikron  käyttökokemukseen.  Mitä  paremmin  mikronsa  oppii  tunte¬ 
maan,  sitä  harvemmin  tiedostoja  näyttää  katoavan.  Käyttöjärjestelmän 
nykyversioissa  ei  enää  ole  virheitä,  jotka  johtaisivat  tiedostojen  katoa¬ 

Ohjelmat  lakkaavat  toimimasta 

Viruksen  saastuttama  tiedosto  voi  lakata  toimimasta  monesta  syystä. 
Eräs  mahdollisuus  on,  ettei  virus  ole  onnistunut  tarttumaan  ohjelmaan 
kunnolla.  Kaikki  virukset  eivät  ole  kovin  tarkkoja  siitä,  mihin  itseään 
tai  alkuperäisen  boot-lohkon  kopioivat.  Jos  kopiointi  suoritetaan  sellai¬ 
seen  kohtaan  levyä,  jossa  on  jo  jokin  työ-  tai  ohjelmatiedosto,  muuttuu 
tiedosto  käyttökelvottomaksi.  Dark  Avengerin  katala  tapa  kirjoittaa 
satunnaisiin  kohtiin  levyä  tekee  niin  ikään  kohdalle  sattuvat  ohjelma- 
ja  työtiedostot  käyttökelvottomiksi.  Disk  killer  kopioi  alkuperäisen 
boot-lohkon  ja  osan  itsestään  levylle  määrättyyn  kohtaan  välittämättä 
siitä,  onko  kohdalla  ennestään  jo  tiedostoja.  Alle  jäävät  ohjelmat  ja 
työtiedostot  lakkaavat  toimimasta. 

Jos  ennen  hyvin  toiminut  ohjelma  tekee  jonain  päivänä  lakon  ja  jää 
käynnistyksen  jälkeen  täysin  jumiin,  on  virus  yksi  mahdollisuus 
monien  muiden  joukossa.  Asialle  voi  olla  luonnollinenkin  selitys. 
Esimerkiksi  kirjanpitotietojen  (F AT)  sekoaminen  koko  levyn  tai  vain 
kyseisen  ohjelman  kohdalta  riittää  tuottamaan  saman  ilmiön.  Näyttöön 
tai  sen  ohjainkorttiin  tullut  vika  riittää  pimentämään  näytön,  vaikka 
ohjelma  toimisikin.  Ja  niin  edelleen,  syitä  on  monia.  Joka  tapauksessa 
asia  pitää  tutkia. 

Erityisen  herkkiä  viruksille  ovat  virusten  tapaan  toimivat  muistinva¬ 
raiset  (TSR)  apuohjelmat.  Niiden  muistiin  jääminen  tai  toiminta  voi 
estyä,  jos  muistissa  on  jo  virus. 

Mikron  toiminta  hidastuu 

Virus  hidastaa  koneen  toimintaa,  koska  osa  prosessorin  ajasta  kuluu 
viruksen  ohjelmakoodin  suorittamiseen.  Normaalisti  kuluva  aika  on 
niin  vähäinen,  ettei  sitä  havaitse  ilman  mittauksia.  Hidastuminen  voi 
kuitenkin  muuttua  näkyväksi  silloin,  kun  virus  tekee  itsestään  kopioita 
tai  tutkii,  onko  asemaan  laitettu  levy  jo  saanut  tartunnan  vai  pitäisikö 
se  tartuttaa  nyt.  Jos  levyke  on  kirjoitussuojattu,  kuluu  virukselta  pitkä 
aika  ennen  kuin  se  huomaa  yrityksensä  turhiksi  ja  luopuu.  Virus  saattaa 
jopa  "sahata"  levykettä  minuuttikaupalla  ennen  kuin  se  luopuu  tartutta- 

misesta  ja  käynnistää  pyydetyn  ohjelman.  Levykkeiden  toiminnan 
selvä  hidastuminen  onkin  lähes  varma  merkki  viruksesta. 

Jerusalem-virukseen  on  tarkoituksella  lisätty  silmukka,  jossa  se 
alkaa  kiertää  oltuaan  muistissa  hieman  vajaat  30  minuuttia.  Silmukka 
kuormittaa  perus-PC:tä  niin  paljon,  että  se  lähes  pysähtyy.  Se  lienee 
ollut  alkuperäisen  ohjelmoijan  tarkoituskin.  Nykyiset  tehokkaat 
2 8 6/3 8 6 -koneet  suorittavat  silmukankin  niin  nopeasti,  ettei  käyttäjä 
yleensä  huomaa  hidastumista  lainkaan. 

Ohjelma  ei  enää  mahdu  muistiin 

Jos  aiemmin  hyvin  toiminut  ohjelma  antaa  äkkiä  ilmoituksen  "Insuffi- 
cient  memory"  eikä  enää  suostu  käynnistymään,  voi  syynä  olla  virus, 
joka  on  kasvattanut  ohjelmatiedoston  koon  niin  isoksi,  ettei  se  enää 
mahdu  muistiin.  Normaalisti  virukset  taittuvat  kuhunkin  ohjelmatie¬ 
dostoon  vain  kerran,  mutta  joistain  viruksista  tämä  tarkistus  puuttuu. 
Esimerkiksi  Jerusalem-viruksen  B-versiossa  on  ohjelmointivirhe,  jonka 
vuoksi  se  kasvattaa  ajettavan  EXE-ohjelman  kokoa  jokaisella 
ajokerralla  1813  tavulla.  Kun  ohjelmaa  on  ajettu  riittävän  monta  kertaa, 
on  tiedoston  koko  kasvanut  niin  isoksi,  ettei  ohjelma  mahdu  muistiin. 
Viruksesta  on  liikkeellä  myös  versio,  jossa  tämä  virhe  on  korjattu, 
mutta  se  on  selvästi  alkuperäistä  virusta  harvinaisempi. 

Ellei  ohjelman  koko  ole  muuttunut,  voi  virheilmoitus  aiheutua 
myös  siitä,  että  vapaana  oleva  muisti  on  vähentynyt.  Näin  saattaa 
käydä,  jos  koneeseen  asennetaan  uusia  muistinvaraisia  apuohjelmia, 
lähiverkko  tai  laitteistokokoonpanoa  muutetaan.  Virheilmoitus  voi  siis 
johtua  aivan  luonnollisistakin  syistä. 

Alkulataus  tapahtuu  itsestään  tai  sen  toiminta  muuttuu 

Muutamat  virukset  tuottavat  joko  tarkoituksella  tai  vahingossa  kutsun, 
joka  johtaa  käyttöjärjestelmän  uuteen  lataamiseen,  "buuttaukseen". 
Käytössä  oleva  ohjelma  katkeaa,  auki  ollut  työtiedosto  menetetään  ja 
mikro  käynnistyy  uudelleen  alusta,  aivan  kuin  näkymätön  käsi  olisi 
painanut  CTRL-ALT-DELiä. 

Joskus  virus  saattaa  soittaa  musiikkia  tai  tulostaa  ruudulle  viestejä 
kun  käyttäjä  itse  painaa  CTRL-ALT-DELiä.  Kaikki  tavallisuudesta 
poikkeavat  ilmiöt  alkulatauksen  aikana  onkin  syytä  tutkia. 

Mikä  ei  (yleensä)  ole  virus? 

Edellä  kuvailtiin  oireita,  joita  virukset  aiheuttavat.  Jos  oireita  alkaa 
tarkkailla  liian  kirjaimellisesti,  on  vaarana  nähdä  viruksia  sielläkin 
missä  niitä  ei  ole.  Ilmiö  on  sama  kuin  lääkärikirjaa  lukiessa:  ennen 
pitkää  lukija  on  varma,  että  hänellä  on  kaikki  kirjassa  kuvaillut  taudit, 
siksi  epämääräisiä  ja  yleisiä  niiden  kuvaukset  ovat. 

Viruksille  on  tyypillistä,  että  ne  aiheuttavat  selkeitä  ja  yksikäsittei¬ 
siä  oireita.  Bad  sectorien  määrän  kasvaminen  tai  ohjelmatiedoston 
pituuden  muuttuminen  on  lähes  varma  merkki  viruksesta.  Sen  sijaan 
epämääräiset  ongelmat,  kuten  levykkeiden  sekoaminen  tai  mikron 
jääminen  jumiin  silloin  tällöin  johtuvat  yleensä  tavallisista  laite-  tai 
ohjelmavioista. 

Valitettavasti  tähänkään  sääntöön  ei  voi  aina  luottaa.  Koska  viruk¬ 
sista  pitää  tehdä  mahdollisimman  pieniä,  jää  niihin  helposti  ohjelmoin¬ 
tivirheitä  ja  yhteensopivuusongelmia.  Hyvänä  esimerkkinä  tästä  on 
alkuperäinen  Ping-Pong- virus,  joka  toimii  vain  8088-mikroissa  viruk¬ 
sessa  käytetyn  harvinaisen  konekielikäskyn  vuoksi.  Virukset  ovat 
muutenkin  hyvin  laitesidonnaisia  ja  jos  laitteistoa  muutetaan,  voivat 
virukset  lakata  toimimasta.  Näin  kävi  mm.  3,5"  korppuasemien  yleis¬ 
tyessä.  Virukset,  jotka  oli  suunniteltu  5,25"  levykkeitä  varten,  eivät 
toimineetkaan  enää  korpuilla,  koska  niiden  sisäinen  rakenne  oli  erilai¬ 
nen. 

Virukset  saattavat  siten  aiheuttaa  epämääräisiä  ongelmia,  vaikkei  se 
olekaan  ollut  ohjelmoijan  alkuperäinen  tarkoitus.  Tämä  tekee  vaikeaksi 
erottaa  milloin  on  kyseessä  virus  ja  milloin  jokin  muu  ongelma.  Lisäk¬ 
si  on  olemassa  muutamia  viruksia,  jotka  ovat  suorastaan  erikoistuneet 
epämääräisten  vikojen  aiheuttamiseen.  Ne  tuottavat  tarkoituksella  luku¬ 
ja  kirjoitusvirheitä,  sotkevat  kirjoittimelle  menevän  tulostuksen,  estävät 
ohjelmien  toiminnan  ja  muuta  ikävää. 

Seuraavassa  on  esitelty  ohjelmia  ja  tilanteita,  joita  usein  virheelli¬ 
sesti  luullaan  virusten  aiheuttamiksi. 

Lost  cluster 

Yleisin  DOSin  CHKDSK-apuohjelman  antamista  ilmoituksista  kuuluu 
seur aavaan  tapaan: 

10  lost  clusters  found  in  2  chains 
Convert  lost  chains  to  files  (Y/N) ? 

Ilmoitus  kertoo,  että  levyn  kirjanpidosta  on  löytynyt  varatuiksi  merkit¬ 
tyjä  alueita  (chains,  "ketjuja"),  jotka  eivät  kuitenkaan  näytä  kuuluvan 
mihinkään  olemassa  olevaan  tiedostoon.  Alueet  eivät  ole  varsinainen 
virhe,  mutta  ne  varaavat  turhaan  tilaa  joka  voitaisiin  käyttää  hyödylli- 
semminkin.  Tällaisia  alueita  syntyy  helposti,  mikäli  koneesta  katkais¬ 
taan  sähköt  kesken  sovellusohjelman  käytön.  Ohjelma  on  ehtinyt  vara¬ 
ta  itselleen  tilaa  levyltä,  mutta  ei  ole  vielä  ehtinyt  kertoa  siitä  levyn 
kirjanpidolle.  Kun  sähkö  katkeaa,  on  levyn  vapaasta  tilasta  pidettävä 
kirjanpito  vain  puolittain  ajan  tasalla. 

Kun  tällainen  ilmoitus  saadaan,  pitää  CHKDSK  käynnistää  uudel¬ 
leen  ja  nyt  /F-valitsinta  käyttäen.  Kysymykseen  siitä,  muutetaanko 
varatut  alueet  tiedostoiksi,  voi  yleensä  vastata  kielteisesti.  Jos  tiedostot 
halutaan  luoda,  syntyy  jokaisesta  ketjusta  oma  tiedosto  päähakemis¬ 
toon  nimellä  FILEOOOn.CHK,  missä  n  on  ketjun  numero.  Tiedostot  voi 
poistaa  sen  jälkeen  kun  on  tarkistanut,  ettei  niissä  ole  mitään  hyödyllis¬ 
tä  tietoa. 

Oudot  tiedostonimet 

Levylle  ilmestyvät  oudot  tiedostonimet  saavat  käyttäjän  helposti  epäi¬ 
lemään  virusta.  Tällaisten  tiedostojen  nimissä  on  satunnaisia  numeroita 
ja  kirjaimia,  mutta  tunnisteosaa  niillä  ei  ole  lainkaan.  Tiedoston  pituus 
saattaa  olla  nolla  tai  ainakaan  TYPE-komento  ei  tulosta  sen  sisältöä 
ruudulle. 

Tällaisia  tiedostoja  syntyy  silloin,  kun  mikrossa  ajettavat  sovel¬ 
lusohjelmat  luovat  levylle  tilapäisiä  aputiedostoja.  Antamalla  tilapäisen 
tiedoston  nimeksi  satunnaisia  kirjaimia  ja  numeroita  valmistutaan  siitä, 
ettei  nimi  mene  päällekkäin  levyllä  jo  olevien  tiedostonimien  kanssa. 
Kun  tiedostoa  ei  enää  tarvita,  sovellus  poistaa  sen.  Tiedostonimet  saat¬ 
tavat  kuitenkin  jäädä  näkyviin  jos  koneesta  katkaistaan  sähkö  kesken 
ohjelman  tai  jos  ohjelma  jää  jumiin.  Tiedostojen  pituuden  kohdalla 
näkyvä  nolla  kertoo,  ettei  tiedostoa  ole  suljettu  kunnolla. 

Muita  tilapäisen  työtiedoston  merkkejä  ovat  tunnisteosat  TMP,  $$$ 
sekä  tiedostonimessä  esiintyvät  aalto viivamerkit.  Jos  tällaisia  tiedostoja 
ilmestyy  levylle,  kannattaa  tarkkailla  omia  mikron  käyttötottumuksiaan 
ja  miettiä  olisiko  niissä  korjaamisen  varaa.  Esimerkiksi  sähköä  ei  saa 
katkaista  ennen  kuin  kaikki  ohjelmat  on  kunnolla  lopetettu. 

Käyttöjärjestelmä  tarvitsee  joskus  itsekin  tilapäistiedostoja.  Kun 
käyttäjä  antaa  putkikomennon 

C : \ >DIR  |  SORT 

tapahtuu  seuraavaa:  DIR  tulostaa  ensiksi  hakemistoluettelon  tilapäiseen 
tiedostoon,  jonka  käyttöjärjestelmä  luo.  Vanhoissa  DOS-versioissa 
tiedostolle  annetaan  PIPE-alkuinen  nimi;  uudemmissa  nimet  ovat 
satunnaisia  aakkos- ja  numeromerkkejä.  Tämän  jälkeen  SORT-ohjelma 
lukee  aputiedoston,  lajittelee  sen,  tulostaa  luettelon  ruudulle  ja  poistaa 
tarpeettomaksi  käyneen  aputiedoston.  Sen  nimi  näkyy  tulostuvassa 
listassa,  koska  tiedosto  on  ollut  olemassa  työn  aikana,  mutta  kun  työ 
on  tehty,  DOS  poistaa  sen. 

Jos  putkitoiminto  jostain  syystä  keskeytetään,  jää  aputiedosto  levyl¬ 
le. 

Piilotetut  tiedostot 

Piilotettu  tiedostonimi  ei  näy  DIR-listauksessa.  Tällaisten  tiedostojen 
syntymistä  levylle  pidetään  usein  syyttä  suotta  viruksen  merkkinä. 
Virus  voi  kyllä  luoda  levylle  piilotettuja  tiedostoja,  mutta  useimmiten 
asialla  on  ollut  jokin  sovellusohjelma  tai  itse  käyttöjärjestelmä. 

Piilotettujen  tiedostojen  lukumäärä  on  helppo  selvittää  CHKDSK- 
ohjelman  avulla.  CHKDSK  laskee  piilotettujen  tiedostojen  määrän 
kaikista  hakemistoista.  Jos  levyllä  on  käyttöjärjestelmä,  on  piilotettuja 
tiedostoja  vähintään  kaksi.  Levylle  annettu  nimi  lasketaan  myös  yhdek¬ 
si  piilotetuksi  tiedostoksi.  Esimerkiksi  ilmoitus 

45056  bytes  in  3  hidden  files 

kertoo,  että  levyllä  on  kaksi  piilotettua  käyttöjärjestelmätiedostoa  ja 
levylle  on  annettu  nimi. 

Kun  CHKDSK-ohjelmalla  katsotaan  levykettä,  jolla  ei  ole  käyttö¬ 
järjestelmää,  saattaa  tuloslistassa  näkyä  arvoituksellinen  rivi 

0  bytes  in  1  hidden  files 

Yksi  piilotettu  tiedosto,  jonka  pituus  on  nolla,  tarkoittaa  levyn  nimeä 
(volum  label).  DOS  4.0:sta  lähtien  CHKDSK  laskee  levyn  nimen  piilo¬ 
tetuksi  tiedostoksi  vain,  mikäli  levyllä  on  myös  käyttöjärjestelmä  eikä 
tällaista  hämäävää  ilmoitusta  tulostu. 

Jos  piilotettujen  tiedostojen  lukumäärä  on  suurempi  kuin  kolme,  on 
levyllä  ylimääräisiä  piilotettuja  tiedostoja.  Monet  apuohjelmat  (kuten 
Nortonin  FR)  käyttävät  niitä,  samoin  eräät  sovellukset  ja  kopiosuojauk- 
siin  käytetyt  menetelmät.  Viruksista  piilotettuja  tiedostoja  käyttävät 
vain  harvat,  vaikkei  tätäkään  mahdollisuutta  voi  kokonaan  sulkea  pois. 

Yksi  paljon  piilotettuja  tiedostoja  luova  ohjelma  on  4DOSin  muka¬ 
na  tuleva  vaihtoehtoinen  komentotulkki.  Se  kirjoittaa  jokaiseen  hake¬ 
mistoon  piilotetun  DESCRIPT.ION-tiedoston,  joka  sisältää  tiedostoni- 
miin  lisättyjä  kommentteja. 

EA  DATA.  SF 

OS/2  käyttää  1.2-versiosta  lähtien  ns.  laajennettuja  tiedostomääreitä 
(extended  attributes).  Jokaiseen  tiedostoon  voidaan  lisätä  mm.  kuvake, 
lyhyt  kuvaus  tiedoston  sisällöstä,  tiedoston  tyyppi  tai  vaikka  tekijän 
nimi.  Koska  näille  tiedoille  ei  ole  tilaa  hakemistossa,  on  ne  tallennetta- 

va  erikseen.  OS/2  käyttää  tallentamiseen  levyn  päähakemistoon 
luomaansa  piilotettua  tiedostoa,  jonka  nimi  on  EA  DATA.  SF  (nimessä 
on  todella  välilyöntejä).  Kun  laajennettuja  määreitä  sisältäviä  tiedostoja 
kopioidaan  tai  siirretään  levyllä  paikasta  toiseen,  päivitetään  aina  myös 
EA  DATA.  SF-tiedoston  sisältöä.  Tiedoston  koko  vaihtelee  kiintole¬ 
vyn  koosta  ja  tiedostojen  määrästä  riippuen  useista  kymmenistä  muuta¬ 
maan  sataan  kilotavuun  ja  saattaa  aiheuttaa  ihmetystä,  ellei  käyttäjä 
tiedä  tiedoston  merkitystä. 

Jos  tiedostolle  on  annettu  laajennettuja  määreitä  ja  se  kopioidaan 
levykkeelle,  syntyy  myös  levykkeen  päähakemistoon  piilotettu  E  A 
DATA.  SF-tiedosto,  johon  laajennetut  määreet  sijoitetaan.  Jos  tiedosto 
on  jo  olemassa,  sen  koko  kasvaa.  Levykkeellä  tiedoston  koko  ei 
kuitenkaan  koskaan  pääse  kasvamaan  yhtä  isoksi  kuin  kiintolevyllä. 

DOS  ja  vanhemmat  OS/2-versiot  eivät  ymmärrä  laajennettuja 
määreitä.  Ne  eivät  osaa  päivittää  EA  DATA.  SF-tiedoston  sisältöä 
eivätkä  siirtää  määreitä  tiedostojen  mukana.  Tämä  ei  kuitenkaan  aiheu¬ 
ta  OS/2:n  kannalta  mitään  virhettä,  vaan  määreet  yksinkertaisesti 
nollautuvat. 

Windows  3:ssa  on  386-koneissa  mahdollista  käyttää  virtuaalimuis¬ 
tia,  joka  luo  levylle  ison  piilotetun  386SPART.PAR-nimisen  aputie¬ 
doston. 

Out  of  file  hand  les 

Ohjelma,  joka  yhdessä  koneessa  toimii  mainiosti,  saattaa  toisessa  antaa 
virheilmoituksen  "Out  of  file  handles"  tai  toimia  muutoin  virheellisesti. 
Virheet  liittyvät  aina  tiedostojen  käsittelyyn,  mutta  saattavat  ilmetä 
monin  eri  tavoin. 

Virheilmoituksen  syynä  on  liian  pieni  FILES-asetus.  Asetus 
tehdään  CONFIG.SYS-tiedostoon  ja  jotta  ohjelmat  toimisivat  ongel¬ 
mitta,  kannattaa  asetus  tehdä  kerralla  riittävän  isoksi  kirjoittamalla 


FILES  =  2  0 


88 


Varautuminen  viruksia  vastaan 


Suurempien  lukuarvojen  käytöstä  ei  perus-DOSissa  ole  mitään  hyötyä, 
koska  DOSissa  oleva  sisäinen  rajoitus  estää  yhtä  ohjelmaa  avaamasta 
tätä  useampia  tiedostoja  yhtä  aikaa.  Käytettäessä  Windowsin  kaltaisia 
moniajolaajennuksia  on  tiedostojen  määrää  syytä  kasvattaa  30..50:een. 

FILES-asetus  voi  jäädä  liian  pieneksi,  mikäli  käytetään  esimerkiksi 
DOS  4.0:n  omaa  SELECT-asennusohjelmaa.  Jostain  käsittämättömästä 
syystä  se  varaa  käyttöön  vain  8  tiedostokahvaa,  joka  on  aivan  liian 
pieni  määrä  sovelluksia  ajatellen. 


Pilaohjelmat 

Julkisessa  levityksessä  kiertää  eräitä  pilaohjelmia,  jotka  helposti  sekoi¬ 
tetaan  viruksiin.  Ohjelmista  näyttävin  on  Windowissa  toimiva  SLUG. 
Kun  se  käynnistetään,  ei  aluksi  näytä  tapahtuvan  mitään.  Jonkin  ajan 
kuluttua  ruudulle  ilmestyy  pieni  mato,  joka  kiemurtelee  ruudun  poikki 


MS-DOS-ikkuna 


H  D: ASEMA 


DESIGNER 
EXCEL 
PBRIISH 
UTIL 

MIIU) 

ABU. IX 
ALLAKKA.EXE 
CLIPBRD.EXE 
CONTROL. EXE 
COURE.FON 
CUTPAINT.EXE 
HELUE.FON 
HIMEM.SVS 
IBMGRX.DRU 
KELLO .EXE 
KOE.URI 
KOEKUUA .MSP 
K0RTIST0.EXE 


LASKIN.EXE 

LUEMINUT.TXT 

MEMSET.EXE 

MGXPS.DRU 

MODERN.FON 

MSD0S.EXE 

MUISTIO .EXE 

PAINT.EXE 

PIFEDIT.EXE 

PSCRIPT.DRU 

REUERSI .EXE 

ROMAN. FON 

SCRIPT.FON 

SMARTDRU .SYS 

SP00LER.EXE 

STONPART .MSP 

SVMBOLE .FON 

TEE. TXT 


TERMINAL. 

TMSRE.FON 

UIN.COM 

UIN. INI 

UIN200.BI 

UIN200.O 

UINOLDAP 

UINOLDAP 

URITE.EXI 


Kuvaruudulla  kulkeva  mato  näyttää  todelliselta  virukselta.  Kyseessä  on  kuiten¬ 
kin  täysin  harmiton  pilaohjelma  nimeltä  SLUG. 

ja  vetää  valkoista  vanaa  perässään.  Hetken  kuluttua  mato  ilmestyy  esil¬ 
le  uudesta  kohtaa  ja  kulkee  jälleen  ruudun  poikki.  Kun  ohjelma  on 
kerran  käynnistynyt,  sitä  ei  saa  mitenkään  pysäytettyä.  Ainoa  tapa 
päästä  eroon  madosta  on  sammuttaa  Windows  ja  käynnistää  se  uudel¬ 
leen.  Jos  SLUGin  käynnistyskomento  on  lisätty  Windowsin  omaan 
aloitustiedostoon  WIN.lNIin,  ei  tämäkään  auta.  Mato  ilmestyy  ruudulle 
heti  kun  Windows  käynnistetään. 

Toinen  yleinen  pilaohjelma  on  DRAIN.COM.  Kun  se  käynniste¬ 
tään,  tulee  ruudulle  ilmoitus  levyasemaan  päässeestä  vedestä,  jonka 
ohjelma  ilmoittaa  kuivaavansa.  Tämä  tapahtuu  linkousta  muistuttavan 
ääniefektin  kera. 

A>  ***  SYSTEM  ERROR  ***  #  -03 IB 

Water  detected  in  Drive  A: 

Standby  while  water  is  drained 

Spin  dry  cycle  starting  . 

System  OK  now. . . .  you  may  proceed. 


CMOSRAM 

PC-koneissa  on  pieni  muistialue,  joka  säilyttää  tietonsa  pariston  tai 
akun  varassa  vielä  virran  katkaisun  jälkeenkin.  CMOS-muistissa  pide¬ 
tään  mm.  tietoa  keskusmuistin  koosta,  levyasemien,  näyttölaitteen  ja 
kiintolevyn  tyypeistä  sekä  kellonajasta  ja  päiväyksestä.  Akun  heikke¬ 
neminen  tai  230-voltin  linjalta  tulleet  jännitepiikit  saattavat  tyhjentää 
muistin,  jolloin  kone  tuntuu  menneen  pahasti  sekaisin.  Se  ei  esimerkik¬ 
si  tiedä  päiväystä,  ei  löydä  kiintolevyään  eikä  suostu  siirtymään  C: 
levyasemalle. 

Onneksi  tilanteesta  on  helppo  toipua  -  ainakin,  jos  on  osannut 
varautua  asiaan.  Esille  kaivetaan  DOSin  sisältävä  levyke  ja  kone  käyn¬ 
nistetään  sillä.  Tämän  jälkeen  ajetaan  koneen  SETUP-ohjelma,  joka 
löytyy  joko  diagnostiikkalevyltä  tai  koneen  ROM-muistista.  SETUP- 

1 . 

DATE:  24/06/1990 

2  . 

TIME:  08:46:15 

3  . 

FLOPPY  DRIVE  A 

1 . 2M 

FLOPPY  DRIVE 

4  . 

FLOPPY  DRIVE  B 

1 . 44M 

FLOPPY  DRIVE 

5  . 

FIXED  DISK  1 

TYPE 

076 

6  . 

FIXED  DISK  2 

TYPE 

021 

7  . 

PRIMARY  DISPLAY 

SPECIAL  ADAPTER 

8  . 

MEMORY  BELOW  1  MEG .  : 

00640K 

9  . 

MEMORY  ABOVE  1  MEG.  : 

03328K 

A. 

B  . 
E  . 

COPROCESSOR. 
UPDATE  ALL  ITEM 
END  AND  REBOOT 

NOT  PRESENT 

SELECT  WHICH  ITEM  ? 

Koneen  SETUP  kertoo  mm.  muistin,  näyttölaitteen  ja  levyasemien  tyypit. 
Kohdat  5  ja  6  kertovat  koneessa  olevien  kiintolevyjen  tyypit.  Ne  kannattaa 
kirjoittaa  muistiin,  koska  lukujen  selvittäminen  jälkikäteen  voi  olla  vaikeata. 

ohjelmalla  muistiin  kirjoitetaan  oikeat  tiedot  jonka  jälkeen  koneen 
käyttö  voi  taas  jatkua  normaalisti. 

Ongelmia  voi  syntyä  siitä,  ettei  monikaan  käyttäjä  tiedä,  mikä 
numero  kiintolevyn  tyypin  kohdalle  pitäisi  kirjoittaa.  Asiaa  on  vaikeata 
selvittää  jälkikäteen,  sillä  numerokoodi  riippuu  koneessa  olevan  kiinto¬ 
levyn  teknisistä  parametreista  ja  vaihtelee  vieläpä  eri  konemerkkien 
välillä.  Jos  tietää,  montako  levyä,  uraa  ja  sektoria  omalla  kiintolevyllä 
on,  voi  oikeata  koodia  yrittää  etsiä  näiden  tietojen  perusteella.  Usein 
ainoaksi  mahdollisuudeksi  jää  soittaa  maahantuojan  huoltoon  ja  kysyä 
asiaa. 

CMOS  RAMin  tyhjenemiseen  voi  varautua  ennakolta  kirjoittamalla 
muistiin  SETUP-ohjelmassa  näkyvät  tiedot.  Ne  voi  myös  tulostaa 
hardeopynä  paperille. 

Levyaseman  merkkivalon  palaminen 

Normaalisti  kiintolevyn  tai  levykeaseman  merkkivalon  ei  pitäisi  palaa, 
ellei  koneessa  parhaillaan  ajeta  jotakin  ohjelmaa.  Tästäkin  säännöstä  on 
nykyisin  niin  monta  poikkeusta,  ettei  valon  vilkkumista  voi  pitää 
varmana  merkkinä  viruksesta. 

Eräs  luonnollinen  syy  valon  vilkkumiseen  voi  olla  lukupäiden 
suojaukseen  käytetty  muistinvarainen  apuohjelma.  Se  siirtää  lukupäät 
suojauralle  heti  kun  mikro  on  ollut  esimerkiksi  15  sekuntia  käyttämät¬ 
tä.  Kiintolevyn  valo  palaa  siirron  ajan  ja  sammuu  sitten. 

Lähiverkot,  DOSin  moniajolaaj ennukset  ja  PRINTin  kaltaiset  taus¬ 
taohjelmat  ovat  tehneet  yhä  vaikeammaksi  erottaa,  milloin  mikro  tekee 
jotain  ja  milloin  se  on  jouten.  Merkkivalon  vilkahtamista  ei  siis  aina¬ 
kaan  kiintolevyllä  voi  automaattisesti  pitää  merkkinä  lisääntyvästä 
viruksesta. 

Selustan  turvaaminen 

Virusten  torjuntastrategian  viimeisen  lenkin  muodostaa  selustan 
turvaaminen.  Hoitamalla  varmuuskopiointi  tunnollisesti  voidaan  vahin¬ 
gon  sattuessa  minimoida  menetykset  -  olipa  syynä  sitten  tulipalo, 
varkaus,  laitevika  tai  virus.  Varmuuskopiointia  on  harrastettu  niin 
kauan  kuin  tietokoneita  on  ollut  olemassa,  eikä  siinä  ole  mitään  uutta. 
Virusten  uhka  on  vain  hyvä  syy  tehdä  varmistus  entistäkin  huolellisem¬ 
min. 

Jokaiselle  mikron  käyttäjälle  teroitetaan  koulutuksen  aikana  mieleen 
varmuuskopioinnin  merkitystä.  Hyviä  menetelmiä,  ohjelmia  ja  periaat¬ 
teita  on  olemassa  lukuisia,  eikä  niihin  puututa  tässä  kirjassa  sen  enem¬ 
pää.  Seuraavassa  kuitenkin  eräitä  näkökohtia,  jotka  liittyvät  erityisesti 
viruksiin. 

Pidä  useita  kopiosarjoja 

Eräiden  virusten  kyky  tuhota  tiedostoja  salakavalasti  niin,  ettei  vahinko 
välttämättä  näy  ulospäin,  pakottaa  käyttämään  useita  kopiosarjoja. 
Varmistuksista  pitäisi  olla  aina  saatavilla  myös  yksi  tai  kaksi  vanhem¬ 
paa  sukupolvea.  Jos  havaitaan,  etteivät  kaikki  tiedostot  ole  kunnossa 
tuoreimmilla  valmistuksilla,  voidaan  niitä  palauttaa  vanhemmilta 
sarjoilta. 

Älä  tee  varmistuksesta  liian  perusteellista 

Aina  joskus  näkee  tapauksia,  joissa  valmistuksesta  on  tehty  liiankin 
perusteellinen  ja  siten  myös  työläs.  Käyttäjää  on  esimerkiksi  neuvottu 
valmistamaan  BACKUPilla  koko  kiintolevy  aina  perjantai-iltapäivisin. 
Tällainen  varmistusrutiini  alkaa  helposti  maistua  puulta  ja  houkutus 
lintsaamiseen  kasvaa.  On  parempi  varmistaa  tiedostoja  usein  ja  pienis¬ 
sä  erissä  kuin  harvoin  ja  silloin  koko  kiintolevy  kerralla.  Varmistus  ei 
välttämättä  tarkoita  sitä,  että  tiedostot  kopioidaan  levykkeille.  Pikavar- 
mistuksia  voi  tehdä  lähiverkon  läpi  toisille  koneille  tai  omankin  kiinto¬ 
levyn  sisällä  hakemistosta  toiseen.  Kun  tällainen  varmistus  liitetään 
komentojonon  avulla  jonkin  sovelluksen  käynnistämiseen,  hoituu 
valmistus  käyttäjän  sitä  edes  huomaamatta. 

Varmista,  että  myös  palautus  onnistuu 

Varmistusten  tekeminen  ei  vielä  yksin  riitä.  Pitää  myös  tarkistaa,  että 
tiedostojen  palauttaminen  onnistuu.  Erityisen  tärkeätä  tämä  on  silloin, 
kun  käytetään  tallennusvälineitä,  joissa  tiedostojen  kuntoa  ei  voi 
suoraan  nähdä.  Tällainen  laite  on  esimerkiksi  nauhavarmistusasema 
(streamer).  Nauhan  todellinen  kunto  selviää  vasta  kun  tiedostoja  yrite¬ 
tään  palauttaa. 

Jaa  levy  loogisiin  asematunnuksiin 

DOS  4.0:sta  lähtien  voidaan  isokin  levy  ottaa  käyttöön  yhtenä  C: 
tunnuksena.  Tämä  on  harvoin  järkevää.  On  paljon  turvallisempaa  jakaa 
asema  20-40  megatavun  kokoisiin  loogisiin  levyasemiin  (C:,  D:,  E: 
jne),  jolloin  ne  saavat  kukin  oman  kirjanpitonsa.  Jos  kirjanpitoon  tulee 
jotain  vikaa,  rajoittuu  vahinko  vain  kyseisen  asematunnuksen  kohdalle. 
Myös  vahingossa  poistetun  tiedoston  palauttaminen  tai  viruksen  teke¬ 
mien  vahinkojen  korjaaminen  on  sitä  helpompaa,  mitä  pienempi 
asematunnuksen  koko  on. 

Käytä  oikeita  apuohjelmia 

Viruksia  vastaan  suunnattu  varmuuskopiointi  poikkeaa  hieman  perin¬ 
teisistä  varmistuksista.  Tavallisestihan  pyritään  varmistamaan  työtie¬ 
dostot,  jotta  ne  voitaisiin  palauttaa  mahdollisen  levyvian  tai  muun 
onnettomuuden  sattuessa.  Koska  monet  virukset  tuhoavat  levyn  sotke¬ 
malla  sen  kirjanpitoalueet  tai  kaikki  uloimmat  urat,  pitäisi  nämä  alueet 
varmistaa  tiedostojen  lisäksi.  Näin  tehty  varmistus  täydentää  mukavasti 
normaalia  varmuuskopiointia  ja  sen  voi  lisätä  jo  olemassa  olevan 
varmistusrutiinin  jatkoksi.  Nortonin  FR,  PC-Toolsin  MIRROR  ja 
Macen  RXBAK  ovat  kaikki  ohjelmia,  jotka  tekevät  varmuuskopion 
FATeista  ja  päähakemistosta  johonkin  toiseen  kohtaan  levyä.  Jos 
kirjanpito  tuhoutuu,  voidaan  sen  kopio  ottaa  käyttöön. 

Apuohjelmia  löytyy  myös  kokonaisten  urien  varmistamiseen.  Osa 
niistä  on  PD-ohjelmia  (kuten  STO  ja  RTO),  osa  kaupallisia.  Kaupallisis¬ 
ta  ohjelmista  monipuolisin  on  HPERFin  mukana  tuleva  pari 
GETSEC/PUTSEC,  joista  GETSEC  lukee  halutut  urat/sektorit  kiinto¬ 
levyltä  ja  kirjoittaa  ne  levylle  tiedostoon.  PUTSEC  palauttaa  tiedoston 
haluttuun  kohtaan  kiintolevyä.  Samantapaisia  hyödyllisiä  ohjelmia 
löytyy  myös  julkisohjelmina. 

Niksejä  virusten  torjumiseksi 

Virusten  torjunta  ei  suinkaan  vaadi  kalliiden  apuohjelmien  hankkimista 
ja  totuttujen  käyttötapojen  muuttamista.  Pienillä  nikseillä  ja  DOSin 
omilla  apuohjelmilla  voi  huomattavasti  parantaa  mikronsa  virusturvaa. 

CHKDSKin  kertomaa 

DOSin  mukana  tulee  erinomainen  apuohjelma  virusten  torjuntaan: 
CHKDSK.  Ohjelmaa  pitää  vain  osata  käyttää  ja  sen  antamia  ilmoituk¬ 
sia  tulkita  oikein.  Se  ei  ole  aivan  helppoa,  sillä  CHKDSK-ohjelman 
tekijä  oli  tyypillinen  atk-ammattilainen,  joka  ei  viitsinyt  tehdä  ohjel¬ 
masta  selkeätä  tai  yksinkertaista. 

Ohjelman  toimintaperiaatekin  on  monille  PC-käyttäjille  jäänyt 
hämäräksi.  Se  tiedetään,  että  ohjelma  tutkii  levyn  kunnon,  mutta  miten 
tuo  tutkiminen  tapahtuu  ja  mitä  se  voi  paljastaa  -  se  onkin  jo  hämärän 
peitossa.  DOSin  käsikirjatkaan  eivät  ole  kovin  täsmällisiä  CHKDSK:n 
toiminnasta  kertoessaan. 

Kun  CHKDSK-ohjelman  käyttöä  aletaan  tutkia  huomataan,  että 
nimi  antaa  aivan  väärän  kuvan  sen  toiminnasta.  Parempi  nimi  tälle 
apuohjelmalle  olisi  CHKFAT.  Kun  CHKDSK-ohjelma  ajetaan,  se 
lukee  FATit,  katsoo  ettei  niissä  ole  loogisia  virheitä  ja  vertaa  niissä 
olevia  tietoja  hakemistoihin.  CHKDSK  tutkii  siis  kirjanpidon  loogisen 
oikeellisuuden.  Se  ei  huomaa,  jos  levylle  on  tullut  uusia  fyysisiä  vikoja 
esimerkiksi  levyn  kulumisen  tai  äkillisen  tärähdyksen  vuoksi. 
CHKDSK  kyllä  kertoo  vika-alueiden  (bad  sector)  määrän,  mutta  tämä 
arvo  lasketaan  FATeihin  tehdyistä  merkinnöistä.  Merkinnät  on  tehnyt 
levyn  alustamiseen  käytetty  FORMAT-ohjelma.  CHKDSK  ei  koskaan 
itse  lisää  bad  sectorien  määrää.  Siihen  pystyvät  vain  FORMAT  ja 
RECOVER. 

DOS  3.3-versioon  asti  tyypillinen  CHKDSK-ajo  näytti  seuraavalta: 

Volume  CEE  ASEMA  created  28  Mar  1990  8.29 

33400832  bytes  total  disk  space 
53248  bytes  in  3  hidden  files 
65536  bytes  in  23  directories 
21250048  bytes  in  1089  user  files 
20480  bytes  in  bad  sectors 
12011520  bytes  available  on  disk 

655360  bytes  total  memory 
586288  bytes  free 

DOS  4.0:sta  lähtien  CHKDSK  ilmoittaa  lisäksi  levyllä  käytetyn  va- 
rausyksikön  koon: 

Taltio  CEE  ASEMA  ,  luotu  28.03.1990  8.29. 

33400832  tavua  tilaa  levyssä. 

53248  tavua  3  piilotiedostossa. 

65536  tavua  23  hakemistossa. 

21248000  tavua  1088  käyttäj ätiedostossa . 

20480  tavua  viallisissa  sektoreissa. 

12013568  tavua  käytettävänä  levyssä. 

Kussakin  varausyksikössä  on  2048  tavua. 

Levyssä  on  16309  varausyksikköä . 

Levyssä  on  käytettävänä  5866  varausyksikköä. 

Kokonaismuistitila  655360  tavua. 

571072  tavua  vapaana. 

Varausyksikön  koko  kertoo  kirjanpidon  käyttämän  mittayksikön.  Tällä 
levyllä  se  on  2048  tavua.  Kiintolevyn  koosta  riippuen  varausyksikön 
koko  voi  olla  2048.  4096  tai  jopa  8192  tavua.  Jos  levy  on  alustettu 
OS/2:lla  tai  DOS  4:llä,  tulostuu  taltion  nimen  alle  myös  levylle  alus¬ 
tuksen  yhteydessä  annettu  sarjanumero. 

Ylin  numerorivi  kertoo  kiintolevyn  tallennuskapasiteetin.  Jos  levy 
on  jaettu  useaan  loogiseen  levyasematunnukseen,  luku  kertoo  tunnuk¬ 
sen  koon.  Kokonaiskapasiteetti  saadaan  laskemalla  eri  tunnusten  luvut 
yhteen. 

Piilotiedostojen  määrä  kiintolevyllä  on  yleensä  vähintään  kolme 
(kaksi  käyttöj ärjestelmätiedostoa  +  levyn  nimi).  Suurempi  luku  voi 
johtua  kopiosuojatuista  ohjelmista  tai  eräistä  kiintolevyn  käytön 
apuohjelmista,  jotka  näin  piilottavat  omaan  käyttöönsä  liittyvää  tietoa. 

Hakemistojen  määrä  ja  niiden  viemä  tila  selviää  kolmannelta  riviltä. 
Virustorjunnan  kannalta  tällä  luvulla  ei  ole  juurikaan  merkitystä.  Aina, 
kun  levylle  luodaan  alihakemisto,  varataan  sille  yhden  varausyksikön 
verran  tilaa.  Jos  tämä  ei  riitä,  kasvattaa  DOS  automaattisesti  hakemis¬ 
ton  kokoa. 

Seuraava  rivi  kertoo  levyllä  olevien  tiedostojen  kokonaismäärän 
sekä  näiden  viemän  tilan.  Viimeinen  luku  kertoo,  paljonko  levyn  tilasta 
on  vapaana.  Väliin  jäävä  viallisten  sektorien  (oikeammin  viallisten 
lohkojen)  määrä  on  erittäin  tärkeä.  Sen  ei  pitäisi  käytön  aikana  muuttua 
kumpaankaan  suuntaan.  Jos  levyltä  löytyy  alustamisen  yhteydessä 
vikaa,  merkitsevät  useimmat  FORMAT-ohjelmat  koko  uran  vialliseksi. 
Koska  esimerkin  levyasemalla  on  17  sektoria,  varataan  jokaista  vikaa 
kohti  8,5  kiloa  -  elleivät  viat  sitten  satu  samalle  uralle.  DOSin  käyttä¬ 
män  kirjanpidon  tarkkuus  on  esimerkissä  2  kiloa,  joten  pienin  arvo, 
mihin  vika-alueet  kirjataan  on  10  kilotavua.  Vika-alueen  koko  onkin 
usein  jokin  10  kilon  kerrannainen.  Esimerkin  levyltä  on  löytynyt  kaksi 
vikakohtaa,  joten  yhteensä  vialliseksi  on  merkitty  20480  tavua. 

Levykkeiden  tarkistaminen  CHKDSK:lla  käy  nopeasti.  Pieni  määrä 
vika-alueita  saattaa  johtua  levykkeellä  piileskelevästä  viruksesta. 
Yhden  kilotavun  mittainen  vika- alue  johti  tämän  Ping-Pong  viruksen 
paljastumiseen: 

Taltio  PC_UTILITY  ,  luotu  28.07.1986  12.55. 

322560  tavua  tilaa  levyssä. 

40960  tavua  3  piilotiedostossa. 

266240  tavua  50  käyttäj ätiedostossa . 

1024  tavua  viallisissa  sektoreissa. 

14336  tavua  käytettävänä  levyssä 

Kussakin  varausyksikössä  on  1024  tavua. 

Levyssä  on  315  varausyksikköä . 

Levyssä  on  käytettävänä  14  varausyksikköä. 

Kokonaismuistitila  655360  tavua. 

573104  tavua  vapaana. 

Kaksi  viimeistä  CHKDSK:n  kertomista  luvuista  liittyy  keskusmuistiin 
ja  ne  ovat  erittäin  tärkeitä  viruksia  torjuttaessa.  Ne  kertovat,  kuinka 
paljon  perusmuistia  koneessa  on  ja  paljonko  siitä  on  vapaana.  Koska 
nykyisissä  PC-koneissa  on  lähes  poikkeuksetta  640  kilotavua  perus¬ 
muistia,  pitäisi  ylemmän  luvun  olla  655360.  Vapaan  muistin  koko 
saadaan  vähentämällä  tästä  luvusta  käyttöjärjestelmän  viemä  osuus, 
joka  on  yleensä  50-100  kiloa. 

Eräissä  koneissa  pieni  osa  muistin  yläpäästä  on  varattu  koneelle 
itselleen  tai  siinä  oleville  lisäkorteille.  Jos  koneessa  on  ns.  laajennettu 
BIOS,  saattaa  ylin  kilo  muistista  puuttua.  Tällöin  muistia  näyttää 
olevan  vain  654256  tavua  (639  kiloa).  Eräissä  HP:n  koneissa  varattua 
tilaa  on  neljän  kilotavun  verran,  jolloin  DOSille  jää  vain  65 1264  tavua. 
Muissa  mikroissa  saattaa  esiintyä  näistäkin  poikkeavia  lukemia. 

Poikkeamista  huolimatta  molempia  lukuja  kannattaa  seurata,  sillä 
kun  virus  jää  keskusmuistiin,  vähenee  muistin  määrä  viruksen  itselleen 
varaaman  tilan  verran.  Pudotus  on  helppo  havaita,  jos  se  liittyy  ylem¬ 
pään  lukuarvoon.  Alempi,  vapaana  oleva  muisti  saattaa  vaihdella 
käytetyistä  DOS-apuohjelmista  ja  tehdyistä  CONFIG. SYS-asetuksista 
riippuen  joten  sen  seuraaminen  on  vaikeampaa. 

Seuraavat  arvot  saatiin  koneesta,  jossa  viruksia  tutkittiin.  Ensin 
vertailun  vuoksi  puhdas  kone  ilman  viruksia: 

Volume  C  ASEMA  created  30  Jan  1990  12.49 

33400832  bytes  total  disk  space 
53248  bytes  in  3  hidden  files 
30720  bytes  in  11  directories 

7278592  bytes  in  340  user  files 
30720  bytes  in  bad  sectors 
26007552  bytes  available  on  disk 

655360  bytes  total  memory 
586064  bytes  free 

Koska  keskusmuistissa  pesivät  virukset  vaikuttavat  vain  kahteen 
viimeiseen  numeroon,  on  jatkossa  listattu  vain  ne.  Jos  oman  koneesi 
CHKDSK  antaa  samoja  lukemia,  on  asia  syytä  tutkia. 

Viruksista  ensimmäisenä  testattiin  Yankee  Doodlea.  Se  vähensi 
muistia  seuraavasti: 

652352  bytes  total  memory 
583056  bytes  free 

Kooltaan  hieman  isompi  ja  vaikutuksiltaan  paljon  vaarallisempi  Dark 
Avenger  tuotti  seur aavan  ilmoituksen: 

651664  bytes  total  memory 
582368  bytes  free 

Stoned-virus  vähentää  muistia  neljällä  kilotavulla,  jolloin  ylempi  muis- 
tilukema  näyttää  arvoa  651264.  Määrä  on  sama  kuin  mitä  eräissä  HP:n 
mikroissa  kuluu  laajennetulle  BlOSille  mikä  johtaa  helposti  vääriin 
hälyytyksiin. 

Disk  Killer  piiloutuu  levyn  käynnistyslohkoon  ja  kiintolevyn 
nollauralle.  Tutkituista  viruksista  se  vei  eniten  keskusmuistia: 

647168  bytes  total  memory 
582944  bytes  free 

Riippuen  siitä,  miten  virus  on  tehty,  saattaa  ylempi  muistilukema 
säilyä  ennallaan  ja  vain  alempi  vähentyä.  Esimerkiksi  yleinen  Jerusa¬ 
lem  B  vaikuttaa  ainoastaan  vapaan  muistin  määrään: 

655360  bytes  total  memory 
584256  bytes  free 

Tämä  tekee  sen  havaitsemisen  pelkällä  CHKDSKillä  vaikeaksi. 

CHKDSKin  käyttö  on  helpompaa,  mikäli  muistin,  piilotettujen 
tiedostojen  ja  bad  sectorien  normaaliarvot  ovat  muistissa  joko  paperille 
tulostettuna  tai  tiedostoon  ohjattuna.  Komento 

C : \ >CHKDSK  C:  >C : \DOS\CHKDSK-C . REF 

luo  \DOS-hakemistoon  tiedoston  CHKDSK-C.REF,  josta  näkyvät 
CHKDSK:n  raportoimat  normaaliarvot.  Näitä  on  helppo  verrata 
myöhempien  CHKDSK-ajojen  antamiin  tuloksiin.  Tällainen  referenssi- 
tiedosto  kannattaa  luoda  jokaiseen  yrityksessä  olevaan  mikroon. 

DEBUG 

DEBUGilla  voidaan  tutkia  keskusmuistin  sisältöä  tai  ohjelmatiedostoja 
ennen  niiden  ajamista.  Viruksen  havaitseminen  DEBUGin  tuottamasta 
assembler-listauksesta  edellyttää  kuitenkin  melkoista  asiantuntemusta. 

DEBUGista  on  silti  hyötyä.  Ellei  mitään  Nortonin  tapaista  apuoh¬ 
jelmaa  satu  olemaan  ulottuvilla,  voi  sitä  käyttää  levyn  käynnistysloh¬ 
kon  tutkimiseen.  Lohkon  sisältö  saadaan  näkyviin  seuraavasti: 

C:\DOS>DEBUG 
-  L  DS:0a80  n  00  01 

DEBUGin  käynnistämisen  jälkeen  ruudulle  tulostuu  sen  valmiusmerk- 
kinä  käyttämä  miinus.L-komennon  (Load)  jälkeen  annetaan  esimerkis¬ 
sä  näkyvät  parametrit.  N  tarkoittaa  levyaseman  numeroa  siten,  että 
A-asema  on  nolla,  B-asema  yksi,  C-asema  kaksi  jne. 

L-komennolla  DEBUG  lukee  lohkon  keskusmuistiin.  Se  saadaan 
näkyviin  D-komennolla: 

-D  DS  :  0A8 0 

216B : OAEO  06  1F  89  47  02  C7  07  2B-7C  FB  CD  13  72  67  AO  10 
.  .  .  G .  .  .  +  |  .  rg .  . 

216B : O AF O  7C  98  F7  26  16  7C  03  06-1C  7C  03  06  OE  7C  A3  3F 

I . i . . .  i . . .  i .? 

Sivun  kapeuden  vuoksi  tulostus  on  jaettu  kahdelle  riville.  Kuvaruudul¬ 
la  tekstit  näkyvät  heksakoodien  perässä.  Lohkon  alussa  lukee  levyn 
alustamiseen  käytetyn  DOSin  versiotunnus.  Esimerkkilevyke  on  alus¬ 
tettu  MS-DOS  3.3:11a.  Jokainen  D-komento  tuo  uudet  128  tavua  näyt¬ 
töön.  Neljäs  D-komento  näyttää  lohkon  lopussa  olevat  tekstit: 

Kunnossa  oleva  käynnistyslohko  on  helppo  tuntea  siitä,  että  lohkon 
lopussa  näkyvät  käyttöjärjestelmän  lataukseen  liittyvät  virheilmoituk¬ 
set  ("Non  system  disk  or  disk  error").  Jos  lohkon  lopussakin  on  pelk¬ 
kää  ohjelmakoodia,  on  tämä  usein  merkki  levyviruksesta. 

Virustorjunta  lähiverkossa 

Lähiverkossa  tulisi  kaikki  resurssit  jakaa  pelkin  lukuoikeuksin.  Näin 
voidaan  varmistua  siitä,  ettei  työasema  vahingossakaan  pysty  kirjoitta¬ 
maan  verkon  läpi  palveluasemaan  (serverille),  josta  saastunut  tiedosto 
edelleen  voi  levitä  kaikkiin  muihin  työasemiin. 

Lähiverkon  vastuuhenkilön  (pääkäyttäjä)  tulee  tarkistaa  jokainen 
ohjelma  virusten  varalta  ennen  sen  kuin  se  asennetaan  palveluasemaan. 

Asemassa  kannattaa  myös  ajaa  silloin  tällöin  ohjelma,  joka  etsii  levyltä 
mahdollisia  viruksia.  Ajon  voi  yhdistää  palveluaseman  normaalien 
ylläpitotoimien,  kuten  varmuuskopioinnin  ja  turhien  tiedostojen  poista¬ 
misen  jatkoksi.  Näin  se  tulee  suoritettua  automaattisesti  ja  huomaamat¬ 
ta. 

Vastoin  yleistä  uskomusta  virusten  torjunta  lähiverkossa  on  jopa 
helpompaa  kuin  yksittäisissä  koneissa,  sillä  lähiverkon  keskitetyt 
ylläpito-  ja  valvontamahdollisuudet  auttavat  suojaamaan  järjestelmää. 
Toisaalta,  ellei  verkon  ylläpitäjä  hoida  työtään  kunnolla,  on  verkosta 
virusten  leviämiselle  vain  pelkkää  etua. 

Omatekoiset  komentojonot 

Ohjelmatiedostojen  pituuksia  seuraamalla  on  helppo  nähdä,  milloin 
virus  on  tarttunut  ohjelmaan.  Seuraaminen  on  kuitenkin  työlästä,  joten 
se  kannattaa  automatisoida  komentojonoja  käyttämällä.  Oheinen 
komentojono  VIRTARK.BAT  tarkistaa  COMMAND.COMin  pituuden 
ja  antaa  virheilmoituksen,  mikäli  sen  pituus  on  muuttunut. 

(1)  @ECHO  OFF 

(2)  DIR  COMMAND.COM  |  FIND  "25669"  >TEMP1.TMP 

(3)  COPY  TEMP1.TMP  TEMP2 . TMP  >NUL 

(4)  IF  EXIST  TEMP2.TMP  GOTO  OK 

(5)  ECHO  Komentotulkin  pituus  on  muuttunut! 

(6)  ECHO  Tarkista  ettei  asialla  ole  virus 

(7)  : OK 

(8)  IF  EXIST  TEMP2.TMP  DEL  TEMP2 . TMP 

(9)  DEL  TEMP1.TMP 

Komentojono  toimii  seuraavasti:  Rivillä  yksi  estetään  loppuja  komen¬ 
toja  näkymästä  antamalla  asetus  ECHO  OFF.  Rivillä  kaksi  pyydetään 
DIR-listaus  komentotulkista  ja  etsitään  listasta  lukua  25669,  joka  on 
esimerkkikoneessa  olevan  komentotulkin  oikea  pituus.  Jos  luku  löytyy, 
menee  koko  rivi  TEMPl.TMP-nimiseen  aputiedostoon.  Ellei  lukua 
löydy,  komentotulkin  pituus  on  muuttunut  eikä  TEMP1.TMP  -tiedos¬ 
toon  mene  mitään.  Tiedosto  syntyy  levylle,  mutta  sen  pituudeksi  tulee 
nolla. 

Kolmannella  rivillä  syntynyt  tiedosto  kopioidaan  uudelle  nimelle 
TEMP2.TMP.  Vasta  kopioimalla  saadaan  selville,  onko  tiedostossa 
jotain  vai  ei.  Jos  TEMPl.TMP-tiedoston  pituus  on  nolla,  ei  kopiointi 
onnistu  eikä  TEMP2.TMP-tiedostoa  synny  lainkaan. 

Neljännellä  rivillä  tutkitaan,  onko  tiedosto  syntynyt  ja  jos  on,  on 
kaikki  kunnossa.  Komentotulkin  pituus  on  täsmännyt  rivillä  kaksi 
annetun  pituuden  kanssa.  Tällöin  hypätään  riville  7,  jonka  jälkeen  pois¬ 
tetaan  tarpeettomiksi  käyneet  aputiedostot  TEMP1.TMP  ja  TEMP2. 
TMP.  Virheilmoituksen  välttämiseksi  poistokäsky  annetaan  vain,  jos 
tiedosto  TEMP2.TMP  on  todella  olemassa. 

Jos  TEMPl.TMP-tiedosto  on  jäänyt  tyhjäksi,  ei  TEMP2.TMP  -tie¬ 
dostoa  synny.  Tällöin  tulostetaan  käyttäjälle  varoitus,  joka  kertoo 
muuttuneesta  pituudesta.  Komentotulkin  pituus  ei  normaalikäytössä 
muutu.  Pituus  voi  muuttua  vain,  mikäli  levykkeellä  oleva  tulkki 
kopioidaan  vahingossa  kiintolevyn  päähakemistoon.  Näin  ei  pitäisi 
koskaan  tehdä,  sillä  väärää  versiota  oleva  komentotulkki  estää  koneen 
toiminnan  viimeistään  seuraavan  käynnistyksen  yhteydessä.  Varminta 
onkin  suojata  COMMAND.COM  +R  määreellä,  jolloin  sen  päälle  ei 
pysty  vahingossakaan  kopioimaan. 

VIRTARK.BATin  hyviä  puolia  ovat  sen  yksinkertaisuus  ja  nopeus. 
Tukihenkilö  voi  käydä  lisäämässä  sen  jokaisen  käyttäjän  AUTO- 
EXEC.BATiin,  jolloin  tarkistus  tulee  tehtyä  automaattisesti  aina  kun 
mikro  käynnistetään: 

PATH  C : \DOS ; C : \DOS\KJONOT 
KEYB  SU, , C : \DOS\KEYBOARD . SYS 
PROMPT  $P$G 
CALL  VIRTARK 

REM  . . .  loput  komennot  tähän  . . . 

CALL-käsky  toimii  vain  DOS  3.3:sta  alkaen.  Tätä  vanhemmissa 
versioissa  pitää  käyttää  muotoa  COMMAND/C  VIRTARK. 

VIRTARK-komentojonoa  voi  täydentää  monin  tavoin. 
COMMAND.COMin  lisäksi  voidaan  tarkistaa  yleisimpien  sovellusoh¬ 
jelmien  pituudet.  Esimerkiksi  WP:n  pituuden  tarkistamiseksi  muute¬ 
taan  riviä  2  seuraavasti: 

PC-DOS 

pituus 

päiväys 

kieli 

3.2 

23791 

30.12.85 

englanti 

3.3 

25307 

17.03.87 

englanti 

4.0 

37637 

17.06.88 

englanti 

4.0 

38457 

29.08.88 

suomi 

Komentotulkin  COMMAND.COM  pituus  ja  päiväys  eräissä  PC-DOS-versiois- 
sa.  MS-  DOSin  arvot  saattavat  poiketa  näistä  jonkin  verran.  Kahta  muuta  piilo¬ 
tettua  DOS-tiedostoa  (IBMDOS/IBMBIO  tai  MSDOS/IO)  ei  yleensä  kannata 
seurata,  koska  vain  harvat  virukset  tarttuvat  niihin. 


(2)  DIR  C:\WP\WP.EXE  |  FIND  "xxxxxx"  >TEMP1 . TMP 


Lainausmerkkien  sisään  kirjoitetaan  oman  WP- version  pituus. 

Vielä  käyttökelpoisempi  tarkistuksesta  saadaan,  jos  se  suoritetaan 
aina  ohjelman  käynnistämisen  yhteydessä.  Esimerkiksi  WP:n  tapauk¬ 
sessa  tehdään  komentojono  W.BAT,  joka  näyttää  seuraavalta: 

(1)  @ECHO  OFF 

(2)  DIR  WP . EXE  |  FIND  "261669"  >TEMP1 . TMP 

(3)  COPY  TEMP1.TMP  TEMP2 . TMP  >NUL 

(4)  IF  EXIST  TEMP2.TMP  GOTO  OK 

(5)  ECHO  WP: n  pituus  on  muuttunut!  Kutsu 

(6)  ECHO  mikrotukihenkilö  paikalle 

( 7 )  GOTO  ULOS 

(8)  :  OK 

(9)  IF  EXIST  TEMP2.TMP  DEL  TEMP2 . TMP 

(10)  DEL  TEMP1.TMP 

(11)  WP  %1  %2  %3 

(12)  : ULOS 

Jos  WP:n  pituus  ei  täsmää,  komentojono  neuvoo  kutsumaan  mikrotuki¬ 
henkilön  paikalle  eikä  käynnistä  ohjelmaa.  Komentojono  kannattaa 
kopioida  tärkeimmille  sovellusohjelmille  ja  muuttaa  ohjelman  pituus- 
ja  nimitiedot  niiden  tietoja  vastaaviksi.  Loppuun  voi  vielä  lisätä  osuu- 

den,  joka  kopioi  kaikki  muuttuneet  työtiedostot  automaattisesti  toiseen 
hakemistoon  kun  sovellus  päättyy. 

Vapaan  keskusmuistin  koko  ja  kiintolevyllä  olevien  bad  sectorien 
määrä  saadaan  tarkistettua  samalla  periaatteella,  mutta  nyt  DIR-käskyn 
tilalla  käytetään  CHKDSK-ohjelmaa.  Rivi 

(2)  CHKDSK  C : | FIND  "10240  bytes  in  bad"  >TEMP1.TMP 

tarkistaa,  että  CHKDSK  löytää  levyltä  10240  tavua  bad  sectoreita. 

Jos  kirjanpidosta  löytyy  virheitä,  CHKDSK  antaa  niistä  ilmoituksen 
ja  pysähtyy  odottamaan  käyttäjältä  kuittausta.  Virheen  löytyminen 
pysäyttää  siis  myös  komentojonon.  Lisäksi  kirjanpidon  tarkistaminen 
voi  kestää  jonkin  aikaa.  Näistä  syistä  keskusmuistin  koon  tarkistami¬ 
seen  kannattaa  mieluummin  käyttää  MEM-ohjelmaa  tai  jotain  sen 
julkisohjelmavastinetta,  ellei  koneessa  ole  DOS  4.0:aa. 

Edellä  kuvattuja  komentojonoja  ei  kannata  luoda,  jos  virus  on  jo 
päässyt  koneeseen.  COMMAND.COMia  tai  sovellusten  pituuksia  on 
turha  verrata,  jos  alkuperäinenkin  vertailuluku  on  viruksen  saastuttama. 
Koneen  puhtaus  pitääkin  varmistaa  esimerkiksi  virusten  etsintäohjel¬ 
mia  käyttäen  ennen  kuin  komentojonot  asennetaan  käyttäjille. 

Pituuksia  tarkistavista  komentojonoista  ei  myöskään  ole  hyötyä 
uusia  tehoviruksia  vastaan,  jotka  osaavat  peittää  tiedostojen  kasvami¬ 
sen  niin,  ettei  se  näy  edes  käyttöjärjestelmälle.  Näitä  viruksia  on  tarkas¬ 
teltu  luvussa  kahdeksan. 

Edellisissä  luvuissa  on  kerrottu  viruksen  elämästä  lähinnä  PC-koneiden 
DOS-käyttöjärjestelmässä.  Viruksia  on  kuitenkin  löydetty  lähes  kaiken 
tyyppisistä  mikroista,  kotimikroista  isoihin  tietokoneisiin  asti.  Tässä 
luvussa  tarkastellaan  lyhyesti  muita  kuin  DOS-viruksia. 

Isojen  tietokoneiden  virukset 

Mikään  tietokone  ei  ole  täysin  turvassa  viruksilta.  Isoissa  keskusko¬ 
neissa  vaara  viruksen  saamiseen  on  kuitenkin  merkittävästi  pienempi 
kuin  mikroissa.  Tähän  on  monta  syytä. 

Tärkein  syistä  on  se,  että  isoja  tietokoneita  pääsevät  ohjelmoimaan 
vain  alan  koulutetut  ammattilaiset.  Nämä  yleensä  kypsässä  iässä  olevat 
henkilöt  eivät  ole  kiinnostuneita  viruskokeiluista,  eikä  heillä  olisi 
siihen  aikaakaan.  Muutakin  työtä  tietokoneen  parissa  riittää  ja  siitä  jopa 
maksetaan. 

Viruksen  tekeminen  vaatii  aina  koneen  perusteellista  tuntemista. 
Isot  koneet  on  tehty  valmistajan  omaa,  suljettua  tekniikkaa  käyttäen, 
eivätkä  ne  ole  yhteensopivia  muiden  valmistajien  koneiden  kanssa. 
Ohjelmointioppaita  tai  koneen  rakenteesta  kertovia  kirjoja  saa  ainoas¬ 
taan  koneen  valmistajalta.  Niitä  ei  myydä  mikrokirjojen  tapaan  jokai¬ 
sessa  kirjakaupassa. 

Isoon  tietokoneeseen  tehdyn  viruksen  olisi  vaikeata  levitä  koneesta 
toiseen.  Operaattorit  kun  eivät  kuljeta  ohjelmien  magneettinauhoja 
salkussaan  eivätkä  käy  ajamassa  niitä  kollegojensa  koneissa.  Yhteen 

koneeseen  tehty  virus  todennäköisesti  myös  jäisi  siihen,  jolloin  sen 
tekijää  ei  tarvitsisi  etsiä  kaukaa. 

Viruksia  ei  kannata  edes  suunnitella,  koska  isojen  tietokoneiden 
turvallisuusriskit  on  tiedostettu  jo  kauan  sitten  ja  koneiden  käyttöä 
valvotaan  tarkasti.  Käyttöjärjestelmään  on  lisätty  omat  toiminnot 
valvontaa  ja  käytön  seurantaa  varten.  Vaikka  viruksen  voisikin  ujuttaa 
järjestelmään,  jäisi  siitä  aina  jälkiä,  joiden  perusteella  tekijä  saataisiin 
selville. 

Näillä  näkymin  ei  ole  suurtakaan  pelkoa  siitä,  että  virus  tuhoaisi 
pankin  tilitiedot  tai  poliisin  rikosrekisterin.  Moninkertaisten  varmistus¬ 
ten  ja  useiden  käyttöä  valvovien  henkilöiden  vuoksi  vaadittaisiin  koko¬ 
nainen  salaliitto,  ennen  kuin  järjestelmää  voi  taisin  sabotoida  tai  siihen 
istuttaa  tarkoituksella  tehty  virus. 

Täysin  varmoja  eivät  ole  isotkaan  tietokoneet.  Sen  osoitti  konkreet¬ 
tisesti  lBM:n  joulukorttivirus. 

J  oulukorttivinjs 

Joulukorttivirus  lähti  leviämään  joulun  alla  1987  Länsi-Saksan  Claust- 
halista.  Virus  oli  koodattu  VM-käyttöjärjestelmän  RKXX-ki elellä  (vas¬ 
taa  DOSin  komentojonoja)  ja  se  levisi  EARN/Bitnet-verkossa  koneesta 
toiseen  elektronisen  postin  välityksellä. 

Utelias  käyttäjä,  joka  halusi  tutkia  postin  tuoman  REXX-ohjelman 
sisältöä,  löysi  sen  alusta  ohjeet,  jotka  neuvoivat  vain  käynnistämään 
ohjelman  ja  nauttimaan  sen  ajosta.  Näin  ei  tietenkään  pitäisi  koskaan 
tehdä,  mutta  vuonna  1987  monet  käyttäjät  olivat  vielä  niin  sinisilmäi¬ 
siä,  että  noudattivat  neuvoa. 

Kun  ohjelma  oli  käynnistetty  komennolla  CHRISTMAS,  tulostui 
päätteelle  yksinkertainen  joulukortti: 

***************** 

*******************  HAPPY 

*********** 

***************  CHRISTMAS 

******************* 

***********************  AND  MY 

*************** 

*******************  BEST  WISHES 

************************ 

****************************  for  the  next 

k  k  k  k  k 

*****  YEAR 

k  k  k  k  k 

Kun  joulukuusi  oli  tulostettu  ruudulle,  virus  tarkisti  koneen  päivämää¬ 
rän.  Jos  se  oli  suurempi  kuin  tammikuu  1988,  ohjelma  loppui.  Näin 
tekijä  oli  varmistanut  ettei  virus  pääsisi  leviämään  holtittomasti.  Jos 
elettiin  joulukuuta  1987  tai  tammikuuta  1988,  virusohjelma  kävi  tutki¬ 
massa  käyttäjän  elektronisen  postiluettelon  ja  lähetti  kopion  itsestään 
tässä  listassa  mainituille  vastaanottajille.  Virus  levisi  nopeasti  moniin 
maihin  aina  Suomea  ja  Japania  myöten.  Ketjureaktion  tapaan  levinnyt 
virus  johti  monen  koneen  ylikuormittumiseen. 

Vaikka  isot  tietokoneet  ovatkin  turvallisempia  kuin  henkilökohtai¬ 
set  mikrot,  ovat  niidenkin  valmistajat  ottaneet  virusuhkan  vakavasti. 
Esimerkiksi  IBM  on  kehitellyt  isoille  koneilleen  ohjelmia,  jotka  tarkis¬ 
tussummien  avulla  havaitsevat  ohjelmatiedostoissa  mahdollisesti 
tapahtuvat  muutokset. 

Virukset  ja  OS/2 

OS/2  on  DOSia  monin  tavoin  kehittyneempi  käyttöjärjestelmä.  Se 
pystyy  ajamaan  monta  ohjelmaa  yhtä  aikaa  ja  osaa  käyttää  paljon  isom¬ 
paa  muistia  kuin  DOSin  tuntema  640  kilotavua.  Graafinen  käyttöliitty¬ 
mä  täydentää  kokonaisuuden  ja  eristää  käyttäjän  levyn  tekniikasta. 

OS/2:ssa  oleva  moniajo  tekee  virusten  leviämisen  helpoksi.  Virus 
voi  olla  koko  ajan  käynnissä  muiden  prosessien  tapaan  eikä  sen  tarvitse 
varastaa  itselleen  keskeytyksiä  kuten  DOSissa.  Itse  asiassa  OS/2:ssa  ei 
edes  ole  keskeytyksiä.  Viruksen  on  myös  helpompaa  tehdä  itsestään 
kopioita.  Tausta-ajossa  ollessaan  se  voi  milloin  tahansa  käydä  luke¬ 
massa  ja  kirjoittamassa  levykkeitä. 

OS/2:een  on  kuitenkin  rakennettu  suojauksia,  joiden  tarkoituksena 
on  eristää  eri  prosessit  toisistaan,  olivatpa  ne  sitten  sovellusohjelmia  tai 
viruksia.  Suora  kirjoittaminen  levylle,  jolla  on  avonaisia  tiedostoja,  on 
niin  ikään  estetty.  Käytännössä  tämä  tarkoittaa  sitä,  ettei  mikään  ohjel¬ 
ma  pysty  suoraan  kirjoittamaan  C:  aseman  varatuille  alueille  eikä  siten 
myöskään  piilottamaan  levylle  mitään.  Suojaus  on  niin  tehokas,  ettei 
edes  OS/2:n  oma  CHKDSK  pysty  korjaamaan  FATiin  tulleita  virheitä! 

Suojaukset  eivät  ulotu  laiteohj äimiin,  jotka  ladataan  muistiin 
CONFIG. SYS -tiedostossa.  Nämä  ohjaimet  pystyvät  kirjoittamaan 
suoraan  levylle  ja  muutenkin  käsittelemään  resursseja  omavaltaisesti. 
Epämääräisistä  lähteistä  peräisin  olevia  ohjaimia  ei  kannata  tästä  syystä 
käyttää. 

O  S/  2  ja  DOStila 

DOSia  varten  tehdyt  ohjelmat,  olivatpa  ne  sitten  viruksia  tai  hyötyso- 
velluksia,  eivät  sellaisenaan  toimi  OS/2:ssa.  Ohjelmat  pitää  varta 
vasten  kirjoittaa  käyttämään  moniajoa,  virtuaalimuistia  ja  muita  OS/2:n 
tarjoamia  hienouksia.  Yhteensopivuuden  säilyttämiseksi  OS/2:een  on 
kuitenkin  lisätty  ns.  DOS-tila,  jossa  vanhoja  DOS-ohjelmia  voidaan 
yhä  ajaa.  Tilassa  toimivat  lähes  kaikki  DOSille  tehdyt  ohjelmat  -  myös 
sellaiset  perusvirukset  kuten  Jerusalem,  Yankee  Doodle,  Vacsina. 

Dark  Avenger  -virus  yrittää  käyttää  levyn  käynnistyslohkoa  sisäi¬ 
seen  kirjanpitoonsa.  Koska  OS/2  estää  suorat  kirjoitukset  levyn  vara¬ 
tuille  alueille,  ei  Dark  Avenger  pääse  alkua  pitemmälle.  Samoin  käy 
1701 -virukselle.  OS/2  keskeyttää  sen  heti,  kun  virus  yrittää  muuttaa 
keskeytysosoitetta. 

Ne  virukset,  jotka  toimivat,  pystyvät  kyllä  lisääntymään  OS/2:n 
DOS-tilassa,  mutta  eivät  juurikaan  tuottamaan  vahinkoa.  Virus  ei  pysty 
alustamaan  kiintolevyä  eikä  tuottamaan  muutakaan  merkittävää  vahin¬ 
koa,  koska  käyttöjärjestelmä  estää  tällaiset  yritykset. 

Käynnistyslohkoon  kiinnittyvistä  viruksista  ei  tarvitse  välittää,  sillä 
OS/2  voidaan  käynnistää  vain  kiintolevyltä,  eikä  sen  käynnistysloh¬ 
koon  tarttunut  DOS -virus  selviäisi  latausvaiheesta. 

OS/2:ssa  voidaan  tehdä  ns.  perheohjelmia.  Nämä  ohjelmat  näyttävät 
ulospäin  tavallisilta  EXE-tiedostoilta,  mutta  niitä  voidaan  ajaa  sekä 
OS/2:ssa  että  DOSissa.  Varsinaisen  koodin  lisäksi  perheohjelman  sisäl¬ 
tä  löytyy  pieni  osa  kumpaakin  käyttöjärjestelmää  varten.  Perhe-nimi 
viittaa  Microsoftin  käyttöjärjestelmäperheeseen. 

Lähes  kaikki  OS/2:n  apuohjelmat  (CHKDSK,  ATTRIB,  TREE  jne) 
ovat  perheohjelmia  jolloin  niitä  voidaan  ajaa  sekä  aidossa  OS/2-  tilassa 
että  DOS-tilassa.  Koska  perheohjelmien  EXE-tiedostorakenne  poik¬ 
keaa  DOSin  käyttämästä,  eivät  DOS-virukset  osaa  tarttua  niihin.  Vaik¬ 
ka  DOS-tilassa  olisikin  virus,  voidaan  apuohjelmia  ajaa  normaaliin 
tapaan. 

Virukset  ja  Windows 

Vaikka  Windows  käynnistetään  sovellusohjelman  tapaan,  on  se  kuiten¬ 
kin  aivan  oma  käyttöjärjestelmänsä.  DOSin  palveluita  Windows  käyt¬ 
tää  vain  tiedostojen  käsittelyyn.  Moniajosta,  muistinhallinnasta  ja 
oheislaitteiden  ohjauksesta  Windows  3  huolehtii  itse  ja  se  tarjoaa  nämä 
palvelut  myös  kaikille  Windows-sovelluksille.  Windowsin  3-versio 
pystyy  rikkomaan  DOSin  640  kilotavun  rajoituksen,  koska  se  käyttää 
OS/2:n  tavoin  prosessorin  suojattua  tilaa. 

Microsoft  aloitti  Windowsin  kehittelyn  vuonna  1983.  Ensimmäinen 
versio  tuli  myyntiin  loppuvuodesta  1985.  Kaupallista  merkittävyyttä 

Windows  alkoi  saada  vasta  1980-luvun  lopulla  ja  22.5.1990  tapahtunut 
Windows  3.0-julkistus  teki  siitä  houkuttelevan  vaihtoehdon  merkki  - 
pohjaisille  DOS-sovelluksille.  Ainakin  lyhyellä  tähtäyksellä  katsottuna 
Windowsista  oli  tullut  se,  mitä  OS/2:sta  oli  odotettu. 

Windowsin  käyttäminen  on  DOSin  käyttöä  turvallisempaa.  Koska 
Windowsin  EXE-tiedostojen  rakenne  muistuttaa  enemmän  OS/2:ta 
kuin  tavallista  DOSia,  eivät  useimmat  DOS-virukset  osaa  tarttua  niihin 
oikein.  Erityisten  Windows-virusten  tekeminen  on  vaikeata,  sillä 
Windows-ohjelmointi  poikkeaa  täysin  DOS-ohjelmoinnista.  Sen  opis¬ 
keleminen  vaatii  asiaan  paneutumista  ja  uusien  työkalujen  hankkimista. 
On  silti  hyvin  todennäköistä,  että  Windowsin  yleistymisen  myötä 
tullaan  jonain  päivänä  näkemään  ensimmäiset  Windows-virukset. 

Virukset  ja  Amiga 

Commodoren  Amiga  julkistettiin  suurella  kohulla  kesällä  1986.  Aikan¬ 
sa  PC-koneisiin  verrattuna  Amigassa  oli  tehokkaampi  prosessori  ja 
DOSia  selvästi  kehittyneempi,  yksinkertaiseen  moniajoon  pystyvä 
käyttöjärjestelmä.  Ominaisuuksistaan  huolimatta  Amigasta  ei  ole  tullut 
vakavasti  otettavaa  vaihtoehtoa  Macintoshille  tai  PC:lle. 

Amigan  käyttöliittymä  on  Macin  tapaan  graafinen,  mikä  helpottaa 
virusten  tekemistä.  Suurin  osa  Amigoista  on  hankittu  koti-  ja  pelikäyt- 
töön,  jolloin  suurin  osa  ohjelmista  saadaan  kavereilta  vaihtamalla. 
Laiton  kopiointi  levittää  tehokkaasti  viruksia.  Suurin  osa  Amigan 
viruksista  piiloutuu  käynnistyslohkoon,  jolloin  ne  pääsevät  muistiin 
heti  kun  kone  käynnistetään. 

Tunnetuin  Amigan  viruksista  on  nimeltään  SCA.  Virus  on  saanut 
nimensä  tekijästään  (Swiss  Cracking  Association),  joka  loi  viruksen 
käytännön  pilaksi  ja  sai  sen  leviämään  muutamassa  kuukaudessa 
ympäri  maailman.  Harmiton  SCA-virus  tunnetaan  parhaiten  tekstistä, 
jonka  se  esittää  silloin  tällöin  koneen  käynnistämisen  yhteydessä: 
"Something  wonderful  has  happened  -  your  Amiga  is  alive..."  (Suo¬ 
meksi:  "Jotain  ihmeellistä  on  tapahtunut  -  Amigasi  on  herännyt 
eloon...").  Muita  harmittomia  mutta  helposti  leviäviä  viruksia  ovat 
mm.  Byte  Warrior,  North  Star  ja  Pentagon  Circle. 

Byte  Bändit  kopioi  itsensä  kaikille  levykkeille,  joita  asemaan  laite¬ 
taan.  Kun  virus  on  tehnyt  itsestään  kopion,  se  kaataa  koneen  viiden 
minuutin  välein. 

IRQ-virus  tarttuu  ajettaviin  ohjelmiin.  Se  ei  tee  vahinkoa,  mutta 
tuottaa  yhteensopivuusongelmia  uusien  käyttöjärjestelmäversioiden 
kanssa. 

Lamer  Exterminator  on  nimensä  mukaisesti  suunnattu  sellaisia 
henkilöitä  vastaan,  jotka  keräävät  ja  levittävät  laittomasti  kopioituja 
ohjelmia.  Virus  koodaa  itsensä  niin,  että  sitä  on  vaikeata  havaita.  Kun 
virus  on  tehnyt  itsestään  kolme  kopiota,  se  täyttää  yhden  levykkeen 
sektoreista  "LAMER!"  -tekstillä  ja  tuhoaa  näin  alle  jäävän  tiedoston. 

Virukset  ja  Macintosh 

Vaikka  Macintosh- viruksia  tunnetaan  kappalemääräisesti  vähemmän 
kuin  PC-viruksia,  on  saastuneiden  mikrojen  prosenttiosuus  Mac- 
puolella  selvästi  PC:tä  korkeampi.  Tähän  on  monia  syitä.  Mac- 
ohjelmia  kopioidaan  enemmän  kuin  PC-ohjelmia,  jolloin  virusten 
leviäminen  on  helpompaa.  Lisäksi  Macejä  käytetään  paljon  kouluissa 
ja  oppilaitoksissa,  joissa  ohjelmat  ja  levykkeet  kiertävät  kädestä  käteen. 

Macin  graafinen  käyttöliittymä  on  näyttävä  ja  suorastaan  houkutte- 
lee  pilavirusten  tekemiseen.  Grafiikka  eristää  käyttäjän  laitetasosta  niin 
hyvin,  että  useimmilla  koneen  käyttäjillä  ei  ole  aavistustakaan  ohjelma¬ 
tiedostojen  pituuksista  tai  muista  teknisistä  seikoista.  Macin  filosofiana 
on,  ettei  käyttäjää  pidä  rasittaa  turhilla  teknisillä  yksityiskohdilla. 
Tärkeintä  on,  että  kone  ja  sen  ohjelmat  auttavat  käyttäjää  hoitamaan 
työnsä  entistä  tehokkaammin. 

Kaikesta  tästä  seuraa,  että  vaikka  Mac-viruksia  tunnetaankin  kappa¬ 
lemääräisesti  vähän,  ne  ovat  levinneet  hyvin  laajalle.  Myös  Suomessa 
Mac-virukset  aiheuttivat  epidemioita  paljon  ennen  PC-viruksia. 

Jostain  syystä  lähes  kaikki  Mac-virukset  ovat  hyväntahtoisia,  ts.  ne 
eivät  tarkoituksella  tuota  vahinkoa.  Koska  eri  Mac -mallit  poikkeavat 
melkoisesti  toisistaan  ja  käyttöjärjestelmästäkin  on  liikkeellä  monia  eri 
versioita,  ovat  yhteensopivuusongelmat  ja  tahattomat  häiriöt  sitäkin 
yleisimpiä. 

Seuraavassa  on  lueteltu  yleisimmät  Mac-virukset. 

Scores.  Scores-virus  löydettiin  keväällä  1988.  Virus  tarttuu  järjestelmä- 
tiedostoihin.  muistilehtiöön  sekä  leikekirjaan.  Lisäksi  se  luo  järjestel- 
mäkansioon  kaksi  piilotettua  tiedostoa  nimillä  "Scores"  (josta  virus  on 
saanut  nimensäkin)  ja  "Desktop  "  (nimessä  on  yksi  välilyönti  p:n 
jälkeen).  Kaksi  päivää  sen  jälkeen,  kun  virus  on  päässyt  koneeseen,  se 
alkaa  levitä  ja  tarttuu  useimpiin  ajettaviin  ohjelmiin.  Tartunta  tapahtuu 
2-3  minuuttia  ohjelman  käynnistyksen  jälkeen. 

Scores-virus  ei  aiheuta  tarkoituksellista  vahinkoa.  Se  saattaa  kuiten¬ 
kin  haitata  tulostamista  mm.  Excelistä  ja  MacDraw-ohjelmasta  sekä 
aiheuttaa  muitakin  epämääräisiä  oireita.  Virus  on  helppo  havaita,  sillä 
normaalisti  pieniltä  Maceiltä  näyttävät  leikeikirjan  ja  muistilehtiön 
ikonit  muuttuvat  viruksen  jäljiltä  tyhjän  paperin  ikoneiksi.  Virus  saat¬ 
taa  tarttua  vain  osittain,  jolloin  ikonit  jäävät  ennalleen. 

Scores  ja  nVIR  lienevät  Macin  yleisimpiä  viruksia.  Siksi  useimmat 
torjuntaohjelmat  havaitsevat  ne  ongelmitta. 

nVIR.  Ensimmäiset  havainnot  nVIR-viruksesta  tehtiin  1987.  Virus  tait¬ 
tuu  järjestelmätiedostoon  ja  aloittaa  leviämisensä  välittömästi.  Se  tart¬ 
tuu  käynnistettäviin  ohjelmiin,  mutta  Scores-viruksen  tavoin  eräät 
ohjelmatiedostot  olla  sille  immuuneja,  jolloin  tartunta  ei  onnistu. 
Viruksesta  on  olemassa  ainakin  kaksi  versiota,  nVIR  A  ja  nVIR  B. 
Jälkimmäisestä  B-versiosta  tunnetaan  lisäksi  monta  eri  muunnelmaa. 
Viruksen  nimi  tulee  sen  perustamasta  "nVIR"  resurssityypistä. 

Kun  nVIR  A- versio  tarttuu  järjestelmätiedostoon,  se  perustaa  lasku¬ 
rin,  jonka  alkuarvo  on  1000.  Aina,  kun  kone  käynnistetään,  laskurin 
arvoa  vähennetään  yhdellä.  Jokainen  viruksen  saastuttaman  ohjelman 
ajokerta  vähentää  arvoa  kahdella.  Kun  laskuri  saavuttaa  arvon  nolla, 
koneen  kaiuttimesta  kuuluu  ääni  "Don't  panic"  jos  MacinTalk  on  asen¬ 
nettu  tai  pelkkä  äänimerkki,  ellei  sitä  ole.  Sama  efekti  tapahtuu  1/16 
todennäköisyydellä  koneen  käynnistyksen  yhteydessä  ja  todennäköi¬ 
syydellä  15/128  aina  kun  tartunnan  saanut  sovellus  käynnistetään. 

B-versiossa  toiminta  on  hieman  erilaista.  Kaiuttimesta  kuullaan 
pelkkä  äänimerkki  ja  todennäköisyydet  ovat  hieman  toiset. 

Erikoisinta  nVIR-viruksissa  on  niiden  kyky  tuottaa  jälkeläisiä.  Jos 
koneessa  on  nVIR  A- virus  ja  siinä  ajetaan  nVIR  B:n  saastuttamaa 
ohjelmaa,  osa  viruksen  koodista  korvautuu  nVIR  A:n  koodilla.  Näin 
syntynyt  virus  sisältää  sekä  A-  että  B-viruksen  koodia,  mutta  käyttäy¬ 
tyy  A-tyypin  tavoin.  Vastaavasti,  jos  koneessa  on  B-tyypin  virus  ja 
siinä  ajetaan  A-tyypin  saastuttama  ohjelma,  korvautuu  osa  viruksesta 
B-tyypin  koodilla  ja  lopputuloksena  on  B-tyypin  tapaan  käyttäytyvä 
virus.  Näin  syntyneet  uudet  virukset  ovat  sikäli  uusia,  että  etsintäohjel¬ 
mien  on  vaikeata  tunnistaa  niitä.  Uusia  viruksia  voi  myös  "risteyttää" 
alkuperäisten  vanhempiensa  kanssa,  jolloin  tuloksena  on  jälleen  uuden¬ 
laisia  viruksia.  Todellista  mikrobiologiaa! 

Äänimerkkejä  ja  satunnaisia  yhteensopivuusongelmia  lukuunotta¬ 
matta  nVIR  ei  aiheuta  koneelle  vahinkoa.  NVIRin  pohjalta  on  tehty 
ainakin  seitsemän  erilaista  versiota,  mm.  HPAT-,  MEV#-  ja  AIDS- 
virukset.  Joidenkin  näistä  tiedetään  tuhoavan  levyn  tiedostoja. 

McicMcig.  Macintosh  II:n  julkistamispäivän  "kunniaksi"  tehty  virus, 
joka  tuli  kuuluisaksi  päästyään  valmisohjelmalevykkeelle  ja  levittyään 
tästä  syystä  erittäin  laajalle.  Koska  MacMag  tuhosi  itsensä  2.3.88,  ei 
sitä  pitäisi  enää  olla  missään  liikkeellä. 

ANTI.  Ranskasta  vuoden  1989  alussa  löydetty  virus,  joka  muista  poike¬ 
ten  ei  tartu  lainkaan  järjestelmätiedostoon  vaan  ainoastaan  sovelluksiin. 
Teknisistä  syistä  johtuen  ANTI  ei  toimi  Multifinderin  kanssa.  Virus  on 
saanut  nimensä  merkkijonosta,  joka  löytyy  viruksen  ohjelmakoodin 
keskeltä.  Virus  ei  aiheuta  suoranaista  vahinkoa. 

INIT  29.  Erittäin  helposti  tarttuva  virus,  joka  löydettiin  vuoden  1988 
lopussa.  Virus  on  saanut  nimensä  käyttämästään  INIT-resurssityypistä 
ja  ID-tunnuksesta  29.  Virus  tarttuu  suoraan  levyllä  oleviin  tiedostoihin, 
niin  käyttöjärjestelmään,  sovelluksiin  kuin  työtiedostoihinkin.  Työtie¬ 
dostoihin  tarttuneet  virukset  eivät  kuitenkaan  pysty  tartuttamaan  uusia 
tiedostoja. 

INIT  29-virus  ei  aiheuta  suoranaista  vahinkoa,  mutta  tuottaa  usein 
epämääräisiä  ongelmia  Multifinderin  ja  tulostusohjelmien  kanssa. 

WDEF.  Virus  löydettiin  joulukuussa  1989  Belgiassa  ja  se  on  sen 
jälkeen  levinnyt  hyvin  laajalle.  Viruksesta  on  liikkeellä  sekä  A-  että 
B-versiota.  Versiot  ovat  hyvin  samanlaisia.  Ainoa  ero  niiden  välillä  on, 
että  B-versio  tulostaa  äänimerkin  aina  kun  se  tarttuu  uuteen  levyyn. 

WDEF  tarttuu  vain  piilotettuihin  työpöytätiedostoihin,  joita  Finder 
käyttää.  Virus  ei  tartu  ohjelmiin  vaan  leviää  ainoastaan  levyjen  välityk¬ 
sellä.  Näin  sen  toiminta  muistuttaa  PC-koneiden  levykeviruksia. 

Virus  ei  aiheuta  suoranaista  vahinkoa,  mutta  se  ei  toimi  kunnolla 
kaikissa  Macintosh-malleissa.  Esimerkiksi  portable-  ja  Mac  llci- 
koneissa  se  jumiuttaa  koneen  lähes  välittömästi  saastuneen  levykkeen 
käytön  jälkeen.  Muissakin  malleissa  se  aiheuttaa  epämääräisiä  toimin¬ 
tahäiriöitä,  jotka  saattavat  ilmetä  mm.  fonttien  käsittelyssä.  TOPS- 
verkossa  virus  voi  levitä  serveristä  työasemaan. 

MDEF.  Tämä  Cornellin  yliopistolta  toukokuussa  1990  löytynyt  virus 
tunnetaan  myös  nimellä  "Garfield".  Virus  tarttuu  sekä  käyttöjärjestel- 
mätiedostoon  että  sovelluksiin.  Viruksen  ei  tiedetä  aiheuttaneen  mitään 
vahinkoa  eikä  se  aiheuta  edes  mitään  pilaefektiä.  Se  vain  leviää. 

Teknisistä  syistä  johtuen  MDEF  ei  toimi  vanhoissa  128  ja  512  kilon 
Mac-malleissa.  Nimestään  huolimatta  viruksella  ei  ole  mitään  yhteistä 
WDEFin  kanssa. 

ZUC.  ZUC-virus  havaittiin  ensi  kertaa  Italiassa  maaliskuussa  1990. 
Virus  on  saanut  nimensä  löytäjänsä  Zucchinin  mukaan. 

ZUC  tarttuu  vain  ohjelmatiedostoihin.  Virus  oli  alunperin  ohjelmoi¬ 
tu  aktivoitumaan  2.3.1990  jälkeen.  Puolitoista  minuuttia  käynnistyksen 
jälkeen  tartunnan  viruksen  sisältämä  ohjelma  alkaa  käyttäytyä  oudosti. 
Kun  hiiren  näppäintä  painetaan,  kohdistin  alkaa  pomppia  kuvaruudun 
reunasta  toiseen.  Virus  on  kuin  Mac- versio  PC:ssä  tavattavasta  Ping 
Pong- viruksesta,  joka  sekin  on  kotoisin  Italiasta. 

Joissakin  Maceissä  ZUC  saattaa  muuttaa  työpöydän  taustakuvioin- 
tia  ja  hidastaa  selvästi  ohjelmien  käynnistämistä.  Muutoin  virus  on 
vaaraton.  Se  voi  kuitenkin  levitä  lähiverkon  kautta. 

Useimmista  muista  viruksista  poiketen  ZUC  ei  muuta  tartuttamansa 
tiedoston  päiväystä. 

Seuraavassa  listassa  on  lueteltu  eräitä  Macille  tarkoitettuja  virusten 
torjunta-  ja  etsintäohjelmia.  Koska  virukset  ovat  yleisiä,  on  torjuntaoh¬ 
jelmiakin  tehty  melkoinen  valikoima.  Hyviä  ohjelmia  on  useita,  joten 
virusten  havaitsemisen  ajoissa  ei  pitäisi  olla  vaikeata. 

AntiPan.  Maksuton  apuohjelma,  joka  etsii  levyiltä  nVIR-viruksia  ja 
poistaa  ne.  Tunnistaa  myös  nVIRin  eri  muunnokset.  Pystyy  "rokotta¬ 
maan"  tiedostoja  niin,  ettei  nVIR  enää  taitu  niihin. 

Disinfectant  1.8-versio  tunnistaa  kahdeksan  erilaista  Mac-virusta 
sekä  niiden  erilaiset  variaatiot.  Ohjelma  pystyy  myös  parantamaan 
viruksen  saastuttamat  tiedostot  takaisin  kuntoon.  Se  toimii  myös 
TOPS-verkossa.  Toiminnan  varmistamiseksi  Disinfectant  tarkistaa  aina 
ennen  käyttöä  myös  itsensä. 

Interferon.  Etsintäohjelma,  joka  huomaa  sekä  Scores-  että  nVIR- 
virukset.  Haluttaessa  ohjelma  raportoi  myös  havaitsemistaan  epäilyttä¬ 
vistä  kohdista,  jotka  saattavat  johtua  viruksista.  Interferon  oli  torjun¬ 
taohjelmien  pioneeri  Mac-maailmassa.  Nykyisin  sen  käyttöä  ei  enää 
suositella,  koska  ohjelmassa  on  pieniä  virheitä  eikä  se  tunnista  uusia 
viruksia.  Tekijä  onkin  tehnyt  ohjelmastaan  uuden,  kaupallisen  Virex- 
nimisen  version. 

SAM.  Etsintäohjelma,  jonka  voi  asentaa  monella  tavoin.  Haluttaessa 
se  tarkistaa  kaikki  levykkeet  heti,  kun  ne  laitetaan  levykeasemaan.Tar- 
kistus  voidaan  tehdä  myös  aina  koneen  käynnistyksen  tai  sulkemisen 
yhteydessä  tai  erillisellä  käskyllä.  Toimii  luotettavasti.  Kaupallinen 
ohjelma,  tekijänä  Symantec. 

VirusDetective.  Hyvänä  pidetty  shareware-ohjelma,  jonka  käyttö¬ 
maksu  on  40  dollaria.  Kun  uusia  viruksia  löydetään,  voidaan  ohjelmaa 
laajentaa  uusia  viruksia  vastaavaksi  eikä  uutta  versiota  tarvita.  Havait¬ 
see  myös  yleisimmät  perusvirusten  muunnokset. 

Virus  Rx.  Applen  oma,  maksuton  etsintäohjelma.Tunnistaa  Scores-, 
nVIR-,  1NIT  29-,  ANTI-  ja  WDEF-virukset,  mutta  ei  pysty  korjaamaan 
virusten  saastuttamia  ohjelmia. 

Tässä  luvussa  esitellään  eräitä  parhaiten  tunnettuja  PC-viruksia.  Jokai¬ 
sen  viruksen  kohdalla  on  kuvattu  sen  toiminta-  ja  lisääntymistavat. 
Yleisimpien  virusten  kohdalla  on  myös  kerrottu  menettely,  jolla  viruk¬ 
sesta  pääsee  eroon.  Luvun  lopussa  on  vielä  esitelty  lyhyesti  joukko 
uusia  ja/tai  vähemmän  tunnettuja  viruksia. 

Virusten  lista  ei  pyri  olemaan  täydellinen,  eikä  se  voisikaan  olla, 
sillä  uusia  viruksia  syntyy  koko  ajan.  Koska  monista  viruksista  on  liik¬ 
keellä  useita  hieman  toisistaan  poikkeavia  versioita  ja  uusia  tehdään 
koko  ajan,  saattavat  virusten  yksityiskohdat  vaihdella. 

Pakistanilainen 

Nimiä  Brain,  aivovirus,  Basit-virus,  Ashar 

Tyyppi  levykevirus 

Luokitus  lievästi  vaarallinen 

Kun  Pakistanilainen  tammikuussa  1986  havaittiin,  se  sai  kunnian  olla 
ensimmäinen  löydetty  PC-virus.  Viruksesta  on  vuosien  varrella  kehitet¬ 
ty  monia  eri  versioita  ja  sen  arvellaan  saastuttaneen  yli  300000  levyket¬ 
tä. 

Pakistanilais- viruksen  alkuperästä  liikkuu  monia  tarinoita  ja  usko¬ 
muksia.  Totuuden  selvittäminen  näin  monen  vuoden  jälkeen  on  lähes 
mahdotonta.  Ainoa,  mitä  tiedetään  varmuudella,  ovat  viruksen  tekijät. 
Viruksen  kirjoitti  yhdessä  veljensä  Amjadin  kanssa  19-vuotias  Basit 
Alvi  Lahoressa,  Pakistanissa.  He  ikuistivat  nimensä,  osoitteensa  ja 


Tunnettuja  PC-viruksia 


117 


Sector  0-1Z 
r : ifii r  G  in  Boot 
F0E94001  39120102 
746FZ074  6865Z0Z0 
Z863Z9Z0  31393836 
28707674  29Z04C74 
5Z45434F  5Z44Z0Z0 
64Z0746F  Z0746865 
73Z06F66  Z06D696C 
6B6FZ061  7Z65Z06E 
Z0746F64  6179Z0ZD 
Z1Z1Z0Z0  Z0Z0Z0Z0 
7ZZEZE56  495Z5553 
6DZ06973  Z0636174 
616DZ066  6F6C6C6F 
65737365  676573ZE 
8ED88ED0  BC00F0FB 
00B905G0  BB007EE8 
00031304  B106D3E0 
O00Z50CB  5153B904 
137309B4  00CD1359 
I3C007510  C606O07C 
I7C00FE06  0B7CC30G 
1ZCDZ10Z  3C5F0CG5 

00000000  57656C63  6F6D65Z0 
656F6EZ0  Z0Z0Z0Z0  Z0Z0Z0Z0 
696E17Z6  Z0416D60  616473Z0 
56495Z55  535F5348  4F4520Z0 
3OZ0Z0Z0  44656469  63617465 
616D6963  Z06D656D  6F7Z6965 
73Z06F66  Z076697Z  7573Z077 
6E67657Z  Z0776974  68Z07573 
6E6B73Z0  474F4F44  4E455353 
415Z45ZG  4F46ZG54  4845Z065 
5C746869  73Z0707Z  6F677Z61 
67Z0Z0ZG  Z0Z0Z070  7Z6F677Z 
6674657Z  Z0746865  7365Z06D 
Z0Z4Z340  Z5Z440Z1  Z1Z08CC8 
097C8B0E  077C890E  007CE857 

097CBZ0G  8B0EO07C  B8010ZCD 
595B59C3  00007CFE  C00Z007C 
FEC00Z09  7C3C0Z75  09C60609 
E3Z34D59  F4018ZBC  C31Z007E 
Press  Enter  to  continue 

Brain-virus  piiloutuu  käynnistyslohkoon  ja  luo  levykkeelle  3  kilotavun  bad 
sector-alueen,  johon  alkuperäinen  lohko  ja  loppuosa  viruksesta  tallennetaan. 
Kuva  eräästä  Brainin  versiosta ,  jossa  alkuperäisiä  tekstejä  on  muutettu. 


puhelinnumeronsa  viruksen  ohjelmakoodin  keskelle  selväkielisenä 
tekstinä.  Teksti  BRAIN  COMPUTER  SERVICES  antaa  ymmärtää, 
että  viruksen  nimi  olisi  tullut  poikien  yrityksen  nimestä. 

Uskottavimman  tarinan  mukaan  veljekset  myivät  tekemäänsä 
laskentaohjelmaa.  Laittoman  kopioinnin  estämiseksi  he  lisäsivät  levyk¬ 
keille  Brain-rutiinin,  joka  aktivoitui  tehdyistä  kopioista.  Joku  tuntema¬ 
ton  ohjelmoija  meni  kuitenkin  muuttamaan  koodia  niin,  että  Brainista 
tuli  virus. 

Toisen  tarinan  mukaan  veljekset  myivät  turisteille  pilkkahintaan 
laittomia  kopioita  Lotuksen  ja  dBasen  kaltaisista  ohjelmista  ja  lisäsivät 
viruksen  levykkeille  rankaistakseen  asiakkaitaan.  Viruksessa  olevia 
osoitetietoja  ja  tekstiä  "Contact  us  for  vaccination"  on  joskus  erehdytty 
tulkitsemaan  niin,  että  Brain  olisi  elektronista  kiristystä. 

Brain-virus  tarttuu  vain  ja  ainoastaan  360  kilon  levykkeille.  Se 
piiloutuu  käynnistyslohkoon  ja  siirtää  alkuperäisen  lohkon  samoin  kuin 
osan  itsestään  perustamalleen  3  kilon  bad  sector-alueelle.  Viruksessa 

on  laskuri,  jonka  täyttyessä  se  tartuttaa  itsensä  uudelle  levykkeelle. 
Tekemällä  tartunnan  vain  silloin  tällöin  se  vähentää  paljastumisen 
riskiä.  Tarttumisen  yhteydessä  virus  merkitsee  levykkeen  muuttamalla 
sen  nimiöksi  (c)  Brain.  Virus  itse  tunnistaa  jo  saastuttamansa  levykkeet 
kuitenkin  käynnistyslohkon  neljännessä  ja  viidennessä  tavuissa  olevas¬ 
ta  1234-heksakoodista. 

Alkuperäinen  Brain-virus  oli  suhteellisen  harmiton.  Se  saattoi  tuot¬ 
taa  vahinkoa  vain  varatessaan  levyltä  3  kilon  bad  sector  -alueen.  Viruk¬ 
sen  käyttämä  algoritmi  ei  ollut  täydellinen  ja  varsinkin  jos  levyke  oli 
lähes  täysi,  se  varasi  tilan  olemassa  olevien  tiedostojen  päälle  pilaten 
näin  niiden  sisällön. 

Viruksesta  on  vuosien  aikana  tehty  useita  muunnoksia.  B-versiota 
on  muutettu  niin,  että  se  pystyy  tarttumaan  myös  kiintolevyille  ("Hous¬ 
ton  virus").  Samalla  sen  sisältämiä  tekstejä  on  muutettu.  C-versiossa 
nimiön  muuttava  Brain-teksti  on  poistettu  viruksen  havaitsemisen 
vaikeuttamiseksi.  Lisäksi  viruksesta  on  liikkeellä  versioita,  joissa 
viruskoodissa  olevia  selväkielisiä  tekstejä  on  peukaloitu  ja  eräs  variaa¬ 
tio,  joka  sotkee  FATin  5.5.1992  jälkeen  käynnistettäessä.  Ashar- 
versiossa  (C)  Brain  teksti  on  korvattu  tekstillä  (C)  Ashar. 

Muistissa  ollessaan  Brain-virus  pystyy  hämäämään  etsintä-  ja  tutki  - 
misohjelmia.  Virus  varastaa  levyn  suoraan  lukemiseen  käytetyn 
keskeytyksen  ja  ohjaa  sen  osoittamaan  omaa  koodiaan.  Jos  keskeytystä 
käyttävä  lukupyyntö  kohdistuu  käynnistyslohkoon,  virus  palauttaa  bad 
sectoriin  tallennetun  alkuperäisen  lohkon.  Nortonin  levytutkija  tai 
virusten  etsintäohjelma  luulee,  että  levy  on  täysin  kunnossa. 

Brain-viruksen  saastuttaman  levykkeen  tunnistaa  helposti  jo  pelkäl¬ 
lä  DIR-käskyllä: 


Levy  asemassa  A  on  (c)  Brain  . 

Hakemisto  A:\ 

COMMAND  COM  25276  01.01.88  0.00 

1  tiedosto (a) .Vapaana  279552  tavua. 

CHKDSK-ohjelma  näyttää  levyllä  olevien  bad  sectorien  määräksi  3072 
tavua: 

Taltio  (c)  Brain  ,  luotu  00.00.1980  0.00. 

362496  tavua  tilaa  levyssä. 

54272  tavua  3  piilotiedostossa. 

25600  tavua  1  käyttäj ätiedostossa . 

3072  tavua  viallisissa  sektoreissa. 

279552  tavua  käytettävänä  levyssä. 

Kussakin  varausyksikössä  on  1024  tavua. 

Levyssä  on  354  varausyksikköä . 

Levyssä  on  käytettävänä  273  varausyksikköä. 

Kokonaismuistitila  655360  tavua. 

573104  tavua  vapaana. 

Varma  merkki  Pakistanilaisesta  viruksesta  on  levykkeelle  syntyvä  nimi 
(C)  Brain  sekä  3072  tavun  mittainen  bad  sector-alue. 

Viruksen  tuhoaminen 


Koska  virus  tarttuu  yleensä  vain  levykkeille,  ei  virusta  kannata  lähteä 
poistamaan.  Kun  saastuneilla  levykkeillä  olevat  työtiedostot  on  kopioi¬ 
tu  toisille  levykkeille  ja  tiedostojen  toimivuus  tarkistettu,  kannattaa 
saastuneet  levykkeet  heittää  roskiin  tai  alustaa  uudelleen.  Jos  virus  on 
tarttunut  kiintolevylle,  sen  voi  poistaa  käynnistämällä  mikron  alkupe¬ 
räisellä  DOS-levykkeellä  ja  kirjoittamalla  SYS -ohjelmalla  käynnistys- 
lohko  uudelleen.  Tämä  ei  tuo  bad  sectoreiksi  merkittyä  tilaa  uuteen 
käyttöön,  mutta  tuhoaa  viruksen  levyltä. 

Jerusalem 

Nimiä  PLO-virus,  perjantai  13.  päivä  -virus,  1813-virus 

Tyyppi  tiedostovirus 

Luokitus  lievästi  vaarallinen 

Todennäköisesti  PC -koneiden  yleisin  virus.  Eristettiin  ensimmäisen 
kerran  Jerusalemin  yliopistolla  joulukuussa  1987.  Virus  tarttuu  sekä 

COM-  että  EXE-tiedostoihin,  kasvattaen  näiden  pituutta  vastaavasti 
1813:11a  ja  1808:11a  tavulla.  Virus  ei  tutki,  onko  EXE-tiedosto  jo  saanut 
tartunnan,  vaan  taittuu  siihen  jokaisella  ohjelman  käynnistyskerralla 
uudelleen.  Tartunnan  saaneen  tiedoston  loppuun  ilmestyy  tunnus 
"sUMsDos"  jota  voi  käyttää  apuna  virusta  etsittäessä.  Ei  taitu 
COMMAND.COMiin. 

Kun  virus  on  ollut  hieman  vajaat  30  minuuttia  muistissa,  se  tyhjen¬ 
tää  kuvaruudun  vasemmasta  alareunasta  12  sarakkeen  levyisen  ja  2 
rivin  korkuisen  alueen.  Moni  viruksen  saaneista  onkin  luullut  näyttö- 
kortin  menneen  rikki.  Samalla  koneen  toiminta  hidastuu,  koska  virus 
alkaa  kiertää  ylimääräisessä  ja  täysin  turhassa  silmukassa.  Alkuperäi¬ 
sissä  PC-koneissa  hidastuminen  on  ollut  niin  suurta,  ettei  konetta  ole 
voinut  enää  käyttää.  Nopeat  286-  ja  386-mikrot  ajavat  hidastussilmu- 
kankin  niin  nopeasti,  ettei  käyttäjä  yleensä  edes  huomaa  sitä. 

Perjantaina,  joka  sattuu  13  päiväksi,  virus  poistaa  kaikki  ohjelmat 
joita  käyttäjä  yrittää  ajaa.  Ihmetellessään  mitä  oikein  on  tekeillä  käyttä¬ 
jä  yrittää  useiden  eri  ohjelmien  ajamista,  jolloin  nekin  katoavat.  Eräs 
viruksen  uhriksi  joutunut  käyttäjä  kuvaili  tilannetta  kauheaksi,  sillä 
"tiedostot  katosivat  silmiemme  edessä". 

Viruksesta  tunnetaan  useita  hieman  toisistaan  poikkeavia  versioita, 
joista  yleisin  on  B-tyyppi.  C-versiosta  hidastussilmukka  on  poistettu. 
D-versiossa  ohjelmien  poistamiseen  tarkoitettu  koodi  on  korvattu  osal¬ 
la,  joka  sotkee  levyn  FATin.  Espanjasta  tavattu  versio  sisältää  tekstin 
"ANARKIA"  ja  aktivoitumispäiväksi  on  muutettu  tiistai  13.  päivä. 
Uusi  Jerusalemilainen  ("New  Jerusalem")  on  muuten  tavallinen 
Jerusalem-virus,  mutta  koodia  on  muutettu  etsintäohjelmien  härnäämi¬ 
seksi. 

Marraskuussa  Jerusalemilaisesta  1989  tavattiin  muunnelma,  joka 
poistaa  käynnistettävät  ohjelmatiedostot  joka  perjantai  paitsi  silloin 
kun  se  osuu  13.  päiväksi.  Virus  sai  nimen  "Payday”  (palkkapäivä). 
Yleisyytensä  vuoksi  Jerusalemilaista  on  myös  käytetty  kokonaan 
uusien  virusten  pohjana.  Eräs  näistä  on  Frere  Jacques,  joka  soittaa 
perjantaisin  nimikkosävelmäänsä  (suomeksi  Jaakko-kulta)  koneen 
kaiuttimesta. 

Jerusalemilaisen  lisäksi  on  olemassa  toiminnaltaan  samanlainen, 
mutta  paljon  harvinaisempi  virus,  joka  kulkee  nimellä  "Friday  13 


121 


Tunnettuja  PC-viruksia 

COM".  Virus  eristettiin  ensi  kertaa  Etelä-Afrikassa  jo  vuonna  1987. 
Virus  ei  ole  muistinvarainen,  vaan  se  tarttuu  suoraan  levyllä  oleviin 
COM-ohjelmiin.  Kun  tartunnan  saanut  ohjelma  käynnistetään,  virus 
etsii  levyltä  kaksi  puhdasta  COM-ohjelmaa  ja  kirjoittaa  itsensä  niiden 
loppuun.  Viruksen  pituus  on  vain  512  tavua  ja  Jerusalemilaisen  tapaan 
sen  poistaa  kaikki  ohjelmat,  joita  yritetään  ajaa  perjantaina  13.  päivä. 

Viruksen  tuhoaminen 

Jerusalemilaisesta  on  helppo  päästä  eroon.  Kone  käynnistetään  alkupe¬ 
räisellä,  kirjoitussuojatulla  DOS-levykkeellä.  Tartunnan  saaneet  ohjel¬ 
mat  etsitään  jonkin  luvussa  seitsemän  kuvatun  apuohjelman  avulla  ja 
poistetaan  levyltä. 

Italialainen 

Nimiä  Ping-Pong,  Bouncing  hali,  Vera  Cruz 

Tyyppi  levyke  virus 

Luokitus  vaaraton 

Kuten  nimikin  kertoo,  viruksen  uskotaan  syntyneen  Italiassa.  Ensim¬ 

mäiset  havainnot  siitä  tehtiin  maaliskuussa  1988.  Viruksen  uskotaan 
tulleen  Suomeen  Olivetin  alkuperäisellä  huoltolevykkeellä. 

Osa  viruksesta  piiloutuu  käynnistyslohkoon,  osa  levykkeelle 
luomaansa  1024  tavun  mittaisen  bad  sectoriin.  Keskimäärin  20  minuu¬ 
tin  kuluttua  virus  tulostaa  kuvaruudulle  pienen  pallon,  joka  muuttaa 
suuntaansa  törmätessään  ruudulla  olevaan  tekstiin  tai  näytön  reunoihin. 
Pallo  ei  aiheuta  vahinkoa  eikä  estä  mikron  käyttöä,  mutta  on  vähintään¬ 
kin  kiusallinen  jos  käyttäjä  yrittää  tehdä  mikrolla  työtään.  Koneen 
sammuttaminenkaan  ei  auta,  sillä  pallo  ilmestyy  näkyviin  pian  sen 
jälkeen  kun  kone  on  käynnistetty  uudelleen. 

Viruksen  tekijä  on  käyttänyt  konekielistä  käskyä  MOV  CX,AX  joka 
toimii  vain  8088-prosessorissa.  Tästä  syystä  virus  ei  toimi  koneissa, 
joissa  on  joko  286-,  386-,  486-  tai  V20-prosessori.  Jos  viruksen  saas¬ 
tuttamaa  käyttöjärjestelmälevykettä  yritetään  käyttää  näissä  koneissa 

jää  kone  jumiin.  Liikkeellä  on  tosin  versio,  jossa  tämäkin  rajoitus  on 
korjattu.  Viruksen  B-versio  tarttuu  myös  kiintolevylle.  Joissakin 
tapauksissa  virus  saattaa  merkitä  bad  sectorin  vain  toiseen  kahdesta 
FATista  mikä  voi  myöhemmin  johtaa  ongelmiin  levyä  käytettäessä. 

Viruksesta  on  tehty  myös  aivan  toisenlainen  versio  ("Typo"),  jossa 
virus  palloefektin  sijaan  sotkee  kirjoittimelle  menevän  tekstin. 

Viruksen  tuhoaminen 

Kone  käynnistetään  puhtaaksi  tiedetyllä  ja  kirjoitussuojatulla  DOS- 
levykkeellä.  Tämän  jälkeen  tartunnan  saaneet  levykkeet  on  helppo 
tunnistaa  niillä  olevasta  1024  tavun  bad  sector- merkistä.  Ellei  levykettä 
välttämättä  tarvita,  kannattaa  saastuneet  levykkeet  tuhota  tai  alustaa 
uudelleen.  Tärkeät  levykkeet  voi  parantaa  antamalla  komento  C>SYS 
A:  joka  kirjoittaa  levykkeelle  uuden  käynnistyslohkon  ja  tuhoaa  siinä 
olleen  viruksen.  Bad  sectorilla  merkittyä  kilotavun  mittaista  aluetta 
tämä  ei  kuitenkaan  tuo  käyttöön. 

Yankee  doodle 

Tyyppi  tiedostovirus 

Luokitus  vaaraton 

Todennäköisesti  Länsi-Saksassa  tai  Bulgariassa  kehitetty  virus,  joka 
tarttuu  sekä  COM-  että  EXE-tiedostoihin  ja  soittaa  silloin  tällöin, 
yleensä  tasan  kello  17,  muutaman  tahdin  nimikkosävelmästään.  Ohjel¬ 
man  pituus  kasvaa  2881.. 2897  tavulla.  Viruksesta  on  useita  eri  versioi¬ 
ta  ja  versionumero  on  merkitty  viruksen  koodiin. 

Yankee  Doodle  on  harmiton:  se  ei  poista  tiedostoja  eikä  aiheuta 
vahinkoa  käyttäjälle. 

Muuan  hämmästyttävä  piirre  tässä  viruksessa  on  se,  että  kun  viruk¬ 
sen  saastuttamaa  ohjelmaa  tutkitaan  saastuneella  DEBUGilla,  virus 
poistuu  ohjelmasta  ja  tiedoston  pituus  palautuu  takaisin  alkuperäiseen 


arvoonsa. 

Versiosta  44  alkaen  virus  muuntaa  löytämänsä  Italialaisviruksen 
niin,  että  se  tuhoaa  itse  itsenä  256:n  käynnistyksen  jälkeen.  Uudemmis¬ 
sa  versioissa  virus  muuntaa  myös  löytämäänsä  1701-virusta.  Alkupe¬ 
räinen  perus-Yankee  Doodle  ("Old  Yankee",  joskus  myös  nimellä 
"Yankee  Doodle-2")  tarttuu  vain  EXE-tiedostoihin  kasvattaen  niiden 
pituutta  1961  tavulla.  Se  ei  jää  keskusmuistiin  vaan  etsii  uhrinsa 
suoraan  levyltä  kun  viruksen  saastuttama  ohjelma  käynnistetään. 
Musiikki  kuuluu  aina  kun  virus  onnistuu  tarttumaan  uuteen  ohjelmaan. 

Yankee  Doodlella  on  paljon  yhteistä  Vacsina- viruksen  kanssa. 
Todennäköisesti  virukset  ovat  kotoisin  samasta  lähteestä. 

Viruksen  tuhoaminen 

Kone  käynnistetään  puhtaaksi  tiedetyllä  ja  kirjoitussuojatulla  DOS- 
levykkeellä.  Saastuneet  tiedostot  paikallistetaan  etsintäohjelman  avulla 
ja  poistetaan.  Jos  virus  on  tarttunut  johonkin  tärkeään  ohjelmatiedos¬ 
toon,  josta  ei  ole  puhdasta  varmuuskopiota,  voi  virusta  yrittää  poistaa 
DEBUGin  avulla.  Temppu  ei  silti  välttämättä  toimi  kaikkien  versioi¬ 
den  kohdalla. 


Vacsina 

Tyyppi  tiedostovirus 

Luokitus  vaaraton 

Länsi-Saksasta  peräisin  oleva  virus,  joka  tarttuu  ohjelmatiedostoihin  ja 
kasvattaa  niiden  pituutta  1206.. 1218  (COM)  tai' 1346..  1350  (EXE) 
tavulla.  Tarttumismekanismi  on  muutenkin  erikoinen,  sillä  koneen 
kaiutin  piippaa  merkiksi  tartunnan  tapahtumisesta.  EXE-tiedostojen 
tartuttaminen  tapahtuu  kahdessa  vaiheessa.  Ensimmäisessä  vaiheessa 
EXE-tiedosto  valmistellaan  niin,  että  virus  pystyy  tarttumaan  siihen  ja 
varsinainen  tartuttaminen  tapahtuu  vasta  toisella  käynnistyskerralla. 
Molemmat  vaiheet  kasvattavat  pituutta  mutta  piippaus  kuullaan  vasta 
jälkimmäisellä  kerralla.  Muista  viruksista  poiketen  Vacsina  muuttaa 
tiedoston  päiväyksen  tartuntahetken  tilannetta  vastaavaksi.  Muuttuneita 

päiväyksiä  seuraamalla  voi  onnistua  jäljittämään  viruksen  kulkureitin 
omaan  koneeseen. 

Jos  virus  huomaa,  että  ohjelmassa  on  sen  vanhempi  versio,  se 
korvaa  tämän  uudemmalla.  Viruksessa  on  siis  automaattinen  päivitys- 
mekanismi.  Viruksesta  on  liikkeellä  useita  eri  versioita. 

Vacsina  ei  vähennä  muistin  kokonaismäärää.  Vapaa  keskusmuisti 
vähenee  kuitenkin  1216  tavulla. 

Viruksen  tuhoaminen 

Kone  käynnistetään  puhtaaksi  tiedetyllä  ja  kirjoitussuojatulla  DOS- 
levykkeellä.  Saastuneet  tiedostot  paikallistetaan  etsintäohjelman  avulla 
ja  poistetaan. 


Dark  Avenger 

Laite  DOS 

Tyyppi  tiedostovirus 

Luokitus  erittäin  vaarallinen 

Dark  Avenger-virus  on  erittäin  tarttuva  ja  vahingollinen  virus.  Se  tait¬ 
tuu  COM-  ja  EXE-tiedostoihin  kasvattaen  niiden  pituutta  1800  tavulla. 
Viruksen  sisältä  löytyvät  tekstit  "Eddie  lives...somewhere  in  time", 
"Diana  P."  ja  "This  program  was  written  in  the  city  of  Sofia  (C) 
1988-1989  Dark  Avenger".  Viruksesta  on  liikkeellä  myös  versio  jossa 
tekstit  on  korvattu  pelkillä  välilyönneillä. 

Muista  viruksista  poiketen  tämän  syntyhistoria  tunnetaan  hyvinkin 
tarkkaan.  Viruksen  tehnyt  bulgarialainen  on  salanimeä  "Krad  Regneva" 
(viruksen  nimi  takaperin  kirjoitettuna)  käyttäen  jakanut  auliisti  tietoja 
viruksestaan  ja  levitellyt  jopa  viruksensa  listausta  rohkaisten  muita 
tekemään  sen  pohjalta  uusia  viruksia.  Tällainen  vastuuttomuus  hakee 
vertaistaan  jopa  tietokonerikollisuuden  piirissä! 

Tekijä  kertoo  aloittaneensa  viruksen  koodaamisen  syyskuussa  1988 
ja  olleensa  siten  ensimmäinen  bulgarialainen  viruksentekijä.  Levinnein 
(muttei  tehokkain  eikä  varmasti  viimeinen)  lienee  viruksen  1.31 -versio, 

joka  valmistui  ja  lähetettiin  liikkeelle  3.  tammikuuta  1989.  Kuin 
anteeksipyyntönä  tekijä  on  myös  laittanut  levitykseen  DOCTOR- 
nimisen  ohjelman,  jolla  virus  voidaan  poistaa  tartunnan  saaneista  ohjel¬ 
mista. 

Kun  viruksen  sisältävä  ohjelma  käynnistetään,  virus  varaa  koko 
keskusmuistin  itselleen  ja  pakottaa  ohjelman  päätyttyä  käyttöjärjestel¬ 
män  lataamaan  komentotulkin  uudelleen  muistiin.  Näin  virus  tarttuu 
heti  myös  COMMAND.COMiin,  vaikka  se  olisi  alihakemistossakin. 

Dark  Avenger  on  tehty  pirullisen  nerokkaasti.  Se  pystyy  huijaamaan 
useimpia  muistinvaraisia  torjunta-  ja  suojausohjelmia  ja  se  leviää  erit¬ 
täin  nopeasti.  Viruksen  ollessa  muistissa  riittää  komento 

C>COPY  A: SOFTA. EXE  C: 

tartuttamaan  viruksen  sekä  alkuperäiseen  tiedostoon  A:  levykkeelle  että 
siitä  C :  asemalle  tehtävään  kopioon. 

Virusten  etsimiseen  ja  tarkistussummien  laskemiseen  käytetyt 
ohjelmat  joutuvat  avaamaan  jokaisen  levyllä  olevista  ohjelmista  lukies¬ 
saan  sen  läpi.  Tämä  lukuvaihe  riittää  viruksen  tartuttamiseen.  Kunnolla 
tehdyn  etsintäohjelman  pitäisikin  varmistua  siitä,  ettei  Dark  Avenger 
tai  mikään  muu  samaan  tapaan  toimiva  virus  ole  muistissa  ennen  kuin 
tiedostojen  lukeminen  aloitetaan. 

Aina,  kun  viruksen  saastuttama  ohjelma  käynnistetään,  Dark  Aven¬ 
ger  käy  kasvattamassa  laskuria,  joka  sijaitsee  levyn  käynnistyslohkos¬ 
sa.  Laskuri  on  sijoitettu  lohkon  alkuun,  jossa  normaalisti  on  levyn  alus¬ 
tamiseen  käytetyn  DOSin  tunnus  (esimerkiksi  IBM  4.0  jos  alustus  on 
tehty  IBM:n  PC-DOS  4.0-versiolla).  Viruksen  voikin  havaita  siitä,  että 
tunnuksen  nimi  on  oikein,  mutta  numeroiden  paikalla  näkyy  puoligraa- 
fisia  tai  muuten  mahdottomia  merkkejä. 

Laskuria  apuna  käyttäen  Dark  Avenger  käy  kirjoittamassa  suoraan 
kiintolevylle  osan  omasta  koodistaan  (mm.  juuri  tekstin  "Eddie  lives"). 
Jos  kohdalla  sattuu  olemaan  ohjelmakoodia,  ei  ohjelma  enää  tämän 
jälkeen  toimi.  Vielä  ikävämmin  käy  työtiedostolle.  Ellei  kyseessä  ole 
pelkkä  tekstitiedosto  vaan  esimerkiksi  taulukkolaskennan  malli,  ei 
alkuperäinen  sovellus  enää  pysty  käsittelemään  sitä.  Koska  tiedostoille 
tapahtuva  vahinko  ei  näy  ulospäin,  ei  käyttäjä  yleensä  huomaa  mitä  on 

Sector  G 


Sector  G  in  Boot 
|f333C3G49  4Z4DZ0Z0 
11000800  11000000 
5553Z0Z0  20204641 
BB780O36  C5371E56 
0F8B0E18  7C884DF9 
137C7408  8B0E137C 
161E7C03  060E7C83 
B8ZO0OF7  26117C8B 
0OBB0O05  8B16527C 
FBB90B00  BEE67DF3 
BE937DE8  51003ZE4 
BB0007B9  0300A149 
540O595A  5872C905 
16Z47C8B  1E497CA1 
00CD10EB  F23B1618 
361A7C88  16Z57CA3 
0A364F7C  8BCA86E9 
6A847Z6A  65737465 
76697Z68  65ZE0DOA 
61696E61  Z06D6974 
6E74840D  0A00494Z 
20434F4D  000055AA 
1  !IJIM  zTS^B  3| 


Area 

B4ZE0900 

00000000 

543136Z0 

1653BF3E 

89470ZC7 

89GEZ07C 

DZ00A350 

1E0B7C03 

A1507CE8 

A6750D8D 

CD165E1F 

7C8B164B 

010083DZ 

4B7CEA00 

7C7319F7 

4D7CF8C3 

8A16Z47C 

6C6D846C 

56616968 

84207461 

4D4Z494F 

43 


02040100  0Z000Z77  FFF84000 
8000Z9CA  15651054  45535441 
Z0Z0FA33  C08ED0BC  007C1607 
7CB90B00  FCF3A406  1FC645FE 
G73E7CFB  CD137Z7C  33CO3906 
A01G7CF7  Z6167C03  061C7C13 
7C89165Z  7CA3497C  89164B7C 
C348F7F3  0106497C  83164B7C 
87007220  B001E8A1  007Z198B 
7FZGBEF1  7DB9GB00  F3A67418 
8FG48F44  0ZCD1958  5858EBE8 
7C5G5Z51  E83AG07Z  E6B0G1E8 
00031E0B  7CEZEZ8A  ZE157C8A 
007000AC  0AC074Z9  B40EBB07 
36187CFE  CZ88164F  7C33DZF7 
F9C3B40Z  8B164D7C  B106DZE6 
8A36Z57C  CD13C30D  0A4569Z0 
657679ZG  746169ZG  6C657679 
6461Z06C  65767920  6A61Z070 
68616E73  61Z06E84  70708469 
Z0ZG434F  4D494Z4D  444F53Z0 
Press  Enter  to  continue 

—  6 [TISSI  7HS 


Hex  fornat  =j 
Offset  G,  hex  0 
8<ElBM  ] . o.B+O.B. Su. "0. 

4.Q.4 . g.  i^eKESTA 

8S  FAT16  34^. 
i|x .  6|7iO.Sn  >  i  =||<J . 11  <n*T  l=Ei 
$iflT  I  eM  ■  eGO|[-  >  I  l=!!r  i  3  L9* 
NitQiJlMieJl  iäF  i=8_  1*4^  I !! 
_a  i  I  a^i .  uP  I  e_R  I  u  I  i  e_E  I 

=1  .=84 1  i*(J  i*  [ti=<0*I  i  ä_K  I 
.i|.4i_R!  lPiäs.r  (IBäi.rli 
ll|j .JP><sLiFici  J±li|Ä.<att 
J6}äQ .ZE=.ATÄ*ÄDB=IXXXSä 
^  .  •  j|*  .il!  i_K  IPRQ5 :  .  r)'  -0 
T.mrij^a.a^.Möirre.iie 
_5  li*  1 1 IK  i  n . .  p.k;SLt)-|nii- 
.  > ;  _1 1  sl=61 1  lje.0  i  3^ 

6-*  I  fi-x  I  fifl  I  °  ■  H  Bi  Jl  li^iP 

060  1 1 Tiäee-5 1  e6x  I  =!!  pjäjE  i 
jär jestelmäleuy  tai  leuy 
uirhe  .F00a  ihda  leuy  ja  p 
aina  mitä  taliansa  nappa i 
ntäJUj.  IBMBI0  C0MIBMD0S 

C0M__U_.  _ 

|  R>t  if.T.Mal  911'iM.M  loiffKi!ll1 


Dark  Avenger  käyttää  levyn  käynnistyslohkoa  työtilanaan.  DOS-tunnuksen 
perässä  olevat  numerot  muuttuvat  puoligraafisiksi  merkeiksi  kun  Dark  Avenger 
kirjoittaa  niiden  päälle.  Tätä  voi  käyttää  apuna  viruksen  paljastamisessa. 


tekeillä.  Käyttäjä  saattaa  jopa  tehdä  hyvässä  uskossa  varmuuskopioita 
pilaantuneista  tiedostoista.  Kun  vahinko  selviää,  on  jo  liian  myöhäistä 
pelastaa  ainakaan  kaikkia  tiedostoja. 

Viruksen  voi  havaita  ajoissa  tutkimalla  käynnistyslohkon  DOS- 
tunnusta  tai  tarkkailemalla  keskusmuistin  määrää.  Se  putoaa  viruksen 
myötä  651664:ään  tavuun,  josta  vapaan  tilan  vähenemiseksi  jää  3696 
tavua.  Viruksen  voi  joskus  havaita  myös  alihakemiston  nimien  sekoa¬ 
misena.  Sekoaminen  johtuu  siitä,  että  alihakemistot  on  sijoitettu  levyllä 
sinne  tänne  normaalien  tiedostojen  tapaan  ja  jos  Dark  Avengerin  teke¬ 
mä  kirjoitus  sattuu  osumaan  keskelle  hakemistoa,  näkyy  se  virheinä 
hakemistojen  nimitiedoissa.  Tällaiset  virheet  paljastuvat  myös 
CHKDSKillä,  koska  se  tarkistaa  FATin  lisäksi  hakemistorakenteen 
oikeellisuuden. 

Dark  Avengerin  lähdekielinen,  tekijänsä  kommentein  varustettu 
ohjelmalistaus  on  kiertänyt  maailmalla  ja  houkutellut  muita  ohjelmoi¬ 
jia.  Eräs  Dark  Avengerin  pohjalta  tehdyistä  viruksista  kulkee  nimellä 


V2000.  Joskus  sitä  kutsutaankin  Dark  Avenger  II:ksi.  Esikuvansa 
tapaan  se  tuhoaa  kiintolevyn  tiedostoja  kirjoittamalla  joka  16  käynnis- 
tyskerralla  satunnaiseen  kohtaan  levyä  kopion  käynnistyssektorista. 
Viruksesta  on  liikkeellä  useita  versioita.  Joidenkin  sisältä  löytyy  teksti 
"Only  the  Good  die  young..."  ja  toisista  "Copy  me  -  1  want  to  travel". 
Virus  kasvattaa  taltuttamansa  tiedoston  pituutta  2000  tavulla.  Viruksen 
sisältä  löytyy  myös  teksti  "(C)  1989  by  Vesselin  Bontchev”.  Mainittu 
henkilö  on  Bulgarian  tunnetuin  virustenmetsästäjä.  Onkin  todennäköis¬ 
tä,  että  viruksen  tekijä  on  halunnut  näin  mustata  hänen  mainettansa  - 
tai  sitten  Bonchev  viettää  pahimman  laatuista  kaksoiselämää. 


Viruksen  tuhoaminen 


Jos  Dark  Avenger  löytyy  omasta  koneesta  ovat  hyvät  neuvot  tarpeen. 
Kone  on  välittömästi  suljettava  ja  käynnistettävä  alkuperäisellä  kirjoi- 
tussuojatulla  DOS-levykkeellä.  Työtiedostot  on  varmistettava  uusille, 

Cluster  1  064  -  Hex  f  omat  = 

Cluster  1  064,  Sectors  4  409-4  41Z  Offset  1  888,  hex  760 

73Z0707Z  6F677Z61  6DZ07761  73Z0777Z  69747465  6EZ0696E  s  program  uas  uritten  in 

Z0746865  Z0636974  79Z06F66  Z0536F66  6961Z0Z8  43Z9Z031  the  city  of  Sofia  CC)  1 

393838ZD  3839Z044  617Z6BZ0  4176656E  67657Z00  80FC0375  988-89  Dark  fiuenger .g"*u 

0F8OFA80  7305EA59  EC00F0EA  C0050Z0C  EAC0050Z  0C100000  gstflV» . =ft  OiflSft  . . 

OO00089D  044D5A37  5Z363030  300D0AZD  Z0737461  636BZ06F  .  .  Q¥*MZ7B6O0OJ0-  stack  o 

76657Z66  6C6F770D  OAOO0300  5Z363030  330D0AZD  Z0696E74  uerf  1  ou,T0 .  * .  B6003FQ-  int 

6567657Z  Z0646976  696465Z0  6Z79Z030  0D0AOOO9  005Z3630  eger  digide  by  Of0  o.B6O 

30390D0A  ZDZ06E6F  74Z0656E  6F756768  ZG737061  6365Z066  O9J0-  not  enough  Space  f 

6F7ZZ065  6E76697Z  6F6E6D65  6E740D0A  OGFCOOOD  0A0GFFG0  or  enuironnent/g.'1  .F0.  .  . 

7Z756EZD  74696D65  Z0657Z7Z  6F7ZZ0G0  01005Z36  3G30310D  r mi- ti ne  error  .0.B6OG1F 

0AZDZ06E  756C6CZ0  706F696E  74657ZZ0  61737369  676E6D65  0-  null  po inter  assignne 

6E74GDGA  OO0ZGO5Z  3630303Z  0D0AZDZ0  666C6F61  74696E67  ntF@ . B . B6OGZF0-  floating 

Z0706F69  6E74Z06E  6F74Z06C  6F616465  640D0A00  FFFFFF1A  point  not  loadedJ0. . . .- 

404G4GZ3  Z3Z3ZG49  4Z4DZG44  4F53ZG56  657Z7369  6F6EZG34  BBBB##  IBM  DOS  Oersion  4 

ZE3030GD  0A1AG06C  Z0ZDZ050  7Z6F677Z  [g646469  65ZG6C69  .0010*. 1  -  ProgrEddie  li 

766573ZE  ZEZE736F  6D657768  657Z65Z0  696EZ074  696D65Z1  ges .  .  .  someuhere  in  tinei 

OO0090Z3  1Z1E8CC3  83C310ZE  039CFF06  ZE899C53  00ZE8B9C  .  . Eitti l  [a  [k  .*£  .*.e£S .  .  i£ 

FD06ZE89  9C5100BC  C383C310  ZE039C03  078ED3ZE  8BA40107  2  * .  e£q .  1  |-ä  |>  .  *£*  •  A  u .  lhEI  • 

EAO0G0G0  00BFO0G1  81C605G7  A4A58BZ6  060033DB  53FF64F5  il . EU  |4*nNl8t . 3|S  .dj 

E800GO5E  81EE6BG0  FCZE81BC  05074D5A  740EFA8B  E681C408  ä  .  ."iifk ."  .u^.MZtfl- ipii-fl 

08FB3BZ6  060073CD  5006561E  8BFE33C0  508ED8C4  064C00ZE  Bd;a*.s=P4U*ii3 LPÄ=p*tL . . 

8984F406  ZE8C84F6 _  Press  Enter  to  continue  eäp4.tä*  _  _ 

1  !IJIM  Z][^B  31^'f  4]2I^H  61  il  7^^H  9lliM.W  lOtmiil 

Dark  Avenger  on  erityisen  vaarallinen  siksi ,  että  se  kirjoittaa  omaa  koodiaan 
suoraan  levylle.  Alle  jäävät  tiedostot,  ovatpa  ne  sitten  ohjelma-  tai  työtiedosto¬ 
ja,  muuttuvat  käyttökelvottomiksi.  Levylle  kirjoitettavasta  osasta  käy  ilmi,  että 
virus  on  peräisin  Bulgariasta. 

toisessa  koneessa  alustetuille  levykkeille.  Vanhoja  varmistuksia  ei 
missään  tapauksessa  pidä  tuhota,  sillä  ainakin  osa  kiintolevyn  työtie¬ 
dostoista  on  todennäköisesti  käyttökelvottomia.  Viimeksi  varmistettu¬ 
jen  työtiedostojen  toimivuus  on  testattava  yksi  kerrallaan  ja  tarvittaessa 
käytettävä  vanhaa,  toivottavasti  kunnossa  olevaa  valmistusta.  Virus 
pääsee  erittäin  helposti  takaisin  kiintolevylle,  joten  puhdistautuminen 
on  tehtävä  tavallistakin  huolellisemmin. 


Disk  Killer 

Nimiä  Ogre,  Computer  Ogre 

Tyyppi  levykevirus 

Luokitus  erittäin  vaarallinen 

Disk  Killer  on  monessa  suhteessa  poikkeuksellinen  virus.  Se  on  tekni¬ 
sesti  varsin  kehittynyt  ja  kooltaan  suhteellisen  iso.  Aktivoituessaan  se 
tulostaa  ruudulle  näyttävän  ilmoituksen,  josta  kuka  tahansa  käyttäjä 
tajuaa  joutuneensa  viruksen  uhriksi.Disk  Killer  olikin  eräs  ensimmäi¬ 
sistä  Suomessa  havaituista  viruksista.  Ensimmäinen  havainto  siitä 
tehtiin  alkusyksyllä  1989,  jolloin  virus  oli  vielä  maailmanakin  lähes 
tuntematon. 

Disk  Killer  piiloutuu  levykkeellä  käynnistyslohkoon  ja  tekemäänsä 
bad  sectoriin,  jonka  koko  on  1,2  megan  lerpulla  5120  tavua  ja  360 
lerpulla  6144  tavua.  Viruksessa  on  ohjelmointivirhe,  jonka  vuoksi  se 
joskus  kopioi  itsensä  keskelle  levyä  ja  merkitsee  väärän  kohdan  bad 
sectoriksi.  Kiintolevylle  päästyään  virus  piilottaa  bad  sector-osuuden 
nollauran  sektoreihin  13-17. 

Virus  pyrkii  kopioimaan  itsensä  jokaiselle  5,25"  levykkeelle,  jota 
järjestelmässä  käytetään.  Pelkkä  DIR  A:  riittää  tartuttamaan  viruksen 
A:  asemassa  olevalle  levykkeelle.  Korppuihin  virus  ei  osaa  tarttua  ja 
pelkkä  yrityskin  tuottaa  virheilmoituksen. 

Satunnaisen  ajan  kuluttua,  joka  yleensä  vaihtelee  muutamasta 
viikosta  muutamaan  kuukauteen,  virus  äkkiä  aktivoituu.  Ruudun  sisäl¬ 
tö  tyhjenee  ja  sille  tulostuu  teksti: 

I  Disk  Killer  --  Version  1.00  by  COMPUTER  OGRE  04/01/1989  I 


PROCESSING 


WARNING ! ! 

Don't  turn  of f  the  power  or  remove  the  diskette  while  Disk  Killer 

is  Processing! 

PROCESSING-ilmoitus  näkyy  vilkkuvalla  punaisella  ja  alimman  rivin 
teksti  käänteisellä  taustalla.  Computer  Ogre  tarkoittaa  tietokone-örkkiä 
ja  ruudun  oikeassa  ylänurkassa  näkyy  aprillipäivän  päiväys. 

Tekstin  näkyessä  ruudulla  virus  tuhoaa  kiintolevyn  siten,  että  se 
koodaa  uloimmat  urat  suorittamalla  tavuille  XORin  vuorotellen  arvo¬ 
jen  AAAA  ja  5555  kanssa.  Käsittely  saattaa  viedä  melkoisesti  aikaa. 
Kun  se  on  päättynyt,  tulostuu  ruudulle  vielä  teksti  "I  wish  you  luck!" 

Jos  virus  iskee,  saattaa  nopea  toiminta  pelastaa  osan  tiedostoista. 
Tärkeimmät  uloimmat  raidat  on  kuitenkin  sotkettu  hyvin  nopeasti, 
jolloin  levyn  osiotaulukko  ja  kirjanpito  ovat  menneet.  Käsittelyn 
jälkeen  mikro  ei  löydä  kiintolevyä  enää  lainkaan.  Ainoa  tapa  saada 
levy  jälleen  käyttöön  on  jakaa  se  FDISKin  avulla  uudelleen  osioihin, 
alustaa  jokainen  osio  FORMATilla  ja  yrittää  sen  jälkeen  pelastaa 
ylikirjoittamiselta  välttyneitä  tiedostoja  varausyksikkö  kerrallaan. 
Käytännössä  työ  on  suurin  piirtein  toivotonta. 

Periaatteessa  olisi  myös  mahdollista  suorittaa  toinen  XOR-käsittely, 
joka  kumoaisi  ensimmäisen  vaikutuksen  ja  palauttaisi  jälleen  levyn 
ennalleen.  Käsityönä  sitä  ei  kuitenkaan  kannata  lähteä  yrittämään. 

Viruksen  tuhoaminen 

Jos  virus  havaitaan  ajoissa,  on  kone  käynnistettävä  puhtaalla  ja  suoja¬ 
tulla  DOS-levykkeellä.  Kiintolevyn  käynnistyslohkossa  oleva  osa 
viruksesta  tuhotaan  siirtämällä  käyttöjärjestelmä  uudelleen  komennolla 

A>  SYS  C:.  Vaarattomaksi  muuttunut  osa  viruksen  koodista  jää 
kuitenkin  nollauralle  ja  sen  puhdistaminen  onnistuu  vain  jonkin  apuoh¬ 
jelman  avulla  (CLEAN,  Norton,  yms.) 

Viruksen  saastuttamat  levykkeet  voi  tunnistaa  bad  sectorien  määräs¬ 
tä.  Levykkeillä  osa  viruksesta  sijaitsee  todennäköisesti  jonkin  tiedoston 
päällä,  joten  tiedostojen  kunto  pitää  tarkistaa  ennen  kuin  niitä  yritetään 
käyttää.  Tarkistuksen  jälkeen  on  saastuneet  levykkeet  varminta  tuhota 
tai  alustaa  uudelleen. 

Stoned 

Nimiä  Uusi-Seelantilainen,  Marijuana,  San  Diego,  Hawaii 

Tyyppi  levykevirus 

Luokitus  vaaraton 

Stoned-viruksen  uskotaan  syntyneen  vuoden  1988  alussa  Uudessa 
Seelannissa.  Alunperin  virus  tarttui  todennäköisesti  vain  5,25"  levyk¬ 
keille,  mutta  joku  on  muokannut  sitä  matkan  varrella  niin,  että  virus 
tarttuu  nykyisin  myös  kiintolevyille. 

Levykkeellä  Stoned-virus  piiloutuu  käynnistyslohkoon,  mutta 
sijoittaa  osan  itsestään  päähakemiston  loppuun.  360  kilon  levykkeellä 
voi  olla  enintään  96  tiedostonimeä  jotta  virukselle  jäisi  riittävästi  tilaa. 
Erilaisesta  rakenteestaan  johtuen  riittää  1,2  megatavun  lerpulla  jo  49. 
tiedostonimi  kirjoittamaan  viruksen  koodin  päälle  ja  tuhoamaan  sen. 
Kiintolevyllä  Stoned-virus  kopioi  alkuperäisen  osiotaulukon  ja  siihen 
liittyvän  latausohjelman  seitsemänteen  sektoriin  ja  sijoittaa  itsensä 
osiotaulukon  paikalle  ensimmäiseen  sektoriin. 

Virus  on  toiminnaltaan  varsin  harmiton.  Noin  joka  kahdeksannella 
käynnistyskerralla  se  tulostaa  ruudulle  ilmoituksen  "Your  PC  is  now 
Stoned!  LEAGALISE  MARIJUANA"  (Suomeksi:  PC:si  on  pilvessä. 
Marijuana  lailliseksi!)  Eräissä  versioissa  jälkimmäinen  ilmoitus  saat¬ 
taa  jäädä  näkymättä  ja  ensimmäinenkin  ilmoitus  tulostuu  vain  levyke- 
käynnistyksessä.  Viruksen  C-versio  ei  näytä  mitään  tekstiä,  joten  sen 
havaitseminen  on  vaikeata.  Tuorein  versio  on  D,  joka  osaa  tarttua  myös 
3,5"  korpuille. 

Virus  ei  aiheuta  vahinkoa.  RLL-kiintolevyohjaimet  saattavat  tosin 
jäädä  jumiin  käynnistyksen  yhteydessä  ja  muitakin  yhteensopivuuson¬ 
gelmia  saattaa  ilmetä. 

Viruksen  tuhoaminen 

Viruksen  poistaminen  kiintolevyltä  on  erittäin  hankalaa,  koska  alkupe¬ 
räinen  osiotaulukko  pitäisi  siirtää  takaisin  ensimmäiseen  sektoriin  ja 
nollaura  puhdistaa.  Työ  kannattaa  jättää  erityisen  virusten  poistamiseen 
tarkoitetun  apuohjelman  hoidettavaksi.  Pelkkä  kiintolevyn  uudelleen 
alustaminen  ei  tuhoa  virusta,  koska  FORMAT-ohjelma  ei  puhdista 
nollauraa  eikä  kirjoita  osiotaulukkoa  uudelleen.  Levykkeiltä  viruksen 
voi  poistaa  siirtämällä  käyttöjärjestelmän  uudelleen  SYS-ohjelmalla. 
Ellei  levykkeellä  ole  käyttöjärjestelmää,  on  levyke  viisainta  hävittää  tai 
alustaa  uudelleen  sen  jälkeen  kun  sillä  olleet  tiedostot  on  kopioitu 
turvaan. 

1701  / 1704 

Nimiä  Cascade,  Fall,  Falling  letters,  Drip,  Melt 

Tyyppi  tiedostovirus 

Luokitus  vaaraton 

17XX-virukset  muodostavat  kokonaisen  virusperheen,  jonka  jäsenet 
poikkeavat  vain  hieman  toisistaan.  Virus  on  Jerusalemilaisen  ohella 
Suomen  yleisin  virus.  Sen  juuret  ovat  vanhassa  troijalaisessa  ohjelmas¬ 
sa,  jonka  piti  kytkeä  Num  Lock-valo  pois  päältä  käynnistyksen  yhtey¬ 
dessä,  mutta  joka  sen  sijaan  pudottikin  osan  kuvaruudulla  näkyvistä 
kirjaimista  alimmalle  riville.  Tuntematon  ohjelmoija  teki  ohjelmasta 
virus  version  ja  levitti  sen  niin  hyvin,  että  viruksesta  tunnetaan  nykyisin 
useita  eri  versiota  ja  se  on  levinnyt  hyvin  laajalle.  Viruksen  nimi  tulee 
määrästä,  jolla  saastuneen  COM-tiedoston  koko  kasvaa.  Virus  ei  taitu 
EXE-tiedostoihin. 

Alkuperäinen  virus  aktivoitui  satunnaisesti  vuosina  1980  ja  1988  ja 
silloinkin  vain  1.10.  -  31.12.  välisenä  aikana,  mistä  viruksen  syksyn 

D:\UI  >dir  U 

N  / 

Uolume  in  driue  D  is  D  ASEMA 
Dire  tory  f  D:SUIN 


o 

DESIGNER 

EXCEL 

PM3 

ABC 

TXT 

KUOPIO 

URI 

MEMSET 

EXE 

MODER 

MSDOS 

EXE 

NOTEPAD 

EXE 

OSTA  ENE 

URI 

EXE 

PIFED  T 

EXE 

PRACTICE 

README 

TXT 

REMMU 

SYS 

REUERSI 

EXE 

ROMANN 

FON 

SCRIPT 

FON 

SMARTDRU 

SYS 

SPOOLER 

EXE 

TERMINAL 

EXE 

TMSRBI 

FON 

TMSRC 

FON 

TMSR 

FON 

TUKIB 

URI 

PSCRIPT 

DRU 

UERKK 

URI 

READMEPS 

TXT 

UIN  D 

COM 

UIN200 

BIN 

UIN200 

OUL 

UI NOLO AP 

GRB 

UINOLDAP 

MOD 

URI  TE 

EXE 

UIN87EM 

EXE 

COMMAND 

PIF 

SM  AP 

EX 

HDCLIB 

EXE 

COLOR 

EXE 

I 

S  S 

T  E 

UIN 

OLD 

SLP  2 

DJ 

OR 

X 

SUTTU 

URI 

F  T 

D  72  le (s)  909312  byte  fr  e 


D:SUIY>  T 

N  Fi  se  U  DY  UR  Rl  V 


1701/1704-virus  aktivoituu  syksyllä  ja  pudottaa  silloin  ruudulla  näkyviä  kirjaimia 
alaspäin.  Tästä  virus  on  saanut  lempinimen  "syksyn  lehdet". 


lehtiin  viittaava  nimikin  on  peräisin.  1701-B  pudottaa  kirjaimet 
vuodesta  riippumatta.  Versiot,  jotka  kasvattavat  tiedostojen  pituutta 
1701  :llä  tavulla  toimivat  kaikissa  mikroissa.  Kolme  tavua  pidempi 
1704-versio  ei  taitu  koneisiin,  joiden  BlOSissa  lukee  IBM.  Eräät 
versiot  (Cascade-B)  aiheuttavat  kirjainten  putoamisen  sijasta  alkula- 
tauksen  (reboot)  ja  1701-Format  versio  kiintolevyn  alustamisen.  Virus 
itse  on  koodattu  niin,  ettei  sitä  voi  tutkia  suoraan  levyltä  lukemalla. 


Viruksen  tuhoaminen 


Kone  käynnistetään  puhtaaksi  tiedetyllä  ja  kirjoitussuojatulla  DOS- 
levykkeellä.  Saastuneet  tiedostot  paikallistetaan  etsintäohjelman  avulla 
ja  poistetaan. 


Tunnettuja  PC-viruksia 

Alabama 

Luokitus  lievästi  vaarallinen 

Alabama-virus  löydettiin  Jerusalemin  yliopistosta  lokakuussa  1989.  Se 
tarttuu  EXE-tiedostoihin  ja  kasvattaa  niiden  pituutta  1560  tavulla. 

Kun  virus  on  ollut  tunnin  muistissa,  se  tulostaa  ruudulle  ilmoituk¬ 
sen  "SOFTWARE  COPIES  PROH1BITED  BY  INTERNATIONAL 

LAW .  Box  1055  Tuscambia  ALABAMA  USA."  Virus  ei  taitu 

ohjelmaan,  joka  käynnistetään,  vaan  etsii  käynnistyksen  aikana  levyltä 
jonkin  muun  ohjelman  ja  tarttuu  siihen.  Vasta  sitten  kun  hakemistosta 
ei  löydy  yhtään  puhdasta  tiedostoa,  virus  tarttuu  käynnistettävään 
ohjelmaan.  Perjantaisin  ajettuna  se  käy  vaihtamassa  levyn  kirjanpidos¬ 
sa  olevia  tietoja  niin,  että  ajettavan  ja  saastutettavaksi  valitun  tiedosto¬ 
jen  paikat  vaihdetaan. 

Alameda 

Nimiä  Yale,  Peking,  Merritt,  Sacramento,  Golden  Gate 

Tyyppi  levykevirus 

Luokitus  lievästi  vaarallinen 

Alameda-nimi  tulee  californialaisesta  Alameda  Collegesta,  josta  virus 
ensiksi  havaittiin  vuonna  1987. 

Alkuperäinen  virus  tarttui  vain  360  kiloisten  levykkeiden  käynnis¬ 
tyslohkoon  ja  sijoitti  loput  koodistaan  levykkeen  viimeiseen  lohkoon 
(ura  39,  puoli  0,  sektori  8),  jolloin  alle  mahdollisesti  jäänyt  tiedosto 
tuhoutui.  Alkuperäinen  virus  käytti  POP  CS-konekielikäskyä,  joten  se 
pystyi  toimimaan  vain  8088-  tai  8086-prosessoreissa.  Uudemmissa 
viruksen  versioissa  (Sacramento-virus)  tämä  on  korjattu.  Alkuperäinen 
virus  sisälsi  laskurin,  mutta  ei  koskaan  tehnyt  mitään.  Se  levisi  A: 
asemassa  olevalle  levykkeelle  kun  käyttäjä  painoi  CTRL-ALT-DELiä 
haluten  käynnistää  koneen  uudella  levykkeellä.  Viruksen  C-versio  (kul¬ 
kee  myös  nimellä  "SF  virus")  sotkee  levykkeen  laskurin  edettyä  100 
asti. 

Viruksen  Golden  Gate-versio  alustaa  kiintolevyn  laskurin  tullessa 
täyteen.  Raja-arvona  on  500  tartutettua  levykettä,  joten  sen  täyttyminen 
kestää  useita  vuosia.  Laskuri  alkaa  nollasta  jokaisella  uudella  viruksen 
saastuttamalla  levykkeellä.  Vahingontekoa  on  nopeutettu  B -versiossa 
vähentämällä  laskurin  raja-arvo  30:een. 

Vaikka  virus  onkin  jo  vanha,  se  on  hyvin  harvinainen. 


Lehigh 

Tyyppi  erikoistunut  tiedostovirus 

Luokitus  erittäin  vaarallinen 

Lehigh-virus  on  saanut  nimensä  Lehigh-yliopistosta.  josta  se  löydettiin 
marraskuun  lopulla  1987. 

Lehigh-virus  on  hyvin  erikoistunut:  se  tarttuu  vain  COMMAND. 
COMiin.  Virus  kirjoittaa  itsensä  ohjelman  sisällä  olevalle  noin  300 
tavun  mittaiselle  pinoalueelle,  joten  COMMAND. COMin  pituus  ei 
muutu.  Kun  virus  on  muistissa  ja  asemaan  laitetaan  levyke,  virus  käy 
tarkistamassa  sen.  Jos  levykkeeltä  löytyy  COMMAND.COM,  virus 
kirjoittaa  itsensä  siihen.  Viruksen  tartuttaminen  tapahtuu  DOSin  omia 
komentoja  käyttäen.  Tämän  vuoksi  COMMAND.COMin  päiväys 
muuttuu  ja  jos  tiedosto  tai  levyke  on  suojattu,  tulostuu  virheilmoitus. 

Viruksen  sisällä  on  laskuri,  joka  neljään  ehdittyään  aloittaa  vahin¬ 
gonteon.  Tällöin  virus  kirjoittaa  32  ensimmäistä  lohkoa  täyteen  suttua 
mikä  riittää  tuhoamaan  levyn  kirjanpidon  ja  osan  tiedostoista.  Koska 
neljä  kopiota  on  tehty  varsin  nopeasti,  ei  virus  ehtinyt  levitä  kovinkaan 
laajalle  koulun  ulkopuolelle. 

Viruksen  2-versio  löydettiin  samasta  yliopistosta  2.2.1989.  Tämä 
versio  sotkee  levyn  10:n  tartuntakerran  jälkeen.  Parantuneen  valvonnan 
vuoksi  se  ei  ehtinyt  levitä  edes  niinkään  laajalle  kuin  edeltäjänsä. 

Viruksen  tuhoaminen 

Koska  virus  tarttuu  vain  komentotulkkiin,  se  on  helppo  tuhota.  Kone 
käynnistetään  puhtaalla  DOS-levykkeellä.  Sillä  oleva  COMMAND. 

COM  kopioidaan  kiintolevyllä  ja  levykkeillä  olevien  komentotulkkien 
päälle.  Tulkin  on  kuitenkin  oltava  samaa  versionumeroa  kuin  mitä 
levyllä  oleva,  viruksen  saastuttama  tulkki.  Ellei  näin  ole,  alkulataus 
keskeytyy  DOSin  antamaan  virheilmoitukseen. 

Islantilainen 

Nimiä  One  in  Ten,  656,  Saratoga 

Tyyppi  tiedostovirus  (EXE) 

Luokitus  vaaraton 

Islantilaisviruksen  tapaus  osoittaa,  etteivät  pohjoismaatkaan  ole  jääneet 
virusten  kehittelyssä  paitsioon.  Alkuperäinen  Islantilaisvirus  havaittiin 
kesäkuussa  1989.  Se  tarttuu  vain  EXE-tiedostoihin  kasvattaen  niiden 
pituutta  656-671  tavulla.  Tartunnan  jälkeen  tiedoston  pituus  on  aina 
jaollinen  16:11a. 

Muistissa  ollessaan  virus  tarttuu  joka  10.  ajettavaan  ohjelmaan.  Jos 
koneen  kiintolevy  on  vähintään  20  megatavua,  se  merkitsee  jokaisen 
tarttumiskerran  aikana  yhden  vapaan  varausyksikön  bad  sector- 
merkillä.  Vika-alueiden  määrän  kasvu  helpottaa  viruksen  löytämistä. 

Viruksen  11- versio  löydettiin  kuukautta  alkuperäisen  jälkeen.  Viruk¬ 
sen  toiminta  on  1-version  kaltainen,  mutta  sen  teknistä  rakennetta  on 
muutettu  torjuntaohjelmien  härnäämiseksi. 

111-versio  löydettiin  joulukuussa  1989.  Viruksen  rakennetta  on 
jälleen  paranneltu  mikä  on  johtanut  viruksen  koon  kasvuun.  Saastunut 
tiedosto  kasvaa  848-863  tavulla.  Joulukuun  24  päivä  ajettuna  virus 
tulostaa  ruudulle  tekstin  "Gledileg  joi"  ("hauskaa  joulua"  islanniksi). 

Islantilaista  virusta  on  todennäköisesti  käytetty  pohjana  myös  MIX- 
viruksessa,  joka  löydettiin  Israelista  elokuussa  1989.  Virus  tarttuu 
EXE-ohjelmiin  kasvattaen  niiden  kokoa  1618-1634  tavulla.  Alle  8 
kilon  ohjelmat  jätetään  rauhaan.  Virus  sotkee  sekä  sarja-  että  rinnak- 
kaisliitäntään  menevän  tulostuksen  ja  pitää  Num  Lock-valoa  jatkuvasti 

Fu  Manchu 

Tyyppi  tiedostovirus 

Luokitus  vaaraton 

FuManchu-virus  on  etäistä  sukua  Jerusalemilaiselle.  Joku  ohjelmoija 
on  ottanut  Jerusalemin,  purkanut  sen  osiinsa  ja  koonnut  niistä  aivan  eri 
tavalla  käyttäytyvän  viruksen.  Virus  tai  ttuu  COM-tiedostojen  alkuun 
kasvattaen  niiden  pituutta  2080:11a  tavulla,  mutta  jättää  COMMAND. 
COMin  rauhaan.  EXE-tiedostoissa  virus  tarttuu  ohjelman  loppuun, 
jolloin  pituus  kasvaa  2086:11a  tavulla.  Viruksen  eriskummallinen  nimi 
tulee  ohjelmakoodissa  olevista  kirjaimista  "sAXrEMHOr",  joista 
saadaan  Sax  Rohmer  -  Fu  Manchun  kirjoittaja. 

Kun  virus  on  muistissa  ja  käyttäjä  painaa  CTRL-ALT-DEL,  virus 
tulostaa  ruudulle  hitaasti  tekstin  "The  World  will  hear  from  me  again" 
ja  suorittaa  uudelleenkäynnistyksen  vasta  tämän  jälkeen. 

Viruksen  tekijällä  on  ollut  erikoinen  huumorintaju.  Virus  nimittäin 
tarkkailee  näppäimistöä  ja  aina  kun  se  huomaa  sanat  Thatcher,  Reagan, 
Botha,  Waldheim  tai  Fu  Manchu,  se  lisää  jotain  tekstiä  niiden  perään 
("Botha  is  a  bastard",  "Waldheim  is  a  Nazi",  "Thatcher  is  a  cunt", 
"Reagan  is  a  arshole").  Oman  nimensä  perään  se  kirjoittaa  "3/10/88  - 
latest  in  the  new  fun  line!"  Tämä  osa  viruksesta  aktivoituu  vain 
elokuun  1989  jälkeen.  Nimet  ja  sanat  on  koodattu,  joten  niitä  ei  voi 
käyttää  viruksen  etsimiseen.  Reaganin  perään  tulostuvasta  tekstistä  voi 
päätellä,  ettei  tekijän  englanninkielentaito  ole  ollut  hänen  ohjelmointi¬ 
taitonsa  veroinen. 

Traceback 

Tyyppi  tiedostovirus 

Luokitus  vaaraton 

Traceback- virus  on  kaukaista  sukua  1701 -virukselle.  Virus  on  kooltaan 
poikkeuksellisen  suuri:  tartunnan  saaneiden  COM-  ja  EXE-tiedostojen 
koko  kasvaa  peräti  3066  tavulla.  Virus  tarttuu  sekä  käynnistettävään 
ohjelmaan  että  yhteen  muuhun  ohjelmaan,  jonka  virus  etsii  levyltä. 

Virus  ei  tee  varsinaista  vahinkoa,  mutta  saattaa  joissain  tapauksissa 
kaataa  koneen. 

Virus  on  saanut  nimensä  tavasta,  jolla  se  leviää.  Tartunnan  saanee¬ 
seen  tiedostoon  tallentuu  tartuttajatiedoston  nimi,  mikä  mahdollistaa 
viruksen  jäljittämisen.  Virus  pitää  myös  yllä  laskuria,  joka  kertoo 
montako  tiedostoa  se  on  tartuttanut. 

28.12.88  jälkeen  virus  esittää  kerran  tunnissa  tempun,  jossa  se 
pudottaa  ruudulla  näkyvät  kirjaimet  näytön  alariville  ja  palauttaa  ne 
minuutin  jälkeen  takaisin  oikeille  paikoilleen,  ikään  kuin  muistona 
alkuperästään. 

Traceback  11  toimii  kuten  1-versiokin,  mutta  tiedoston  pituus  kasvaa 
vain  2930  tavulla.  Viruksesta  on  myös  kolmas,  3031  tavua  pitkä 
versio. 


Datacrime 

Nimiä  Columbus 

Tyyppi  tiedostovirus  (COM) 

Luokitus  erittäin  vaarallinen 

Datacrime-viruksesta  on  kaksi  versiota,  jotka  molemmat  tarttuvat 
COM-ohjelmiin.  1 -versio  kasvattaa  tiedoston  pituutta  1280:11a  tavulla 
ja  2-versio  1 168:11a  tavulla.  Virus  jättää  rauhaan  kaikki  sellaiset  COM- 
tiedostot,  joiden  7.  kirjain  on  D.  Näin  se  välttää  myös  tarttumasta 
COMMAND.COMiin.  Tartunnan  yhteydessä  se  etsii  levyltä  yhden 
puhtaan  COM-tiedoston  ja  tarttuu  siihen.  Jos  tiedoston  minuuttien 
kolme  alinta  bittiä  ovat  samat  kuin  sekuntien  kolme  alinta  bittiä,  virus 
katsoo  tarttuneensa  jo  tiedostoon  ja  jättää  sen  rauhaan. 

Viruksen  lempinimi  "Columbus"  aiheutuu  sen  tavasta  aiheuttaa 
vahinkoa.  Jos  koneen  päiväys  on  myöhäisempi  kuin  12.10  (joka  on 
Columbuksen  päivä),  se  alustaa  kiintolevyn  9  ensimmäistä  uraa  ja  piip¬ 
paa  koneen  kaiuttimesta.  Urien  tyhjentäminen  riittää  tuhoamaan  kiinto¬ 
levyn  tiedostot.  Samalla  ruudulle  tulostuu  teksti 

DATACRIME  VIRUS 
RELEASED :  1  MARCH  1989 

Kakkosversio  on  parannettu  malli  edellisestä.  Koodin  parantaminen  on 
myös  lyhentänyt  virusta  hieman.  Toiminnaltaan  virus  on  täysin  ykkös¬ 
version  kaltainen. 

Datacrime  II  on  1514  tavun  mittainen  virus,  joka  tarttuu  sekä  COM- 
että  EXE-tiedostoihin.  Versioita  on  ilmeisesti  tehty  hakuohjelmien 
harhauttamiseksi,  sillä  virukset  on  koodattu  eri  tavoin. 

Viruksen  tuhoaminen 

Kone  käynnistetään  puhtaaksi  tiedetyllä  ja  suojatulla  DOS -levykkeellä. 
Saastuneet  ohjelmatiedostot  etsitään  ja  poistetaan  levyltä. 

Vienna 

Nimiä  DOS-62,  Unesco,  Wieniläinen,  648,  l-in-8 

Tyyppi  tiedostovirus  (COM) 

Luokitus  lievästi  vaarallinen 

Wieniläisvirus  havaittiin  ensi  kertaa  Moskovassa  Unescon  järjestämällä 
kesäleirillä.  Virus  tarttuu  COM-tiedostoihin  kasvattaen  niiden  pituutta 
648  tavulla.  Samalla  virus  muuttaa  hakemistossa  olevaa  tiedoston 
kellonaikaa  siten,  että  sekunneiksi  tulee  mahdoton  arvo  62.  Tämä  ei 
näy  käyttäjälle,  sillä  DOSin  DIR-käsky  näyttää  ajasta  vain  tunnit  ja 
minuutit. 

Useimmista  muista  viruksista  poiketen  tämä  virus  ei  missään 
vaiheessa  jää  keskusmuistiin.  Kun  viruksen  saanut  ohjelma  käynniste¬ 
tään,  virus  etsii  levyltä  puhtaan  COM-tiedoston  ja  kopioi  itsensä 
siihen.  Uhria  etsitään  ensin  oletushakemistosta  ja  kun  kaikki  sen  COM- 
tiedostot  on  taltutettu,  jatketaan  tiedostojen  hakua  PATHin  osoittamis¬ 
ta  hakemistoista.  Kun  kaikki  PATEl-hakemistotkin  on  käyty  läpi, 
viruksen  leviäminen  loppuu.  Uuden  ohjelmatiedoston  etsiminen  ja 
viruksen  kopiointi  sen  loppuun  käy  niin  nopeasti,  ettei  käyttäjä  usein- 

kaan  huomaa  ylimääräistä  viivettä  ohjelman  käynnistyksen  yhteydessä. 
Ohjelmatiedostojen  suojaaminen  lukumääreellä  tai  niitä  piilottamalla  ei 
liioin  estä  virusta  leviämästä. 

Tartuntahetkellä  virus  tutkii  koneen  kelloa.  Jos  sekuntien  määrä  on 
kahdeksalla  jaollinen,  virus  ei  tartukaan  uuteen  ohjelmaan  vaan  kirjoit¬ 
taa  sen  alun  päälle  viisi  heksakoodia:  EA  FO  FF  00  F0.  Ne  muodosta¬ 
vat  konekielisen  hyppykäskyn  JUMP  F000:FFF0  joka  saa  koneen 
käynnistämään  itsensä  uudelleen  (boot)  kun  ohjelmaa  yritetään  ajaa. 
Erittäin  kiusallinen  tilanne  syntyy,  jos  tämä  muutos  osuu 
COMMAND.COMin  kohdalle,  koska  tällöin  konetta  ei  voi  käynnistää 
muutoin  kuin  puhtaalta  DOS-levykkeeltä.  Kiintolevyltä  käynnistämi¬ 
nen  johtaa  toistuvaan  alkulatauskierteeseen,  josta  pääsee  irti  vain 
katkaisemalla  koneesta  sähköt  ja  käynnistämällä  kone  sen  jälkeen  alku¬ 
peräisellä  DOS-levykkeellä. 

Virusta  pidetään  lievästi  vaarallisena,  koska  se  tuhoaa  noin  joka 
kahdeksannen  ohjelmatiedoston  käyttökelvottomaksi.  Tiedostoon  tait¬ 
tuneena  se  on  kuitenkin  vaaraton. 

Virus  on  levinnyt  varsin  laajalle  ja  siitä  on  etsintäohjelmien  härnää¬ 
miseksi  tehty  eri  versioita  (mm.  Vienna-A  ja  Vienna-B).  Eräs  versio 
tavattiin  marraskuussa  1989  Portugalissa,  josta  se  sai  nimen  "portugali¬ 
lainen".  Tätä  versiota  on  muutettu  etsintäohjelmien  härnäämiseksi  niin, 
että  jokaista  ohjelmakäskyä  on  siirretty  parilla  tavulla  eteenpäin.  Fisäk- 
si  se  kirjoittaa  tiedoston  alkuun  "@AIDS"  JMP-käskyn  sijaan. 

Viruksen  tuhoaminen 

Kone  käynnistetään  puhtaalla  ja  suojatulla  DOS-levykkeellä.  Saastu¬ 
neet  COM-tiedostot  löytyvät  yleensä  PATHin  osoittamista  hakemis¬ 
toista,  mutta  varmuuden  vuoksi  kannattaa  tarkistaa  muutkin  hakemistot 
ja  kaikki  koneessa  käytetyt  levykkeet. 

Ongelman  muodostavat  ne  ohjelmat,  jotka  virus  on  tuhonnut  kirjoit¬ 
tamalla  hyppykäskyn  tiedoston  alkuun.  Virusten  etsintäohjelmat  eivät 
yleensä  anna  näistä  tiedostoista  varoitusta,  koska  pilatun  ohjelmatie¬ 
doston  lopussa  ei  ole  viruksen  koodia.  Varmuuden  vuoksi  kannattaakin 
käydä  läpi  kaikki  COM-ohjelmat  ja  testata,  toimivatko  ne.  Jos  ohjelma 

ei  toimi  vaan  aiheuttaa  alkulatauksen,  on  ohjelma  syytä  poistaa.  Sitä  ei 
voi  edes  puhdistaa,  koska  viisi  ensimmäistä  tavua  on  sotkettu. 

Muita  viruksia 

Edellä  lueteltujen  merkittävien  ja  pitkään  tunnettujen  virusten  lisäksi 
on  liikkeellä  suuri  joukko  viruksia,  jotka  ovat  joko  niin  harvinaisia  tai 
niin  uusia,  etteivät  ne  ole  vielä  ehtineet  levitä  laajalle.  Kuten  luettelo 
osoittaa,  virusten  tekijöiden  kekseliäisyys  tuntuu  rajattomalta. 

163.  Pienin  tunnettu  PC-virus.  Löydettiin  kesäkuussa  1990  Islannis¬ 
ta.  Taittuu  kaikkiin  COM-ohjelmiin  kun  ne  käynnistetään,  myös 
COMMAND. COMiin,  ja  kasvattaa  niiden  pituutta  163  tavulla,  mutta 
ei  tee  varsinaista  vahinkoa.  Tartunnan  saaneen  tiedoston  päiväys  ja 
kellonaika  muuttuu  tartuntahetkeä  vastaavaksi. 

847.  Virus  on  saanut  nimensä  määrästä,  jolla  se  kasvattaa  COM- 
tiedostojen  pituuksia.  Sisäisen  laskurin  edettyä  tarpeeksi  pitkälle  se 
tulostaa  ruudulle  huvittavan  ilmoituksen  "Program  sick  error.  Call 
doctor  or  buy  PIXEL  for  cure  description. "  mutta  ei  tee  varsinaista 
vahinkoa.  PIXEL  viittaa  lehteen,  jossa  viruksen  listaus  julkaistiin. 

AIDS.  Nimestään  huolimatta  tällä  viruksella  ei  ole  mitään  tekemistä 
kirjan  alussa  mainitun  AIDS -troijalaisen  kanssa.  Virus  tarttuu  COM- ja 
EXE-tiedostoihin  ,  tulostaa  ruudulle  tekstin  "Your  computer  now  has 
AIDS"  ja  pysäyttää  koneen. Virus  kirjoittaa  itsensä  ohjelmatiedostojen 
alkuun  tehden  ne  käyttökelvottomiksi. 

AIDS  II.  Huhtikuussa  1990  löydetty  virus,  jonka  toimintaperiaate  on 
vähintäänkin  omaperäinen.  Virus  ei  tartu  ohjelmatiedostoon  lainkaan, 
vaan  luo  levylle  saman  nimisen  COM-ohjelman,  jonka  pituus  on  8064 
tavua  ja  joka  sisältää  varsinaisen  viruksen.  Kun  käyttäjä  haluaa  käyn¬ 
nistää  esimerkiksi  ohjelman  nimeltä  SOFTA.EXE,  DOS  käynnistääkin 
virusohjelman  SOFTA.COM.  Aina,  kun  virus  luo  levylle  uuden  ohjel¬ 
maa  vastaavan  COM-tiedoston,  se  soittaa  koneen  kaiuttimesta  musiik¬ 
kia  sekä  tulostaa  ruudulle  tekstin  "Your  computer  is  infected  wth... 
Aids  Virus  II  -  signed  WOP  &  PGT  of  DutchCrack-".  Viruksen  COM- 
tiedosto  käynnistää  alkuperäisen  EXE-ohjelman  ja  kun  se  päättyy, 
ruudulle  tulostuu  vielä  ilmoitus  "Getting  used  to  me?  Next  time,  use  a 

Condom . "  Koska  virus  ei  tee  mitään  muutoksia  alkuperäisiin  EXE- 

tiedostoihin,  on  siitä  helppo  päästä  eroon  poistamalla  kaikki  EXE- 
tiedostoja  vastaavat  COM-virustiedostot. 

Amoeba.  Indonesiasta  löydetty  virus,  joka  tarttuu  sekä  COM-  että 
EXE-tiedostoihin  ja  muuttaa  niiden  päiväyksen  tartuntahetken  mukai¬ 
seksi.  Ei  tee  muuta  vahinkoa.  Viruksen  nimi  tulee  sen  sisältämästä 
tekstistä  "SMA  KHETAPUNK  -  Nouvel  Band  A.M.O.E.B.A". 

Century.  Jerusalem  C-version  variaatio,  joka  1.1.2000  tuhoaa  kaikki 
koneessa  olevat  levyt  kirjoittamalla  ne  täyteen  nollaa.  Masentava  alku 
uudelle  vuosituhannelle,  joka  todellisuudessa  alkaa  vasta  vuotta 
myöhemmin. 

Den  Zuk.  Taittuu  360-kilon  levykkeiden  käynnistyslohkoon.  Eräät 
versiot  sisältävät  laskurin,  jotka  5-10  asti  päästyään  alustavat  asemassa 
olevan  levykkeen,  mutta  useimmat  viruksen  versioista  ovat  vaaratto¬ 
mia.  Tulostaa  ruudulle  punaisella  "DEN  ZUK"  kun  käyttäjä  painaa 
CTRL-ALT-DEL.  Pystyy  poistamaan  levykkeeltä  muita  viruksia  ja 
istuttamaan  itsensä  niiden  tilalle.  Virus  tarttuu  vain  360  kilon  lerpuille. 
Virus  sisältää  merkkijonon  YC1ERP  jonka  uskotaan  olevan  viruksen 
tehneen  indonesialaisen  radioamatöörin  kutsutunnus. 

DeviTs  Dance.  Löydettiin  Mexico  Cityssä  joulukuussa  1989.  Tart¬ 
tuu  samaankin  COM-tiedostoon  monta  kertaa  ja  kasvattaa  pituutta  joka 
kerta  941  tavulla.  Kun  käyttäjä  painaa  CTRL-ALT-DEL,  ruudulle 
tulostuu  teksti  "DID  YOU  EVER  DANCE  WITH  THE  DEVIL  IN 
THE  WEAK  MOONLIGHT?  PRAY  FOR  YOUR  DISKSH  The 
Joker".  2000  näppäilyn  jälkeen  se  alkaa  muuntaa  näytöllä  olevan  teks¬ 
tin  värejä  ja  5000  näppäilyn  jälkeen  se  sotkee  FATin. 

Fumble.  COM-ohjelmiin  tarttuva  virus,  joka  aina  silloin  tällöin 
tuottaa  kirjoitusvirheitä.  Kun  käyttäjä  painaa  esimerkiksi  T-kirjainta, 
virus  tulostaakin  R-kirjaimen.  Virus  tarttuu  vain  kuukauden  parittomi¬ 
na  päivinä. 

Ghost.  Islantilainen  virus,  joka  löydettiin  lokakuussa  1989  Islannin 
yliopistosta.  Sisältää  tekstin  "Ghostballs,  Product  of  Iceland  Copyright 
(c)  1989,  4418  and  5F19".  Tarttuu  COM-tiedostoihin  kasvattaen  niiden 
kokoa  2351  tavulla.  Etsii  levyltä  ohjelmia,  joihin  tarttuu.  Jos  A: 
asemassa  on  360  kilon  levyke,  virus  kirjoittaa  sille  version  Ping-Pong 
-viruksesta.  Tämä  versio  ei  ole  varsinainen  virus,  koska  se  ei  tartu. 

mutta  toimii  myös  286-  ja  386-koneissa.  Ghost-virus  on  ainutlaatuinen 
sikäli,  että  se  tarttuu  sekä  COM-ohjelmatiedostoihin  että  levykkeen 
käynnistyslohkoon. 

Halloechen.  Saksalainen  virus,  joka  tarttuu  sekä  COM-  että  EXE- 
tiedostoihin  kasvattaen  niiden  pituutta  hieman  yli  2  kilotavulla.  Virus 
ei  taitu  tiedostoon,  jonka  kuukausi  ja  vuosi  on  sama  kuin  koneen 
kellossa.  Aktivoituessaan  virus  sotkee  näppäimistöltä  annettavat 
merkit. 

Itavir.  Milanon  teknillisessä  korkeakoulussa  maaliskuussa  1990 
havaittu  virus,  joka  tarttuu  vain  EXE-tiedostoihin  kasvattaen  niiden 
pituutta  3880  tavulla.  Viruksen  koodi  sijaitsee  tiedostossa,  jonka  nimen 
ensimmäinen  merkki  on  näkymätön  ja  loppu  "OMMAND.COM". 
Tämän  tiedoston  sisältö  lisätään  tartunnan  saaneen  ohjelman  loppuun. 
Virus  aktivoituu  kun  mikro  on  ollut  päällä  yli  24  tuntia  yhtäjaksoisesti. 
Tällöin  virus  sotkee  käynnistyslohkon  ja  tulostaa  ruudulle  italiankieli¬ 
siä  tekstejä. 

Joker.  Virus  havaittiin  ensimmäistä  kertaa  joulukuussa  1989 
Puolassa.  Virus  tarttuu  vain  EXE-tiedostoihin  ja  joidenkin  havaintojen 
mukaan  se  saattaa  muuttaa  myös  DBF-tiedostojen  sisältöä.  Viruksen 
saastuttama  ohjelma  antaa  huvittavilta  kuulostavia  virheilmoituksia:  "1 
am  hungry!  Insert  HAMBURGER  into  drive  A:",  "Water  detect  in 
Co-processor",  "END  OF  WORKTIME.  TURN  SYSTEM  OFF!"  ja 
"In  case  mistake,  call  GHOST  BUSTERS". 

Kennedy.  COM-tiedostoihin  tarttuva  virus,  joka  aktivoituu  kolme¬ 
na  eri  päivänä:  6.6.  (Robert  Kennedyn  murhan  päivä),  18.11.  (Joseph 
Kennedyn  kuolinpäivä)  ja  22.11.  (John  F.  Kennedyn  murhan  päivä) 
sotkien  tällöin  levyn  tiedostoja.  Viruksen  sisältä  löytyy  teksti  "The 
Dead  Kennedys". 

Korealainen.  Käynnistyslohkovirus,  joka  on  niin  pieni,  että  koko 
virus  mahtuu  yhteen  lohkoon.  Alkuperäinen  lohko  siirretään  Stoned- 
viruksen  tapaan  päähakemiston  loppuun,  lohkoon  numero  11.  Virus 
tarttuu  myös  kiintolevylle  ja  sotkee  sen  lohkoa  siirtäessään.  Nimensä 
virus  on  saanut  Soulista,  jossa  se  eristettiin  ensi  kertaa  maaliskuussa 
1990.  Jo  paria  kuukautta  myöhemmin  se  havaittiin  Suomessa.  Virus- 
koodin  lopussa  on  arvoituksellinen  teksti  "virse  program  messge  Njh  to 
Lbc". 

Lauantai  14  päivä.  Tämä  virus  iskee  lauantaina,  joka  osuu  kuukau¬ 
den  14  päiväksi  tuhoten  silloin  A:,  B:  ja  C:  asemissa  olevat  levyt 
kirjoittamalla  niiden  varattujen  aluiden  päälle  puppua.  Virus  on  peräi¬ 
sin  Etelä- Afrikasta  ja  sitä  kutsutaan  myös  nimellä  "Durban".  Virus  tait¬ 
tuu  sekä  COM-  että  EXE-tiedostoihin  ja  kasvattaa  niiden  pituutta 
669-684  tavulla.  Ja  juuri  kun  käyttäjä  luuli  selvinneensä  perjantaista  ja 
13  päivästä... 

Murphy.  Eräs  monista  Dark  Avengerin  pohjalta  tehdyistä  viruksista, 
josta  on  useita  versioita.  Taittuu  sekä  COM-  että  EXE-tiedostoihin 
kasvattaen  niiden  pituutta  1277  tavulla.  Jos  virus  pääsee  muistiin  kello 
10..  11  se  aiheuttaa  epämääräistä  ääntä  koneen  kaiuttimesta.  Tasatun¬ 
nein  virus  käynnistää  koneen  Basic-tulkin.  Viruksen  sisältä  löytyy 
teksti  "Hello,  I'm  Murphy.  Nice  to  meet  you  friend.  I'm  written  since 
Nov/Dec.  Copywrite  (c)  1989  by  Lubo  &  Iän,  Sofia,  USM  Laboratory." 
Viruksen  tekijä  on  nuori  bulgarialainen  mies. 

Oropax.  Tarttuu  COM-tiedostoihin  ja  soittaa  versiosta  riippuen  joko 
3  (marssi,  Straussin  valssi  ja  Mozartin  41.  sinfonia)  tai  6  erilaista 
sävelmää  7  minuutin  välein. 

Pretoria.  COM-tiedostoihin  tarttuva  virus,  joka  on  peräisin  Etelä- 
Afrikasta.  Virus  kasvattaa  pituutta  879  tavulla.  Virus  ei  jää  keskus¬ 
muistiin  vaan  se  etsii  levyltä  kaikki  COM-tiedostot  ja  tartuttaa  ne. 
Kesäkuun  16  päivä  (Soweton  mellakoiden  vuosipäivä)  virus  tuhoaa 
päähakemiston  ja  FATit  kirjoittamalla  ne  täyteen  tekstiä  "ZAPPED" 
("pyyhitty"). 

Sunday.  Ensimmäiset  havainnot  tästä  viruksesta  tehtiin  Seattlessa, 
Washingtonissa  marraskuussa  1989.  Virus  aktivoituu  joka  sunnuntai 
tulostaen  ruudulle  tekstin  "Today  is  Sunday,  why  do  you  work  so 
hard?  Ali  work  and  no  play  make  you  a  dull  boy!  Come  on!  Lefs  go 
out  and  have  some  fun!".  Virus  on  ilmeisesti  tehty  Jerusalemin  pohjal¬ 
le.  Saattaa  vahingoittaa  FATia. 

Sylvia.  Virus  sisältää  tekstin  "This  program  is  infected  by  a  HARM- 
LESS  Text-Virus  V2.1,  Send  a  FUNNY  postcard  to:  Sylvia  Verkade, 
Duinzoom  36b,  3235  CD  Rockanje,  The  Netherlands.  You  might  get 

an  ANTIVIRUS  program . "  Ei  tartu  COMMAND.COMiin.  Tekstissä 

mainittu  tyttö  on  olemassa,  mutta  kieltää  tuntevansa  viruksen  tekijää. 
Todennäköisesti  kyseessä  on  joku  hänen  entisistä  poikaystävistään. 

Syslock.  Tarttuu  COM-  ja  EXE-tiedostoihin  kasvattaen  niiden 
kokoa  355 1  :llä  tavulla.  Luo  levylle  piilotetun  tiedoston  nimeltä 
1BMIONET.SYS,  jossa  lukee  tieto  siitä,  miten  pitkälle  levyä  kulloin¬ 
kin  on  käsitelty.  Virus  käsittelee  levyä  32  lohkon  erissä  ja  muuntaa 
kaikki  löytämänsä  "Microsoft"-sanat  "MACROSOFT"-sanoiksi.  A-ver- 
sio  muuntaa  sanat  muotoon  "MACHOSOFT".  Virus  ei  tee  mitään  jos 
se  löytää  ympäristömuuttujan  SYSLOCK  ja  sille  annetun  arvon  @. 
Viruksen  tekijä  on  ilmeisesti  käyttänyt  niksiä  suojatakseen  oman 
koneensa  virukselta.  Viruksesta  on  myös  liikkeellä  versio,  joka  soittaa 
joulukuussa  "Oi  kuusipuu". 

Taiwan.  Havaittiin  ensi  kertaa  tammikuussa  1990  Taiwanissa.  Tart¬ 
tuu  COM-tiedostoihin  ja  aktivoituu  jokaisen  kuukauden  kahdeksantena 
päivänä  tuhoten  tällöin  C:  ja  D:  asemien  kirjanpidot. 

Ten  bytes.  Tarttuu  sekä  COM-  että  EXE-tiedostoihin,  myös 
COMMAND.COMiin,  ja  kasvattaa  tiedostojen  pituutta  1554-1569 
tavulla.  Syys-joulukuun  välisenä  aikana  se  sotkee  kaikki  levylle  kirjoi¬ 
tettavat  tiedostot  niin,  että  jokaisen  tiedoston  alusta  puuttuu  10  tavua. 
Vastaava  määrä  satunnaisia  tavuja  lisätään  tiedostojen  loppuun,  jotta 
tiedoston  pituus  ei  näyttäisi  muuttuvan.  Tällaisen  käsittelyn  jälkeen 
kaikki  ohjelmatiedostot  ja  useimmat  työtiedostot  ovat  pilalla. 

Toothless  (V534).  Neuvostoliitosta  löydettyjä  todennäköisesti  siellä 
tehtykin  virus,  joka  on  rakennettu  wieniläisen  pohjalta.  Virus  tarttuu 
COM-tiedostoihin  ja  kasvattaa  niiden  pituutta  534  tavulla.  Virus 
merkitsee  tartuttamansa  tiedostot  muuttamalla  kuukauden  numeroksi 
13.  Kuukausinumero  näkyy  DIR-listauksesta,  mikä  tekee  sen  havaitse¬ 
misen  helpoksi. 

Vbasic.  Toukokuussa  1990  löydetty  virus,  joka  ei  ole  muistinvarai¬ 
nen,  mutta  tarttuu  COM-  ja  EXE-tiedostoihin  kasvattaen  niiden  pituut¬ 
ta  5120  tavulla.  Saattaa  sotkea  tiedostoja.  Viruksen  iso  koko  johtuu 
siitä,  että  virus  on  tehty  käännetyllä  Basicillä. 

XA1.  Maaliskuussa  1990  Länsi-Saksasta  löydetty  virus,  joka  akti- 
voituus  jouluisin  (X)  ja  aprillipäivänä  (AI).  Virus  tarttuu  COM- 
tiedostoihin  mutta  ei  ole  muistinvarainen.  Joulukuun  24-31  päivinä  se 
tulostaa  kuvaruudulle  joulukuusen  ja  tekstin  "Und  er  lebt  doch  noch: 
Der  Tannenbaum!  Frohe  Weihnachen...”  (Se  elää  sittenkin:  joulukuusi! 

Hauskaa  joulua...).  Aprillipäivänä  virus  tuhoaa  nollauran  kirjoittamalla 
sen  täyteen  tekstiä  "April". 

Uusia,  entisiä  tehokkaampia  ja  vaarallisempia  viruksia  on  tarkastel¬ 
tu  kahdeksannessa  luvussa. 

Koska  virukset  ovat  ohjelmia,  niitä  voidaan  etsiä  ja  torjua  toisilla 
ohjelmilla.  Virusten  määrän  lisääntyminen  on  herättänyt  ohjelmoijat  ja 
tarjolla  on  nykyisin  lukuisia  erilaisia  torjunta-,  parannus-  ja  suojautu- 
misohjelmia.  Koska  ohjelmien  hinnassa,  toimintaperiaatteessa  ja 
tehokkuudessa  on  suuria  eroja,  kannattaa  harkita  tarkkaan  mitä  ohjel¬ 
mia  käyttää.  Seuraavassa  on  esitelty  erilaisia  torjuntaohjelmia  ja  kerrot¬ 
tu  niiden  hyvistä  ja  huonoista  puolista. 

Ohjelmien  luokittelu 

Virusten  ja  troijalaisten  torjuntaan  tarkoitetut  ohjelmat  voidaan  jakaa 
seitsemään  ryhmään  niiden  toimintaperiaatteen  mukaisesti: 

1.  Yleiset  apuohjelmat  (Norton,  PC-Tools,  CHKDSK  yms.), 
joita  voidaan  muiden  toimintojen  ohella  käyttää  virusten 
etsintään  ja  havaitsemiseen. 

2.  Virusten  etsintäohjelmat  (McAfee  Scan,  IBM  Virscan 
yms.),  jotka  etsivät  levyllä  piileskeleviä  viruksia  niiden 
"sormenjälkien"  avulla. 

3.  Tarkistussumman  käyttöön  perustuvat  ohjelmat,  jotka  anta¬ 
vat  varoituksen  mikäli  ohjelmatiedoston  pituus  tai  sisältö 
muuttuu. 

4.  Muistinvaraiset  torjuntaohjelmat,  jotka  pyrkivät  estämään 
virusten  ja  troijalaisten  vahingonteon  esimerkiksi  kieltämäl¬ 
lä  kaikki  suorat  kirjoitusyritykset  levylle. 

5.  Tutkimisohjelmat,  joilla  saatu  ohjelma  voidaan  analysoida 
virusten  ja  troijalaisten  havaitsemiseksi  ennen  sen  ajamista. 

6.  Tietoturvaohjelmat,  jotka  pyrkivät  estämään  mikron  asia¬ 
tonta  käyttöä  ja  sallivat  vain  ennalta  tutkittujen  ja  hyväksyt¬ 
tyjen  ohjelmien  käynnistämisen. 

7.  Muut  ohjelmat.  Tähän  ryhmään  kuuluvat  mm.  levykkeiden 
ja  tiedostojen  "rokottamiseen"  tarkoitetut  ohjelmat  sekä 
virusten  poisto-ohjelmat. 

Jokaisella  ohjelmatyypillä  on  omat  hyvät  ja  huonot  puolensa  eikä 
mikään  ohjelma  ei  yksistään  riitä  antamaan  täydellistä  suojaa  viruksia 
vastaan.  Paras  suoja  saadaan  käyttämällä  useita  ohjelmia  yhtä  aikaa. 

Kaupallinen  vai  ilmainen? 

Virusten  torjuntaan  on  saatavissa  sekä  kaupallisia  että  ei-kaupallisia 
tuotteita.  Ohjelman  hinta  ei  välttämättä  takaa  sen  laatua  -  monet 
parhaista  ohjelmista  ovat  joko  täysin  ilmaisia  PD-ohjelmia  tai  sitten 
niiden  tekijä  toivoo  saavansa  pienen  korvauksen  jos  käyttäjä  toteaa 
ohjelman  itselleen  hyödylliseksi  (shareware).  Ohjelmilla  on  usein 
kuvaavia  nimiä:  aspirin,  datacure,  condom,  flushot. 

Ei  niin  hyvää  ettei  jotain  pahaakin.  Tiedetään  tapauksia,  joissa 
ilmainen  torjuntaohjelma  on  itse  asiassa  levittänyt  virusta  tai  ollut 
vahinkoa  tuottava  Troijan  hevonen.  Tässäkin  asiassa  kannattaa  noudat¬ 
taa  varovaisuutta  ja  käyttää  vain  sellaisia  ohjelmia,  joista  muilla  on  jo 
kokemuksia. 

Seuraavaksi  tarkastellaan  lähemmin  eri  ryhmiin  kuuluvia  torjun¬ 
taohjelmia.  Kunkin  ohjelmaryhmän  kohdalla  esitellään  sen  toimintape- 

riaate,  hyvät  ja  huonot  puolet  sekä  esitellään  muutamia  ryhmän  ohjel¬ 
mista  yksityiskohtaisemmin. 

Ohjelmien  luokittelu  toimintaperiaatteen  mukaan  alkaa  olla  vaikea¬ 
ta,  sillä  kun  ohjelmia  on  kehitetty,  on  niihin  lisätty  eri  periaatteilla 
toimivia  osia.  On  myös  kokonaisia  torjuntapaketteja,  joista  löytyy 
ohjelma  jokaista  eri  ryhmää  varten. 

1.  Yleiset  apuohjelmat 

PC-Tools  ja  Norton  Utilities  ovat  kilpailleet  tasaväkisesti  käyttäjien 
suosiosta  jo  monen  vuoden  ajan.  Suomessa  PC-Tools  on  ollut  suosi¬ 
tumpi  paremman  mainonnan  ja  suomeksi  käännetyn  opaskirjan  ansios¬ 
ta.  Ohjelman  uusimmat  versiot  sisältävät  suuren  joukon  pieniä  työkalu¬ 
ja  aina  tietoliikennettä,  tekstinkäsittelyä,  laskukonetta,  muistikirjaa  ja 
pientä  tietokantaa  myöten.  Ainoa,  mitä  PC-Tools  ei  vieläkään  osaa,  on 
kahvin  keittäminen. 

Norton  Utilities  -paketissa  on  kokonaan  toisenlainen  toiminta- 
ajatus.  Se  ei  yritäkään  tehdä  kaikkea,  vaan  tarjoaa  pelkkiä  levynkäytön 
apuohjelmia.  PC-Toolsista  poiketen  ohjelmat  ovat  erillisiä  ja  kooltaan 
pieniä,  jolloin  käyttäjä  voi  kopioida  niistä  levylle  vain  tarvitsemansa. 
Ohjelmat  eivät  ole  PC-Toolsin  tapaan  valikko-ohjattuja,  vaan  niitä 
käytetään  DOSin  omien  apuohjelmien  tapaan  komentoriviltä  annetta¬ 
villa  parametreillä.  Varmuuskopiointia,  tiedostojen  muokkausta  ja 
helppokäyttöistä  DOS  Shelliä  varten  Nortonilta  löytyvät  omat  ohjel¬ 
mansa  (Norton  Backup,  Norton  Editor  ja  Norton  Commander).  Ohjel¬ 
mista  Norton  Commander  on  saatavissa  myös  suomennettuna  versiona. 

Kolmas,  Suomessa  ja  maailmalla  paljon  vähemmälle  huomiolle 
jäänyt  yleiskäyttöinen  apuohjelmapaketti  on  Mace  Utilities.  Eräs  pake¬ 
tin  mukana  tulevista  ohjelmista  on  suoraan  virustorjuntaan  tarkoitettu 
Vaccine.  Muutoin  Macesta  löytyvät  suunnilleen  Nortonin  kaltaiset 
toiminnot. 

Kaikissa  edellä  luetelluissa  ohjelmissa  on  osuus,  jolla  voidaan  lukea 
ja  kirjoittaa  levyä  mistä  kohtaa  tahansa.  Esimerkiksi  Nortonilla  käyttäjä 
voi  kurkistaa  suoraan  päähakemistoon,  levyn  käynnistyslohkoon  tai 
kiintolevyn  nollauralle  ja  jopa  muuttaa  niissä  olevia  tietoja.  Muutosten 

Root  dir  ~ . "  ~  "  ~ 

Sector  130  in  root  directory 


F  i  lename 

Ext 

Size 

Date 

Time 

386SPAET 

PAE 

2091008 

26.06.90 

16.25 

COHMAND 

COM 

28669 

31.08.89 

12.00 

CONFIG 

STS 

224 

29.05.90 

22.17 

SD 

INI 

2497 

24.03.90 

10.14 

BASEDD01 

STS 

57413 

31.08.89 

12.00 

0S2LDE 

14336 

31.08.89 

12.00 

0S2KRNL 

339770 

31.08.89 

12.00 

EA  DATA 

SF 

327680 

16.03.90 

23.57 

FEECOUEE 

IDX 

29 

26.06.90 

16.47 

FEECOUEE 

DAT 

50688 

26.06.90 

16.47 

FEECOUEE 

BAK 

50688 

26.06.90 

16.47 

CONFIG 

□LD 

122 

13.02.90 

20.10 

HINEN 

STS 

11304 

1.05.90 

3.00 

SU2301 

441195 

24.06.90 

22.54 

HELP 

CEC 

12070 

7.04.90 

11.22 

IISTAETUP  | 

CND 

410 

11.05.90 

21.13 

. . . . . .  =  Directory  f  omat 

Offset  480,  hex  1E0 
Attr ibutes 

Cluster  Arc  R/0  Sys  H  id  Dir  Uol 


5973 

Arc 

Sys 

Hid 

80 

Arc 

5974 

Arc 

5975 

Arc 

5977 

Arc 

5504 

Arc 

Hid 

5511 

Arc 

Hid 

11555 

Arc  R/0 

Sys 

Hid 

16319 

Arc  R/0 

Sys 

Hid 

6006 

Arc  R/0 

6031 

Arc  R/0 

6056 

Arc 

6057 

Arc 

14738 

Arc 

6064 

Arc 

6070 

Arc 

IFilenanes  beginning  with  J<rJ  indicate  erased  entries 
_  _  _  Press  Enter  to  continue  _  _  _ Il 

lifJiM  31 i'bbm  4^091  o>SSSI  7HIH  8  3^55  iopma;ili 


Kun  Nortonilla  katsotaan  suoraan  levyä,  nähdään  myös  piilotettujen  tiedosto¬ 
jen  nimet  ja  pituudet.  Kuvassa  kiintolevyn  päähakemisto  Nortonin  näkemänä. 
386SPART.PAR  on  Windows  3:n  luoma  pysyvä  virtuaalimuistialue.  OS2LDR 
ja  OS2KRNL  ovat  OS/2:n  piilotettuja  käyttöjärjestelmätiedostoja.  DOSin 
vastaavat  tiedostot  sijaitsevat  heti  levyn  alussa  eivätkä  näy  esimerkin  kuvas¬ 
sa.  FRECOVER-tiedostot  ovat  Nortonin  FR-ohjelman  luomia  varmuuskopioi¬ 
ta  FATeista  ym.  varatuista  alueista. 

tekemisessä  on  parasta  olla  erittäin  varovainen,  sillä  varatuille  alueille 
kirjoittaminen  saattaa  tehdä  levystä  käyttökelvottoman.  Jos  CHKDSK 
kertoo  levyllä  olevan  tavallista  enemmän  piilotettuja  tiedostoja,  on 
niiden  nimet  ja  pituudet  helpointa  selvittää  kurkistamalla  ohjelman 
avulla  suoraan  hakemistoon. 

Nortonin  tutkimisosa  on  PC-Toolsin  vastaavaa  kehittyneempi.  Se 
on  myös  mukavampi  käyttää,  koska  Norton  näyttää  levyltä  512  tavua 
kerrallaan  kun  näytön  koko  PC-Toolsissa  on  vain  256  tavua.  Osa 
tämän  kirjan  kuvista  on  otettu  Nortonin  näytöstä. 

Norton  Utilities  tuli  aikoinaan  tunnetuksi  siitä,  että  se  oli  ensimmäi¬ 
nen  ohjelma  joka  mahdollisti  vahingossa  poistettujen  tiedostojen 
palauttamisen  takaisin  käyttöön.  Ohjelmasta  tuli  monelle  käyttäjälle 
pakollinen  pelastusrengas,  jota  ilman  mikron  käyttö  tuntui  pelottavalta. 

Sittemmin  palautusmahdollisuus  on  lisätty  myös  moniin  muihin 
apuohjelmiin,  mm.  PC-Toolsiin.  Ominaisuudesta  on  hyötyä,  mikäli 
virus  ehtii  poistaa  tärkeitä  tiedostoja.  Ohjelmien  avulla  voi  myös 
kurkistaa  bad  sectoriksi  merkittyyn  alueeseen  ja  tarkistaa,  mitä  se  pitää 
sisällään. 

Jos  virus  pääsee  tuhoamaan  levyn,  on  jonkin  levytyökalun  käyttö 
ainoa  tapa  pelastaa  edes  osa  tiedostoista.  FATin  parsiminen  takaisin 
kasaan  Nortonin,  Macen  tai  PC-Toolsin  avulla  on  periaatteessa 
mahdollista,  mutta  käytännössä  erittäin  työlästä. 

Mikäli  ohjelmia  käytetään  koneessa,  jossa  virus  on  iskenyt  tai  jossa 
edes  epäillään  olevan  viruksia,  on  ohjelmat  muistettava  käynnistää 
kirjoitussuojatulta  levykkeeltä. 

PC-Toolsiin  kuuluu  osuus,  joka  näyttää  keskusmuistissa  olevat 
ohjelmat.  Tällaisia  ohjelmia  on  saatavissa  myös  erikseen  PD:nä.  Virus¬ 
torjunnassa  ohjelmista  ei  ole  suurtakaan  apua,  sillä  muistikartan  tutki¬ 
minen  edellyttää  melkoista  asiantuntemusta.  Lisäksi  monet  virukset 
osaavat  piilottaa  itsensä  niin  hyvin,  etteivät  ne  välttämättä  näy  listalla. 

2.  Etsintäohjelmat 

Käyttäjän  kannalta  helpoimpia  ovat  ohjelmat,  jotka  etsivät  viruksia 
suoraan  levyltä.  Ohjelman  muistissa  on  tunnettujen  virusten  "sormen¬ 
jälkiä"  (signature)  eli  pieniä  pätkiä  niiden  ohjelmakoodista.  Jos  näitä 
merkkejä  havaitaan  levyllä  olevista  tiedostoista,  annetaan  virusvaroi- 
tus. 

Etsintäohjelmaa  tehtäessä  törmätään  mielenkiintoiseen  ongelmaan. 
Jotta  ohjelma  voisi  tunnistaa  viruksen,  sen  on  pidettävä  muistissaan  eri 
virusten  sormenjälkiä.  Jäljet  saattavat  olla  myös  erillisessä  tiedostossa 
levyllä,  josta  ne  luetaan  muistiin  etsinnän  alkaessa.  Miten  estää  toista 
etsintäohjelmaa  luulemasta  näitä  sormenjälkiä  oikeiksi  viruksiksi? 

Väärien  hälyytysten  välttämiseksi  on  etsintäohjelmien  käyttämät 
sormenjäljet  koodattu.  Koodaus  onkin  helppo  tehdä.  Jo  se,  että  jokai¬ 
sesta  bittiarvosta  vähennetään  tietty  vakioarvo  (vaikka  yksi),  riittää. 
Ykkönen  lisätään  takaisin  vasta  vertailuhetkellä.  Toinen  mahdollisuus 
on  käyttää  virusten  ohjelmakoodin  sijasta  koodin  heksadesimaalisia 

vastineita,  jotka  vasta  keskusmuistissa  muutetaan  binääriarvoiksi. 
Tämäkin  saattaa  tuottaa  vääriä  hälyytyksiä,  jos  virusohjelma  tarkistaa 
keskusmuistin  ja  löytää  sieltä  edellisen  etsintäohjelman  käyttämiä 
sormenjälkiä. 

Etsintäohjelmat  ovat  helppoja  käyttää  ja  toimivat  kohtuullisen 
nopeasti.  Isonkin  kiintolevyn  ohjelmatiedostot  on  yleensä  käyty  läpi 
muutamassa  minuutissa.  Etsintä  kestää  kuitenkin  sen  verran  pitkään, 
ettei  sitä  kannata  lisätä  AUTOEXEC.BATiin.  Jos  viruksia  havaitaan, 
ohjelma  kertoo  mikä  virus  on  kyseessä  sekä  saastuneiden  ohjelmien 
nimet.  Muutamat  etsintäohjelmat  pystyvät  poistamaan  saastuneet 
tiedostot  tai  parantamaan  tiedoston  niin,  että  siinä  oleva  virus  tuhotaan. 

Etsintäohjelmia  käytettäessä  kannattaa  muistaa  yksinkertainen  sään¬ 
tö:  jos  ohjelma  löytää  viruksen,  se  on  yleensä  olemassa,  mutta  ellei 
virusta  löydy,  se  ei  välttämättä  tarkoita  etteikö  sitä  olisi.  Etsintäohjel¬ 
ma  voi  tunnistaa  vain  sellaiset  virukset,  jotka  sen  tekijäkin  on  tuntenut. 
Koska  uusia  viruksia  syntyy  koko  ajan,  ei  mikään  ohjelma  voi  tuntea 
niitä  kaikkia.  Samasta  syystä  etsintäohjelmia  on  päivitettävä  jatkuvasti, 
jotta  ne  pysyisivät  tunnettujen  virusten  tasalla. 

Muistiin  päästyään  voivat  eräät  virukset  huijata  etsintäohjelmia 
niin,  etteivät  nämä  löydä  viruksia,  jotka  ne  muutoin  tuntisivat.  Näin 
menettelee  mm.  Brain-virus,  joka  piileskelee  käynnistyslohkossa  ja 
antaa  etsintäohjelmalle  sen  pyytäessä  alkuperäisen,  virheettömän  käyn¬ 
nistyslohkon. 

Jos  epäillään,  että  mikrossa  on  virus,  pitäisi  kone  käynnistää 
puhtaalta  DOS-levykkeeltä  ja  hakuohjelma  ajaa  kirjoitussuojatulta 
levykkeeltä.  Näin  voidaan  varmistaa  se,  ettei  muistissa  oleva  virus 
pysty  hämäämään  etsintäohjelmaa  eikä  tarttumaan  siihen. 

Joskus  harvoin  virusten  etsintäohjelmat  voivat  aiheuttaa  myös 
vääriä  hälyytyksiä.  Jos  etsinnässä  käytetyt  sormenjäljet  ovat 
epämääräisiä  tai  liian  lyhyitä,  saattavat  ne  täsmätä  aivan  viattomienkin 
tiedostojen  kanssa.  Esimerkiksi  McAfeen  Scan-ohjelman  versio 
2.0V56  antaa  /A-valitsinta  käytettäessä  hälyytyksen  4096-viruksesta 
Flight  Simulator  4.0-version  tiedostossa  MONO.GRA,  vaikka  tiedosto 
onkin  täysin  puhdas.  Uudemmissa  Scan-versioissa  tämä  virhe  on 
korjattu,  mutta  muita  vääriä  hälyytyksiä  saattaa  silti  sattua  vieläkin. 

Seuraavassa  on  esitelty  joukko  etsintäohjelmia.  Vanha  ja  hyväksi 
havaittu  McAfeen  Scan  on  saanut  koko  joukon  kilpailijoita  sen  jälkeen 
kun  ohjelmoijat  ovat  huomanneet  viruspelosta  syntyneet  kaupalliset 
mahdollisuudet. 

IBM  Virscan 

lBM:n  tulemista  uudelle  alueelle  pidetään  usein  merkkinä  siitä,  että  ala 
on  saavuttanut  "virallisen  hyväksynnän".  Tällä  kriteerillä  mitaten 
PC-viruksista  tuli  virallisesti  tunnustettu  uhka  syksyllä  1989  kun  IBM 
julkisti  oman  virusten  etsimisohjelmansa,  VIRSCANin.  Ohjelma  on 
kaupallinen,  mutta  IBM  myy  sitä  omakustannushintaan  parilla  sadalla 
markalla. 

lBM:n  Virscan  on  tärkeä  ohjelma  siksi,  että  kun  yritys  alkaa  etsiä 
virusten  torjuntaohjelmaa,  on  lBM:n  ohjelma  helpoin  hankkia.  Se 
löytyy  useimmilta  IBM :n  jälleenmyyjiltä  -  ja  heitä  on  paljon  -  samasta 
hinnastosta  kuin  muutkin  sovellusohjelmat  ja  tietokonelaitteet.  Julkis¬ 
ohjelmien  hankinta  on  paljon  vaikeampaa  -  ainakin,  jos  ei  satu  tunte¬ 
maan  mikroharrastajia. 

lBM:n  etsintäohjelma  on  nimeltään  VIRSCAN.EXE.  Sen  tuntemat 
virukset  luetellaan  kahdessa  tekstitiedostossa:  SIGBOOT.LST  (levyke- 
virukset)  ja  SIGFILE.LST  (tiedostovirukset).  Tiedot  luetaan  muistiin 
ennen  etsinnän  aloittamista.  Tiedostossa  on  lueteltu  kunkin  viruksen 
nimi  sekä  etsintään  käytetty  "sormenjälki"  heksadesimaalimuodossa. 
Koska  koodit  eivät  ole  binäärimuodossa,  eivät  ne  häiritse  toisia  etsin¬ 
täohjelmia.  Itse  etsintäohjelma  on  perhesovellus,  joten  sitä  voi  ajaa 
myös  OS/2:n  merkkipohjaisessa  tilassa. 

Virscanin  ensimmäiset  versiot  eivät  tunteneet  kovinkaan  monta 
virusta.  Ohjelma  saattoi  jopa  levittää  muistissa  olevaa  Dark  Avengeria 
huomaamatta  itse  asiaa  lainkaan.  Uudemmissa  versioissa  ohjelmaa  on 
parannettu  niin,  että  se  tarkistaa  aluksi  keskusmuistin  ja  aloittaa  tiedos¬ 
tojen  tutkimisen  vasta  jos  keskusmuisti  havaitaan  puhtaaksi.  Tunnettu¬ 
jen  virusten  määrää  on  lisätty  LST-tiedostoja  päivittämällä. 

(C)  Copyright  IBM  Corporation  1989,  1990 
Virus  scanner  Version  1.41 

Starting  virus  sean  on  Sat  Apr  07  22:51:45  1990 

Scanning  system  memory  for  dangerous  and/or  well  hidden  resident 
viruses 

Found  signature  in  (C:\PROG\TARKIN.EXE)  at  offset  12650  (316AH) 
8ED0BC00075  0B8C50050CBFC062E8C0631002E8C063  9002E8C063D002E8C0641 
008CC0 

This  file  may  be  infeeted  with  the  1813 (Jerusalem)  virus. 
(Continuing  Scan) 

Found  signature  in  (C:\PROG\TARKIN.EXE)  at  offset  14458  (387AH) 
8ED0BC000750B8C50050CBFC062E8C0631002E8C063  9002E8C063D002E8C0641 
008CC0 

This  file  may  be  infeeted  with  the  1813 (Jerusalem)  virus. 
(Continuing  Scan) 

Found  signature  in  (C:\PROG\TARKIN.EXE)  at  offset  16266  ( 3F8AH) 
8ED0BC000750B8C50050CBFC062E8C0631002E8C063  9002E8C063D0  02E8C0641 
008CC0 

This  file  may  be  infeeted  with  the  1813 (Jerusalem)  virus. 
(Continuing  Scan) 

Scan  completed. 

82  files  were  scanned. 

1  system  boot  sector  was  scanned. 

1  master  boot  record  was  scanned. 

Total  bytes  scanned  =  3427392,  in  62  seconds . 

3  Viral  signatures  found. 


IBM:n  VIRSCAN  on  havainnut  Jerusalem  B:n  tarttuneen  kolme  kertaa 
TARKIN.  EXE-tiedostoon. 


McAfee  Viruscan 

McAfeen  ohjelmista  on  tunnetuin  Viruscan,  jota  yleensä  kutsutaan 
lyhyemmin  nimellä  Scan.  Tämä  on  myös  ajokelpoisen  ohjelman  nimi. 
Ohjelma  on  sharewarea  ja  tekijä  odottaa  saavansa  siitä  25  dollarin 
korvauksen.  Tämän  McAfee  on  ansainnutkin,  sillä  Scan  on  helppokäyt¬ 
töinen  ja  luotettava.  Lisäksi  siitä  ilmestyy  säännöllisesti  uusia,  ajanmu¬ 
kaistettuja  versioita. 

Koska  Scania  levitetään  lähinnä  purkkien  välityksellä,  on  tekijä 
pyrkinyt  takaamaan  ohjelmansa  luotettavuuden  eri  tavoin.  Mukana 
tulee  mm.  tiedosto,  josta  käy  ilmi  alkuperäisestä  SCAN.EXE- 

tiedostosta  laskettu  tarkistussumma  sekä  VALIDATE-niminen  ohjelma 
tämän  summan  laskemiseksi.  Näillä  käyttäjä  voi  varmistaa,  ettei 
kukaan  ole  matkan  varrella  tehnyt  ohjelmaan  omia  lisäyksiä  tai  istutta¬ 
nut  siihen  virusta.  Sormenjäljet,  joita  virusten  etsinnässä  käytetään,  on 
koodattu  ja  upotettu  ohjelman  sisään,  jotta  kukaan  ei  pysty  muutta¬ 
maan  niitä. 

Virusten  etsiminen  voidaan  rajoittaa  yhteen  tiedostoon,  yhteen 
hakemistoon  tai  kohdistaa  koko  levyyn.  A:  asemassa  olevan  levykkeen 
tarkistaminen  käy  kirjoittamalla 

C:\SCAN>SCAN  A: 

Jos  halutaan  tarkistaa  vain  yksi  hakemisto  ja  sen  tiedostot,  kirjoitetaan 
hakemiston  nimi  heti  ohjelman  nimen  perään.  Komento 

C:\SCAN>SCAN  C:\PD 

tarkistaa  \PD-hakemistossa  olevat  tiedostot.  Yksi  nimeltä  mainittu 
tiedosto  tarkistetaan  kirjoittamalla  tiedoston  nimi  esimerkissä  olevan 
hakemiston  paikalle. 

Aina,  kun  Scan  käynnistetään,  se  tarkistaa  ensin  itsensä.  Jos  ohjel¬ 
maan  itseensä  on  tarttunut  virus  tai  joku  on  muutoin  peukaloinut 
SCANia,  tulostuu  virheilmoitus  "Warning,  file  has  been  damaged"  eikä 
virusten  etsimistä  aloiteta.  Tarkistus  ei  tosin  näytä  toimivan  luotetta¬ 
vasti  eräiden  uusien  tehovirusten  kohdalla. 

Seuraavaksi  Scan  tarkistaa  nopeasti  keskusmuistin.  Tarkistus 
tehdään  sellaisten  virusten  varalta  (mm.  Dark  Avenger),  jotka  leviävät 
jo  tiedoston  avauksen  yhteydessä. 

Jos  muistista  löytyy  aktiivinen  Dark  Avenger- virus,  ohjelma  pysäh¬ 
tyy  ja  tulostaa  varoituksen: 

SCAN  3.5V63  Copyright  1989-90  by  McAfee  Associates. 

(408)  988-3832 

Scanning  for  known  viruses . 

Scanning  64K  RAM 

Found  Dark  Avenger  virus  [Dav]  active  in  memory. 
Scanning  64 OK  RAM 


Mc  Af  een  virus  tentorj  untaohj  elmat 


John  McAfee  on  amerikkalainen  virusten  etsintään  ja  torjuntaan 
erikoistunut  asiantuntija.  Hänen  yrityksensä  (McAfee  Associates, 
4423  Cheeney  Street,  Santa  Clara,  CA  95054,  puh  408  988  3832, 
BBS-yhteys  408  988  4004,  Suomesta  soitettaessa  eteen  tulevat  nume¬ 
rot  990-1)  valmistaa  useita  virusten  etsintään  ja  tuhoamiseen  tarkoi¬ 
tettuja  ohjelmia. 

McAfeen  ohjelmat  ovat  ns.  shareware-tuotteita.  Niitä  saa  kokeilla 
ja  testata  vapaasti,  mutta  ohjelmien  säännöllinen  käyttö  edellyttää 
rekisteröintiä.  Tämä  tapahtuu  lähettämällä  rekisteröintikaavake  sekä 
ohjelmista  pyydetty  korvaus  tekijälle.  Rekisteröitynyt  käyttäjä  saa 
myös  tarvitessaan  teknistä  apua  viruksen  poistamiseen  McAfeen 
BBS -numerosta.  Maksaminen  käy  helpoiten  ilmoittamalla  Visa- 
kortin  numero  rekisteröinnin  yhteydessä.  Yhdeksän  dollarin  lisähin¬ 
nalla  McAfee  lähettää  paluupostissa  rekisteröityjen  ohjelmien  uusim¬ 
mat  versiot  360  kilon  levykkeellä.  Levyke  tulee  noin  parin  viikon 
kuluttua  rekisteröinti-ilmoituksen  lähettämisestä. 

McAfeen  shareware-ohjelmia  ovat: 

□  VIRUSCAN  (SCAN.EXE).  Virusten  etsimisohjelma.  Rekiste¬ 
röintimaksu  $25. 

□  NETSCAN  (NETSCAN.EXE).  Virusten  etsintäohjelma  lähi¬ 
verkkoa  varten.  Palveluaseman  levyn  voi  tarkistaa  työasemasta 
käsin.  Rekisteröinti  $25. 

□  CLEAN-UP  (CLEAN.EXE).  Viruksen  saastuttamien  tiedostojen 
ja  levykkeiden  puhdistusohjelma.  Rekisteröintimaksu  $35. 

□  VSHIELD  (VSHIELD.EXE,  aiemmin  nimellä  SCANRES). 
Muistinvarainen  ohjelma,  joka  tarkistaa  jokaisen  käynnistettävän 
ohjelman  ennen  kuin  se  päästetään  muistiin. 

□  SENTRY  (SENTRY.EXE).  Nopea  tarkistussummien  laskentaan 
perustuva  ohjelma. 

□  VCOPY  (VCOPY.EXE).  COPY-käskyn  korvike,  joka  tarkistaa 
tiedostot  virusten  varalta  kopioidessaan  niitä. 

Power  down  the  system  immediately. 

Reboot  from  a  clean,  write  protected  system 
diskette  and  re-run  SCAN  to  determine  extent  of 
hard  disk  infection. 

Tarkistus  kehottaa  sammuttamaan  koneen  välittömästi  ja  käynnistä¬ 
mään  sen  uudelleen  puhtaaksi  tiedetyllä  DOS-levykkeellä.  Vasta  tämän 
jälkeen  tulee  SCAN-ohjelma  ajaa  uudelleen,  jotta  tartunnan  laajuus 
saadaan  selvitettyä  ja  tiedostot  puhdistettua. 

Ellei  pikaista  muistitarkistusta  olisi,  Scan  levittäisi  muistissa  aktii¬ 
visena  olevan  viruksen  kaikkiin  tutkimiinsa  ohjelmatiedostoihin.  Muis- 
titarkistus  voidaan  ohittaa  valitsimella  /nomem.  Perusteellinen  muisti- 
tarkistus  saadaan  käyttämällä  /M-valitsinta.  Tällöin  Scan  tarkistaa 
keskusmuistin  kaikkien  tuntemiensa  virusten  varalta.  Ellei  konetta  ja 
etsintäohjelmaa  ole  käynnistetty  puhtaalta  DOS-levykkeeltä,  kannattaa 
muistitarkistus  aina  tehdä.  Se  on  mm.  ainoa  tapa  havaita  muistissa 
aktiivisena  oleva  Brain-virus,  joka  osaa  huijata  etsintäohjelman  käyttä¬ 
miä  levykäskyjä. 

Scan  tarkistaa  levyn  käynnistyslohkon,  mahdolliset  käyttöjärjestel- 
mätiedostot  sekä  kaikki  EXE-,  COM-,  SYS-,  PIF-,  OVR-,  OVL-, 
OVG-,  OVI-  ja  OV2-tiedostot.  Kiintolevyllä  tarkistetaan  myös  osio- 
taulukko.  /A  -valitsimella  käynnistettynä  ohjelma  käy  läpi  kaikki  levyn 
tiedostot,  mikä  kestää  monta  kertaa  kauemmin  kuin  pelkkien  ohjelma¬ 
tiedostojen  tarkistaminen.Virusten  lisäksi  Scan  etsii  myös  AIDS  ja 
Twelve  Tricks  Troijalaisia. 

Jos  viruksia  löytyy,  Scan  ilmoittaa  saastuneen  tiedoston  nimen  sekä 
viruksen  nimikoodin.  Kun  tämä  koodi  ja  tiedoston  nimi  annetaan 
Clean-puhdistusohjelmalle,  saadaan  tiedosto  puhdistettua.  /D-valitsinta 
käytettäessä  Scan  pysähtyy  jokaisen  saastuneen  tiedoston  kohdalla  ja 
kysyy,  poistetaanko  se.  Jos  vastaus  on  myönteinen,  Scan  käy  ensin 
kirjoittamassa  tiedoston  päälle  nollaa  ja  lopuksi  poistaa  sen.  Mikäli 
virus  löytyy  käynnistyslohkosta,  osiotaulukosta  tai  joltain  muulta  vara¬ 
tulta  alueelta,  on  poistaminen  tehtävä  Clean-puhdistusohjelmalla. 
Komento 


C:\SCAN>SCAN  C:\OMAT  /D  /M 

C:\SCAN>SCAN  A: 

SCAN  3.5V63  Copyright  1989-90  by  McAfee  Associates. 

(408)  988-3832 

Scanning  for  known  viruses. 

Scanning  64 OK  RAM 

Scanning  boot  sector  of  disk  A: 

Found  Ping  Pong  Virus  -  Version  B  [Ping]  in  boot 
sector . 

Scanning  A : \LOAD . COM 

Found  Jerusalem  Virus  Strain  B  [Jeru] 

Scanning  A:\FL.EXE 

Found  Dark  Avenger  virus  [Dav] 

Scanning  A:\MOUSE.COM 

Found  1701/1704  Virus  -  Version  B  [170X] 

Scanning  A:\COMP.COM 

Found  Yankee  Doodle  Virus  [Doodle] 

Found  4  files  containing  viruses. 


Mikrotukihenkilön  painajainen:  McAfeen  etsintäohjelma  on  löytänyt  levyltä  neljä 
eri  virusten  saastuttamaa  tiedostoa.  Lisäksi  levykkeen  käynnistyslohkosta  on 
löytynyt  Ping  Pong-virus. 

suorittaa  täyden  muisti  tarkistuksen,  etsii  saastuneita  tiedostoja 
C:\OMAT-hakemistostaja  poistaa  ne. 

Lähiverkkoja  varten  Scan-ohjelmasta  on  olemassa  oma  Netscan- 
versio.  Se  tarkistaa  vain  verkossa  olevat  tiedostot,  eikä  yritäkään  lukea 
palveluaseman  käynnistyslohkoa  tai  nollauraa,  koska  se  ei  onnistuisi 
verkon  läpi. 

Scan-ohjelmasta  on  olemassa  myös  muistinvarainen  versio  VShield. 
Kun  tämä  ohjelma  ladataan  keskusmuistiin,  se  tarkistaa  jokaisen  käyn¬ 
nistettävän  ohjelman  ennen  sen  ajoa.  Vshield  kuluttaa  noin  20  kilota¬ 
vua  keskusmuistia.  Tarkistus  tapahtuu  niin  nopeasti,  ettei  se  hidasta 
havaittavasti  ohjelman  käynnistämistä. 

McAfee  valmistaa  myös  kaupallista  etsintä-  ja  puhdistusohjelmaa 
nimellä  PROSCAN.  Siinä  on  valikko-ohjattu  käyttöliittymä. 

F-PROT-virussuojaa  Islannista 

Virusten  torjuntaohjelmia  tehdään  myös  täällä  pohjolassa.  Tunnetuin 
on  islantilaisen  Fridrik  Skulasonin  F-PROT  -niminen  paketti,  johon 
kuuluu  useita  erilaisia  apuohjelmia.  Koska  F-PROT  on  pohjoismai¬ 
nen  tuote,  ei  se  ole  levinnyt  maailmalla  yhtä  laajalle  kuin  vastaavat 
amerikkalaiset  ohjelmat.  Islannissa  F-PROTia  myydään  kaupallisena 
tuotteena.  Islannin  ulkopuolella  FPROTia  saa  jakaa  vapaasti.  Ohjel¬ 
man  käyttäjäksi  rekisteröityminen  maksaa  kuitenkin  $15  ja  se  oikeut¬ 
taa  ilmaisiin  ohjelmapäivityksiin. 

Tärkeimmät  F-PROT  1.10- version  ohjelmista  ovat: 

F-DRIVER:  laiteohjain,  joka  CONFIG.SYSiin  asennettuna  estää 
viruksen  saastuttamien  ohjelmien  ajamisen 
F-OSCHK:  tarkistaa  käyttöjärjestelmätiedostot  virusten  varalta 
F-LOCK:  muistinvarainen  vartijaohjelma 
F-SYSCHK:  tarkistaa  keskusmuistin  virusten  varalta 
F-FCHK:  etsii  tiedostoviruksia  levyltä  ja  poistaa  ne  haluttaessa 
F-DISINF:  etsii  levykeviruksia  ja  poistaa  ne  haluttaessa 
F-XLOCK:  lisää  ohjelmiin  automaattisen  virustarkistuksen 
F-UNLOCK:  poistaa  edellisen 

F-XCHK:  sallii  vain  F-XLOCKilla  muokattujen  ohjelmien  ajon 
F-RUN:  ajaa  ohjelmia  F-XCHK:n  ollessa  käytössä 
F-INOC:  "rokottaa"  levykkeitä  Brain-  ja  Ping  Pong-viruksia  vastaan 
F-DLOCK:  estää  kiintolevyn  alustamisen  ja  sille  kirjoittamisen 
F-DIR:  tulostaa  piilotettujen  ja  suojattujen  tiedostojen  nimet 
F-MMAP:  näyttää  keskusmuistissa  majailevat  ohjelmat 
F-BOOT:  näyttää  käynnistyslohkon  sisällön 
F-PBR:  näyttää  osiotaulukon  (MBR)  sisällön 

Eräitä  pakettiin  kuuluvia  ohjelmia  on  käsitelty  tarkemmin  tekstissä  eri 
ryhmien  kohdalla. 

F-PROTia  koskevia  parannusehdotuksia  ja  kommentteja  voi  lähet¬ 
tää  tekijälle  osoitteeseen  Fridrik  Skulason,  Box  7180,  IS -127  Reykja¬ 
vik,  Iceland. 

Lähes  kaikki  viruksia  vastaan  kehitetyt  ohjelmat  näyttävät  perin  anee¬ 
misilta.  Niiden  käyttöliittymästä  näkee,  että  ohjelmat  on  kehitetty 
asiantuntijoita,  ei  loppukäyttäjiä  varten.  Jo  lennokkaan  nimensä 
puolesta  erottuva  Turbo  Anti-Virus  -ohjelmisto  on  toista  maata.  Ikku¬ 
noita,  värejä,  valikoita  ja  ääniefektejä  käyttämällä  ohjelmasta  on  saatu 
näyttävä  ja  suorastaan  ilo  käyttää.  Vaihtoehtoisesti  ohjelmaa  voi  käyt¬ 
tää  myös  komentoriviltä  annettavilla  parametreillä. 

Turbo  Anti-Viruksen  takana  on  israelilainen  Carmel  Software  Engi¬ 
neering.  Tekijöiden  joukossa  on  paikallisessa  virusjahdissa  kunnostau¬ 
tuneita  henkilöitä.  Pakettiin  kuuluu  kaksi  ohjelmaa,  joista  TNTVIRUS 
on  tarkoitettu  virusten  etsimiseen  ja  poistamiseen.  Poistamisen  yhtey¬ 
dessä  ohjelma  palauttaa  viruksen  varaamat  bad  sector-alueet  takaisin 
käyttöön.  Ohjelmalla  voi  lisäksi  rokottaa  levykkeitä  ja  tehdä  varmuus¬ 
kopioita  käyttöjärjestelmän  varatuista  alueista  ja  laskea  niistä  tarkistus¬ 
summia. 


Check! 


3C501.EXE 

3C505.EXE 

0TFIX.EXE 


§I0GLIMK.EXE| 
TH505 
TF.EX 
IETLO0 
IE  TSE  T 
IMG. E 

IRCF.EX 
RSH.EX 
TARKIN 


Uirus  Friday  13t)i  uas  found  in:  DIAGLINK.EXE 


Clean+Imi.  Clean  Continue  Stop 


T0RKEI.COM 

TELNET.EXE 


Search  systeri  and  ali  files  on  disk. 


Uork  dr i ue :  B 
Type :  FLOPPY 


Tagged 

Dirs  :  1 


Tagged 
F i les  : 


11 


Time  11:03:46 
Date  09/04/90 


Last  Uirus 
Found : 
Friday  13th 


Last  Message 


Israelilainen  TNT  Antivirus  eroaa  muista  torjuntaohjelmista  näyttävän  käyttöliit¬ 
tymänsä  vuoksi. 

Turbo  Anti- Viruksella  on  vuoden  takuu,  jonka  aikana  ohjelmasta 
toimitetaan  ilmaiset  päivitykset,  mikäli  uusia  viruksia  löytyy.  Ohjelma 
on  hämmästyttävää  kyllä  kopiosuojattu.  Verkkoversio  on  saatavissa 
erikseen. 

Turbo  Anti-Virus  ja  eräät  muut  vastaavat  ohjelmat  mainostavat 
itseään  sillä,  että  ne  hoitavat  yhdellä  ohjelmalla  kaikki  virusten  torjun¬ 
nan  ja  suojautumisen  osa-alueet.  Samat  toiminnot  voisi  koota  myös 
ilmaisista  tai  edullisista  shareware-ohjelmista,  mutta  tällöin  käyttäjälle 
jää  kokoamisen,  asentamisen  ja  suunnittelun  vaiva.  Voisi  myös  olettaa, 
että  kaupallisten  ohjelmien  tuotetuki  toimisi  paremmin,  mutta  tämä  ei 
läheskään  aina  pidä  paikkaansa. 


HCOPYja  VCOPY 


Vuoden  1990  kevät-Comdex  pidettiin  3-6  kesäkuuta  Atlantassa.  Hilg- 
rave,  joka  tunnetaan  HyperAccess-nimisestä  tietoliikenneohjelmastaan, 
julkisti  messujen  aikana  HCOPY-nimisen  apuohjelman  ja  lahjoitti  sen 
vapaaseen  jakeluun.  Ohjelmallaan  Hilgrave  halusi  samalla  mainostaa 
tietoliikenneohjelmaansa,  johon  on  lisätty  sisäänrakennettu  virustarki- 
tus. 

HCOPY-ohjelman  toimintaperiaate  on  mainio:  se  korvaa  käyttöjär¬ 
jestelmän  oman  COPY-käskyn  ja  suorittaa  virustarkistuksen  jokaiselle 
tiedostolle  kopioinnin  aikana.  Tarkistus  käy  niin  nopeasti,  ettei 
HCOPY  nopeudeltaan  jää  juurikaan  jälkeen  DOSin  omasta  kopiointi- 
käskystä.  Etsinnässä  käytetyt  sormenjäljet  on  saatu  lBM:ltä  ja  ensim¬ 
mäinen  HCOPY -versio  tunnisti  niiden  avulla  68  eri  virusta. 

Tarkoitus  on,  että  käyttäjä  nimeää  HCOPYn  uudelleen  (esimerkiksi 
COBY.EXE)  ja  käyttää  COBY-käskyä  käyttöjärjestelmän  COPYn 
sijaan.  Näin  virustarkistus  tulee  tehtyä  automaattisesti  ja  lähes  huomaa¬ 
matta.  HCOPY  tuntee  COPYn  tapaan  valitsimet  /A,  /B  ja  /V  sekä 
korvausmerkit  *  ja  ?,  joten  sen  käyttö  ei  nimeä  lukuunottamatta  poik¬ 
kea  mitenkään  COPYn  käytöstä. 

Jos  HCOPY  huomaa,  että  kopioitavassa  tiedostossa  on  virus,  se 
keskeyttää  kopioinnin  ja  ilmoittaa  viruksen  nimen: 


Virusten  torjuntaohjelmat 


161 


C : \ >HCOPY  A: PELI. EXE 

A:\PELI.EXE  may  contain  the  4096  virus. 

Abort  copying?  (Y  or  N) 

Kopiointi  keskeytyy  painamalla  Yhä  jolloin  HCOPY  poistaa  sen  osan 
tiedostoa,  joka  on  jo  ehditty  kirjoittaa  levylle.  Lopuksi  HCOPY  kysyy 
vielä,  halutaanko  myös  alkuperäinen,  viruksen  sisältävä  tiedosto  pois¬ 
taa: 

Purge  source  file?  (Y  or  N)  N 
0  files  copied. 

Tiedostoja  voidaan  kopioida  myös  tyhjälle  (NUL)  laitteelle,  jolloin 
kopiota  ei  kirjoiteta  mihinkään.  Tämä  mahdollistaa  HCOPYn  käytön 
tavallisen  etsintäohjelman  tapaan.  Komento 

C:\DOS>HCOPY  *.*  NUL 

"kopioi"  kaikki  oletushakemiston  tiedostot  ja  tarkistaa  samalla  niiden 
sisällön. 

Muutama  päivä  messujen  jälkeen  McAfee  laski  liikkeelle  oman, 
samalla  periaatteella  toimivan  ohjelman  ja  antoi  sille  nimeksi  VCOPY. 
Molemmat  ohjelmat  toimivat  samalla  tavalla  ja  eroavat  toisistaan  vain 
tuntemiensa  virusten  määrässä. 

Muita  etsintäohjelmia 

Hollantilaista  alkuperää  oleva  julkisohjelma  VIRSCAN.EXE  ei  nimes¬ 
tään  huolimatta  ole  mitään  sukua  lBM:n  ohjelmalle.  Tunnettujen  virus¬ 
ten  sormenjäljet  luetaan  etsinnän  aluksi  tiedostosta  VIRSCAN.DAT. 
Sen  jälkeen  ohjelma  tutkii  käynnistyslohkon  sekä  kaikki  COM,  EXE, 
SYS,  O  VL  ja  BIN-tiedostot. 

F-PROT  -paketissa  on  omat  ohjelmansa  virusten  etsimiseen  levyil¬ 
tä,  tiedostoista  ja  keskusmuistista.  Käynnistyslohko  ja  osiotaulukko 
voidaan  tarkistaa  F-DISINF-ohjelmalla,  tavalliset  tiedostot  F-FCHK- 
ohjelmalla  ja  keskusmuisti  F-SYSCHK-ohjelmalla.  Kun  F-FCHK 
huomaa  tiedostoon  tarttuneen  viruksen,  se  kysyy  "Disinfect?".  Myön¬ 
teisellä  vastauksella  ohjelma  yrittää  poistaa  viruksen.  Jos  poisto  onnis¬ 
tuu,  ohjelma  tulostaa  "Cured...”,  muutoin  "Virus  could  not  be  remo- 
ved." 

Virusko  hta  iset  to  rju  nta  o  hje  Ima  t 

Edellä  kuvattujen  yleisten  ohjelmien  lisäksi  on  olemassa  suuri  joukko 
tiettyä  virusta  varten  tehtyjä  etsintä-  ja  tuhoamisohjelmia.  Viruskohtai- 
sia  lääkkeitä  on  olemassa  mm.  Datacrimelle,  Jerusalemille,  Dark  Aven- 
gerille,  Ping-Pong  -virukselle  ja  1701  :lle. 

3.  Tarkistussummaohjelmat 

Vanhin  ja  yksinkertaisin  tapa  torjua  viruksia  perustuu  tarkistussum¬ 
mien  käyttöön.  Siinä  tutkimusohjelma  kirjaa  tietokantaansa  kaikkien 
levyllä  olevien  ohjelmien  nimet,  pituudet,  tekoajat  sekä  ohjelmatiedos¬ 
tojen  sisällöstä  lasketun  tarkistussumman. 

Yksinkertaisin  mahdollinen  tarkistussumma  saadaan  laskemalla 
kaikki  ohjelmassa  olevat  bitit  yhteen.  Näin  saatu  yksittäinen  luku  on 
kuitenkin  epäluotettava.  Se  ei  esimerkiksi  huomaa,  mikäli  kaksi  kone¬ 
kielistä  käskyä  vaihdetaan  keskenään.  Huomattavasti  luotettavampi 
summa  saadaan,  kun  jokaisessa  käskyssä  otetaan  huomioon  myös  sen 
sijainti.  Tarkistussummien  luotettavaan  laskemiseen  on  vuosien  varrel¬ 
la  kehitetty  useita  erilaisia  algoritmeja,  joista  ohjelman  tekijä  voi  vali¬ 
ta.  Monet  ohjelmat  käyttävät  kahta  erilaista  tarkistussummaa  jolloin  on 
täysin  varmaa,  että  pieninkin  tiedostoon  tullut  muutos  huomataan. 

Ohjelman  toimintaa  voidaan  laajentaa  niin,  että  se  tarkistaa  myös 
nollauran,  osiotaulukon  ja  käynnistyslohkon  sisällön.  Keskeytysosoit- 
teiden  tarkistaminen  lisää  tehokkuutta,  mutta  saattaa  aiheuttaa  vääriä 
hälyytyksiä. 


Virusten  torjuntaohjelmat 


163 


26210 

12071 

512 

25753 

3050 

512 

39458 

58310 

512 

15632 

22726 

80592 

35549 

54003 

3919 

32483 

7984 

3060 

17777 

52837 

11775 

43574 

20139 

11247 

3228 

60855 

5825 

55891 

63867 

3300 

5405 

35687 

2377 

29281 

17465 

313 

21318 

48989 

9026 

20454 

38090 

4299 

51746 

34450 

34643 

12651 

16586 

3571 

20482 

53751 

70711 

50022 

52299 

622428 

PART ITI ON -  0 : 

PART ITI ON - 1 : 
BOOTTRACK-C: 

C : \DOS\GWBASIC . EXE 
C:\DOS\FASTOPEN.EXE 
C : \DOS\NLSFUNC . EXE 
C : \ DOS \RE PLACE . EXE 
C:\DOS\XCOPY.EXE 
C : \DOS\APPEND . EXE 
C : \DOS\ GRAPHICS . COM 
C:\DOS\LABEL.COM 
C:\DOS\MORE.COM 
C: \DOS\PRINT . COM 
C : \DOS\RECOVER . COM 
C : \ DOS \RES TORE . COM 
C:\DOS\TREE.COM 
C : \WORD5 \MAKEPRD . EXE 
C : \WORD5 \WORD . EXE 


Check-it!  kirjaa  ohjelmat  tietokantaansa.  Pituuden  lisäksi  jokaisesta  ohjelmasta 
lasketaan  kaksi  eri  tarkistussummaa ,  jolloin  kaikki  tiedostoihin  tehdyt  muutok¬ 
set  tulevat  varmasti  ilmi. 

Tarkistussummaan  perustuvien  ohjelmien  hyvänä  puolena  on  niiden 
kattavuus.  Ne  toimivat  sellaisiakin  viruksia  vastaan,  joista  ohjelman 
tekijällä  ei  ole  ollut  aavistustakaan.  Niitä  on  myös  helppo  tehdä. 
Vähänkin  ohjelmointia  tunteva  harrastaja  voi  tehdä  itselleen  sopivan 
ohjelman  Basicillä,  Pascalilla  tai  C:llä.  Ei  ihme,  että  julkisohjelmien 
joukossa  on  lukematon  määrä  tällaisia  ohjelmia  huonosti  tehtyinä. 

Teoriassa  olisi  mahdollista  tehdä  virus,  joka  muuttaisi  suoraan 
tarkistusohjelman  käyttämää  tietokantaa  ja  estäisi  näin  ohjelmiin  tarttu¬ 
neita  viruksia  näkymästä.  Viruksen  pitäisi  kuitenkin  tietää  käytetyn 
tarkistussumman  algoritmi  ja  tuntea  tarkistusohjelman  käyttämän  tieto¬ 
kannan  rakenne,  joten  mahdollisuus  on  todellakin  vain  teoreettinen. 

Hyvien  puolien  ohella  tarkistussummilla  on  myös  heikkoutensa. 
Isolla  levyllä  voi  olla  satoja  ohjelmatiedostoja  jolloin  niiden  tutki  mi  - 
nen,  summien  laskeminen  ja  tulosten  vertaaminen  tietokantaan  kestää 
epäkäytännöllisen  kauan.  Tietokannan  ylläpitäminen  ohjelmien 


kopioinnin  ja  poistamisen  jälkeen  on  niin  ikään  työlästä,  eikä  tietokan¬ 
taa  voi  kovinkaan  helposti  käyttää  ohjelmalevykkeiden  tarkkailuun. 
Lisäksi  tarkistusohjelmat  saattavat  jopa  levittää  Dark  Avengerin  kaltai¬ 
sia  viruksia,  koska  ne  tarttuvat  jokaiseen  tarkistussumman  laskemista 
varten  avattuun  ohjelmatiedostoon.  Moniajoon  pystyvässä  käyttöjärjes¬ 
telmässä  (kuten  OS/2)  summien  laskennan  ja  vertailun  voi  hoitaa 
tausta-ajossa,  jolloin  se  ei  haittaa  mikron  normaalia  käyttöä. 

Kun  tarkistussumma  muuttuu,  ohjelma  antaa  hälyytyksen  ja  kertoo 
muuttuneen  tiedoston  nimen.  Ohjelma  ei  kuitenkaan  kerro,  mikä  virus 
on  kyseessä  eikä  osaa  poistaa  niitä.  Ohjelmista  ei  ole  myöskään  apua 
tartunnan  saaneiden  levykkeiden  jäljittämisessä  eikä  Troijalaisten 
torjunnassa. 

Check-it! 


Koska  tarkistussumman  laskeminen  kuuluu  osana  moniin  torjuntaoh¬ 
jelmiin  ja  koska  sitä  varten  on  saatavissa  myös  suuri  joukko  julkisoh- 


Mikäli  tarkistussummat  eivät  täsmää ,  Check-it!  antaa  varoituksen  ja  kertoo 
muuttuneen  tiedoston  nimen.  Se  ei  kuitenkaan  kerro,  mitä  tiedostolle  on  tapah¬ 
tunut  eikä  mahdollisen  viruksen  nimeä. 

jelmia,  on  tässä  esitelty  vain  yksi  kaupallinen  tarkistussummaohjelma. 
Se  on  englantilaisen  Zortechin  tekemä  Check-it!  (huutomerkki  kuuluu 
ohjelman  nimeen). 

Check-it!  luo  levykkeelle  tietokannan,  josta  käyvät  ilmi  kiintolevyn 
ohjelmatiedostojen  tarkistussummat.  Käyttäjän  on  itse  valittava 
mukaan  otettavat  tiedostot.  Samalla  lasketaan  tarkistussumma  osiotau- 
lukosta  ja  käynnistyslohkosta  sekä  tallennetaan  keskeytysosoitteet. 
Tarkistus  käynnistyy  komennolla  CHECKIT!  /  . 

Vaikka  ohjelma  tekeekin  sen  minkä  lupaa,  näyttää  Check-it!  joten¬ 
kin  harrastelijamaiselta.  Lisäksi  siinä  on  eräitä  suunnitteluvirheitä. 
Esimerkiksi  kaikkien  256  keskeytysosoitteen  tutkiminen  tuottaa  turhia 
varoituksia,  sillä  viimeiset  osoitteet  ovat  käyttämättä  ja  saattavat  sisäl¬ 
tää  satunnaisia  arvoja. 

Sentry 

Sentry  on  McAfeen  ohjelma,  joka  etsii  viruksia  tarkistussummien  avul¬ 
la.  Ohjelman  toimintaperiaate  on  kekseliäs:  miksi  turhaan  laskea  tarkis¬ 
tussumma  koko  tiedostosta,  kun  virus  kiinnittyy  lähes  aina  joko  tiedos¬ 
ton  alkuun  tai  loppuun?  Ohjelmatiedoston  alun  ja  lopun  tutkiminen 
riittää  lähes  aina  paljastamaan  viruksen.  Sentry  käyttää  tätä  hyväkseen 
ja  laskee  tarkistussumman  vain  ohjelmatiedoston  alusta,  keskeltä  ja 
lopusta,  jolloin  summien  laskenta  ja  niiden  vertaaminen  käy  erittäin 
nopeasti.  Sentry  on  niin  nopea,  että  sen  voi  lisätä  AUTOEXEC.BATiin 
jolloin  tiedostojen  tarkistaminen  tulee  tehtyä  aina  käynnistyksen  yhtey¬ 
dessä. 

Tarkistussummien  lisäksi  Sentry  vertaa  keskeytysosoitteita  ja  antaa 
varoituksen  jos  niitä  on  muutettu.  Ohjelman  2.0-versiossa  varoitus 
annetaan  vain  yleisluontoisena  eikä  edes  muuttuneen  keskeytyksen 
numeroa  kerrota.  Tämä,  samoin  kuin  tarkistussummien  ylläpitoon  liit¬ 
tyvät  hankaluudet  vähentävät  ohjelman  käytettävyyttä. 

4.  Muistinvaraiset  torjuntaohjelmat 

Muistinvaraiset  torjuntaohjelmat  jäävät  muistiin  virusten  tavoin  ja  yrit¬ 
tävät  sieltä  käsin  havaita  mahdolliset  virukset.  Havaitseminen  perustuu 
keskeytysten  tarkkailuun. 

Luvussa  kaksi  esitettiin,  miten  virus  nappaa  levytoimintoihin  liitty¬ 
viä  keskeytyksiä  itselleen  ja  pääsee  niiden  kautta  vaikuttamaan  koneen 
toimintaan.  Keskeytysosoitetta  ei  voi  muuttaa  noin  vain.  Oikeaoppinen 
tapa  osoitteen  muuttamiseen  on  käyttää  toista  keskeytystä,  yleiskeskey- 
tyksen  21  palvelua  25,  joka  on  lisätty  DOSiin  juuri  tätä  varten.  Jos 
virusten  torjuntaohjelma  on  napannut  tämän  keskeytyksen  itselleen,  se 
antaa  hälyytyksen  kun  virus  yrittää  muuttaa  minkä  tahansa  keskeytyk¬ 
sen  osoitetta. 

Toinen  keskeytys,  jota  kannattaa  tarkkailla,  on  numero  27  sekä 
saman  asian  paremmin  hoitava  21 -keskeytyksen  palvelu  31.  Ohjelmat 
käyttävät  näitä  keskeytyksiä  silloin,  kun  ne  haluavat  jättäytyä  keskus¬ 
muistiin.  Virusten  lisäksi  keskeytystä  käyttävät  kaikki  muistinvaraiset 
apuohjelmat,  joista  osa  on  DOSin  omia.  Tarkkailu  voi  siten  tuottaa 
myös  vääriä  hälyytyksiä. 

Muistinvarainen  tarkkailuohjelma  voi  seurata  myös  aivan  tavallisia 
levylle  meneviä  kirjoituspyyntöjä.  Hälyytys  annetaan  eikä  pyyntöä 
viedä  loppuun  asti,  mikäli  kutsussa  annetut  parametrit  osoittavat 
esimerkiksi  suoraa  kirjoittamista  varatuille  alueille.  Kutsut,  joiden 
parametrit  osoittavat  viatonta  toimintaa,  päästetään  tietenkin  läpi  sellai¬ 
sinaan. 

Muistinvaraiset  ohjelmat  eivät  voi  koskaan  olla  erityisen  tehokkaita 
ja  niiden  toiminnassa  on  monia  varauksia.  Jotta  vartiointiohjelma  voisi 
edes  teoriassa  torjua  viruksen,  sen  on  päästävä  muistiin  tätä  ennen. 
Koska  käyttöjärjestelmään  tai  sen  komentotulkkiin  COMMAND. 
COMiin  kiinnittyneet  virukset  pääsevät  muistiin  heti  koneen  käynnis¬ 
tyksen  yhteydessä,  ei  vartiointiohjelma  ehdi  vaikuttaa  niihin.  Kun 
keskeytykset  on  jo  ohjattu  muualle,  ei  niiden  tarkkailusta  ole  enää 
mitään  hyötyä. 

Uudet,  entisiä  kehittyneemmät  virukset  eivät  edes  käytä  DOSin 
palveluita  vaan  ohittavat  sen.  Ne  eivät  muuta  keskeytysosoitteita,  vaan 

selaavat  keskusmuistin  läpi,  etsivät  sieltä  oikean  palveluosoitteen  ja 
kutsuvat  suoraan  sitä.  Tällaista  virusta  on  lähes  mahdotonta  havaita 
ohjelmallisesti. 

Toisaalta  muistinvaraiset  vartijat  ovat  ainoita  ohjelmia,  joista  on 
edes  jonkinlaista  apua  troijalaisia  vastaan. 

Flushot  Plus 

Muistinvaraisista  torjuntaohjelmista  tunnetuin  lienee  ohjelma  nimeltä 
Flushot  Plus.  Se  on  shareware-ohjelma,  josta  tekijä  odottaa  saavansa 
10  dollarin  korvauksen.  Jos  korvaus  ohjelmointityöstä  tuntuu  liian 
suurelta,  Ross  M.  Greenberg  pyytää  lähettämään  10  dollarin  shekin, 
joka  on  osoitettu  johonkin  hyväntekeväisyystarkoitukseen  sekä  4  dolla¬ 
rin  shekin  itselleen  käsittelykulujen  peittämiseksi.  McAfeen  tavoin 
Greenberg  on  taalansa  ansainnut,  sillä  Flushot  Plus  on  näppärä  ja  niin 
tehokas  kuin  muistinvarainen  ohjelma  ylipäätänsä  voi  olla.  Flushotin 
3-versio  on  itse  troijalainen,  joten  sitä  ei  pidä  käyttää. 

Flushot  koostuu  kahdesta  tiedostosta:  ohjelmasta  FSP.COM  sekä 
datatiedostosta  FLUSFIOT.DAT.  Kun  FSP  käynnistetään,  se  lataa 
itsensä  pysyvästi  keskusmuistiin.  Työtila  pienenee  noin  16  kilotavulla. 

Flushotin  toimintaa  säädellään  FLUSHOT.DAT-tiedoston  avulla. 
Aluksi  se  kopioidaan  päähakemistoon,  mutta  sijaintia  ja  tiedoston 
nimeä  voi  myöhemmin  muuttaa.  Nimen  muuttaminen  ja  tiedoston 
piilottaminen  johonkin  alihakemistoon  estää  viruksia  ja  trojalaisia 
löytämästä  sitä.  Koska  FLUSHOT  on  muistinvaraisista  ohjelmista 
tunnetuin,  saattavat  vahinko-ohjelmat  pyrkiä  huijaamaan  sitä. 

FLUSHOT.DAT  koostuu  riveistä,  jolla  kuvataan  yksittäisille 
tiedostoille  annetut  asetukset.  Mahdollisuuksia  on  viisi:  P  estää  tiedos¬ 
toon  kirjoittamisen,  R  estää  tiedoston  lukemisen,  E  sallii  P-  ja  R-määri- 
tysten  kumoamisen  yhdessä  hakemistossa,  T  sallii  ohjelman  jäävän 
keskusmuistiin  ja  C  laskee  tiedostosta  tarkistussumman.  Näiden  lisäksi 
on  olemassa  eräitä  pienempiä,  lähinnä  toiminnan  hienosäätöön  tarkoi¬ 
tettuja  asetuksia  joita  ei  tässä  yhteydessä  käsitellä. 

Ohjelman  mukana  tuleva  FLUSHOT.DAT  sisältää  valmiiksi 
seuraavat  rivit: 

i= 

P=* . bat 

P=* . sys 

P=* . exe 

P=* . com 

P=* FLUSHOT.DAT 

R=* FLUSHOT.DAT 

R=* AUTOEXEC.BAT 

R=* AUTOEXEC.BAT 

C=C:\ COMMAND.COM [12345] 

C=C : \IBMBI0 . COM  [12345] 

C=C:\IBMD0S. COM  [12345] 

C=C : \I0 . SYS [12345] 

C=C : \MSDOS . SYS [12345] 


P-asetuksilla  estetään  kirjoittaminen  kaikkiin  BAT,  SYS,  EXE  ja 
COM-tiedostoihin.  Ohjaustiedosto  FLUSHOT.DAT  on  suojattu  sekä 
lukua  että  kirjoittamista  vastaan.  AUTOEXEC.BATin  kohdalla  tekijäl¬ 
le  lienee  sattunut  pieni  erehdys,  sillä  nyt  tiedosto  on  suojattu  kaksi 
kertaa  lukemista  vastaan.  Toisen  R-kirjaimen  tilalla  pitäisi  ilmeisesti 
olla  P-kirjain. 

Komentotulkki  ja  käyttöjärjestelmän  kaksi  piilotettua  tiedostoa  on 
suojattu  tarkistussummalla.  Summat  lasketaan  aina  kun  FSP  ladataan 
muistiin.  Koska  ohjelman  tekijä  ei  ole  voinut  tietää  millainen  DOS- 
versio  käyttäjän  koneessa  on,  hän  on  kirjoittanut  hakasulkuihin 
vakioarvot  12345.  Kun  FSP  käynnistetään  ensimmäistä  kertaa,  saadaan 
virheilmoitus,  joka  kertoo  summien  poikkeavan  FLUSHOT.DAT- 
tiedoston  ilmoittamista.  FSP  kertoo  uudet  arvot,  jonka  jälkeen  käyttä¬ 
jän  pitää  korjata  tiedoston  arvot  omaa  tilannettaan  vastaavaksi  ja  käyn¬ 
nistää  FSP  uudelleen.  Jos  DOS-versio  käyttää  tiedostoja  IBM-alkuisia 
tiedostoja,  poistetaan  lO.SYSistä  ja  MSDOS.SYSistä  kertovat  rivit. 
Jos  DOS-versio  käyttää  näitä,  poistetaan  vastaavasti  IBMBIO-  ja 
IBMDOS-rivit. 

Merkkinä  siitä,  että  FLUSHOT  vartioi  konetta,  näkyy  kuvaruudun 
oikeassa  ylänurkassa  '+'  merkki.  FSP:n  vartiointi  voidaan  katkaista 
painamalla  ALT-näppäintä  kolme  kertaa  peräkkäin,  jolloin  merkiksi 
tulee  Kolme  painallusta  palauttaa  FSP:n  jälleen  toimintaan. 

Kun  FSP  huomaa,  että  asetuksia  rikotaan,  se  tulostaa  ruudulle  ikku¬ 
nan.  Esimerkiksi  AUTOEXEC.BAT-tiedoston  tulostaminen  TYPE- 
käskyllä  tuottaa  seur aavan  ilmoituksen: 

Read  Access  being  attempted  on: 

C : /AUTOEXEC . BAT 

(By  The  Command  Line  Interpreter) 

Press  "Y"  to  allow,  "G"  to  go  tili  exit,  any  other 
key  to  exit. 


Toiminto  sallitaan  painamalla  Y:tä.  Jos  ajolupa  halutaan  antaa  koko 
komennolle,  painetaan  G:tä.  Minkä  tahansa  muun  näppäimen  painami¬ 
nen  keskeyttää  toiminnon. 

E-asetuksella  voidaan  suojaus  kumota  kokonaisesta  hakemistosta  tai 
sen  osasta.  Esimerkiksi  rivi  E=?\dev\*  poistaa  vartioinnista  kaikki 
\DEV-hakemistossa  olevat  tiedostot  levyasematunnuksesta  riippumatta. 

Toinen  FSP:n  varoitusmekanismi  tarkkailee  ohjelmien  tekemiä 
DOS-keskeytyksiä  ja  antaa  varoituksen,  mikäli  se  huomaa  levyn 
alustamiseen  tai  suoraan  levylle  kirjoittamiseen  liittyviä  kutsuja. 
Esimerkiksi  FORMAT  A:  -komento  tuottaa  ikkunan 

====>Direct  Disk  Write  attempt  by  program  other  than 
DOS!  <=== 

(From  an  Ioctl  Call) 

By :  C : /DOS / FORMAT . COM 

Press  "Y"  to  allow,  "G"  to  go  tili  exit,  any  other 
key  to  exit. 


Suora  kirjoittaminen  levylle  tuottaa  ikkunan,  josta  näkyy  käytetty 
keskeytys  sekä  kohteena  oleva  levyosoite: 

====>Direct  Disk  Write  attempt  by  program  other  than 
DOS!  <=== 

Interrupt  26:  =>Drive:  A  Head:  0  Track:  00000 
Sector:  00001 

By:  C: /DOS/SYS. COM 

Press  "Y"  to  allow,  "G"  to  go  tili  exit,  any  other 
key  to  exit. 

Kolmas  FSP:n  suojakeinoista  liittyy  tarkistussummien  laskemiseen. 
Jos  summa  on  laskettu  ja  kirjoitettu  FLUSHOT.DAT-tiedostoon,  käy 
FSP  tarkistamassa  summan  aina  kun  ohjelma  ladataan  muistiin.  Ellei 
summa  täsmää,  tulostuu  ikkunaan  varoitus. 

C-merkillä  alkavalla  rivillä  voidaan  suojata  vain  ohjelmatiedostoja. 
Käynnistyslohko  voidaan  ottaa  mukaan  tarkkailuun  kirjoittamalla 
FLUSHOT.DAT-tiedostoon  rivi 

B=C12345 

missä  B  tarkoittaa  käynnistyslohkoa,  C  tarkoittaa  C:  asemaa  ja  12345 
tarkistussummaa.  Kun  B-asetus  on  tehty,  FSP  käy  laskemassa  käynnis¬ 
tyslohkon  tarkistussumman  aina  käynnistyksensä  yhteydessä. 

Neljäntenä  ja  viimeisenä  suojakeinona  FSP  pyrkii  estämään  ohjel¬ 
mia  jättäytymästä  muistiin.  Jos  tällainen  yritys  havaitaan,  ruudulle 
tulostuu  varoitus: 

?  WARNING!  TSR  Request  from  an  unregistered  program! 
Number  of  paragraphs  of  memory  requested  (in 
decimal)  are : 00394 

(Press  any  key  to  continue) 

Vartiointi  voidaan  poistaa  niiltä  ohjelmilta,  joiden  tiedetään  jäävän 
muistiin,  kirjoittamalla  niiden  nimet  T-merkin  jälkeen.  Esimerkiksi 
rivit 

T=C : \DOS\GRAPHICS . COM 
T=C : \DOS\FASTOPEN . EXE 

kertovat  FSP:lle,  että  GRAPHICS  ja  FASTOPEN  ovat  hyväksyttäviä 
muistinvaraisia  ohjelmia  ja  saavat  jäädä  muistiin  halutessaan. 

Pari  yleisintä  virusta  FSP  tuntee  suoraan  nimellä.  Yritys  ajaa  Jeru¬ 
salemilaisen  saastuttama  CHKDSK-ohjelma  tuottaa  ikkunan 

An  Attempt  is  being  made  to  infect  your  system  by: 

PLO  Virus  (aka  Jerusalem  or  Israeli  Virus) . 

By:  C:\DOS\CHKDSK.COM 

Press  "Y"  to  allow,  "G"  to  go  tili  exit,  any  other 
key  to  exit. 

jolloin  virustartunta  on  helppo  havaita. 

FSP  ei  yksinään  riitä  suojaamaan  mikroa  viruksilta,  mutta  se 
täydentää  mukavasti  muiden  ohjelmien  antamaa  suojaa.  Koska  ohjel¬ 
man  käyttö  ja  sen  toimintaparametrien  asettelu  edellyttää  jonkin  verran 
asiantuntemusta,  ei  FSP  sovellu  aloittelijalle. 

Mace  Vaccine 

Mace  Vaccine  on  yksi  monista  Mace  Utilities-apuohjelmapakettiin 
kuuluvista  ohjelmista.  Aiemmin  ohjelmaa  myytiin  myös  erikseen. 
Nimestään  huolimatta  sillä  ei  ole  mitään  tekemistä  varsinaisten  rokotu¬ 
sohjelmien  kanssa.  Vaccine  on  muistinvarainen  tarkkailuohjelma,  joka 
pyrkii  estämään  levyn  sotkemisen  ja  suoran  kirjoittamisen  levylle.  Jos 
kirjoitusta  yritetään,  kuvaruudun  yläreunaan  tulostuu  punainen  laatik¬ 
ko,  jossa  ohjelma  kertoo  mitä  on  tekeillä.  Käyttäjä  voi  antaa  kirjoituk¬ 
sen  tapahtua  tai  estää  sen.  Grafiikkatilassa  laatikon  sijasta  kuuluu  ääni- 
merkkinä  Beethovenin  5.  sinfonian  kohtaloteema.  Vaccinen  lataaminen 
muistiin  vähentää  käytettävissä  oleva  RAMia  reilulla  kuudella  kilolla. 
Vaccine  ladataan  muistiin  kirjoittamalla 

C>  VACCINE  n 

missä  n  on  halutun  suojaustason  numero.  Tasot  on  numeroitu  yhdestä 
kolmeen  ja  tasoa  voi  muuttaa  käytön  aikana. 

Ensimmäisellä  tasolla  (n=l)  ohjelma  estää  muita  kuin  DOSia 
itseään  kirjoittamasta  FATiin  ja  loogisten  levyasemien  päähakemistoi¬ 
hin.  Kirjoittaminen  osiotaulukkoon,  COMMAND.COMiin  ja  käyttöjär- 

jestelmän  piilotettuihin  tiedostoihin  sekä  levykkeiden  alustaminen  on 
myös  estetty. 

Toisella  tasolla  suojaus  laajenee  siten,  että  mikä  tahansa  suora 
kirjoitusyritys  levylle  estetään.  Tällaisia  ovat  mm.  CHKDSK  /F-valit- 
sinta  käytettäessä,  Nortonin,  Macen  ja  PC-Toolsin  levyeditorit  sekä 
pirstoutumisen  poistoon  tarkoitetut  apuohjelmat. 

Kolmas  taso  löytyy  vain  uudemmista  Vaccine-versioista.  Tällä 
tasolla  ajettuna  Vaccine  laskee  jokaisesta  ajettavasta  ohjelmasta  tarkis¬ 
tussumman  ennen  sen  käynnistämistä  ja  vertaa  summaa  tietokantaansa. 
Jos  summa  on  muuttunut,  tästä  annetaan  varoitus  ja  ohjelma  ajetaan 
vasta  käyttäjän  annettua  siihen  luvan. 

Tietokanta  luodaan  SURVEY-ohjelmalla.  Se  etsii  kaikki  levyllä 
olevat  ohjelmatiedostot  ja  kirjoittaa  HELP.CRC-nimisen  tietokannan 
levyn  päähakemistoon. 

Vaccinen  voi  kytkeä  hetkeksi  pois  päältä  kirjoittamalla  VACCINE 
OFF.  Ellei  näin  tehdä,  saattavat  kiintolevyn  testi-  ja  pakkausohjelmat 
toimia  virheellisesti  tai  tuottaa  jatkuvia  varoituksia.  Se  kannattaa  tehdä 

I  [Mace  WCC  IME]  i 

FFIND.EXE  is  about  to  be  executed.  It  has  been  altered 
since  the  suruey  program  uas  last  run.  If  this  program 
is  not  self-modif ying ,  it  should  be  re-loaded  from  a  master. 

Type  ¥  to  allou  this  operatioiij  N  to  disallou  itf  or  X  to 
disable  ali  protection. 

=[Frotection  Leuel  =  31  - 


DBLOGM 

FIX 

4000 

15.12.89 

12.00 

DES  TED  V 

EXE 

7004 

15.12.89 

12.00 

FORMATH 

EXE 

48438 

15.12.89 

12.00 

ICECREAM 

DBF 

2162 

15.12.89 

12.00 

MKEYRATE 

EXE 

12913 

15.12.89 

12.00 

REB00T 

EXE 

2753 

15.12.89 

12.00 

UMFORMAT 

EXE 

56546 

15.12.89 

12.00 

SORTI) 

EXE 

45308 

15.12.89 

12.00 

SQZD 

EXE 

43318 

15.12.89 

12.00 

PARK 

EXE 

20004 

15.12.89 

12.00 

SETPOP 

EXE 

48945 

15.12.89 

12.00 

POP 

EXE 

14256 

15.12.89 

12.00 

SURUEY 

EXE 

60014 

15.12.89 

12.00 

UACCIME 

EXE 

13152 

15.12.89 

12.00 

40  File(s)  1101824  bytes  free 


D :SMACE>ff ind 


Mace  Vaccine  pyrkii  estämään  vahingolliset  levyoperaatiot.  Haluttaessa  se 
myös  tarkistaa  jokaisen  käynnistettävän  ohjelman  ja  vertaa  tarkistussummaa 
tietokantaansa.  Jos  summat  eivät  täsmää ,  annetaan  käyttäjälle  varoitus. 

myös  ennen  Windowsin  käynnistämistä.  Vartiointi  otetaan  takaisin 
käyttöön  kirjoittamalla  VACCINE  ON. 

Levykkeet  voi  jättää  vartioinnin  ulkopuolelle  kirjoittamalla 
VACCINE  NF  (no  floppy).  Näin  kannattaa  tehdä  esimerkiksi  silloin 
kun  alustetaan  joukko  uusia  levykkeitä. 

F-DRIVER 

F-DRIVER.SYS  on  F-PROT-ohjelmapaketin  mukana  toimitettava 
laiteohjain.  Se  asennetaan  muiden  ohjainten  tavoin  CONFIG.SYS- 
tiedostoon: 

DEVICE=C : \FPROT\ F-DRIVER . SYS 

Aina.  kun  mikro  käynnistetään,  ohjain  tarkistaa  käynnistyslohkon  ja 
antaa  varoituksen,  mikäli  se  havaitsee  viruksen.  Mikron  käytön  aikana 
F-DRIVER  tarkistaa  McAfeen  Scanresin  tavoin  jokaisen  käynnistettä¬ 
vän  ohjelman.  Jos  ohjelmasta  löytyy  virus,  F-DRIVER  kertoo  viruksen 
nimen  ja  estää  ohjelman  käynnistämisen. 

Esimerkiksi  yritys  käynnistää  Jerusalem-viruksen  saastuttama 
CHKDSK-ohjelma  tuottaa  virheilmoituksen 

C:\DOS>CHKDSK 

This  program  is  infected  with  the  Jerusalem  virus. 
Access  denied 

eikä  ohjelma  käynnisty.  DOSin  tulostama  ilmoitus  "Access  denied" 
kuuluu  suomenkielisessä  DOS-versiossa  "Käyttöä  ei  sallita",  joka  sopii 
tilanteeseen  paremmin  kuin  hyvin. 

Koska  vartiointi  on  tehty  laiteohjaimen  avulla,  on  se  pelkkiä  muis¬ 
tinvaraisia  apuohjelmia  tehokkaampi.  F-DRIVER  pääsee  muistiin 
ennen  sovelluksia  jo  käyttöjärjestelmän  latauksen  yhteydessä.  Toinen 
F-DRIVERin  hyvistä  puolista  on  sen  pieni  muistinkulutus:  ohjain  vie 
alle  kolme  kilotavua  keskusmuistia,  mutta  tuntee  silti  99%  viruksista 
suoraan  nimeltä. 

T5AFE 

TSAFE  on  Turbo  Anti-Virus  -paketin  muistinvarainen  apuohjelma.  Se 
vie  noin  20  kilotavua  keskusmuistia.  Ohjelma  estää  haluttaessa  levyk¬ 
keiden  ja  kiintolevyn  alustamisen,  niille  kirjoittamisen  ja  ohjelmien 
jäämisen  keskusmuistiin.  TSAFE-ohjelmaa  ei  ole  kopiosuojattu. 

Kirjo itussuoja  kiintolevylle 

Kirjoitussuojan  asettaminen  levykkeelle  estää  viruksia  tarttumasta  itse 
levykkeeseen  tai  siinä  oleviin  ohjelmiin.  Valitettavasti  suojausta  ei  voi 
käyttää  kiintolevyillä,  sillä  kirjoitu ssuojakytkin  löytyy  vain  harvoista 
kiintolevyistä. 

Kiintolevyn  kirjoitussuojaa  voidaan  jäljitellä  ohjelmallisesti, 
joskaan  tällainen  suojaus  ei  ole  koskaan  fyysisen  suojauksen  veroinen. 
Ohjelma  voisi  teoriassa  kiertää  suojauksen  ohittamalla  DOSin  ja  ohjaa¬ 
malla  suoraan  kiintolevyn  ohjainkorttia.  Suojaukseen  on  saatavilla 
useita  julkisohjelmia.  Asian  hoitaa  tekee  myös  FPROT-paketin 
F-DLOCK. 

Kirjoitussuojaa  ei  tietenkään  voi  käyttää  jatkuvasti.  Se  kannattaa 
kytkeä  päälle  vain  silloin,  kun  ajetaan  uutta,  ennestään  tuntematonta 
ohjelmaa,  jonka  ei  pitäisi  kirjoittaa  levylle  mitään. 

5.  Tutkimisohjelmat 

Tutkimisohjelmat  pyrkivät  selvittämään  ohjelmatiedoston  toimintaa 
lukemalla  sen  suoraan  levyltä  normaalin  tiedoston  tavoin  ja  analysoi¬ 
malla  ohjelmasta  löytyviä  konekielikäskyjä. 

Tutkimisohjelman  käytössä  on  monia  rajoituksia.  Ohjelma  ei  voi 
varmasti  tietää,  mikä  kohta  tutkittavasta  koodista  on  dataa  ja  mikä 
varsinaista  ohjelmakoodia,  koska  kaikki  bitit  ovat  saman  näköisiä. 
Bittien  lopullinen  merkitys  selviää  vasta  tavasta,  jolla  niitä  tulkitaan. 
Esimerkiksi  kuvan  kohdalla  käytetyt  bitit  saattavat  näyttää  vaikka 

kuinka  vaaralliselta  ohjelmakoodilta,  jos  niitä  yritetään  tulkita  ohjelma¬ 
na. 

Silloinkin,  kun  tiedetään  tutkittavan  kohdan  olevan  varmasti  ohjel¬ 
makoodia,  on  käytettyjen  DOS-palveluiden  jäljittäminen  vaikeata. 
INT-komennot  löytyvät  koodin  seasta  kohtuullisen  helposti,  mutta 
samalla  keskeytyksellä  voidaan  rekisterien  arvoista  riippuen  tehdä  usei¬ 
ta  erilaisia  asioita.  Rekisterien  arvot  saatetaan  asettaa  aliohjelmassa, 
joka  sijaitsee  aivan  toisessa  kohtaa,  tai  ne  saattavat  olla  tuloksia  lasku¬ 
toimituksista.  Tästä  syystä  analysointiohjelmat  eivät  pysty  tutkimaan 
ohjelman  toimintaa  kovinkaan  tarkasti.  Täysin  luotettava  analyysi 
ohjelman  toiminnasta  saataisiin  vain  ajamalla  se. 

Koodianalyysin  lisäksi  tutkimisohjelmat  tulostavat  myös  ohjelma¬ 
koodista  löytämänsä  selväkieliset  merkkijonot.  Osa  teksteistä  on 
virheilmoituksia,  jotka  kääntäjä  on  lisännyt  ohjelmaan  muuntaessaan 


torusZ.exe  = 

Cluster  315 j  Sector  346 
Z0Q0100Q  76066330  5C6Z6Z73 
00066330  5C6Z6Z73  5C6D656E 
5C6Z6Z73  5C6D6169  6E5C6675 
61ZEZEZE  Z0476F74  Z0796F75 
0CQ0M06  63305C6Z  6Z735C66 
6Z735C66  696C6573  5C667563 
07OO0407  696E69ZE  6Z617400 
30Z03C63  7ZZ03E6E  756COZ00 
40400300  36075945  5300OB00 
67F4070O  4E07536F  7Z74696E 
6Z07313Z  4Z440500  6007313Z 
70O741ZZ  01000007  33ZZZFO0 
70606963  73Z06E6F  74Z06176 
Z774Z07Z  756EZ054  6F7Z7573 
Z06D656D  6F7Z79ZZ  1400CC07 
656C73Z0  667Z6F6D  0Z00E407 
6E67Z073  65637469  6F6E73Z0 
394Z4344  Z40O100B  5550Z0ZE 
ZEZ04D6F  7665Z074  6FZ06E65 
444F574E  Z0ZEZEZE  ZEZEZEZE 
6576696F  7573Z066  69656C64 

ZEZEZEZE  ZEZEZ05Z _ 

ZTR^H  3[75f  47 


-  -  ■■  - '  '  —  - . -  -  Hex  f  omat  =j 

File  offset  73  216,  hex  11E00 
5C66696C  65735CZA  2E2A1Q00  g> . u*c  AbbsSf  i  les\*.*f  . 
75735C2A  2E2A1100  9E06633A  e*c :SbbsSmenusS*.  . ft*c : 
636BZE00  1C00B4O6  Z04B6161  SbbsSmainSfuck . &-.-|*  Haa 

ZEZEZEZE  ZEZEZEZE  ZEZEZEZE  a .  .  .  Got  you . 

75636BZE  1Z00E4O6  63305C6Z  9 .  t*c  AbbsSf  uck  .  t  .E*c  Ab 
6BZEO600  F0O66330  5CZ0ZEZ0  bsSf  i  les\f  uck  .♦. 

1Z001O07  666F7Z6D  6174Z063  • .♦• ini .bat . * >.f ornat  c 
Z607637Z  01OOZCO7  59310000  :  <cr  >nulB.fi-cr0. , -91. . 
3E074361  6C63756C  6174696E  BB* .6-9ES .<5 . >-Calculatin 
67F40O00  BO3F00O0  5EO7040O  g  f* .N-Sortingf. .g?. 
3730390Z  0Z0074O7  313Z0100  b • 1ZBD* . j • 1Z7090B . t • 1Z0 . 
06O7536F  7Z7Z79ZE  Z0477Z61  z.0"0.g.3"/.ä -Sorry .  Gra 
61696C61  6Z6C65ZE  Z043616E  ph ies  not  auailable.  Can 
ZEZ00D00  B0074F75  74Z06F66  ’t  run  Torus.  F.  ||-0ut  of 
5Z656475  63696E67  Z070616E  memory"‘il.  |[-Beducing  pan 
746F1600  E0075Z65  64756369  els  fromB.E-to. .ft-Beduci 
667Z6F6D  00000400  313Z3730  ng  sections  frornQ.*QlZ70 

ZEZEZEZE  ZEZEZEZE  ZEZEZEZE  9BCD$ >QUP  . 

7B74Z066  69656C64  Z4003000  .  Moue  to  next  fieldS.BQ 

ZEZ04D6F  7665Z074  6FZ0707Z  D01IN  .  Moue  to  pr 

Z40O6O0B  4C454654  Z0ZEZEZE  euious  f ieldS . ‘QLEFT  ... 
Press  Enter  to  continue  .  B  _ 

Gijsram  0Hii.i.Md  9H'iM.m  loinmun 


TORUS2.EXE  on  troijalainen ,  joka  on  kiertänyt  purkeissa  myös  nimellä 
NEVVTORUS.LZH.  Grafiikkademon  jälkeen  ohjelma  tuhoaa  mm.  levyn  pääha¬ 
kemiston.  Ohjelman  lopusta  löytyvät  mm.  tekstit  "fuck"  ja  "Got  you"  joiden 
pitäisi  soittaa  hälytyskelloja.  Mutta  kukapa  viitsisi  tutkia  ohjelman  ennen  kuin 
kokeilee  sen  ajamista? 

sen  konekielelle.  Loput  tekstit  ovat  ohjelmoijan  kirjoittamia  ja  tulostu¬ 
vat  eri  kohdissa  ohjelmaa.  Jos  ohjelmasta  löytyy  "Fuck  you!"  tai  "Arf, 
arf,  got  you!"  kaltaisia  tekstejä,  on  ohjelma  todennäköisesti  Troijan 
hevonen  ja  se  on  viisainta  jättää  ajamatta.  Viruksista  vain  harvat  (kuten 
Disk  Killer  ja  Dark  Avenger)  sisältävät  selväkielisiä  tekstejä. 

Tekstit,  joita  ohjelma  tulostaa,  on  erittäin  helppo  piilottaa.  Esimer¬ 
kiksi  useimpien  virusten  tulostamat  viestit  on  salakirjoitettu  niin,  ettei¬ 
vät  ne  näy  suoraan  ohjelmatiedostoa  tutkimalla.  Tästä  syystä  tekstien 
puuttuminen  ei  riitä  takaamaan  ohjelman  vaarattomuutta. 

Kaupallisissa  ohjelmissa  olevien  viestien  tutkiminen  saattaa  tuottaa 
huvittaviakin  tuloksia.  Esimerkiksi  DOS  2.0:n  RECOVER- 
apuohjelmasta  löytyivät  tekstit  "Microsoft  rules  ok"  ja  "Chris  Peters 
helped  with  the  new  dos!".  Ne  tulostuivat  ruudulle  jos  käyttäjä  painoi 
Ctrl-W:tä  ohjelman  pyytäessä  kuittausta.  Uudemmista  DOS-versioista 
ilmoitukset  on  poistettu.  AST:n  muistiohj äimistä  REMM.SYS  ja 
REX. SYS  löytyi  puolestaan  teksti  "Len  Galasso  was  here!"  Ohjainten 
tekijä  oli  halunnut  jättää  puumerkin  työhönsä. 


Sector  Z77-Z78 

'1  n  .  tr ;  r  134,  Sector  Z77 


52524543 

726F736F 

616E6E6F 

2E0A0D24 

54454420 

73206E6F 

750DOA63 

73Z06F66 

77697468 

6965732E 

55524954 

74726565 

72206672 

20706179 

204B4E4F 

54726173 

24A10501 

48FD03F9 

50538B17 

585B9DC3 

4D00FFO0 

00000000 


542A2A2A 

66742057 

740D0A6Z 

0D0A2A2A 

4449534B 

7420636F 

616EZ06D 

20746869 

20746865 

0D0A240D 

59205649 

206F6620 

7569742C 

2E0D0A2O 

57530D0A 

68696E67 

FF060501 

03F14E4F 

B8556ZF7 

0000FFFF 

00000000 

00000000 


OD0A4F6E 

6F726420 

6520636F 

ZA4E4F4E 

ZAZAZAOD 

70792070 

616B65Z0 

73207072 

20737570 

OAZAZAZA 

4F4C4154 

6576696C 

OD0A637Z 

Z0Z0Z0Z0 

0A0A0A0A 

Z0707Z6F 

50CD1158 

5053A3CC 

EZ051936 

5A3A5C4D 

O70O4D57 


65Z06F66 

6C6F6164 

72726563 

ZD434F50 

0A546869 

7Z6F7465 

6Z61636B 

6F677261 

706C6965 

494E5445 

494F4EZA 

20626561 

696D65Z0 

20205448 

0A0A0A0A 

677Z616D 

59415150 

08FFOECC 

90890743 

53544F4F 


Z0746865 

Z066696C 

746C79Z0 

59205052 

73Z06469 

63746564 

75702063 

6D0D0A6F 

64207574 

524E414C 

2A2A0D0A 

72732062 

646F6573 

45205348 

0A0A0A0A 

20646973 

B8ZA00CD 

0875O75B 

8AD0AC3Z 

4C535C4D 

Z0Z0434F 


204D6963 

6573Z063 

72656164 

4F544543 

736BZ069 

2C20796F 

6F706965 

6E6C79Z0 

696C6974 

20534543 

546865Z0 

69747465 

206E6F74 

41444F57 

0A0A0A0A 

6B2E0D0A 

1Z59C39C 

58A3CC08 

CZAAEZDD 

57ZE434F 

4D000000 


HE 


m 


3Q3 


20202020 

Press  Enter  to  continue 

40BH  53TH  sm  ?■§ 


—  " :  Hex  f  omat  = 
Offset  0,  hex  0 
UjRECT^^fgOne  of  the  M  ie 
rosoft  Word  load  files  c 
annotfQbe  correctly  read 
.E[f$fS***fiOri-COPV  PROTEC 
TED  DISK***f0This  disk  i 
s  not  copy  protected,  yo 
uf0can  nake  backup  copie 
s  of  this  programf^only 
uith  the  supplied  utilit 
ies .  IMTEBMAL  SEC 

ARI  TV  0IOLATION***F0Tlie 
tree  of  euil  bears  bitte 
r  f ruit ,P0cr ime  does  not 
pay.  *1 _  THE  SHODOUI 


IOOOOOOOOOOOOOOOOO 


Tr ash i ng  program  disk.FQ 
5 140 . 440FHXVAQF1 » .=tVl£ 
H2  *  ■  *±M0PSu  |ifl .  H  liflu  •  [Xu  [jfl 
FSi  Ub~r  416Ee  •CeJ1tiZT-ir| 

XIV  [ _ Z  AMSTOOLSSMU.CO 

M . •  .MU  C8M... 


r j  9ii'iM.M  io>mi:ir 


Microsoft  Word  2.0 :n  ohjelmakoodi  sisälsi  ylimääräisiä  tekstejä,  joiden  tarkoi¬ 
tuksena  oli  ilmeisesti  vain  peloitella  laittomien  kopioiden  tekijöitä. 

THE  MAGICIANS: 

aaronr  amitc  arthurc  bobgu  chipa  chrisc  chrisg  clarkc  craigc  davidds  davidv/  earleh  fernandd 
georgep  glenns  gunterz  jaywant  jimmat  kens  kensy  lalithar  marcw  mikecole  mikedr  peterbe 
philba  ralphl  richp  rong  sankartoddla  tonyg 
THE  TESTERS: 

bertm  camp  chrissh  chriswil  davidti  dougr  erich  jeffst  johnen  johns  korys  lyndahi  matti  randyg 
richsa  rong  stephenb  Stuart  terrib  timg  tycar 
USER  ED: 

betsyt  chrisbr  chrisdo  chrish  danbr  danda  davee  garyb  joank  jimgr  jimro  kathypf  laurak  laurap 
lindah  lindas  loriw  marcsm  marionj  michaelm  niklas  pauli  peggy  petrar  robertaw  rosem  scottmc 
sharot  shelleym  stevenwa  tonye 
PROGRAM  MANAGEMENT: 

davidcol  ericst  greglo  jodys  lisacr  markwa  melissmo  timmcc 
MARKETING: 

celesteb  danbo  jonro  richab  sherryr  tomja 
SCENERY: 

alig  tandyt  Virginia  susank 
SPECIAL  THANKS  TO: 

bobm  chrisla  donha  kaikal  lins  neilk  scottlu  stevewo  MSFT 
MOMS: 

chrisga  julieg  lorisi  maryho  sarahh 
DADS: 

billg  russw  steveb 


Program  Manager 


Windows  3:n  tekijät  ovat  ikuistaneet  sähköpostinimensä  ohjelmaan.  Nimet  saa 
näkyviin  pienellä  niksillä. 

Kaikkea  muuta  kuin  huvittavia  tekstejä  löytyi  Microsoftin  Word 
2.0:n  ohjelmalevykkeiltä.  Ohjelma  oli  vuonna  1985  ilmestyessään 
kopiosuojattu  ajan  hengen  tapaan.  WORD.COM-tiedoston  lopusta 
löytyivät  mm.  tekstit  "Trashing  program  disk",  "Crime  does  not  pay" 
ja  "Shadow  knows".  Tekstit  liittyivät  kopiosuojauksiin  ja  niiden  tarkoi¬ 
tuksena  oli  ilmeisesti  pelotella  niitä,  jotka  aikoivat  poistaa  ohjelman 
suojauksen.  Mitään  levyä  tuhoavaa  (trashing)  osuutta  ohjelmasta  ei 
koskaan  löydetty.  Tällaisen  lisääminen  olisikin  ollut  Microsoftilta 
perin  arveluttavaa  politiikkaa. 

Windows  3.0:ssa  tekijöiden  nimet  saa  näkyviin  painamalla 
F3-näppäimen  pohjaan,  kirjoittamalla  WIN3,  vapauttamalla  F3:n  ja 
painamalla  lopuksi  Backspace.  Windowsin  taustalle  syttyvät  tekijöiden 
nimet  alueensa  mukaisesti  ryhmiteltyinä.  Kohdasta  "DADS"  ("isukit") 

löytyy  nimi  billg,  joka  tarkoittaa  Bill  Gatesia,  Microsoftin  perustajaa, 
toimitusjohtajaa  ja  alan  tärkeintä  vaikuttajaa. 

Parhaimmaksi  ovat  kuitenkin  pistäneet  Ami-tekstinkäsittelyoh- 
jelman  tekijät,  sillä  he  ovat  lisänneet  ohjelmakoodiin  omat  kuvansa! 
Tekijät  saadaan  näkyviin  katsomalla  ohjelmaa  Windowsin  EXERAY- 
läpivalaisuohjelmalla.  EXERAY  on  Windows-ohjelmien  analysointiin 
tarkoitettu  apuohjelma.  Se  näyttää  tutkittavan  ohjelman  käyttämät 
resurssit,  joita  ovat  mm.  erilaiset  osoitintyypit  ja  bittikarttakuvat. 
Mikään  virusten  etsintäohjelma  se  ei  ole. 


Koska  tutkimusohjelmat  analysoivat  ohjelman  koodia,  ne  voivat 
havaita  sekä  viruksia  että  Troijan  hevosia.  Teknisten  rajoitusten  vuoksi 
ohjelmien  toimivuus  ei  koskaan  voi  olla  täysin  100-prosenttista. 

CHK4BOMB 

CHK4BOMB  ("Check  for  bombs")  oli  eräs  ensimmäisiä  pommien  ja 
troijan  hevosten  etsintään  kehitetyistä  julkisohjelmista.  Se  tehtiin  aika¬ 
na,  jolloin  PC-viruksista  ei  vielä  tiedetty  mitään. 

Iästään  huolimatta  ohjelma  on  käyttökelpoinen  vielä  tänäänkin.  Se 
tulostaa  ruudulle  kaikki  ohjelmakoodissa  olevat  merkkijonot  sekä  antaa 
lopuksi  varoituksen,  mikäli  koodista  löytyy  vaarallisia  DOS-  tai  BIOS- 
kutsuja  ja  näyttää  osoitteet,  joissa  näitä  kutsuja  tehdään. 

Ohjelman  tekemä  analyysi  on  yksinkertainen  ja  suoraviivainen.  Se 
laskee  vain  keskeytykset,  joissa  kirjoitetaan  suoraan  levyn  pinnalle  eikä 
se  muutenkaan  tunnista  kuin  muutaman  vaarallisen  kutsun.  Tästä  on 
tosin  se  etu,  ettei  ohjelma  yleensä  anna  turhia  varoituksiakaan. 

C:\DOS>CHK4BOMB  FORMAT.EXE 

CHECK  FOR  BOMBS 
Written  by:  Andy  Hopkins 

526  Walnut  Lane 

Swarthmore,  PA  19081 
CHECKING  23243  BYTES 

IBM  DOS  Version  4.00  (C) Copyright  IBM  Corp  1981,1988 

Licensed  Material  -  Program  Property  of  IBM 

/SELECT 

/BACKUP 

/AUTOTEST 

x:\IBMBIO.COM 
x:\IBMDOS . COM 
NO  NAME 

Viallisia  sektoreita  %1  tavua. 

Kokonais levytila  %1  tavua. 

Aseta  uusi  levyke  asemaan  %1 : 
rjestelm 
%1  tavua. 

$Aseta  levyke  uudestaan  asemaan  %1 : 

taltion  nimi  (enint 
n  11  merkki 

)  .  - 

End  of  File:  23244  bytes . 

****WARNING**** 

This  program  uses  the  ROM  BIOS  routines  for  direct 
disk  access  at  the  following  locations. 

CS :  1361  CS : 13  9D  CS:13F6  CS:1590  CS:16B0 

This  program  COULD  format  a  disk  or  write  to  certain 
sectors  without 

updating  the  directory  or  File  Allocation  Table . 
****WARNING**** 

This  program  writes  to  absolute  sectors  at  the 
following  locations: 

CS : 5224 

The  possibility  exists  to  overwrite  important  data! 
10/29/85  Andy  Hopkins 

DOS  4.0:n  FORMAT-ohjelma  alustaa  levyn  ja  käyttää  muitakin 
suoria  kirjoituskäskyjä.  Ohjelman  käyttämät  keskeytykset  tuottavat 
tästä  syystä  monia  varoituksia.  Näkyvissä  on  vain  osa 

CHK4BOMB-ohjelman  tulostamista  merkkijonoista.  Niistä  nähdään 
mm.  mielenkiintoiset  dokumentoimattomat  valitsimet  (/BACKUP, 
/SELECT,  /AUTOTEST)  sekä  eräitä  ohjelman  käyttämistä  virheilmoi¬ 
tuksista.  Ohjelma  on  katkaissut  ilmoitukset  Ä-kirjainten  kohdalta 
koska  se  ei  ole  pitänyt  niitä  tekstimerkkeinä. 

PRO  G  NO  SE 

CHK4BOMB  etsii  ohjelmasta  vain  keskeytyksiä,  jotka  liittyvät 
suoraan  levynkäyttöön  joko  lukemis-,  kirjoittamis-  tai  alustustarkoituk- 
sissa.  PROGNOSE-niminen  julkisohjelma  etsii  kaikki  keskeytykset, 
laskee  niiden  määrän  ja  tulostaa  käytetyistä  keskeytyksistä  sanallisen 
kuvauksen.  Kuvaus  tuntuu  aluksi  hyvinkin  vakuuttavalta,  esittäähän 
ohjelma  sen  selväkielisenä  ja  asiantuntevasti.  Vasta  kun  on  tutkinut 
PROGNOSEn  avulla  useita  ohjelmia  huomaa,  että  jokaisella  keskey¬ 
tyksellä  olevan  oman  vakioselityksensä. 

PROGNOSE  erittelee  koodissa  olevat  DOS-kutsut  pelkän  INT- 
keskeytyksen  numeron  perusteella  eikä  se  pysty  erottelemaan  mitä 
alipalvelua  ohjelma  kulloinkin  käyttää.  Esimerkiksi  yleisin  DOS-kutsu 
numero  21  käsitellään  vain  "keskeytysten  keskeytyksenä"  vaikka  sillä 
voi  tehdä  yli  100  erilaista  asiaa. 

PROGNOSE  ei  pysty  erottelemaan,  mikä  kohta  ohjelmasta  on 
koodia  ja  mikä  dataa.  Tämän  vuoksi  se  näkee  joskus  keskeytyksiä  siel¬ 
läkin,  missä  niitä  ei  ole  ja  saattaa  tästä  syystä  antaa  vääriä  tietoja. 

PROGNOSE  antaa  ohjelmalle  turvaluokituksen,  joka  riippuu  sen 
käyttämien  keskeytysten  vaarattomuudesta.  Edellä  kuvatuista  syistä 
johtuen  tämä  luokitus  ei  kuitenkaan  ole  järin  luotettava. 

C:\DOS>PROGNOSE  FORMAT.COM 

+ - + 

j  PROGNOSIS  Program  Interrupt  Check  j 

!  Version  1.0  j 

j  Copyright  <C>  1985  D.  Haacke | 

|  IBM  PC  Utilities  Billings,  MT \ 

+ - + 

Reading  File . 

: FORMAT . COM 

Safety  Rating . 

:  10  0  is  safest. 

Diagnosis . 

floppy-only  machines 

:Use  with  Back-Ups  only  on 

Possible  Interrupts . 

:  15 

Press  any  key  to  see  report . . . 


The  interrupts  found  were : 

Olh  02h  03h  06h  08h  lOh  13h  16h  19h  20h  21h  25h  26h 
2Fh  8Bh 


Press  any  key  to  see  report... 


Page  2 


PROGNOSIS  for  FORMAT.COM 


Ah,  the  Program  Terminate  Interrupt  2 Oh.  Very 
Common.  Harmless. 


Ah,  the  INTERRUPT  OF  INTERRUPTS  21h.  It  is  used  99 
times  here . 

It  accesses  many  DOS  Services  and  has  many  uses . 
Destructive  calls  can  destroy  File  Allocation 
Tables,  although  unlikely.  It  will  be  found 
throughout  most  code  that  uses  DOS. 

This  is  the  Absolute  Disk  Read  Interrupt  25h.  This 
program  wants  to  access  disk  information 
no-matter-what .  This  is  usually  no  biggie,  but  some 
copy-protection  schemes  might  use  this.  Reads  legal 
sectors . 


***  W  A  R  N  I  N  G  ***  This  is  the  Absolute  Disk 
Write  Interrupt  26h. 

The  program  is  going  to  write  to  the  disk  without 
using  conventional  methods.lt  could  do  ali  sorts  of 
damage  to  disks  should  it  write  over  a  file  or  File 
Allocation  Table .  I  suggest  testing  this  on  scratch 

diskettes  only  in  a  system  that  doesn't  have  a  hard 
disk . 

A  total  of  15  possible  Interrupt  Calls  were  found. 

PROGNOSEn  antama  tulos  FORMAT-ohjelmasta.  FORMAT  saa 
turvallisuusluokituksen  10  ja  sen  käyttöä  suositellaan  vain  levykeko- 
neissa.  Tämän  jälkeen  PROGNOSE  tulostaa  ohjelmasta  löytyneet 
keskeytykset  sekä  antaa  niistä  lyhyen  kuvauksen.  Vain  kuvauksen 
jälkimmäinen  sivu  on  näkyvissä.  Varoitus  annetaan  keskeytyksestä 
numero  26,  jolla  voidaan  kirjoittaa  suoraan  levyn  pinnalle. 

6.  Tietoturvaohjelmat 

Tietoturvaohjelmia  ei  ole  suunniteltu  pelkkään  virustorjuntaan.  Ne 
pyrkivät  ottamaan  kokonaisvastuun  mikron  turvallisuudesta  ja  suojaa¬ 
maan  sen  niin  viruksilta  kuin  laitevioiltakin. 

Certus 

Certus  muodostaa  paketin,  johon  kuuluu  useita  käytön  valvontaan  ja 
tiedostojen  turvaamiseen  tarkoitettuja  apuohjelmia.  Ohjelmat  eivät  ole 
erityisen  käyttäjäystävällisiä  joten  Certuksen  käyttö  vaatii  asiantunte¬ 
musta  ja  asiaan  perehtymistä.  Certus  ei  olekaan  tavallisen  loppukäyttä¬ 
jän  ohjelma.  Eniten  hyötyä  siitä  on  suurissa  yrityksissä,  jolloin  mikro¬ 
tukihenkilö  voi  Certuksen  asentamalla  valvoa  ja  suojella  mikroja  entis¬ 
tä  paremmin.  Lähiverkkoja  varten  Certuksesta  on  saatavissa  oma 
Certus  Plus-versio. 

Asennuksen  yhteydessä  Certus  luo  ns.  kriittisen  levykkeen.  Asennu¬ 
sohjelma  siirtää  levylle  käyttöjärjestelmän  ja  kopioi  levykkeelle  myös 
FATit,  nollauran  ja  CMOS-paristovarmennetun  muistin  sisällön.  Jos 
levy  sekoaa  tai  CMOS-muistin  sisältö  nollautuu,  voidaan  kone  käyn¬ 
nistää  kriittisellä  levykkeellä  ja  tiedot  palauttaa  takaisin  koneeseen. 
Näin  Certuksesta  on  apua  myös  tavallisen  laite-  tai  levyvian  sattuessa. 

Kahden  ohjelmalevykkeen  lisäksi  Certus-pakettiin  kuuluu  kolmas¬ 
kin  levyke,  "Blue  disk".  Tämä  levyke  sisältää  yli  6000  julkisohjelman 

Tue 

Jun 

19 

09:00:13 

1990 

09  :  00 

C  :  \CERTUS\FAT . EXE 

09  :  00 

C : \ CERTUS \ SUR VEY . COM 

09  :  00 

C : \ CERTUS \HI STORY . EXE 

Tue 

Jun 

19 

09:47: 50 

1990 

09  :  00 

C:\DOS\KEYB.COM 

09  :  00 

C : \WINDOWS\CHKDSK. COM 

09  :  02 

A:\DIR100.EXE 

FAILED 

09:47 

C  :  \CERTUS\FAT . EXE 

09:47 

C : \ CERTUS \ SUR VEY . COM 

09:47 

C : \ CERTUS \HI STORY . EXE 

Tue 

Jun 

19 

10:12: 18 

1990 

09:47 

C:\DOS\KEYB.COM 

09:47 

C  :  \NORTON\SCAN . EXE 

09:56 

C : \DOS\ATTRIB . EXE 

09:58 

A : \RBOOT . COM 

10  :  06 

C : \DOS\APPEND . EXE 

10  :  07 

C  :  \DOS\CHKDSK . COM 

10  :  07 

C : \CERTUS\SHELTER . EXE 

10  :  07 

C : \ CERTUS \ SE CURE . EXE 

10  :  08 

C : \COMMAND . COM 

10  :  08 

C : \ CERTUS \QUICK . EXE 

10  :  08 

C : \ CERTUS \ SE CURE . EXE 

Certus  pitää  haluttaessa  kirjaa  kaikista  koneessa  ajetuista  ohjelmista.  A: 
asemalta  käynnistetyn  DIRIOO-ohjelman  ajo  on  estetty,  koska  sitä  ei  ole  luetel¬ 
tu  Certuksen  hyväksymien  sovellusten  listalla. 


nimet  ja  niistä  lasketut  tarkistussummat.  Vertaamalla  omia  ohjelmiaan 
listan  antamiin  tietoihin  käyttäjä  voi  vakuuttua  siitä,  että  ohjelma  on 
kunnossa  ja  ettei  siihen  ole  tehty  asiattomia  lisäyksiä  (kuten  virusta  tai 
jälkikäteen  lisättyä  Troijan  hevosta). 

Certus  pystyy  pitämään  kirjaa  koneessa  olevien  ohjelmien  käytöstä. 
Ajetun  ohjelman  nimi,  kellonaika  ja  muita  tietoja  tallennetaan  halut¬ 
taessa  lokitiedostoon.  Tiedostosta  on  apua  mm.  silloin,  kun  koneesta 
löytyy  virus  ja  halutaan  jäljittää  ohjelma,  jonka  mukana  se  on  päässyt 
koneeseen. 

Tärkeimmät  Certus-paketin  ohjelmista  ovat: 

QUICK:  ylläpito-ohjelma,  joka  luo  tietokannan  levyllä  olevista 
ohjelmista,  laskee  niistä  tarkistussummat  ja  mahdollistaa  tiedostomää- 
reitten  muuttamisen. 

SURVEY:  pieni  muistinvarainen  ohjelma,  joka  pyrkii  estämään 
suorat  kirjoitukset  varatuille  alueille  ja  haluttaessa  myös  tiedostojen 
kopioinnin  levykkeille.  Näin  voidaan  estää  mikrossa  olevien  ohjelmien 
ja  tiedostojen  varastaminen. 

RESIDENT:  muistinvarainen  ohjelma,  joka  tarkistaa  sovellukset 
käynnistyksen  yhteydessä  ja  antaa  varoituksen,  mikäli  ohjelmatiedos¬ 
toa  on  muutettu.  Haluttaessa  RESIDENT  estää  muiden  kuin  tietokan¬ 
taan  määriteltyjen  ohjelmien  ajamisen. 

SHELTER:  luo  ja  päivittää  kriittistä  levykettä  sekä  estää  kiintole¬ 
vyä  näkymästä.  Kun  levy  ei  näy,  ei  sille  voi  kirjoittaa  eikä  kopioida 
mitään.  Suojaus  voi  olla  hyödyllinen  silloin  kun  koneessa  testataan 
ennestään  tuntematonta  ohjelmaa,  jonka  ei  haluta  vahingoittavan  kiin¬ 
tolevyä. 

KEYBD.SYS:  laiteohjain,  joka  CONFIG. SYSiin  asennettuna  estää 
käyttäjää  keskeyttämästä  alkulatausta  ennen  kuin  Certuksen  ohjelmat 
on  saatu  ladattua  muistiin. 

KILLFILE:  poistaa  tiedoston  niin,  ettei  sitä  pysty  palauttamaan 
(kuten  Nortonin  Wipefile). 

Wa  tchdog 

Fischer  International  Systems  Corporation  on  erikoistunut  tietoturvaan 
ja  tietojen  salaamiseen.  Tuotevalikoimaan  kuuluu  mm.  erilaisia  DES- 
ja  RSA-salaustuotteita  isoille  IBM-keskuskoneille  sekä  PC:lle  tarkoi¬ 
tettu  Watchdog,  jonka  ensimmäinen  versio  julkistettiin  jo  vuonna 
1983. 

Watchdog  (suom.  vahtikoira)  pyrkii  luomaan  mikroon  minikone- 
maisen  käyttöympäristön.  Käyttäjille  annetaan  tunnukset  ja  salasanat, 
jotka  kysytään  aina  mikron  käynnistämisen  yhteydessä.  Kunkin  käyttä¬ 
jän  tiedot  tallentuvat  käyttöprofiiliin  (user  profile).  Profiiliin  voidaan 
myös  luoda  käyttäjäkohtainen  AUTOEXEC.BAT-tiedosto,  joka  käyn¬ 
nistää  halutun  ohjelman.  Erityisen  käyttökelpoinen  Watchdog  on 

silloin,  kun  yhdellä  mikrolla  on  useita  eri  käyttäjiä.  Yhdelläkin  käyttä¬ 
jällä  Watchdogista  on  hyötyä:  se  takaa,  ettei  kukaan  muu  pysty  käyttä¬ 
mään  levyllä  olevia  ohjelmia  ja  tiedostoja. 

Pääkäyttäjä,  System  Administrator,  jakaa  levyllä  olevat  hakemistot 
eri  käyttäjille  ajo-  ,  luku-  ,  kirjoitus-  ja  luonti/poisto-oikeuksin.  Tiedos¬ 
tot  voidaan  haluttaessa  koodata  salakielelle,  jolloin  tiedostoja  voi  käyt¬ 
tää  vain  niiden  alkuperäinen  tekijä.  Työtiedostojen  salakirjoitus  tapah¬ 
tuu  lennossa  siten,  ettei  se  vaikeuta  sovellusten  käyttöä.  Hakemistojen 
lisäksi  voidaan  rajoittaa  sarja-  ja  rinnakkaisporttien  sekä  eri  levyase¬ 
mien  käyttöoikeutta.  Myös  aloitustiedostojen  (CONFIG.SYS  ja 
AUTOEXEC.BAT)  muuttaminen  voidaan  estää.  Eri  käyttäjien  yhteiset 
ohjelmat  voidaan  koota  kirjastoiksi,  jolloin  niitä  ei  pysty  kopioimaan 
eikä  muuttamaan.  Tämä  suojelee  käyttäjiä  myös  viruksilta. 

Tiedot  eri  ohjelmien  käytöstä  kellonaikoineen  tallentuvat  lokiin, 
josta  tiedot  voidaan  tulostaa  ulos  erilaisina  raportteina.  Lokiin  kirjautu¬ 
vat  myös  System  Administratorin  tekemät  asetukset  sekä  oikeustasojen 
rikkomisyritykset. 

Watchdogiin  kuuluu  muistinvarainen  vartijaohjelma,  joka  yrittää 
estää  suorat  kirjoitusyritykset  levyn  kriittisille  alueille.  Kirjastoidut 
ohjelmat  tarkistetaan  säännöllisesti,  eikä  niitä  ajeta  lainkaan  mikäli 
ohjelmaan  on  tehty  muutoksia. 

Koneen  sisälle  asennettava  lisäkortti  (Watchdog  Armor)  parantaa 
tietoturvaa  entisestään.  Se  estää  mikron  käynnistämisen  A:  asemassa 
olevalla  levykkeellä  ja  suorittaa  salakirjoittamisen  elektroniikan  avulla. 
Kortilla  oleva  kello  toimii  PC:n  kellosta  riippumatta  ja  takaa  luotetta¬ 
vat  lokitiedot. 

7.  Muut  torjuntaohjelmat 

Edellä  lueteltujen  ryhmien  ulkopuolelle  jää  joukko  ohjelmia,  jotka  on 
tarkoitettu  tiedostojen  rokottamiseen,  levyn  varattujen  alueiden  näyttä¬ 
miseen  ja  havaittujen  virustartuntojen  poistamiseen. 

Rokotusohjelmat 

Rokotteiksi  kutsutaan  ohjelmia,  jotka  tekevät  tiedostoista  immuuneja 
tietyille  viruksille.  Tämä  tapahtuu  sijoittamalla  ohjelmaan  tunnus,  jota 
virus  itsekin  käyttää.  Nähdessään  tiedostossa  olevan  tunnuksen  virus 
luulee  jo  tartuttaneensa  tiedoston  ja  jättää  sen  rauhaan. 

Esimerkki  rokotusohjelmasta  on  F-PROT-paketin  mukana  tuleva 
F-INOC.  Se  rokottaa  kokonaisia  levykkeitä  Pakistanilaista  ja  Italialais¬ 
ta  virusta  vastaan  kirjoittamalla  näiden  käyttämän  merkin  levykkeen 
käynnistyslohkoon. 

Rokotusohjelmien  käyttö  on  jokseenkin  kyseenalaista.  Miksi  tyytyä 
rokottamaan  tiedostoja  virusten  varalta  kun  paljon  mielekkäämpää  olisi 
poistaa  virus  järjestelmästä  kokonaan? 

Näyttöohjelmat 

Näyttöohjelmat  tulostavat  kuvaruudulle  käyttöjärjestelmän  varattujen 
alueiden  sisällön,  joihin  käyttäjä  ei  muuten  pääse  kurkistamaan.  Tällai¬ 
sia  ohjelmia  ovat  mm.  F-PROT  -paketin  F-BOOT  (tulostaa  käynnistys- 
lohkon)  ja  F-PBR  (tulostaa  osiotaulukon).  Ohjelmia  voi  käyttää,  ellei 
omista  yleiskäyttöistä  levyeditoria,  jolla  voi  katsoa  ja  muuttaa  mitä 
tahansa  levykohtaa.  Ruudulle  tulostuvan  tekstin  tulkinta  vaatii  jonkin 
verran  asiantuntemusta.  Viruksen  erottaa  usein  siitä,  että  se  on  korvan¬ 
nut  alkuperäiset  selväkieliset  virheilmoitukset  omalla  konekielisellä 
koodillaan. 

Clean 

Clean  on  McAfeen  tekemä  puhdistusohjelma.  Jos  Scan-ohjelma  löytää 
levyltä  viruksia,  voidaan  tiedostot  puhdistaa  Cleania  käyttäen.  Puhdis¬ 
tus  tapahtuu  Scan-ohjelman  ilmoittaman  koodin  perusteella.  Esimer¬ 
kiksi  Scanin  antama  ilmoitus 

Scanning  C:\DOS\CHKDSK.COM 

Found  Jerusalem  Virus  Version  B  [Jeru] 


kertoo  Jerusalem-viruksen  taittuneen  CHKDSK-ohjelmaan.  Hakasu¬ 
luissa  näkyy  Scan-ohjelman  viruksesta  käyttämä  koodi.  Tästä  koodista 
Clean  tietää,  mikä  virus  sen  pitää  poistaa. 

Viruksen  poistaminen  tehdään  kirjoittamalla 

C:\DOS>CLEAN  CHKDSK.COM  [Jeru] 

CLEAN  2.1V55  Copyright  1989  by  McAfee  Associates. 

(408)  988-3832 
Cleaning  [Jeru] 

Scanning  C: CHKDSK.COM 

Found  Jerusalem  Virus  Version  B  [Jeru] 

Virus  removed. 

Found  1  file  containing  a  virus. 

1  virus  were  removed. 

Useita  tiedostoja,  hakemisto  tai  koko  levy  voidaan  puhdistaa  kerralla 
antamalla  tiedostonimen  kohdalla  hakemiston  nimi  tai  levyasematun- 
nus. 

Clean  pystyy  poistamaan  useimmat  virukset.  Jopa  monta  kertaa 
saman  ohjelman  perään  taittuneet  Jerusalem  B-virukset  saadaan  pois¬ 
tettua.  Eräät  virukset  saattavat  pilata  uhrinsa  niin,  ettei  virusta  voida 
poistaa  ohjelmaa  vahingoittamatta.  Yankee  Doodlen  poistamisyritys 
EXE-tiedostosta  tuottaa  ilmoituksen 

C:\D0S>CLEAN  ATTRIB.EXE  [Doodle] 

CLEAN  2.1V55  Copyright  1989  by  McAfee  Associates. 

(408)  988-3832 
Cleaning  [Doodle] 

Scanning  C : ATTRIB . EXE 

Found  Yankee  Doodle  Virus  [Doodle] 

Virus  cannot  be  safely  removed  from  this  file. 

Do  you  want  to  overwrite  and  delete  "ATTRIB.EXE" 
[Y/n]  ? 

Tässä  tapauksessa  Clean  suosittelee  saastuneen  ohjelman  poistamista 
siten,  että  tiedosto  kirjoitetaan  ensin  täyteen  nollaa  ja  poistetaan  vasta 
sen  jälkeen. 

Cleanin  uudempia  versioita  on  paranneltu  niin,  että  ne  pystyvät 
poistamaan  myös  Yankee  Doodle-viruksen  tiedostoa  vahingoittamatta. 

Ohjelmatiedostoihin  taittuneita  viruksia  ei  yleensä  kannata  lähteä 
poistamaan,  eikä  poisto  aina  ole  edes  mahdollista.  Jos  ohjelmasta  on 
olemassa  alkuperäinen  levyke  tai  puhtaaksi  tiedetty  varmuuskopio, 
kannattaa  mieluummin  palauttaa  se  käyttöön  ja  tuhota  viruksen  saastut¬ 
tama  versio.  Levykevirusten  kohdalla  tilanne  on  toinen;  puhdistusoh¬ 
jelman  käyttö  on  joskus  ainoa  tapa  saada  levy  puhdistettua  kohtuuvai- 
valla. 

Tarkistus  jokaiseen  ohjelmaan 

Eräs  mahdollisuus  virusten  torjumiseksi  olisi  lisätä  jokaiseen  sovel¬ 
lusohjelmaan  osuus,  joka  aina  käynnistyksen  yhteydessä  tarkistaisi 
onko  ohjelman  koodia  muutettu  ja  antaisi  tarvittaessa  varoituksen  käyt¬ 
täjälle.  Näin  torjuntaa  voitaisiin  siirtää  loppukäyttäjältä  sovellusohjel¬ 
mien  tekijöille. 

Tarkistuksessa  käytetty  ohjelmakoodi  tai  algoritmi  ei  kuitenkaan 
saa  olla  sama  kaikissa  ohjelmissa,  sillä  muuten  virukset  oppivat  kiertä¬ 
mään  sitä  ja  vaikuttamaan  tarkistukseen  niin,  ettei  se  enää  tehoa.  Paras¬ 
ta  olisi,  jos  tarkistus  olisi  erilainen  jopa  saman  ohjelman  eri  versioissa. 

Tällaiset  suojausmenetelmät  tulevat  varmasti  yleistymään  tulevai¬ 
suudessa.  Eräissä  sovelluksissa  asiaa  on  jo  kokeiltukin. 

Ellei  ohjelmassa  ole  valmista  suojausta,  käyttäjä  voi  lisätä  sen  itse. 
F-PROT  -paketin  mukana  tulee  F-XLOCK-niminen  apuohjelma,  joka 
virusten  tapaan  kiinnittyy  ohjelmatiedoston  loppuun  ja  lisää  ohjelman 
alkuun  hypyn  itseensä.  Kun  ohjelma  käynnistetään,  F-XLOCK  tarkis¬ 
taa  sen.  Jos  ohjelmaan  on  tullut  muutoksia,  tulostuu  ruudulle  ilmoitus 
"THIS  PROGRAM  HAS  BEEN  INFECTED!".  Samalla  kone  pysäh¬ 
tyy. 

Tarkistusrutiinin  lisääminen  ohjelman  loppuun  kasvattaa  sen  pituut¬ 
ta  335:llä  tavulla.  Tarkistusrutiinin  voi  poistaa  F-UNLOCK-ohjelmalla. 


Virusten  torjuntaohjelmat _ 189 

Näin  on  pakko  tehdäkin,  mikäli  ohjelmassa  on  oma,  sisäänrakennettu 
tarkistus,  koska  muuten  se  luulee  F-XLOCKia  virukseksi. 

Muita  tarkistavia  ohjelmia 

Virusvaara  on  herättänyt  myös  tavallisten  sovellusten  tekijät.  Tarkis¬ 
tuksia  on  alettu  lisätä  sovelluksiin  näiden  omia  toimintoja  täydentä¬ 
mään. 

Lotuksen  Magellan  on  ohjelma,  joka  indeksoi  levyllä  olevat  tiedos¬ 
tot.  Käyttäjän  antamien  hakusanojen  perusteella  löytyy  oikea  tiedosto 
muutamassa  sekunnissa,  vaikka  kiintolevyllä  olisi  tuhansia  tiedostoja. 
Versiossa  2.0  ohjelmaan  lisättiin  osuus,  joka  indeksoinnin  yhteydessä 
laskee  tarkistussummia  ohjelmatiedostoista  ja  antaa  hälyytyksen  jos 
tiedoston  sisältö  on  muuttunut. 

HyperAccess/5  keksi  ensimmäisenä  lisätä  tarkistusosuuden  tietolii¬ 
kenneohjelmaan.  Kun  tiedostoja  siirretään  ohjelman  avulla  koneesta 
toiseen,  tarkistetaan  samalla  niiden  sisältö  yleisimpien  virusten  varalta. 
Ikävä  vain,  että  useimmat  tiedostot  siirretään  nykyisin  pakatussa 
muodossa,  jolloin  tarkistuksesta  ei  ole  hyötyä. 

Virusten  torjunta  muodostaa  sodan,  jossa  osapuolina  ovat  virusten  ja 
niiden  torjuntaohjelmien  tekijät.  Aina,  kun  toinen  osapuoli  keksii 
jotain  uutta,  vastaa  toinen  siihen  samalla  mitalla.  Viruksista  tulee  yhä 
monimutkaisempia  ja  ne  piiloutuvat  yhä  tehokkaammin.  Toisaalta 
myös  torjuntaohjelmat  kehittyvät,  ollen  aina  yhden  askeleen  jäljessä 
viruksista. 

Tällaisen  "kilpavarustelun"  luonteeseen  kuuluu,  ettei  kumpikaan 
osapuoli  pääse  niskan  päälle  pitkäksi  aikaa.  Tilanne  säilyy  horjuvana 
tasapainona.  Emme  tule  näkemään  tappajaviruksia,  jotka  leviäisivät 
kautta  maailman  tiedostoja  tuhoten  ja  tehden  torjunta-  ja  etsintäohjel¬ 
mat  tehottomiksi.  Emme  tule  myöskään  näkemään  lopullista  torjun¬ 
taohjelmaa,  joka  etsisi  ja  tuhoaisi  kaikki  nykyiset  ja  tulevat  virukset 
yhdellä  kertaa. 

Virusten  kanssa  on  siis  opittava  elämään.  Ne  on  laskettava  yhdeksi 
tietoturvan  uhkaksi  siinä  missä  huonosti  koulutetut  käyttäjät,  perintei¬ 
set  varkaat  ja  rikki  menevät  laitteetkin. 

Kirjan  kahdessa  viimeisessä  luvussa  tarkastellaan  virusten  tulevai¬ 
suudennäkymiä,  pohditaan  niihin  liittyviä  uhkia  sekä  käsitellään  tieto¬ 
turvaa  tavalla,  joka  ei  useinkaan  juolahda  tavallisen  mikronkäyttäjän 
mieleen. 


Virustilanne  tänään  ja  huomenna 

Virukset:  uhka  vai  ei? 


191 


Maaliskuussa  1990  Ph.D.,  M.D.  Peter  Tippett,  yksi  suojausohjelmiin 
erikoistuneen  FoundationWare-yrityksen  perustajista  ja  sen  pääjohtaja, 
piti  esityksen,  jossa  hän  maalaili  synkin  sanoin  virusten  luomaa  uhkaa. 
Tippettin  mukaan  tietokoneviruksista  aiheutuu  seuraavien  viiden 
vuoden  aikana  5-10  miljardin  dollarin  taloudelliset  menetykset.  Hän 
perusteli  laskelmiaan  havaittujen  virusten  määrällä  ja  matemaattisilla 
malleilla,  jotka  kuvaavat  virusten  leviämistä  mikronkäyttäjien  rajoite¬ 
tussa  populaatiossa. 

Teoreettiset  laskelmat  näyttävät  vakuuttavilta,  mutta  ne  eivät  voi 
ennustaa,  miten  moni  viruksista  aiheuttaa  todellista  vahinkoa  tai  sitä, 
miten  tavalliset  käyttäjät  reagoivat  viruksiin.  Lisääntynyt  puhe  viruk¬ 
sista  ja  torjuntaohjelmien  leviäminen  nostavat  käyttäjien  valppautta  ja 
yhä  useampi  virus  saadaan  ajoissa  kiinni.  Tämän  osoitti  konkreettisesti 
AIDS -troijalaisen  saama  maailmanlaajuinen  huomio.  On  silti  luonnol¬ 
lista,  että  torjuntaohjelmien  valmistaja  haluaa  antaa  viruksista  uhkaa¬ 
van  kuvan. 

Luotettavan  kuvan  saaminen  virusten  levinneisyydestä  on  vaikeata. 
Virus  saattaa  pilata  yrityksessä  monta  mikroa  ilman,  että  kukaan  osaa 
edes  epäillä  viruksen  olleen  asialla.  Pilalle  menneet  tiedostot  ja  toimi¬ 
masta  lakanneet  kiintolevyt  menevät  helposti  vanhojen  tuttujen  ongel¬ 
mien  piikkiin.  Pidetään  jopa  luonnollisena,  että  koneet  ja  niiden  tiedos¬ 
tot  silloin  tällöin  lakkaavat  toimimasta.  Ovathan  tietokoneet  useimmil¬ 
le  käyttäjille  kuitenkin  salaperäisiä  ja  kummallisia  laitteita,  joita  ei 
voikaan  täysin  ymmärtää. 

Koska  läheskään  kaikki  virukset  eivät  aiheuta  varsinaista  tuhoa,  ne 
voivat  levitä  hyvinkin  laajalle  ennen  kuin  kukaan  edes  huomaa  mitään 
poikkeuksellista.  Henkilöt,  jotka  virusten  torjunnasta  vastaavat,  käyttä¬ 
vät  yleensä  vain  virusten  etsintään  tarkoitettuja  ohjelmia.  Ne  löytävät 
kyllä  vanhat,  etsintäohjelman  tekijän  tiedossa  olleet  virukset,  mutta 
eivät  tiedä  mitään  uusista  viruksista.  Tälläkin  hetkellä  käyttäjien 
koneissa  ympäri  maailman  liikkuu  varmasti  useita  viruksia,  joita 
kukaan  ei  ole  koskaan  huomannut.  Osa  niistä  on  saattanut  levitä  hyvin¬ 
kin  laajalle.  Virusten  tekijät  haluaisivat  varmaan  jo  huutaa  maailmalle, 

että  "Hei,  minä  tein  viruksen!  Kertokaa  miten  sillä  menee!  Minne  asti 
se  on  levinnyt?"  mutta  eivät  tietenkään  uskalla. 

Nekin,  jotka  ovat  viruksen  saaneet  ja  onnistuneet  pääsemään  siitä 
eroon,  eivät  aina  ole  halukkaita  kertomaan  havainnoistaan.  Virusepide¬ 
mian  löytyminen  yrityksestä  on  huonoa  mainosta  ja  tekee  ainakin  sen 
yhteistyökumppanit  varovaisiksi.  Likapyykki  pestään  mieluummin 
yrityksen  sisällä.  Näin  siitä  huolimatta,  että  virus  saattaa  olla  ehtinyt 
levitä  jo  talon  ulkopuolellekin. 

Virusuhkan  kehittymistä  on  vaikeata  ennustaa.  Varmaa  kuitenkin 
on,  että  uusia  viruksia  tulee  ilmestymään  koko  ajan  lisää.  Virusten 
tekeminen  helpottuu  koko  ajan,  sillä  alan  tietämys  leviää  harrastajien 
keskuudessa  nopeasti  ja  vastuuttomat  ohjelmoijat  jopa  levittelevät 
virusten  lähdekielisiä  listauksia.  Kreikassa  tiedetään  alan  lehtienkin 
syyllistyneen  viruslistausten  julkaisemiseen. 

Onko  tappajavirus  mahdollinen? 

Hyvistä  yrityksistään  huolimatta  lääketiede  on  vieläkin  voimaton 
monien  sairauksien  edessä.  Syöpää  ei  ole  voitettu,  vaikka  sen  tutkimi¬ 
seen  on  uhrattu  valtavasti  aikaa  ja  rahaa.  Jos  AIDS  olisi  keskiaikaisen 
mustan  surman  tapaan  levinnyt  pelkän  kosketuksen  avulla,  olisi  koko 
länsimainen  lääketiede  suistunut  kaaokseen.  Oli  onnellinen  sattuma, 
että  AIDS-viruksen  leviäminen  rajoittui  lähinnä  sukupuolisuhteisiin  ja 
likaisiin  huumeneuloihin. 

Samalla  tavalla  kohtalokkaita  tauteja  ei  voi  kuitenkaan  syntyä  tieto¬ 
koneissa.  Se,  että  lääketiede  on  joutunut  tunnustamaan  voimattomuu¬ 
tensa,  johtuu  vain  tiedon  puutteesta.  Emme  ihan  tarkkaan  tiedä,  miten 
ihminen  loppujen  lopuksi  toimii.  Kun  emme  ymmärrä  kaikkia  meka¬ 
nismeja,  emme  voi  myöskään  puuttua  niihin  emmekä  korjata  niissä 
olevia  vikoja. 

Tietokoneissa  asiat  ovat  toisin.  Koneet  ovat  ihmisten  tekemiä,  eikä 
niiden  toiminnassa  ole  mitään,  mitä  emme  tuntisi  tai  ymmärtäisi.  Kaik¬ 
ki  on  vain  bittien  liikettä  muistipaikasta  toiseen.  Tästä  syystä  kaikki 
nykyiset  ja  tulevat  tietokonevirukset  ovat  nujerrettavissa  -  mutta  help¬ 
poa  se  ei  tule  olemaan. 

Helpoin  ja  tehokkain  tapa  torjua  viruksia  on  käyttää  niiden  etsintään 
tarkoitettuja  apuohjelmia.  Kuten  edellisessä  luvussa  todettiin,  etsin¬ 
täohjelmat  ovat  helppoja  käyttää  ja  toimivat  varsin  luotettavasti.  Taval¬ 
linen  mikronkäyttäjä  ei  osaa  asentaa  muistinvaraisia  tarkkailuohjelmia 
eikä  jaksa  ylläpitää  tiedostojen  pituuksia  tarkkailevaa  tietokantaa.  Kuka 
tahansa  pystyy  kuitenkin  tarkistamaan  etsintäohjelmalla  oman  kiintole¬ 
vynsä  ja  saamansa  levykkeet. 

Jotta  etsintäohjelmista  olisi  todellista  hyötyä,  niitä  pitäisi  levittää 
tarpeeksi  laajalle.  Mikrotukihenkilöiden,  mikromyyjien  ja  alan  kerho¬ 
jen  pitäisi  jakaa  etsintäohjelmia  ja  näyttää  samalla,  miten  niitä  käyte¬ 
tään.  Levyjen  tarkistaminen  virusten  varalta  pitäisi  sujua  yhtä  auto¬ 
maattisesti  ja  luonnollisesti  kuin  varmuuskopion  tekeminen.  Näin 
maahan  saapuvat  virukset  voidaan  havaita  riittävän  ajoissa  eivätkä  ne 
ehdi  levitä  laajemmalle. 

Vaikka  etsintäohjelmat  eivät  tunnekaan  uusimpia  viruksia  ja  vaikka 
muutamat  virukset  pystyvätkin  huijaamaan  niitä,  riittää  laajamittainen 
etsintäohjelmien  käyttö  ehkäisemään  isot  virusepidemiat.  Suurin  osa 
liikkeellä  olevista  viruksista  kun  on  yleisiä,  kauan  tunnettuja  perusvi- 
ruksia.  Kestää  aikansa,  ennen  kuin  maailmalla  tehdyt  uudet  virukset 
löytävät  tiensä  Suomeen.  Siihen  mennessä  etsintäohjelmatkin  on  jo 
ehditty  saattaa  ajan  tasalle. 

Etsintäohjelmien  yleistynyt  käyttö  on  selvästi  vaikuttanut  virusepi¬ 
demioiden  luonteeseen.  Isojen,  maailmanlaajuisten  ongelmien  sijasta 
virustapaukset  ovat  olleet  paikallisia  ja  pieniä,  mutta  määrältään  sitäkin 
lukuisampia.  Brain-virus  levisi  aikanaan  300000  levykkeelle,  koska 
viruksista  ei  puhuttu  eivätkä  käyttäjät  osanneet  varautua  niihin.  Näin 
suuren  epidemian  toistuminen  on  lähes  mahdotonta. 

Viruksetkin  kehittyvät 

Kehitys  kehittyy,  sanotaan.  Tässä  tapauksessa  kehitys  koskee  niin 
torjuntaohjelmia  kuin  viruksiakin.  Uusia,  entistä  tehokkaampia  viruk- 

siä  on  jo  tekeillä.  Ne  piiloutuvat  entistä  tehokkaammin,  ohittavat 
DOSin  ja  sitä  vartioivat  apuohjelmat  sekä  koodaavat  itsensä  etsintäoh¬ 
jelmien  härnäämiseksi.  Seuraavassa  pari  esimerkkiä  siitä,  mitä  tuleman 
pitää. 

1260-vims 

Eräs  näistä  toisen  sukupolven  viruksista  on  1260-virus,  joka  löydettiin 
tammikuussa  1990.  Se  tarttuu  COM-tiedostoihin  kasvattaen  niiden 
pituutta  1260:llä  tavulla.  Virus  ei  jää  keskusmuistiin,  mutta  aina  kun 
saastunut  ohjelma  käynnistetään,  virus  etsii  levyltä  muita  COM- 
tiedostoja  ja  kopioi  itsensä  niihin.  Koska  virus  ei  jää  muistiin,  eivät 
muistinvaraiset  torjuntaohjelmat  havaitse  sitä.  Virus  ei  taitu 
COMMAND.COMiin. 

Viruksen  löytämisen  tekee  vaikeaksi  se,  että  virus  koodaa  itsensä 
ohjelman  perään.  Vanhoista  koodaavista  viruksista  poiketen  1260:n 
käyttämä  koodiavain  vaihtelee,  eikä  kahdessa  tartunnan  saaneessa 
COM-ohjelmassa  ole  kuin  muutama  yhteinen  tavu.  Tämä  vaikeuttaa 
etsintäohjelman  työtä.  Virus  ohittaa  monissa  kohdin  DOSin  tehden 
siten  useimmat  muistinvaraiset  torjuntaohjelmat  tehottomiksi. 

4096-vims 

Vuoden  1989  lopulla  löydettiin  toinenkin  vaarallinen  virus:  4096. 
Virus  tarttuu  sekä  COM-  että  EXE-tiedostoihin  ja  kasvattaa  niiden 
pituutta  nimensä  mukaisesti  tasan  neljällä  kilotavulla.  Virus  tarttuu 
myös  COMMAND.COMiin  ja  pääsee  näin  muistiin  heti  kun  kone 
käynnistetään. 

4096-virusta  on  vaikeata  havaita,  koska  se  pystyy  mm.  vaikutta¬ 
maan  DIR-käskyn  toimintaan.  Kun  levyn  sisältöä  katsotaan  DIR- 
käskyllä,  virus  vähentää  saastuneiden  ohjelmatiedostojen  pituuksista 
4096  tavua,  jolloin  tiedostojen  pituus  ei  näytä  muuttuneen.  Virus  osaa 
välttää  myös  useimmat  muistinvaraiset  tarkkailuohjelmat  ja  se  on  itse 
koodattu. 

Virus  merkitsee  tiedostot,  joihin  se  on  jo  taittunut,  kasvattamalla 
niiden  päiväystä  sadalla  vuodella.  Koska  DIR-listauksessa  näkyvät 
vain  vuoden  kaksi  viimeistä  numeroa,  ei  muutos  näy  käyttäjälle.  Jopa 
Nortonin  levyntutkimisohjelmakin  näyttää  vuodesta  vain  kaksi 
viimeistä  numeroa. 

Virus  on  vaarallinen,  koska  se  sotkee  kiintolevyn  tiedostot  linkittä¬ 
mällä  niiden  FAT-osoittimia  ristiin.  Linkitys  tapahtuu  hitaasti  ja  voi 
kulua  monta  viikkoa,  ennen  kuin  käyttäjä  huomaa  mitä  on  tekeillä. 
Lopulta  tiedostot  ovat  niin  sekaisin,  ettei  niitä  enää  voi  käyttää.  Ohjel¬ 
mat  saattavat  antaa  kummallisia  virheilmoituksia  ja  jos  kaksi  ohjelmaa 
on  linkitetty  ristiin,  saattaa  DOS  tulostaa  virheilmoituksen  "Error  in 
EXE-file"  (suomennetussa  DOS-versiossa  "Virhe  EXE-tiedostossa") 
kun  tällaista  ohjelmaa  yritetään  käynnistää. 

Jos  koneen  päiväys  on  22.  syyskuuta  tai  tätä  myöhäisempi,  viruksen 
saaneet  ohjelmat  lakkaavat  toimimasta.  Näyttää  siltä,  että  virus  on  joko 
jäänyt  tekijältään  hieman  keskeneräiseksi  tai  sitten  siihen  on  jäänyt 
ohjelmointivirheitä.  Viruksen  koodista  voi  päätellä,  että  tekijän  tarkoi¬ 
tuksena  on  ollut  juhlistaa  Taru  sormusten  herrasta-kirjan  Frodoa,  jonka 
syntymäpäivä  22.9.  on,  kirjoittamalla  levyn  käynnistyslohkoon  teksti 
"Frodo  lives".  Nyt  tämä  osuus  ei  toimi  vaan  jumiuttaa  koneen. 

Viruksen  voi  havaita  epäsuorasti  CHKDSKm  avulla,  sillä  se 
huomaa  ristiin  linkitetyt  tiedostot  ja  antaa  niistä  virheilmoituksia. 
CHKDSK  huomaa  myös,  ettei  DIR-listauksessa  lukeva  pituus  pidä 
yhtä  FATissa  varatun  tilan  kanssa  ja  antaa  virheilmoituksen  "Size  allo- 
cation  error"  jokaisen  viruksen  saastuttaman  ohjelman  kohdalla.  Ilmoi¬ 
tusta  ei  tule,  ellei  virus  ole  aktiivisena  muistissa,  koska  silloin  ohjelmat 
näkyvät  todellisessa  pituudessaan. 

Jos  virus  havaitaan  ajoissa,  on  ohjelmatiedostojen  puhdistaminen 
helppoa.  Virus  nimittäin  poistaa  itsensä  jokaisesta  COPY-käskyllä 
kopioitavasta  tiedostosta.  Saastuneiden  ohjelmatiedostojen  kopiointi 
levykkeelle  tai  toiseen  hakemistoon  kiintolevyllä  riittää  poistamaan 
viruksen  ohjelmista.  Jopa  tiedoston  kopiointi  tyhjään  laitteeseen 
(COPY  tiedosto  NUL)  riittää.  Viruksen  poistaminen  ei  kuitenkaan 
korjaa  FATiin  tehtyjä  virheitä.  Myös  tiedostoista  tehdyt  varmuuskopiot 
saattavat  samasta  syystä  olla  käyttökelvottomia. 

Virus  havaittiin  ensi  kertaa  Suomessa  toukokuussa  1990.  Se  oli 
päässyt  maahan  Israelissa  tehdyn  ohjelman  alkuperäisellä  levykkeellä. 
Kaikeksi  onneksi  valveutunut  maahantuoja  huomasi  koneittensa  sekoa¬ 
misen  ja  virus  paljastui,  ennen  kuin  levykkeitä  ehdittiin  toimittaa  asiak¬ 
kaille. 

4096-viruksesta  liikkuu  paljon  virheellistä  tietoa.  Eräs  dokumentti 
väittää  sen  jopa  olevan  kaikista  viruksista  vaarallisin  ja  kertoo,  ettei 
kukaan  viruksen  saaneista  ole  toipunut  siitä.  Tällainen  liioittelu  ja 
virheellisten  tietojen  levittäminen  on  virusten  kohdalla  valitettavan 
yleistä.  Kun  todellista  tietoa  ja  omakohtaisia  kokemuksia  viruksesta  ei 
ole,  lähtevät  huhut  helposti  liikkeelle. 

Syyskuussa  1989  Hollannista  löydetty  Zero  Bug- virus  osaa  myös 
piiloutua  tehokkaasti.  Se  tarttuu  COM-tiedostoihin  kasvattaen  niiden 
pituutta  1536  tavulla,  mutta  tämäkään  lisäys  ei  näy  DIR-listauksessa. 
Dark  Avengerin  tapaan  virus  pyrkii  tarttumaan  ensin  COMMAND. 
COMiin  ja  sen  jälkeen  kaikkiin  avattaviin  COM-tiedostoihin.  Virus  on 
kuitenkin  4096:een  verrattuna  perin  harmiton:  kuvaruudulle  tulostuu 
hymyileviä  naamoja  (PC  ASCII-koodi  1),  jotka  "syövät"  kaikki  ruudul¬ 
la  näkyvät  nollat. 

Toukokuussa  1990  eristetty  FISH-virus  on  tehty  4096-viruksen 
pohjalta,  mutta  virusta  on  edelleen  kehitetty.  Samalla  sen  koko  on 
pienentynyt  3584  tavuun.  Nimensä  virus  on  saanut  koodin  lopusta 
löytyvästä  merkkijonosta  "FISH  FI".  Kun  virus  on  purkanut  itsensä 
muistiin,  se  sisältää  muidenkin  kalojen  nimiä  (mm.  TROUT,  COD, 
TUNA,  SHARK). 

FISH- virusta  on  erittäin  vaikeata  havaita,  sillä  se  on  moneen  kertaan 
koodattu.  Virus  vaihtaa  koodausavainta  joka  päivä  ja  ollessaan  aktiivi¬ 
sena  keskusmuistissa  se  käy  säännöllisin  väliajoin  koodaamassa  itsensä 
uudelleen.  Kehittyneisyydestä  kertoo  myös  se,  että  virus  pystyy  ohitta¬ 
maan  lähes  kaikki  muistinvaraiset  torjuntaohjelmat. 

Virus  tarttuu  kaikkiin  avattaviin  tiedostoihin,  mutta  pituuden  lisään¬ 
tyminen  ei  näy  DIR-komennolla. 

"Pedon  luku"-virus  on  saanut  nimensä  viruskoodin  lopussa  olevasta 
merkistä  "666".  Monen  muun  viruksen  tapaan  tämäkin  havaittiin  ensik¬ 
si  Bulgariassa. 

Pedon  luku  on  tiedostovirus,  joka  tarttuu  ajettaviin  ohjelmatiedos¬ 
toihin.  Virus  on  vain  512  tavun  mittainen,  mutta  sitä  on  lähes  mahdo¬ 
tonta  havaita  nerokkaan  piiloutumistavan  vuoksi.  Kun  virus  tarttuu 
ohjelmaan,  se  siirtää  512  ensimmäistä  tavua  ohjelman  loppuun  ja 
kirjoittaa  oman  koodinsa  niiden  paikalle.  Koska  käyttöjärjestelmä 
varaa  tiedostoille  tilaa  512,  1024,  2048,  4096  tai  8192  tavun  erissä, 
löytyy  lähes  jokaisen  ohjelmatiedoston  lopusta  riittävästi  tyhjää  tilaa 
virukselle. 

Ohjelmat,  jotka  etsivät  viruksia  levyltä  tai  laskevat  tiedostoista 
tarkistussummia  eivät  pysty  havaitsemaan  virusta,  koska  virus  antaa 
pyytävälle  ohjelmalle  alkuperäiset  512  tavua.  Ainoa  tapa  havaita  aktii¬ 
visena  oleva  virus  on  etsiä  sitä  suoraan  keskusmuistista. 

Kaksitoista  kujetta 

"Twelve  tricks  trojan  (TTT)"  eli  kahdentoista  kujeen  troijalainen  on 
esimerkki  kehittyneestä  ja  vaarallisesta  Troijan  hevosesta.  Ohjelma 
koostuu  kahdesta  osasta:  troijalaisesta,  joka  istuttaa  vahinkoa  tekevän 
osuuden  levylle  sekä  varsinaisesta  vahinko-osuudesta.  Kyseessä  ei  ole 
virus,  sillä  kumpikaan  ohjelma  ei  pyri  taittumaan  toisiin  ohjelmiin. 
Ehkä  tekijän  ohjelmointitaidot  ovat  loppuneet  kesken  ja  hän  on  joutu¬ 
nut  tyytymään  yksinkertaisempaan  troijalaiseen,  joka  sekin  on  jo 
huolestuttavan  tehokas. 

Kun  troijalaisen  sisältävää  ohjelmaa  ajetaan  koneessa,  se  istuttaa 
vahinkoa  tekevän  osuuden  koneen  osiotaulukkoon.  Taulukkoon  kirjoi¬ 
tetaan  lisäksi  kopiosuojausten  valmistajana  tunnetun  Softlokin  nimi 
(SOFTL0K+  V3.0  SOFTGUARD  SYSTEMS  INC)  sekä  sen  osoite  ja 
puhelinnumero.  Nimen  toinen  O-kirjain  on  jostain  syystä  kirjoitettu 
pienellä,  vaikka  oikean  yrityksen  nimessä  se  onkin  isolla.  Tekijällä  on 
ilmeisesti  ollut  jotain  hampaankolossa  Softlokia  vastaan. 

Koska  osiotaulukon  kirjoittamisessa  ei  käytetä  DOSin  keskeytyksiä, 
eivät  muistissa  olevat  vartijaohjelmat  pysty  huomaamaan  sitä.  Itse  troi¬ 
jalainen  on  lisäksi  koodattu  niin,  etteivät  erilaiset  tutkimisohjelmat 
löydä  siitä  vaaralliselta  näyttäviä  käyttöjärjestelmäkutsuja  tai  ohjelman 
käyttämiä  merkkijonoja.  Koodi  puretaan  vasta  ajon  aikana. 

Osiotaulukosta  varsinainen  vahinko-osuus  pääsee  muistiin  aina  kun 
kone  käynnistetään.  Se  kopioi  itsensä  (205  tavua)  keskusmuistin  alussa 
olevan  keskeytysosoitteiden  taulukon  päälle.  Koska  viimeisiä  keskey¬ 
tyksiä  ei  yleensä  käytetä,  ei  ohjelma  estä  mikron  normaalia  toimintaa. 
Koska  ohjelma  sijaitsee  DOSin  työalueen  ulkopuolella,  se  ei  vähennä 
käyttäjän  näkemää  vapaata  muistia.  Ohjelma  ei  myöskään  käytä  mitään 
DOS-kutsuja,  jotka  voisivat  johtaa  sen  paljastumiseen. 

Muistiin  päästyään  ohjelma  arpoo  satunnaisesti  yhden  kujeen. 
Kujeita  on  kaikkiaan  kaksitoista  ja  ne  kaikki  häiritsevät  jollakin  tavoin 
mikron  normaalia  käyttöä:  levyn  lukukäskyt  muuttuvat  kirjoituskäs- 
kyiksi,  ylimääräinen  silmukka  hidastaa  mikron  kaikkia  toimintoja, 
kuvaruudulle  syntyy  aukkoja,  koneen  kellonaikaa  ei  voi  asettaa,  kello 
pysähtyy,  kirjoittimelle  menevä  tulostus  sekoaa  ja  niin  edelleen.  Kaikki 
katalia  temppuja,  joiden  sattuessa  käyttäjä  alkaa  epäillä  koneen  olevan 
rikki  ja  vie  sen  huoltoon.  Huolto  ei  löydä  koneesta  mitään  vikaa  - 
ihmettelee  vain,  miksi  salaperäiset  oireet  näyttävät  vaihtuvan  aina  kun 
kone  sammutetaan  ja  käynnistetään  uudelleen. 

Kujeidensa  lisäksi  ohjelmassa  on  satunnaislukuarvonta,  joka  keski¬ 
määrin  yhdellä  kerralla  4096:sta  tyhjentää  koneen  nollauran.  Työn 
jälkeen  ruudulle  tulostetaan  osiotaulukossa  oleva  S OFTLoK- teksti, 
jotta  yritys  saisi  syyt  niskoilleen.  Käyttäjä  uskoo,  että  levy  on  mennyt 
rikki  Softlokin  käyttämän  suojauksen  vuoksi.  Tyhjentämisen  vaihtoeh¬ 
tona  on  FATiin  tehtävä  muutos,  joka  kumuloituessaan  sekottaa  lopulta 
koko  levyn. 

Erään  teorian  mukaan  ohjelma,  joka  istuttaa  troijalaisen  uuteen 
ohjelmaan,  olisi  itsekin  troijalainen.  Liikkeellä  voi  siten  olla  useita 
troijalaisen  saastuttamia  ohjelmia  ja  pahaa-aavistamattomat  käyttäjät 
saattavat  jopa  itse  synnyttää  uusia  troijalaisia. 

Virukset  kehittyvät  ja  oppivat  piiloutumaan  yhä  paremmin  ja  parem¬ 
min.  Oikein  tehty  virus  pystyy  huijaamaan  melkein  mitä  tahansa  etsin¬ 
täohjelmaa,  mutta  vain  silloin  kun  se  on  aktiivisena.  Jos  kone  käynnis¬ 
tetään  puhtaalla  DOS-levykkeellä,  ei  virus  pysty  välttämään  ilmituloa. 
Tästä  syystä  mitä  tahansa  virusta  vastaan  on  mahdollista  kehittää  oma 
etsintä-  ja  puhdistusohjelmansa.  Ennen  kuin  ohjelma  voidaan  kehittää, 
pitää  virus  kuitenkin  havaita,  eristää  ja  tutkia.  Ja  se  tekee  hommasta 
hankalan. 

Hiljaa  pahaa  tulee 

Pahinta,  mitä  virus  voi  tehdä,  on  käyttäjän  kiintolevyn  tyhjentäminen. 
Vai  onko  sittenkään?  Jos  varmistukset  ovat  kunnossa,  voidaan  työtie¬ 
dostot  palauttaa  ja  mikron  käyttöä  jatkaa  ainakin  jollain  tavalla  jo 
seuraavana  päivänä. 

Huomattavasti  pelottavampi  on  jo  pelkkä  ajatuskin  viruksesta  tai 
Troijan  hevosesta,  joka  käy  hiljalleen  sotkemassa  levyllä  olevia  työtie¬ 
dostoja.  Koska  työtä  tehdään  vaivihkaa,  ehtii  vahinko  levitä  pitkälle 
ennen  kuin  käyttäjä  huomaa  mitä  on  tekeillä.  Käyttäjän  hyvässä  uskos¬ 
sa  tekemistä  varmuuskopioista  ei  ole  mitään  hyötyä.  Vaikka  tiedostot 
näyttävätkin  päällisin  puolin  olevan  kunnossa,  on  niiden  sisältö  pelk¬ 
kää  puppua.  Tällaista  tuho-ohjelmaa  kutsutaan  nimellä  "hiipivä  kuole¬ 
ma"  (creeping  death). 

Työtiedostojen  sotkeminen  on  ikävä  kyllä  varsin  helppoa.  Helpointa 
se  on  tekstitiedostoilla.  Virus  voisi  vaihtaa  kaikki  tekstissä  esiintyvät 
a-kirjaimet  e-kirj äimiksi,  minä-sanat  sinä-sanoiksi,  lisätä  tekstiin 
ylimääräisiä  lauseita  FuManchu-viruksen  tapaan  ja  niin  edelleen. 
Tällaisen  käsittelyn  saanut  teksti  näyttää  nopeasti  katsottuna  olevan 
aivan  kunnossa.  Vasta  kun  sitä  alkaa  lukea  huomaa,  ettei  tekstissä  ole 
mitään  järkeä. 

Ellei  tekstitiedostoja  sotkeva  virus  tyytyisi  vaihtelemaan  pelkästään 
kirjaimia,  olisi  se  riippuvainen  tekijänsä  kielestä.  Tämä  suojelee  meitä 


200 _ Virustilanne  tänään  ja  huomenna 

suomalaisia  mikronkäyttäjiä.  Ylimääräiset  vieraskieliset  sanat  erottuvat 
suomalaisesta  tekstistä  helposti. 

Numerotiedostojen  sotkeminen  on  paljon  helpompaa  ja  kansainväli¬ 
sempää,  joskin  vahinkoa  rajoittaa  eri  ohjelmien  käyttämät  toisistaan 
poikkeavat  tiedostoformaatit.  Taulukkolaskentaohjelmista  yleisin  on 
Lotus  ja  sen  kanssa  rinnakkainen  ohjelma  Sinfonia.  Tämänkin  kirjan 
lukijoista  varmaan  joka  toiselta  löytyy  koneensa  levyltä  Lotuksen  käyt¬ 
tämiä  .WR1,  .WK1  tai  .WK3-tiedostoja.  Vaikka  tiedostojen  sisältö 
onkin  binaarimuodossa,  on  Lotus  julkistanut  tiedostoformaatin  kaik¬ 
kien  halukkaiden  saataville.  Kuka  tahansa  ohjelmointia  tunteva  pystyy 
tekemään  Basic-ohjelman,  joka  lukee  ja  kirjoittaa  Lotuksen  käyttämiä 
työtiedostoja. 

Virus  voisi  etsiä  levyllä  olevat  laskenta-arkit  ja  muuttaa  niissä 
olevia  lukuja  tai  kaavoja  muutamalla  prosentilla  jompaan  kumpaan 
suuntaan.  Tällaisten  muutosten  vaikutus  kumuloituisi  mallin  summa- 
kaavoissa  ja  saattaisi  johtaa  käyttäjää  pahasti  harhaan.  Kun  ohjelma 
ilmoittaa,  että  lopputulos  on  5382742  markkaa  ja  13  penniä,  kukapa 
sitä  uskaltaisi  epäillä?  Suuretkin  taloudelliset  päätökset  tehdään  luot¬ 
taen  sokeasti  mikron  antamiin  lukuihin.  Yritys  saattaisi  ajautua  jopa 
konkurssiin  jos  sen  käyttämät  laskentamallit  äkkiä  menettäisivät  arvon¬ 
sa. 

Salakavala  virus  tai  troijalainen  (Troijan  laiva?)  tulee  mieleen  kun 
muistelee  Wärtsilä  meriteollisuuden  tapahtumia  syksyllä  1989.  Oliko 
taloushallinnon  mikroissa  virus,  joka  esti  oikeiden  lukujen  saamisen  ja 
johtopäätösten  tekemisen?  Vai  miten  muuten  on  selitettävissä,  ettei 
yritys  nähnyt  edessä  olevia  talousongelmia  ennen  kuin  vasta  muutamaa 
kuukautta  ennen  konkurssia? 

Taulukkolaskennan  varassa  tehdään  muitakin  ehdotonta  oikeelli¬ 
suutta  vaativia  päätöksiä.  Esimerkiksi  Lotus  Sinfonian  projektipäällik¬ 
kö  Ray  Ozzie  kertoi  tajunneensa  vastuunsa  ohjelmoijana  vasta,  kun 
eräs  sydänkirurgi  kertoi  käyttävänsä  ohjelmaa  leikkauksen  aikana  tieto¬ 
jen  analysointiin. 

Tekstinkäsittelyn  ja  taulukkolaskennan  lisäksi  tarvitaan  myös 
kortisto-  ja  tietokantaohjelmia.  Alan  markkinajohtaja  on  aina  ollut 
dBase.  Sen  käyttämän  .DBF-tiedoston  muoto  on  yksinkertainen  ja  ylei- 

sesti  tunnettu.  Tietueissa  olevien  teksti-  ja  numerokenttien  sotkeminen 
olisi  edellä  kuvailtujen  tapojen  yhdistelmä. 

Todellisia  tiedostoja  muuttavia  viruksia  ei  ole  vielä  löydetty  -  tai 
ainakaan  kukaan  ei  ole  älynnyt  syyttää  virusta  sattuneista  vahingoista. 

Tiedostokohtaisia  viruksia  on  kuitenkin  jo  löydetty.  DBF- 
tiedostoihin  erikoistunut  dBase-virus  ei  ole  niin  kehittynyt,  että  se 
muuttaisi  kenttien  sisältöä,  mutta  senkin  käyttämä  tapa  on  ilkeä:  kun 
dBase  kirjoittaa  levylle,  virus  vaihtaa  levylle  meneviä  tavuja  keske¬ 
nään.  Lukuvaiheessa  virus  palauttaa  tavut  takaisin  alkuperäisille 
paikoilleen,  jolloin  kaikki  näyttää  toimivan  normaalisti.  Tieto  siitä, 
mitkä  tiedostot  on  käsitelty  ja  mitkä  tavut  vaihdettu,  virus  kirjoittaa 
piilotettuun  BUG.DAT-tiedostoon.  Se  luodaan  samaan  hakemistoon 
DBF-tiedostojen  kanssa.  Kun  BUG.DAT-tiedoston  päiväys  on  yli  90 
päivää  vanha,  virus  tuhoaa  FATit  ja  päähakemiston  kaikilta  koneessa 
olevilta  loogisilta  levyasemilta. 

Jos  virus  havaitaan  ajoissa  ja  saastunut  dBase-ohjelma  korvataan 
uudella,  ei  viruksen  käsittelemiä  DBF-kortistoja  pystytä  enää  luke¬ 
maan.  Samasta  syystä  myös  tiedostoista  tehdyt  varmuuskopiot  ovat 
käyttökelvottomia. 

Virus  rakennussarjasta? 

Suurin  este  uusien  virusten  syntymiselle  on  siinä,  että  niiden  tekeminen 
on  niin  vaikeata.  Kokeilun-  ja  kujeilunhaluisia  tekijöitä  kyllä  riittäisi. 
Todellinen  painajainen  pääsisi  valloilleen  jos  joku  vastuuton  huippuoh- 
jelmoija  laatisi  virusten  tekemiseen  sopivan  työkalun,  eräänlaisen 
virusten  rakennussarjan  ("Virus  construction  kit").  Tällaisesta  sarjasta 
voisi  kuka  tahansa  harrastaja  rakentaa  oman,  muista  poikkeavan  ja 
siksi  hakuohjelmille  tuntemattoman  viruksen.  Muutamassa  kuukaudes¬ 
sa  erilaiset  virukset  lisääntyisivät  ja  täyttäisivät  mikrot. 

Jo  pelkkä  ajatuskin  rakennussarjasta  on  pelottava.  Onneksi  sellainen 
kääntyisi  väistämättä  myös  tekijöitään  vastaan,  sillä  kukaan  mikron 
käyttäjä  ei  ole  täysin  suojassa  viruksilta.  Viruksia  rakentaneen  harrasta¬ 
jankin  hymy  hyytyisi,  kun  toisten  tekemät  virukset  sotkisivat  hänen 
oman  koneensa. 

Atari  ST-koneille  tehty  virusten  rakennussarja  on  jo  olemassa. 
Tämä  saksalainen  neronleimaus  on  nimeltään  VCS  (Virus  Construction 
Set)  ja  se  toimii  Atarin  GEM-käyttöliittymässä.  Käyttäjä  voi  osoittaa 
valikosta,  miten  hän  haluaa  viruksensa  leviävän,  mihin  tiedostoihin 
tarttuvan  ja  mitä  sen  pitää  aktivoituessaan  tehdä.  Sarjan  mukana  tulee 
myös  ohjelma,  jolla  tehtyjä  viruksia  voi  jäljittää  ja  poistaa. 

Ultimate  parasite 

Termillä  "Ultimate  parasite"  (äärimmäinen  loinen)  kutsutaan  ohjel¬ 
mointikielen  kääntäjään  lisättyä  Troijan  hevosta.  Kun  kääntäjällä 
tehdään  uutta  ohjelmaa,  kääntäjä  lisää  sen  koodiin  jotakin  ylimääräistä. 
Lisäys  voi  olla  looginen  pommi,  joka  esimerkiksi  poistaa  kaikki  levyl¬ 
lä  olevat  tiedostot  1.1.2000  tai  jotain  paljon  hienompaa,  kuten  salaovi, 
josta  troijalaisen  tekijä  pääsee  käsiksi  ohjelmaan  ohittaen  kaikki  siinä 
olevat  suojaukset.  Koska  kääntäjää  käytetään  yleensä  myös  kääntäjän 
seuraavan  version  tekemiseen,  leviää  myös  kaikkiin  kääntäjän  tuleviin 
versioihin. 

Kääntäjässä  oleva  Troijan  hevonen  on  erityisen  vaarallinen,  koska 
sitä  on  lähes  mahdotonta  havaita.  Se  syntyy  automaattisesti  jokaiseen 
käännettävään  ohjelmaan.  Tällaisen  troijalaisen  löytyminen  isosta  ja 
strategisesti  tärkeästä  tietokoneesta  olisi  tuhoisaa,  koska  troijalaisen 
tekijä  voisi  ohittaa  kaikki  koneeseen  ohjelmoidut  suojaukset. 

Ultimate  parasite  on  mielenkiintoinen  ajatusleikki.  Huhutaan,  että 
sitä  olisi  kokeiltu  jo  käytännössäkin.  Huhun  mukaan  Ken  Thompson, 
eräs  Unix-käyttöjärjestelmän  alkuperäisistä  suunnittelijoista,  muutti 
Unixin  mukana  toimitettavaa  C-kääntäjää  niin,  että  se  lisäsi  jokaiseen 
käännettävään  Login-ohjelmaan  takaoven.  Login-ohjelmaa  käytetään 
Unix-koneissa  käyttäjän  tunnistamiseen  ja  ennen  kuin  lupa  myönne¬ 
tään,  ohjelma  kysyy  häneltä  käyttäjätunnuksen  ja  salasanan.  Salaoven 
kautta  Ken  olisi  päässyt  sisään  mihin  tahansa  maailman  Unix- 
järjestelmään  sen  salasanoista  ja  käyttäjätunnuksista  huolimatta.  Huhun 
mukaan  joku  kuitenkin  huomasi  salaoven  ja  se  saatiin  poistettua. 

Kun  muistaa,  miten  Morris  käytti  hyödykseen  Unixin  postiohjel¬ 
massa  vuodesta  1985  asti  ollutta  takaovea,  on  tähänkin  tarinaan  helppo 

uskoa.  Puolitoista  vuotta  Internet-madon  tapauksen  jälkeen  asiantunti¬ 
jat  väittivät,  ettei  madon  käyttämiä  aukkoja  ollut  useimmissa  Unix- 
järjestelmissä  vieläkään  korjattu. 

D-aseet 

Ihminen  on  ollut  aina  hyvä  keksimään  aseita.  Jo  historian  hämärästä 
lähtien  on  aseita  tehty  tulesta,  puusta  ja  raudasta.  Jopa  eläimet  keksit¬ 
tiin  valjastaa  sotateollisuuden  palvelukseen.  Myöhemmin  aseiksi  alet¬ 
tiin  takoa  biologiaa,  kemikaaleja  ja  ydinenergiaa.  Tätä  taustaa  vasten 
on  vain  luonnollista,  että  tietokoneetkin  lisätään  arsenaaliin. 

Tietokoneet  ovat  jo  kymmeniä  vuosia  toimineet  sotien  taustalla. 
Sotalaitos  ymmärsi  tietokoneiden  merkityksen  jo  silloin,  kun  talouselä¬ 
mä  vielä  laski  palkat  käsin,  piti  kirjanpitoa  kynällä  ja  paperilla  eikä 
uneksinutkaan  muusta.  Kun  ensimmäiset  tietokoneet  1940-luvun  lopul¬ 
la  rakennettiin,  tapahtui  kehittelytyö  pitkälti  armeijan  taipeisiin. 
Kuvaavaa  on,  että  ensimmäinen  työ,  mihin  nämä  monikäyttöiset  työka¬ 
lut  laitettiin,  oli  ammusten  lentoratojen  laskeminen. 

Esi-isiään  miljoona  kertaa  nopeammat  tietokoneet  laskevat  näitä 
samoja  laskuja  vielä  tänäkin  päivänä,  mutta  esittävät  tulokset  värillisi¬ 
nä  kaavioina  ja  animaatioina  alkuperäisten  reikäkorttien  sijaan.  Lisäksi 
ne  tarkkailevat  vihollisen  ilmaliikennettä,  hoitavat  maailmanlaajuista 
viestiverkostoa  ja  ajavat  sotaa  simuloivia  ohjelmia.  Kolmas  maailman¬ 
sota  on  käyty  tietokoneiden  muistissa  jo  monta  kertaa.  Oma  pieni  tieto¬ 
koneensa  löytyy  myös  ohjuksista,  panssarivaunuista  ja  muista  sotako¬ 
neista. 

Vaikka  tietokoneet  ovat  tähän  saakka  välttyneet  varsinaiselta  soti¬ 
miselta,  saattavat  data-aseet  olla  käytössä  jo  seuraavan  ison  konfliktin 
sattuessa.  D-aseet  täydentäisivät  hyvin  nykyisten  ABC-aseiden  (atomi, 
biologia,  kemia)  kirjoa. 

Ei  siis  ihme,  että  virukset,  madot,  Troijan  hevoset  ja  loogiset 
pommit  kiinnostavat  suuresti  armeijan  asiantuntijoita.  Erityisen  aktiivi¬ 
nen  on  ollut  Pentagon,  joka  on  perustanut  projektiryhmän  tutkimaan 
virusten  käyttöä  sodankäynnissä.  Tarkoitus  on  ujuttaa  virus  vastustajan 
järjestelmiin  joko  radioaalloilla  tai  puhelinlinjoja  pitkin.  USAn  kannal- 

ta  tilanne  on  kuitenkin  sikäli  kiusallinen,  että  sen  todennäköiset  vastus- 
tajamaat  ottavat  vasta  ensi  askelia  tietokoneistumisessa.  Kaikkein 
haavoittuvin  virussodankäynnissä  olisi  USA  itse. 

Turvallisuussyistä  NSA  (National  Security  Agency)  yritti  estää 
kirjan  alussa  kerrottuun  Internet-matoon  liittyvän  tietouden  leviämisen 
maan  rajojen  ulkopuolelle.  Kiitos  kansainvälisten  tietoverkkojen  ja 
elektronisen  liikennöinnin  helppouden  se  ei  tässä  kuitenkaan  onnistu¬ 
nut.  Samoista  syistä  yritetään  myös  estää  tietokoneiden  toimittaminen 
itä-Eurooppaan,  vaikka  kauppasaarron  alkuperäiset  syyt  ovat  jo  aikaa 
sitten  poistuneet. 

NSA  on  estänyt  myös  yleisesti  tunnetun  DES-salausalgoritmin  tai 
sitä  käyttävien  ohjelmien  viemisen  ulkomaille.  USAssa  myydään 
monia  aivan  tavallisia  sovellusohjelmia  (kuten  PC-Tools  tai  Superkey), 
jotka  käyttävät  tätä  algoritmia  tiedostojen  salakirjoittamiseen.  Koska 
tällaisia  ohjelmia  ei  saa  myydä  eikä  viedä  ulkomaille,  on  niistä  tehty 
erityiset  vientiversiot,  joista  salausalgoritmi  on  joko  kokonaan  poistettu 
tai  se  on  korvattu  vähemmän  tehokkaalla.  Liikkuu  myös  huhuja,  joiden 
mukaan  NSA  olisi  lisännyt  algoritmeihin  salaisia  parametreja.  Nämä 
parametrit  tuntemalla  NSA  voisi  itse  helposti  purkaa  muiden  DESillä 
salaamat  viestit. 

Tietokoneet  tekee  houkuttele vaksi  maaliksi  niiden  keskeinen  asema 
tämän  päivän  elämässä.  Samalla,  kun  yhteiskunta  on  siirtänyt  tietojaan 
ATK-aikaan,  se  on  myös  tullut  suoraan  riippuvaiseksi  tietoja  käsittele¬ 
vistä  koneistaan.  Voi  vain  kuvitella,  millainen  kaaos  syntyisi,  jos  virus 
tai  jokin  muu  tuhoaisi  pankkien  tilitiedot,  poliisin  rikosrekisterin, 
valtion  väestökirjanpidon  tai  verottajan  tiedostot.  Jo  pelkkä  sähkökatko 
riittää  pysäyttämään  koko  normaalin  elämänmenon.  Kansalaiset  eivät 
edes  heräisi  aamuisin,  ellei  heidän  kelloradionsa  soisi. 

Isoa  virusepidemiaa  ei  suotta  kutsuta  "ydinpommin  taloudelliseksi 
vastineeksi". 

Virus  kilpailuaseena 

Sotaa  käydään  myös  armeijan  ulkopuolella.  Tämän  sodan  kohteena 
ovat  markkinaosuudet  ja  sitä  käydään  joka  päivä.  Taistelijoina  ovat 

liike-elämän  palveluksessa  olevat  naiset  ja  miehet,  aseina  mainoskam¬ 
panjat,  hinnoittelu,  tuotepolitiikka  ja  myyntiennusteet.  Voittoja  laske¬ 
taan  kaatuneiden  sijasta  pörssikursseina  ja  tilinpäätöksinä.  Ja  taistelut 
ovat  kovia. 

Mitä  tapahtuisi,  jos  keskenään  kilpailevat  suuret  ohjelmatalot  lait¬ 
taisivat  liikkeelle  toistensa  ohjelmia  tuhoavia  viruksia?  Tai  jos  ne 
onnistuisivat  istuttamaan  viruksen  kilpailijansa  alkuperäisille  ohjelma- 
levykkeille?  Jo  pelkkä  tieto  siitä,  että  jostain  ohjelmasta  on  löydetty 
viruksia,  riittäisi  pelottamaan  monet  sen  käyttäjistä  eikä  ohjelmaa 
ostettaisi. 

Viruksen  ei  välttämättä  tarvitsisi  tuhota  mitään.  Sellainen  paljastuisi 
nopeasti  ja  saattaisi  kääntyä  tekijäänsä  vastaan,  jos  asia  pääsisi  julki¬ 
suuteen.  Paljon  tehokkaampaa  olisi  tehdä  virus,  joka  tuottaisi  kohtee¬ 
seensa  epämääräisiä  vikoja  ja  saisi  sen  toimimaan  epäluotettavasti.  Kun 
sana  ohjelman  epäluotettavasta  toiminnasta  leviäisi,  laskisi  myös  sen 
myynti. 

Epäreiluja  keinoja  on  itse  asiassa  jo  käytetty,  vaikkakin  hieman 
toisella  tavalla.  Kopiointisuojausten  tekemiseen  erikoistunut  Vault 
Corporation  kertoi  julkisesti  valmistaneensa  suojausmenetelmän,  joka 
sotkisi  käyttäjän  kiintolevyn,  mikäli  suojausta  yritettäisiin  murtaa. 
Ilmoitus  aiheutti  niin  suurta  vastarintaa  käyttäjissä,  etteivät  sovellusten 
tekijät  uskaltaneet  ottaa  Vaultin  kopiosuojausta  käyttöön.  Silti  ilmoi¬ 
tuksella  oli  psykologinen  merkitys:  nyt  suojauksia  murtavat  käyttäjät 
joutuvat  pelkäämään  tätäkin  mahdollisuutta. 

Toinen  tapaus  liittyy  tiedostoon  SUG.ARC,  joka  lupasi  poistaa 
kopiosuojauksen  levykkeiltä,  joiden  suojaukseen  oli  käytetty  Softguar- 
din  ohjelmaa.  Käynnistyksen  jälkeen  SUG.COM  pyysi  käyttäjää  laitta¬ 
maan  alkuperäisen  ohjelmalevykkeen  A:  asemaan  ja  tulosti  tämän 
jälkeen  ruudulle  tekstin: 


You  have  violated  the  license  agreement  under  which  you  received 
the  software.  Ali  of  your  data  has  been  destroyed.  This 
destruction  constitutes  prima  facia  evidence  of  your  criminal 
violation.  If  you  attempt  to  challenge  Softguard  Systems,  Inc.  or 
the  software  vendor  in  court,  you  will  be  vigorously  counter-sued 
for  infringement  and  theft  of  Services;  we  believe  that  our  case 
will  have  more  merit  to  it  than  yours .  If  you  have  any  questions 
concerning  this  matter,  you  are  invited  to  contact  our  lawyers  at 
the  following  address: 

Softguard  Systems  Incorporated 


Teksti  kertoi  ohjelman  tuhonneen  käyttäjän  tiedostot  kostoksi  siitä,  että 
käyttäjä  oli  yrittänyt  murtaa  Softguardin  kehittämän  suojauksen  ja  näin 
rikkoa  ostohetkellä  tekemäänsä  ohjelman  käyttösopimusta  vastaan. 

Epäselväksi  jäi,  oliko  tuho-ohjelman  tekijä  todella  Softguard 
Systems  vai  oliko  joku  (kenties  kilpaileva  Vault)  halunnut  mustata 
Softguardin  mainetta. 

Keväällä  1990  tuli  Japanissa  ilmi  tapaus,  jossa  nimeltä  mainitsema¬ 
ton  tietokonealan  yritys  oli  palkannut  opiskelijoita  kehittämään  viruk¬ 
sia,  jotka  oli  suunnattu  kilpailevia  Sharp-tietokoneita  vastaan. 

Tietotekniikassa  alkoi  1980-puolivälissä  rakennemuutos,  joka  tulee 
vaikuttamaan  rajusti  koko  alan  kehitykseen.  Muutoksen  moottorina 
ovat  mikrotietokoneet.  Varsinkin  lähiverkkoihin  asennettuna  ne  ovat 
alkaneet  syrjäyttää  perinteisiä  keskuskoneeseen  ja  päätteisiin  pohjautu¬ 
via  tietojärjestelmiä. 

Mikroilla  onkin  monia  etuja.  Ne  ovat  keskenään  yhteensopivia, 
jolloin  valmistajien  välinen  kilpailu  pitää  hinnat  alhaisina.  Ohjelmava¬ 
likoima  on  valtava,  eikä  mikron  käyttäjä  ole  sidottu  laitevalmistajan 
tarjoamiin  ohjelmiin.  Tuhannet  ja  taas  tuhannet  insinöörit  työskentele¬ 
vät  mikrojen  parissa,  mikä  takaa  nopean  laite-  ja  ohjelmateknisen  kehi¬ 
tyksen.  Syntyy  hypertekstin  ja  julkaisuohjelmien  kaltaisia  uusia  sovel¬ 
lusalueita.  Ja  niin  edelleen.  Ei  ihme,  että  mikrot  ovat  vallanneet  yrityk¬ 
set  ja  isojakin  sovelluksia  on  siirretty  keskuskoneista  mikroverkkoihin. 

Jotain  on  kuitenkin  unohtunut. 

Keskuskoneaikaan  operaattorit  valvoivat  koneen  käyttöä.  He  hoiti¬ 
vat  varmuuskopioinnin  ja  tiedostojen  suojaamisen.  Koska  tietokonetta 
käytettiin  yksinkertaisilta  päätteiltä,  tallentuivat  kaikki  tiedostot 
keskustietokoneen  uumeniin.  Tietokonekeskukseen  pääsivät  vain 
tarkoin  valitut  henkilöt,  mikä  teki  fyysisen  tietovarkauden  vaikeaksi. 

Nyt  samoja  sovelluksia  ollaan  siirtämässä  mikroverkkoihin.  Tärkeät 
tiedostot  sijaitsevat  palveluasemassa,  joka  on  vain  yksi  mikro  muiden 
joukossa.  Ovi  huoneeseen,  jossa  palveluasema  on,  ei  useinkaan  ole 
edes  lukossa.  Satunnainen  ohikulkija  tekee  hetkessä  kiintolevyn  tiedos¬ 
toista  ylimääräiset  "varmuuskopiot"  levykkeille,  pistää  ne  taskuunsa  ja 
kävelee  ulos  kenenkään  huomaamatta. 

Tavallista  mikroa  on  hyvin  vaikeata  suojata  niin,  että  tiedostojen 
kopiointi  levykkeille  estyisi.  Näppäimistön  voi  lukita  ja  hakemistoja 
jakaa  salasanoja  käyttäen,  mutta  tällaiset  niksit  on  mahdollista  kiertää. 
Jos  ei  muu  auta,  voi  koneesta  katkaista  hetkeksi  sähköt  ja  käynnistää 
sen  tavallisella  DOS-levykkeellä  A:  asemasta.  Kun  DOS  on  ladattu, 
voi  kiintolevyä  käyttää  mielin  määrin.  Verkon  kaatuminen  havahduttaa 
tietenkin  käyttäjät,  mutta  ennen  kuin  kukaan  heistä  ehtii  palveluaseman 
luo  tutkimaan  asiaa,  on  tekijä  jo  kaukana. 

Asiattoman  käytön  estämiseksi  on  eräisiin  mikroihin  lisätty  nume¬ 
rokoodi,  joka  kysytään  ennen  kuin  alkulataus  käynnistetään.  Ellei 
koodia  tunne,  ei  käynnistyskään  onnistu.  Käynnistyskoodi  tallennetaan 
CMOS-RAMiin,  jonka  voi  tyhjentää  avaamalla  koneen  ja  irrottamalla 
akkuun  tai  paristoon  menevän  johdon.  Suojaus  ei  siten  ole  täysin 
luotettava. 

Työasemassa  tietosuojan  toteuttaminen  on  helpompaa.  Käytettävis¬ 
sä  ovat  vain  ne  hakemistot,  jotka  palveluaseman  hoitaja  on  jakanut 
yleistä  käyttöä  varten.  Nämäkin  hakemistot  voidaan  suojata  niin,  ettei 
hakemistoon  pysty  itse  kirjoittamaan  mitään.  Eräissä  verkoissa  voidaan 
jopa  tiedostojen  kopiointi  työasemaan  haluttaessa  estää. 

Verkkojen  yleistymisen  myötä  markkinoille  ovat  tulleet  erityisesti 
verkon  työasemiksi  suunnitellut  pikkumikrot.  Niissä  on  vain  keskusyk¬ 
sikkö,  näyttölaite,  näppäimistö  ja  verkkokortti.  Levykeasemaa  tai  kiin¬ 
tolevyä  ei  ole  lainkaan.  Jopa  koneen  käynnistäminen  ja  käyttöjärjestel¬ 
män  lataaminen  tapahtuu  verkon  läpi.  Näin  voidaan  olla  varmoja  siitä, 
ettei  käyttäjä  kopioi  verkossa  olevia  tiedostoja  omille  levykkeilleen 
eikä  toisaalta  kopioi  palveluasemaan  viruksen  saastuttamia  ohjelmia. 

Kaikista  keksinnöistä  huolimatta  mikrot  säilyvät  aina  henkilökoh¬ 
taisina  tietokoneina.  Tietoturvan  toteuttaminen  niissä  on  vaikeata.  Kun 
mikroja  kehitettiin,  suunnittelijoiden  mielessä  oli  tietojen  jakaminen 
eikä  niiden  salaaminen. 

Lähiverkko  sinänsä  on  kiitollinen  vakoilun  ja  tarkkailun  kohde,  sillä 
siinä  kulkevaa  tietoliikennettä  on  erittäin  helppo  seurata.  Ethernet- 
verkossa  voidaan  mistä  tahansa  työasemasta  sopivan  ohjelman  avulla 
nähdä  koko  verkossa  kulkeva  liikenne. 

Verkon  käyttöön  liittyy  paljon  arkisempiakin  riskejä.  Hyvä 
esimerkki  näistä  on  osaston  yhteiskäytössä  oleva  laserkirjoitin.  Yleensä 

se  kytketään  palveluasemaan,  jolloin  verkon  käyttäjät  voivat  omalta 
työasemaltaan  lähettää  sille  tulostuksia.  Mitään  luottamuksellisia  töitä 
ei  kuitenkaan  kannata  tulostaa,  sillä  ne  lojuvat  laserissa  kuin  tarjotti¬ 
mella  ja  ovat  kaikkien  ohikulkijoiden  nähtävissä.  Pahimmassa  tapauk¬ 
sessa  käyttäjä  ei  muista,  montako  tulostusta  hän  on  verkkoon  lähettä¬ 
nyt,  jolloin  ylimääräiset  paperit  saattavat  lojua  laserilla  päiväkausia. 
Palveluaseman  tulostusjono  saattaa  olla  jumissa  tai  tulostaa  tekstit 
useana  kopiona,  mikä  riittää  sekoittamaan  tulostajan  omat  laskelmat. 

Lähiverkkojen  lisäksi  mikrojen  tietoturvaa  uhkaavat  monet  muutkin 
tekijät. 

Tietoliikenneohjelmien  salasanat 

Sielläkin,  missä  isot  keskuskoneet  yhä  puolustavat  linnaketta,  ovat 
mikrot  päässeet  jo  uloimmille  suojavarustuksille  asti  korvaamalla 
vanhat  tietokonepäätteet.  Yhteys  keskuskoneeseen  voidaan  luoda 
suorana  linjayhteytenä,  lähiverkon  kautta  tai  puhelimen  ja  modeemin 
avulla. 

Mikron  tietoliikenneohjelma  hoitaa  merkkien  lähettämisen  keskus¬ 
koneelle  ja  sen  antamien  vastausten  lukemisen.  Ohjelmiin  on  tehty 
monia  käyttömukavuutta  parantavia  ominaisuuksia.  Esimerkiksi 
sisäänkirjoittautuminen  (login)  eli  käyttäjätunnuksen  ja  salasanan  anta¬ 
minen  on  mahdollista  automatisoida  ns.  skriptejä  käyttämällä.  Nämä 
skriptit  suorittavat  toistuvat  rutiinitehtävät  käsin  koskematta. 

Skriptit  tallennetaan  mikrossa  levylle  omina  ohjelminaan.  Kun  ne 
ovat  levyllä,  voi  kuka  tahansa  lukea  skript-ohjelman  sisällön  TYPE- 
käskyllä  ja  nähdä  käyttäjän  tunnuksen  ja  salasanan.  Jotta  näin  ei  kävisi, 
ei  salasanaa  pitäisi  kirjoittaa  valmiiksi  skriptiin,  vaan  se  pitäisi  syöttää 
näppäimistöltä  jokaisen  sisäänkirjoittautumisen  aikana. 

Virus  tositarkoituksella 

Tässä  kirjassa  on  moneen  otteeseen  neuvottu,  miten  tavallinen  mikron¬ 
käyttäjä  voi  pienentää  virustartunnan  riskiä.  Kokonaan  mainitsematta 

on  jäänyt  se  mahdollisuus,  että  joku  voisi  levittää  viruksia  aivan  tarkoi¬ 
tuksella. 

Mikä  olisikaan  tehokkaampi  tapa  tuottaa  harmia  työtoverilleen  kuin 
antaa  hänelle  "lahjaksi"  viruksen  saastuttama  peliohjelma?  Lahja  olisi 
varminta  antaa  juuri  kun  saaja  tai  antaja  on  itse  lähdössä  talosta,  ikään 
kuin  läksiäislahjana.  Näin  vastuuton  antaja  voisi  itse  välttää  saamasta 
sitä. 

Entä  sitten  mikrotukihenkilö,  joka  lähtee  talosta  ovet  paukkuen?  Jos 
hän  viimeisenä  työpäivänään  levittää  viruksen  lähiverkon  palveluko¬ 
neeseen  ohittaen  kaikki  siihen  ja  käyttäjien  työasemiin  rakentamansa 
virussuojat,  ehtii  virus  aiheuttaa  melkoiset  vahingot  ennen  kuin  seuraa- 
va  tukihenkilö  ehtii  korjata  tilanteen. 

Aina  löytyy  vastuuttomia  tai  vihansa  sokaisemia  henkilöitä,  jotka 
ovat  valmiita  tuottamaan  harmia  muille.  Koska  joku  saattaa  levittää 
viruksia  aivan  tarkoituksella,  ei  kiinni  saatuja  viruksia  pidä  koskaan 
jakaa  toisille  käyttäjille,  ei  edes  "tutkimustarkoituksiin",  vaikka  nämä 
sitä  pyytäisivätkin. 

Pahinta  näissä  tarkoituksella  levitetyissä  viruksissa  on  se,  ettei  teki¬ 
jää  useinkaan  saada  kiinni.  Ja  vaikka  saataisiinkin,  on  häntä  hyvin 
vaikeata  saada  vastuuseen  teostaan.  On  lähes  mahdotonta  todistaa, 
keneltä  virus  on  päässyt  verkkoon  ja  että  teko  on  ollut  tahallinen. 
Onhan  virus  voinut  levitä  aivan  vahingossakin.  Syyllinen  voi  aina  väit¬ 
tää,  ettei  ole  tiennyt  ohjelmassa  olleesta  viruksesta. 

ATK-lainsäädäntö  on  kaikissa  maissa  laahannut  pahasti  suorien  ja 
epäsuorien  tietokonerikosten  jäljessä.  USAssa  välimatkaa  on  pyritty 
kuromaan  umpeen  lakeja  tiukentamalla,  sillä  jo  vuonna  1986  hyväksyt¬ 
tiin  tietokoneiden  väärinkäytön  ja  tietokonekavallukset  tuomitseva  laki. 

Esimerkiksi  Donald  Burleson,  joka  potkut  saatuaan  asensi  työpai¬ 
kan  koneeseen  168000  myyntipalkkiotietoa  tuhonneen  madon,  sai  seit¬ 
semän  vuoden  ehdollisen  vankeustuomion  ja  11800  dollarin  sakot. 
Internet  madon  tehnyt  Morris  pääsi  nuoruutensa  ja  kokemattomuutensa 
vuoksi  vähemmällä. 

Myös  Länsi-Saksassa  tunnetaan  laki  tietokonesabotaasista.  Raskain 
tuomio  voi  olla  viisi  vuotta  vankeutta. 

Tietoturvan  kannalta  heikoimpia  ovat  mikrot,  joilla  on  monta  käyttäjää. 
Takavuosina  tällaiset  ratkaisut  olivat  jopa  yleisiä,  koska  mikrot  olivat 
kalliita.  Nyt  yhteismikrot  ovat  käyneet  harvinaisiksi,  sillä  aleneva 
hintakehitys  on  tuonut  oman  mikron  lähes  jokaiselle  käyttäjälle.  Hinta 
ei  muutenkaan  näytä  olevan  este  mikron  hankkimiselle,  sillä  eräisiin 
yrityksiin  on  hankittu  tehokkaita  386-koneita  joita  sitten  käytetään 
pääte-emulaattorilla. 

Tässä  kirjassa  on  jo  monta  kertaa  todettu,  että  DEL-käskyllä  poiste¬ 
tun  tiedoston  palauttaminen  on  mahdollista.  Jos  työpaikan  koneella 
kirjoittaa  hakemuksen  uutta  työpaikkaa  varten  tai  tunteellisen  ra.kka.us- 
kirjeen  muulle  kuin  omalle  puolisolle,  ei  pelkkä  tiedoston  poistaminen 
riitä  takaamaan  turvallisuutta.  Työpäivän  päätyttyä  utelias  työkaveri, 
esimies  tai  mikrotukihenkilö  saattaa  tulla  penkomaan  tiedostoja  ja 
palauttaa  nekin,  jotka  käyttäjä  on  kuvitellut  tuhonneensa.  Poistetut 
tiedostot  saattavat  tulla  näkyviin  myös  aivan  vahingossa,  kun  tukihen¬ 
kilö  yrittää  korjata  levyyn  tullutta  vikaa  tai  palauttaa  jotain  toista  pois¬ 
tettua  tiedostoa. 

Miten  sitten  poistaminen  pitäisi  tehdä,  jotta  kukaan  ei  pystyisi 
palauttamaan  tiedostoa?  Varminta  on  jo  tekovaiheessa  ohjata  kaikki 
luottamukselliset  tiedostot  levykkeelle,  joka  sitten  työn  päättyessä 
arkistoidaan  varmaan  paikkaan.  Tämäkään  tapa  ei  ole  ongelmaton.  Jos 
tiedostot  ovat  pitkiä,  saattaa  niiden  käsittely  levykkeillä  venyä  kiusalli¬ 
sen  pitkäksi  ja  koneen  tehokkuus  tuntuu  menevän  hukkaan.  Lisäksi 
ainakin  eräillä  tekstinkäsittelyohjelmilla  on  tapana  tehdä  käytön  aikana 
tilapäisiä  työtiedostoja  kiintolevylle,  vaikkei  työn  alla  olevaa  tiedostoa 
tallennettaisi  mihinkään.  Näitä  aputiedostoja  tutkimalla  voi  palauttaa 
ainakin  osan  tekstistä. 

On  olemassa  apuohjelmia,  jotka  poistavat  tiedostot  kiintolevyltä 
kirjoittamalla  niiden  päälle  nollaa.  Tämä  takaa,  ettei  tiedostoa  voida 
palauttaa.  Tunnetuin  pyyhkimisohjelma  on  Nortonin  mukana  tuleva 
WIPEFILE.  Komento 

C:\TEKSTIT>WIPEFILE  RAKKAANI . TXT 

kirjoittaa  RAKKAANI.TXT-tiedoston  päälle  nollaa  ja  poistaa  sen 
tämän  jälkeen  levyn  kirjanpidosta.  Jos  halutaan  tyhjentää  kokonainen 
levyke,  voidaan  käyttää  saman  paketin  WIPEDISK-ohjelmaa.  Vuodes¬ 
ta  1990  lähtien  myös  Mace  Utilities-pakettiin  sisältyy  tiedostoja  tuhoa¬ 
va  DESTROY-ohjelma. 

Ellei  sopivaa  apuohjelmaa  satu  olemaan  ulottuvilla,  voi  aina  käyttää 
omatekoista  komentojonoa.  Alunperin  Kiintolevyn  käyttäjän  oppaassa 
esitelty  PYYHI.BAT-komentojono  täyttää  kiintolevyllä  vapaiksi 
merkityt  alueet  ja  takaa,  ettei  tiedostojen  palauttaminen  onnistu. 
Komentojono  käyttää  apuna  tiedostoa  TAYTE.TXT,  joka  saa  sisältää 
mitä  tahansa  tekstiä.  Yksikin  kirjain  (esimerkiksi  X)  riittää.  Tiedoston 
on  kuitenkin  oltava  puhdasta  ASCIEta,  jotta  COPY-komento  pystyy 
liittämään  kaksi  sellaista  peräkkäin. 

Komentojono  PYYHI.BAT  näyttää  seuraavalta: 

ECHO  OFF 

ECHO  Odota,  täytän  kiintolevyn  tyhjän  tilan... 

COPY  TAYTE.TXT  APU. TXT 
:  ALKU 

COPY  APU . TXT+APU . TXT  APU2 . TXT 
DEL  APU. TXT 

IF  NOT  EXIST  APU2.TXT  GOTO  TÄYNNÄ 
REN  APU2 . TXT  APU . TXT 
GOTO  ALKU 
: TÄYNNÄ 

ECHO  Käsittely  valmis.  Poistettuja 
ECHO  tiedostoja  ei  voi  palauttaa. 

Komentojono  pysähtyy  kun  tiedosto  APU2.TXT  on  kasvanut  niin  isok¬ 
si,  ettei  se  enää  mahdu  levylle.  Sitä  ennen  komentojono  on  kirjoittanut 
kaikki  levyllä  vapaiksi  merkityt  alueet  täyteen  APU.TXT-tiedostoa 
eikä  alle  jääneitä  poistettuja  tiedostoja  voi  enää  mitenkään  palauttaa. 

PYYHI.BAT-komentojono  on  yksinkertainen  ja  tehokas.  Sen  ainoa¬ 
na  heikkoutena  on  hitaus.  Ison,  paljon  vapaata  tilaa  sisältävän  kiintole¬ 
vyn  käsittely  saattaa  kestää  useita  minuutteja. 


Mikrot  ja  tietoturva _ 

Kuka  huoltaa  koneesi? 

Kun  mikro  jonain  kauniina  päivänä  lakkaa  toimimasta,  on  se  toimitet¬ 
tava  huoltoon.  Monasti  asiakas  joutuu  itse  raahaamaan  laitteensa  huol¬ 
lon  vastaanottotiskille.  Vain  harvoin  huolto  lähettää  jonkun  noutamaan 
konetta.  Itse  korjaus  tapahtuu  harvoin  asiakkaan  luona,  vaikka  nykyiset 
moduulirakenteiset  mikrot  mahdollistaisivatkin  sen. 

Mikron  joutuminen  huoltoon  on  suuri  turvallisuusriski.  Koneen 
mukana  kannetaan  pois  kymmenien  miljoonien  merkkien  verran  tietoa, 
joka  voi  olla  korvaamattoman  tärkeätä  yrityksen  toiminnan  kannalta  tai 
tuhoisaa  kilpailijan  käsiin  joutuessaan.  Kukaan  ei  antaisi  viedä  tällaista 
tietomäärää  perinteisissä  mapeissa! 

Kun  huolto  sitten  tutkii  mikroa,  se  pääsee  esteettä  näkemään  kaikki 
levyllä  olevat  tiedot.  Huoltohenkilöt  voivat  myös  kopioida  levyllä 
olevat  ohjelmat  tai  tiedostot  itselleen.  Pahinta  on,  jos  kiintolevy  on 
mennyt  rikki.  Koska  kiintolevyjä  ei  voida  korjata  muualla  kuin  valmis¬ 
tajan  tehtaassa,  vaihtaa  suomalainen  huolto  rikki  menneen  levyn 
uuteen.  Käyttäjä  ei  saa  koskaan  tietää,  mihin  hänen  levynsä  ja  tietonsa 
lopulta  päätyvät. 

Valveutunut  käyttäjä  tiedostaa  asian,  mutta  ei  välttämättä  voi  tehdä 
sille  mitään.  Jos  mikro  on  niin  rikki,  ettei  se  edes  käynnisty  tai  jos  vika 
on  kiintolevyllä,  ei  luottamuksellisia  tiedostoja  voi  poistaa  vaikka 
haluaisikin.  Eikä  pelkkä  tiedoston  poistaminen  edes  riittäisi,  sillä  jokai¬ 
nen  asiansa  osaava  huoltomies  tai  mikrotukihenkilö  pystyy  palautta¬ 
maan  ne  Nortonin  kaltaisilla  apuohjelmilla.  Ainoa  tapa  suojata  tietoja 
tällaisten  tilanteiden  varalta  on  tallentaa  tiedostot  salasanalla  suojattu¬ 
na,  jos  käytetty  sovellusohjelma  siihen  pystyy. 

Tarkistitko  muuten,  kuka  mikron  noutaja  todella  oli?  Esittikö  hän 
korttinsa  tai  todistiko  hän  henkilöllisyytensä?  Luovutitko  kalliin  tieto¬ 
koneen  ja  arvokkaat  tiedot  tuntemattomalle  miehelle?  Jos  hän  haki 
poissa  olevan  naapurisi  koneen,  oletko  varma  että  mikro  edes  oli  rikki? 

Valppauteen  olisi  syytä,  sillä  kukapa  osaisi  epäillä  huoltomiestä? 
Mikron  omistaja  on  vain  kiitollinen,  kun  huolto  vihdoin  tulee  paikalle, 
eikä  välitä  asiasta  sen  enempää. 

Uskon,  että  minäkin  voisin  kävellä  sisään  lähes  mihin  tahansa 
yritykseen  ja  kertoa  vahtimestarille  olevani  mikroa  noutava  huolto¬ 
mies.  Voisin  etsiä  käsiini  haluamani  mikron  tai  tyytyä  ensimmäiseen, 
joka  tulee  vastaan.  Helpointa  olisi  napata  kone  tyhjästä  huoneesta, 
mutta  vaikka  koneen  käyttäjä  olisi  paikallakin,  voisi  mikron  silti  napa¬ 
ta.  Käyttäjälle  voisi  esimerkiksi  kertoa,  että  kone  pitää  viedä  vuosi¬ 
huoltoon.  Pari  sanaa  liikkeellä  olevasta  viruksesta  riittäisi  myös  pelot¬ 
tamaan  käyttäjän  niin,  että  hän  luopuisi  koneestaan  ja  antaisi  sen  "puh¬ 
distettavaksi". 

Eräät  suuret  yritykset,  joiden  mikroissa  säilytetään  poikkeuksellisen 
tärkeitä  tietoja,  ovat  ottaneet  tietoturvan  vakavasti.  Huollolta  on  vaadit¬ 
tu  takeet  siitä,  ettei  kiintolevyjä  lähetetä  eteenpäin  muualle  korjattavik¬ 
si.  On  myös  vaadittu,  että  huolto  ei  vie  koskaan  konetta  mukanaan, 
vaan  että  kaikki  korjaukset  suoritetaan  paikan  päällä  asiakkaan  omissa 
tiloissa. 

Lopuksi  pieni  vinkki  kaikille  mikroja  huoltaville  liikkeille:  tarkista¬ 
kaa  huollon  päätteeksi  myös  kiintolevyn  puhtaus.  Jonkin  hyvän  virus¬ 
ten  etsintäohjelman  ajaminen  kiintolevyllä  ei  kauaa  kestä.  Merkintä 
"virustarkastus  tehty"  joko  työselosteessa  tai  koneen  kylkeen  liimatus¬ 
sa  tarrassa  ilahduttaa  kummasti  koneen  omistajaa,  kun  hän  saa  koneen¬ 
sa  takaisin.  Hyvä  palvelu  on  pienistä  kiinni. 

Liite  1 

Viruksen  tunnistaminen 


Kun  koneessa  havaitaan  virus,  on  ensimmäinen  tehtävä  yrittää  sen 
tunnistamista.  On  turha  lähteä  tyhjentämään  koko  kiintolevyä,  jos  virus 
on  niin  yksinkertaista  tyyppiä,  että  pelkkä  saastuneiden  tiedostojen 
poistaminenkin  riittäisi.  Virus  on  helpointa  tunnistaa  jonkin  etsintäoh¬ 
jelman  avulla,  mutta  ellei  sellaista  ole  käytettävissä  tai  ellei  ohjelma 
tunne  koneessa  pesivää  virusta,  voidaan  tunnistusta  yrittää  epäsuorasti. 

Tässä  liitteessä  on  esitelty  tapoja,  joilla  viruksen  tunnistamista  voi 
yrittää.  Näitä  ovat  mm. 

•  viruksen  aiheuttamat  oireet 

•  määrä,  jolla  tartunnan  saaneet  tiedostot  pitenevät 

•  keskusmuistin  määrässä  tapahtuvat  muutokset 

Viruksen  tunnistaminen  oireiden  perusteella 

On  mahdotonta  listata  kaikkia  niitä  oireita,  joita  virukset  saattavat 
aiheuttaa.  Oireet  ovat  usein  vielä  epämääräisiä,  jolloin  niitä  on  vaikea 
paikallistaa.  Seuraavaan  listaan  on  koottu  Suomesta  löytyneiden  virus¬ 
ten  aiheuttamia  selkeitä  oireita,  joista  voi  olla  apua  viruksen  tunnista¬ 
misessa. 

Kone  tekee  alkulatauksen  (boot)  kun  ohjelmaa  yritetään  käynnistää 


•  Wieniläisvirus 

Kuvaruudulle  tulostuu  teksti  "Leagalise  marijuana!"  kun  kone  käynnis¬ 
tetään: 

•  Stoned 

Kuvaruudulla  näkyy  pallo,  joka  pomppii  näytön  reunasta  toiseen: 

•  Italialainen 

Koneesta  kuuluu  musiikkia  kesken  ohjelman  käytön: 

•  Yankee  doodle 

Kuvaruudulle  tulostuu  musta  alue: 

•  Jerusalem 

Koneen  kaiutin  piippaa  kun  ohjelma  käynnistetään: 

•  Vacsina 

Näytöllä  olevat  merkit  putoavat  ruudun  alareunaan: 

•  1701/1704 

Käynnistettävä  tiedosto  poistuu: 

•  Jerusalem 

Ohjelma  ei  enää  mahdu  muistiin: 

•  Jerusalem,  tartuttuaan  monta  kertaa  EXE-tiedostoon 
Koneen  toiminta  hidastuu  selvästi: 


•  Jerusalem,  oltuaan  30  minuuttia  muistissa 

Ruudulle  tulostuu  teksti  "Disk  Killer"  ja  kiintolevyn  valo  palaa  pitkän 
aikaa: 

•  Disk  Killer 


Ohjelmatiedostojen  piteneminen 

Ohjelmatiedostoihin  tarttuvat  virukset  kasvattavat  väistämättä  tidosto- 
jen  pituutta.  Kehittyneimmät  virukset  pystyvät  tosin  peittämään  jälken¬ 
sä  niin  hyvin,  ettei  pituuden  lisääntyminen  näy  DIR-listauksessa  eikä 
asiaa  kysyvällä  ohjelmallakaan,  jos  virus  on  parasta  aikaa  aktiivisena 
muistissa. 

Jotta  pituuden  lisääntyminen  voitaisiin  mitata,  voidaan  menetellä 
esimerkiksi  seuraavasti:  levylle  perustetaan  testihakemisto,  johon 
kopioidaan  kirjoitussuojatulta  levykkeeltä  uusi  ohjelmatiedosto. 
Tiedoston  pituus  kirjoitetaan  muistiin.  Ohjelma  ajetaan  ja  pituutta 
verrataan  tämän  jälkeen  alkuperäiseen  lukemaan.  Ellei  pituus  näytä 
muuttuvan,  käynnistetään  kone  puhtaaksi  tiedetyltä  ja  kirjoitussuoja¬ 
tulta  DOS-levykkeeltä  ja  tarkistetaan  asia  uudelleen.  Näin  voidaan 
estää  muistissa  olevaa  virusta  vaikuttamasta  pituuden  näkymiseen. 

Muutamat  virukset  selviävät  CTRL-ALT-DEL  käynnistyksestä, 
koska  se  ei  tyhjennä  RAM-muistia.  Tämän  estämiseksi  on  kone  aina 
sammutettava  virtakytkintä  käyttäen. 

Seuraavassa  listassa  on  lueteltu  pituus,  jolla  tiedostovirukset  kasvat¬ 
tavat  ohjelmaa  taittuessaan  siihen.  Lopullinen  pituuden  kasvu  saattaa 
vaihdella  hieman  ohjelmassa  olevista  konekielikäskyistä  riippuen. 
Koska  viruksista  saattaa  myös  olla  liikkeellä  hieman  toisistaan  poik¬ 
keavia  versioita,  tulee  listan  antamia  numerotietoja  pitää  vain  suuntaa- 
antavina.  Viruksen  nimen  jälkeen  on  eritelty  vielä,  onko  kyse  EXE-  vai 
COM-tiedoston  muuttumisesta. 

Pituuden  lisäys 

Virus 

163 

163-virus 

512 

Friday  13  COM,  COM 

534 

Toothless,  COM 

642 

Islantilainen,  EXE 

648 

Vienna,  COM 

656-671 

Islantilainen,  EXE 

669-684 

Lauantai  14  päivä,  COM  ja  EXE 

847 

847-virus,  COM 

848-863 

Islantilainen,  EXE 

867 

Fumble,  COM 

879 

Pretoria,  COM 

941 

Devil's  Dance,  COM  (monta  kertaa) 

1168 

Datacrime  2,  COM  (ei  COMMAND.COM) 

1206-1218 

Vacsina,  COM 

1277 

Muiphy,  COM  ja  EXE 

1280 

Datacrime,  COM  (ei  COMMAND.COM) 

1332 

Sylvia,  COM  (ei  COMMAND.COM) 

1346-1350 

Vacsina,  EXE  (kahdessa  vaiheessa) 

1539 

XA1,  COM 

1554-1569 

Ten  bytes 

1560 

Alabama 

1618-1634 

MIX  (Islantilainen),  EXE 

1701-1704 

1701/1704,  COM 

1800 

Dark  Avenger,  COM  ja  EXE 

1808 

Jerusalem  B,  EXE  (monta  kertaa) 

1813 

Jerusalem  B,  COM 

1864 

dBase- virus,  COM  ja  OVL 

1917 

Datacrime  HB,  COM  ja  EXE 

2080 

FuManchu,  COM 

2086 

FuManchu,  EXE 

2351 

Ghost,  COM 

2756-2806 

Oropax,  COM  (ei  COMMAND.COM) 

2881-2897 

Yankee  Doodle,  COM  ja  EXE 

2930-3031 

Traceback  II,  COM  ja  EXE 

3066 

Traceback,  COM  ja  EXE 

3551-3555 

SysLock,  COM  ja  EXE 

3584 

FISH,  COM  ja  EXE 

3880 

Itavir,  EXE 

4096 

4096-virus,  COM  ja  EXE 

5120 

VBasic,  COM  ja  EXE 

Vapaan  muistin  väheneminen 


Viruksen,  joka  haluaa  säilyä  keskusmuistissa,  on  pakko  varata  osa 
muistista  itselleen.  Muistin  väheneminen  näkyy  CHKDSKm  ilmoitta¬ 
man  alemman  muistimäärän  laskuna.  Ongelmana  on  se,  ettei  käyttäjä 
useinkaan  tiedä,  paljonko  vapaata  muistia  on  ollut  ennen  tartunnan 
saamista,  ellei  tätä  lukua  ole  kirjoitettu  ajoissa  muistiin. 

Seuraavassa  taulukossa  on  lueteltu  määriä,  joilla  eräät  Suomesta 
löytyneet  virukset  vähentävät  vapaana  olevan  keskusmuistin  määrää. 


Tavua 

Virus 

1216 

Vacsina 

1808 

Jerusalem  B 

3008 

Yankee  Doodle 

3696 

Dark  Avenger 

3824 

1701/1704 

4096 

Stoned 

5648 

4096 

7168 

Brain 

8384 

Disk  Killer 

Osa  viruksista  majoittuu  vapaan  muistin  yläpäähän  jolloin  CHKDSKm 
ilmoittama  ylempi  muistimäärä  (=kokonaismuisti)  vähenee.  Listan 
lukemat  on  mitattu  koneesta,  jossa  oli  täysi  640  kilon  (655360  tavua) 
muisti. 

CHKDSKm 

ilmoittama 

kokonaismuisti 

Virus 

647168 

Disk  Killer 

648192 

Brain 

649712 

4096 

651264 

Stoned 

651664 

Dark  Avenger 

652352 

Yankee  doodle 

653312 

Korealainen 

Mikäli  koneessa  on  laajennettu  BIOS,  saattaa  kokonaismuistin  vähen¬ 
tyminen  aiheutua  siitä.  Saman  vaikutuksen  tuottavat  mm.  eräät  lähi- 
verkkokortit.  Oleellista  kuitenkin  on,  ettei  muistin  määrän  pitäisi  muut¬ 
tua  käytön  aikana  suuntaan  eikä  toiseen. 

Ohjelmien  maahantuojia 


Norton  Utilities,  ProScan,  Turbo  Anti-Virus: 

Holosoft,  puh.  (941)  871  201 

Manifest,  Mace  Utilities,  Vaccine,  PC-Tools,  Certus: 

MikroMartti,  puh.  (90)  692  3800 

Manifest,  Magellan: 

Tietoväylä,  puh.  (941)  783  344 

Check-it!: 

Toptronics,  puh.  (921)  546  666 

IBM  Virscan: 

Kaikki  IBM-jälleenmyyjät 

McAfeen  ohjelmia,  FPROT-pakettia  ja  lukuisia  muita  PD-  ja 
shareware-ohjelmia  kannattaa  kysellä  toisilta  mikroharrastajilta  tai 
laite-  ja  ohjelmamyyjiltä.  Niitä  löytyy  myös  lähes  kaikista  hyvinvarus- 
tetuista  purkeista,  joihin  voi  ottaa  yhteyden  modeemilla. 

Hakemistossa  virusten  nimet  on  merkitty  kursiivilla. 


1260-virus  194 
163 -virus  140 
1701-virus  54,  63,  109 
1813-virus  kts.  Jerusalem 
4096-virus  77,  194 
4DOS  86 
666-virus  68,  196 
847 -virus  140 

AIDS-virus  140 
AIDS  II -virus  140 
AIDS -troijalainen  20 
Aivovirus  116 
Alcibcima  133 
Alameda  133 
Alkulataus  82 

Alkuperäiset  ohjelmalevykkeet 
29 

Ami  178 
Amiga  110 
Amoeba  141 
Anarkia  120 
ANTI  113 
AntiPan  115 
Ashar  116 
ATTRIB  58 


BACKUP  67 
Bad  sector  46,  78 
Bonchev  127 
Brain  51,  68,  116 
Byte  Bändit  111 

Cascade  kts.  1701 
Century  141 
CERTUS  182 
Check-it!  164 
CHK4BOMB  178 
CHKDSK  78,  80,  94 
CLEAN  (Afee)  69,  186 
CMOS -RAM  89 
Columbus  137 

COMMAND.COM  79,  101,  134, 
139 

CONFIG. SYS  80,87 
Corewars  15 

D-aseet  203 

Dark  Avenger  68,  81,  98,  109, 
124, 154 

Dark  Avenger  II  127 
Dcitacrime  1 37 
Dcitacrime  II  138 
dBase-virus  200 


Hakemisto 

DEBUG  56,99 
DenZuk  141 
DES-salausalgoritmi  204 
DeviVs  Dcince  141 
Dirty  Dozen  23 
Disinfectant  115 
DiskDoctor  14 
Disk  Killer  29,  81,98,  128 
Disk  Manager  14 
DNA-molekyyli  27 
DOS-tila  108 
DOS-62  kts  Vienna 
DRAIN  89 
Dukcikis  32,  36 

EA  DATA.SF  86 
Ensiöosio  43 

F-DRIVER  173 
F cill  kts  1701 
FAT  40,  78,  94 
FATin  sotkeminen  61 
FDISK  70 
FISH  196 
Flushot  Plus  167 
Folklore  64 
FORMAT  60,  69,  78 
FPROT  158 

Freehand-piirrosohjelma  30 
Frere  Jacques  120 
Friday  13  COM  120 
FuManchu  63,  136 
Fumble  141 

Garfield  114 
Ghost  141 


Golden  Gate  1 34 

Halloechen  142 
Hawaii  kts.  Stoned 
HCOPY  160 
HP  AT  113 
HyperAccess/5  1 89 

IBM  26 
INIT-29  113 
Insufficient  memory  82 
Interferon  115 
Internet-mato  16 
IRQ-virus  111 
Islantilainen  135 
Isot  tietokoneet  105 
Italialainen  kts.  Ping  Pong 
Itavir  142 

Jatkettu  osio  43 
Jerusalem  29,  32,  80,  82,  98, 
108,  119 
Joker  142 
Joulukorttivirus  106 
Julkisohjelmat  19,  147 

Kaksitoista  kujetta  197 
Kaupalliset  torjuntaohjelmat  147 
Kennedy  142 
Keskeytykset  49 
Kiintolevyn  kirjoitussuojaus  174 
Kiintolevyn  puhdistaminen  68 
Kirjoitussuojaus  46,  58 
Komentojonot  101 
Komentotulkki  79 
Konekieli  37 

Kopiosuojaukset  33,  205 
Korealainen  142 
Käynnistyslohko  40,  45 

Laajennettu  BIOS  97 
Laajennetut  tiedostomääreet  86 
Lamer  Exterminator  111 
Larry-peli  22,  74 
Lauantai  13  päivä  143 
Lehigh  1 34 
Levykeformaatit  38 
Levykevirukset  35 
Levykkeiden  jäljittäminen  71 
Levyn  alustaminen  60,  69 
Lost  cluster  84 
Low-level  format  60,  69 
Lukumääre  58 
Luonnolliset  virukset  27 
Lähiverkko  100,207 

Mac-virukset  26,  111 
Mace-utilities  148,211 
Macho  soft  144 
MacMagazine  30,  113 
Madot  15 
Magellan  189 
Marijuana  kts.  Stoned 
McAfee  26,  155 
MDEF  114 

Merkkivalon  palaminen  9 1 
MEV  113 

Microsoft  Word  176 
Mikrovirukset  25 
MIRROR  93 
MIX  135 
Morris  16 


Muistin  loppuminen  82 
Muistinvaraiset  ohjelmat  81 
Muistinvaraiset  torjuntaohjelmat 
166 

Murphy  143 

NETSCAN  155 
New  jerusalem  120 
Nollaura  47 

Nollauran  sotkeminen  62 
Norton  93,  148 
NSA  203 
nVir  32,  112 
Näyttöohjelmat  186 

Ogre  128 

Ohj  elmointi  virheet  1 3 
One  in  ten  kts.  Islantilainen 
Oropcix  143 
OS/2  53,  86,  108 
Osiojako  93 
Osiotaulukko  42,  48 

Pahanteon  laki  59 
Pakistanilainen  kts.  Brain 
Payday  120 
PC-Tools  70,  148 
Pedon  luku  kts  666 
Perheohjelmat  109 
PIF-tiedostot  79 
Piilotetut  tiedostonimet  85,  96 
Pilaohjelmat  88 
Pilat  63 

Ping  Pong  29,  83,  96 
PLO  kts.  Jerusalem 
Pretoria  143 

Prognose  1 80 
Pommit  22 
Postscript  64 
Public  Domain  19 
Purkit  (BBS)  76 
Putkikomennot  85 
PROSCAN  157 
Päähakemisto  42,  48,  149 

Read  Only-määre  58 
RECOVER  78 
Rokottaminen  28,  186 
RXBAK  93 

SAM  115 

San  Diego  kts.  Stoned 
Saratoga  kts.  Islantilainen 
SC A  110 
SCAN  153 
Scores  33,  112 
SENTRY  165 
SETUP-ohjelmat  90 
SF -virus  133 
Skriptit  208 
Skulason  158 
SLUG  88 

Sovellusohjelmavirukset  35 

Stoned  29,  47,  49,  69,  130 

Sunday  63,  143 

Sylvia  143 

SYS  68 

Syslock  144 

Sysop  76 

Taiwan  144 
Tappajavirus  192 


Tarkistussummat  162 
Te  n  bytes  144 
Thompson  15 

Tiedostojen  poistaminen  62,210 
Tiedostojen  sotkeminen  199 
Tiedostojen  varmistaminen  67 
Tiedostokahvat  87 
Tiedostovirukset  35,  53 
Tietoturva  206 
Tietoturvaohjelmat  182 
Toiminnan  hidastuminen  81 
Toothless  144 
Torjuntaohjelmat  146 
Traceback  136 
Traceback  II  137 
Troijan  hevonen  18,147,202 
TSAFE  174 
TTT  197 

Turbo  Antivirus  159 
Tutkimisohjelmat  174 
Typo  122 

Ultimate  parasite  202 
Unesco  kts.  Vienna 
Uusi-Seelantilainen  kts.  Stoned 

V2000  127 
Vaccine  148,  171 
Vacsina  29,  108,  123 
VALIDATE  154 
Varatut  alueet  40 
Varausyksikkö  95 
Varautuminen  viruksiin  73 
Varmuuskopiointi  91 
Vbasic  144 
VCOPY  160 

Vera  Cruz  kts.  Italialainen 
Vienna  138 
VIRSCAN  (IBM)  152 
VIRSC AN  (Hollanti)  161 
Viruksen  leviäminen  23 
Viruksen  leviäminen  36 
Viruksen  piilopaikat  38 
Viruksen  tuhoaminen  65 
Viruksen  tunnistaminen  67,  214 
Virukset  Suomessa  28 
VIRUSCAN  (Afee)  153 
Virus  kilpailuaseena  204 
Virusten  etsintäohjelmat  150,  193 
Virus  Rx  115 
VirusDetective  115 
Virusten  välttäminen  74 


Watchdog  184 
WDEF  114 

Wieniläinen  kts.  Vienna 
Windows  53,79,  87,  109,  177 
WIPEFILE  210 

XA1  144 
XCOPY  67 

Yale  kts.  Alameda 

Yankee  Doodle  31,98,  108,  122 

Yankee  Doodle-2  123 

Zero  Bug  196 
ZUC  114 


